
Prefatá la ediţia a doua 


Privire înagărăt 


Am început /ntroducerea in Teoria Lecturii la jumätatea anilor '80, într-un moment 
foarte puţin prielnic sub raportul accesului liber la expresie şi ai oportunităţilor de 
documentare. Nu mai vorbesc de frigul din locuinţe, de exasperarea care mocnea în 
suflete, de speranţa ferecată în lanţuri. Ştiam prea bine că zilele dictaturii sint 
numărate şi combinam cu prietenii intimi scenarii ale prăbuşirii. Dar nimeni nu 
putea să-şi imagineze că sfîrşitul e iminent si că el va antrena nu numai regimul, ci 
şi sistemul, ; 

Voi povesti poate altădată cu ce. eforturi, stratageme şi complicitáji am reuşit 
să-mi incropesc o bibliografie validă, într-un moment în care bibliotecile noastre 
ajunseseră într-o stare deplorabilă, creditele pentru achiziţii fiind treptat redusc pină 
aproape de zero. Mă limitez aici să notez că am profitat la maximum de aga-zisele 
călătorii turistice pe care stăpînirea le autoriza o dată la trei ani, din considerente de 
„faţadă” şi reciprocitate diplomatică, Între acestea, de un folos incalculabil mi-a fost 
o bursă DAAD, luată pe ascuns, toată corespondenţa aferentă fiind purtată cu sprijinul 
directorului Institutului German din Bucureşti, prin curier diplomatic. Am avut apoi 
privilegiul de a fi ajutat de cîţiva prieteni şi colegi străini, între care se numărau si 
cîțiva foşti studenţi, stabiliti peste hotare şi ajunşi în poziţii academice importante, 
Deschizătoare de perspective şi extrem de incitante s-au dovedit şi colocviile ori 
congresele la care am putut participa (New York - 1982, Budapesta - 1984, Paris - 
1985, Berlin - 1986, München - 1988). 

Cu cenzura, contrar aşteptărilor, dificultăţile au fost minime. E probabil că, 
axindu-se pe probleme de semioticä psiho-lingvisticä, psihologie, sociologie, teorie 
literară etc., părînd că se află la distanţă astronomică de preocupările zilei, carica 
mea nu i-a interesat pe responsabilii cu propaganda. Pe de o parte, tehnicitatea ei, pe 
de alta, inactualitatea aparentă, i-au asigurat trecerea intactă pe sub ochii vigilenti si 
suspiciosi ai cenzurii. Fapt e cá, exceptind două puncte minore, pînă la urmă cistigate 
şi ele prin incäpätinare şi perseverenţă, lucrarea n-a suferit nici o stirbire. Supra- 
veghetori cu „linia justă” n-au remarcat ori s-au făcut cá nu remarcă pasajul de la 
p. 18, unde se spunea: „Prima dovadă a respectului faţă de clasici e să-i reedităm 
fără omisiuni şi deformări, cu cea mai deplină probitate. Demnitatea omului începe 
de la demnitatea cuvintului, iar limitele propriei libertăţi le determină modul în care 
tratăm libertăţile altora”. A scăpat teafăr citatul din Bahtin (pp. 113-114) că „nimic 
nu e mai înfricoşător pentru om” decit „lipsa de răspuns”, după care urma fraza : 

„Dacă vrem să obţinem răspuns e necesar ca între noi şi ceilalţi să nu se interpună 
instanţa represivá a monologismului, dezolant produs al istoriei”. A rămas intactá şi 
fraza de la p. 217: ,...dacà unii ar avea să se plingá de suprasolicitarea dialogului 
(aluzia e la criticii occidentali), noi suferim din cauza zădărnicirii lui, a încercării de 
a salva sensul prin constringere la monoglosie”. 

Cartea a apărut către sfirşitul anului 1988, în condiţii grafice întristătoare : o 
copertă uritä, friabilă, de caiet maculator, o culoare şi o grafică neinspirate, o hirtie 
amestecînd, în cea mai mare parte a tirajului, două sorturi, încit majoritatea volu- 
melor aveau un aspect de sandvis. /ntroducerea în lectură. constituia parcă, prin 
evidenţa sa tangibilá, o contra-invitaţie adresată cititorilor, Nu atribui răspunderea 
acestui dezastru de prezentare nici lui Zigu Ornea, care m-a încurajat amical pe tot 
parcursul muncii, cu atit mai putin Gabrielei Omăt, redactorul de carte, căreia îi 
rămîn îndatorat pentru dăruirea, competenţa şi afecțiunea cu care mi-a cercetat 
manuscrisul. Cred, pur şi simplu, că, în decrepitudinea care se generalizase pe 
atunci peste țară şi-n atmosfera de iresponsabilitate propric unei birocraţii' actionind 
conform principiului că „merge si aşa”, nici editorii nu puteau anticipa ce avea să 
iasă din produsul încredinţat de ei tiparului. : 

Lipsitá de „lansare”, difuzată haotic, fără publicitate, încît multi interesaţi nici 
n-au aflat de apariţie, cartea s-a epuizat totuşi în citeva sáptámini. În pofida condi- 
tiilor sumbre ale anului 1989, am avut multe ecouri directe şi indirecte, iar unii 
critici, printre care, prompt ca totdeauna, N. Manolescu, dar şi Monica Spiridon, 
Livius Ciocârlie ş.a. au apucat să sc pronunţe, Adevăratul drum al cărţii a început 
însă după revoluţia din 1989 şi pare a nu fi ajuns încă la capăt. Graţie rezumatului 
francez, foarte analitic, tezele mele asupra lecturii au ajuns, treptat, să fie cunoscute 
peste hotare, ceea ce mi-a adus un curier bogat şi d serie de invitaţii, Am ţinut astfel, 
în cursul citorva ani, conferinţe la universităţile din Bochum, Augsburg, Paris 3, 
Paris 7, École des Hautes Études, Victoria şi York - Toronto, Hamilton - Ontario, 
Institutul de Romanisticá din Viena si am participat la dezbateri si colocvii special 
organizate la universităţile din Siegen, Mc Gill - Montreal, Edmonton, În tará, pe 
lingá universitari si critici literari, ca Andrei Corbea, Fl, Berindeanu, . Corneliu 
Nistor, Cr. Stamatoiu, V. Atanasiu s.a., Introducerea a atras atenţia unor pedagogi, 
psiho-lingvişti ori specialişti ai „receptării”, dintre care C. Parfene, Carmen Mecu, 
Ecaterina Mihăilă, şi a început să fie larg, citată în lucrări de specialitate. În 1993, 
cartea a apărut în Italia, la editura Sansoni, din Florenta, în traducerea Gabrielei 
Carageani, sub îngijirea ştiinţifică a prof. G. Carageani. 

Acimala reeditare reproduce, cu adausuri şi rectificári minime, prima ediţie. Desi 
in cei nouă ami care s-au scurs din 1989 literatura asupra temei s-a îmbogățit 
considerabil, nimic semnificativ n-a zdruncinat orientarea de ansamblu a cărţii, nici 
principalele ei argumente. Contribuțiile remarcabile aduse în toate domeniile subi- 
acente ori conexe lecturii, în ultimii ani, aprofundează ori dezvoltă, de regulă, 
aspecte şi desfăşurări deja semnalate. Ráminind pe aceleaşi poziţii şi apärind aceleaşi 
teze, n-aveam de ce proceda la o remaniere de substanţă. Ca atare, bibliografia s-a 
păstrat şi ea neschimbată, la nivelul primei ediţii (cu excepţia titlurilor citate în 

noua prefaţă). Pe de altă parte, m-am convins, după citeva încercări de a opera 

adausuri punctuale, că a schimba ici şi colo cîte ceva, fără o necesitate imperioasă, 
ar fi însemnat să-mi incalc conciziunea pe care am impus-o sintezei melc inter- 
-disciplinare, să-mi sacrific arhitectura echilibratá a volumului. Or, am cusurul (cu 
riscul de a trece drept frivol în ochii oamenilor de ştiinţă) că tin nu numai la rigoare, 
ci $i la stil. 

În cele ce urmează voi încerca să mă opresc asupra cîtorva aspecte relevante 
pentru contextul preocupărilor actuale, completind uneori perspectivele schiţate in 
prima ediţie, alteori supunind atenţiei puncte de vedere noi. Nu voi aborda însă 
problemele de tip hermeneutic Ja care teoria lecturii conduce în mod necesar (putem 
ajunge la un sens „adecvat” ? îl putem „controla” ? ce factori lingvistici, psihologici, 
ideologici, contextuali etc. modelează şi modercazá interpretarea ? există criterii de 
validitate pe care se poate rezema un consens? 5.a.m.d.). Toate acestea vor forma 
obiectul altei cărţi, la care lucrez acum şi căreia sper să-i dau de capăt înainte ca zeii 
să mă cheme în Biblioteca lor hiper-utilatä cu comoditäfi, agremente şi, desigur, 
mijloace de a accede în realitatea virtuală. 

Aş vrea, în fine, ca ultim punci al acestui preambul, să-mi fixez profesia de 
credinţă teoretică, apărată implicit în prima ediţie a acestei cărţi, prin cuvintele unui 
cercetător pe care-l stimez mult, George Steiner: „Aserţiunea că sensul are un sens, 
că textul sau opera de artă se vor inteligibile, că există anumite limite în privinţa 
diversităţii interpretărilor acceptabile - aici e chestiunea cheie -, cá dezacordurile şi 
subiectivismele inerente in orice lectură tind spre un consens, un «textus receptus», 
cum spun filologii, această aserçiune a fost totdeauna, va fi totdeauna, un pariu... A 
face însă acest pariu, a-l face în acest moment al istorici noastre europene, mi se pare 
absolut necesar" (Steiner, 20). 


Cercetàri empirice si cognitiviste 


Lectura poate fi studiată din două perspective diferite, pe care, pentru o identificare 
sumară, deşi nu întru totul exactă, le putem numi cu termenii antagonizaji de 
Dilthey, la începutul veacului nostru: explicarea şi comprehensiunea. Pe de o parte, 
e vizatä o abordare obiectivä a fenomenelor cognitive (perceptia, memoria, activi- 
tatea neuro-cerebralá), prin proceduri metodice, verificabile (observaţie, experiment, 
construire de modele) ; pe de alta, o interogalie a subiectivităţii, menită să pună în 
evidenţă şi să conceptualizeze ceea ce ni se intimplă cind facem experienţa citirii 
unui text. Intenţia mea a fost (şi rămîne) de a miza pe ambele demersuri în elucidarea 
lecturii, întrucit ea implică un complex de activităţi, care articulează procese 
automatizate cu procese conştiente. 

În acest sens, am încercat să „explic” regularităţile şi conduitele specifice 
funcţiilor mentale superioare, recurgind la principalele modele teoretice admise în 
anii '80, în speţă, cognitivismul structuralist al lui Piaget şi cognitivismul compu- 
tagiona), recent pe atunci, dar in extraordinară ascendență, datorită imenselor succese 
obținute în domeniul inteligenței artificiale, După cum se stie, cel dintii îşi reprezintă 
sistemul cognitiv prin structuri şi mecanisme de funcţionare, dotate cu auto-reglare, 

cel de-al doijea consideră cognitia un sistem care manipulează informaţia parvenitá 
cortexului sub formă de reprezentări calculabile. 

„Am uzat, în schimb, de-o abordare ,comprehensivá", de tip fenomenologic şi 
hermeneutic, spre a descrie cum ne comportăm pe parcursul lecturii, spre a da sens 
configuratiilor textuale. Modelul preconizat în acest context a fost inter-actionist, in 
linia Ingarden-Iser, dar cu multe rectificäri şi completări, unele sugerate de Eco, 
altele de propriile mele observaţii şi reflecții (spre exemplu: deplasarea atenţiei de 
la lectorul implicit spre cel real, introducerea conceptului de investiţie imaginativă, 
al conceptului de lectură standard, teoria celor trei tipuri de textualizare, statutul 
variabil al nedeterminärilor, procedurile de ajustare aditivä şi contrastivä etc.). În 
esență, era vorba de un dublu proces, de mare complexitate: de „sus in jos" (top — 
down) şi de „jos în sus” (bottom up). 

Elucidarea teoriei şi a practicilor lecturii am făcut-o astfel bazindu-mă pe 
complementaritatea dintre explicare şi comprehensiune. Cam în aceeaşi vreme, dar 
fără s-o ştiu, această dublă abordare o teoretiza, în Franţa, Edgar Morin: „A 
intelege înseamnă a sesiza semnificaţiile existenţiale ale unei situaţii sau ale unui 
fenomen (prin transfer proiectiv-identificatoriu); a explica. înseamnă a situa un 
obiect sau un eveniment în raport cu originea, modul de producţie, părţile compo- 
nente, organizarea, finalitatea sa, înseamnă a-l situa într-o cauzalitate determinată şi 
într-o ordine coerentă... Comprehensiunea si explicaţia pot şi trebuie să se controleze 
între ele, să se completeze reciproc (fără a-şi elimina însă opoziţia), să se cheme una 
pe alta într-o buclă constructivă a.cunoaşterii” (Morin, 149-152). 

În psihologia cognitivă, de care depinde major studiul obiectiv al lecturii, nu s-a 
ajuns în ultimii zece ani la o unificare a modelelor teoretice. Si aceasta nu numai din 
cauza diversităţii şi a complexităţii problemelor în discutie, ci şi, paradox devenit loc 
comun, datorită chiar succeselor obţinute, deoarece acestea au declanşat firesc noi 
întrebări, au favorizat noi perspective, au condus spre noi complicaţii, Piaţa ştiinţifică 
e în continuare divizată între ipoteze şi teorii rivale, iar soluţionarea unor chestiuni 
fundamentale rămîne deschisă. Pentru profan e probabil şocant faptul că raporturile 
dintre limbaj şi gindire sint evacuate ca „problemă” în cadrul abordării computa- 
tionale, în timp ce ele dau loc la controverse principiale între doi reprezentanţi iluştri 
ai cognitivismului structuralist: Piaget şi Vigotki (cel dintii consideră că limbajul 
copilului e la origine egocentric, cel de-ai doilea că e din primele stadii un instrument 
social de comunicare, Weill, 57-58). O recentă sinteză asupra procesului de compre- 
hensiune lectoralá, înţeles ca „model mental” (Johnson-Laird, 1983) ori ca „model 
de situaţie” a ceea ce e descris sau relatat (Kintsch, 1979), se încheie printr-o 
concluzie sceptică, Datorită impreciziei definiţiei date, întrucît noţiunile de „mode! 
mental" ori „model de situaţie” nu discrimineazä suficient specificitatea variabilelor 
subiacente, ca şi din cauza dificultätii de a uza de metode fiabile de experiment si 
testare, un cunoscut specialist, M. Fayol, afirmă, nu fără oarecare melancolie, că în 
studiul comprehensiunii „ne afläm în situaţia de a trata vag un concept vaporos”. 
Consolarea e că „alte științe au făcut-o înaintea noastră. E, fără îndoială, vorba de 
O etapă necesară care nu trebuie să ne ducă la abandon, ci, modest, la relativizarea 
rezultatelor şi a disputelor noastre de şcoală” (Fayol, 104). i 

Un alt exemplu caracteristic îl constituie faptul cá, in pofida numeroaselor 
observaţii empirice atestind importanţa relaţiilor dintre domeniul cognitiv si cel 
afectivo-evaluativ, aşa cum am subliniat in prima ediţie a acestei cărți, continuăm sá 
tinjim după o ipoteză care să explice satisfacător interacţiunea celor două sfere. 
Freud a atins problema, postulind că eficienţa investiţiei cognitive depinde de reușita 
sublimării, deci de putinţa dominării pulsiunilor. Însă multi consideră că la acest 
nivel de generalitate, unde falsifiabilitatea cerută de Popper nu poate funcţiona, 
dezbaterea rămîne pur speculativă. Annick Weil-Barais se întreabă astfel dacă nu 
s-ar putea sustine, cu aceeaşi indreptátire, ipoteza inversă, anume dependenţa siste- 
mului afectivo-relaţional de buna funcţionare a sistemului cognitiv. „Ceea ce lipseşte 
fundamental în psihologie ~ scrie ea - e o teorie falsifiabilă a raporturilor dintre cele 
două sisteme, considerate pină acum în mod independent (de unde dezvoltarea 
quasi-autonomá a două psihologii, una cognitivă si alta clinică).” (Weill, 57). 

Un alt aspect relevant e că înmulțirea cercetărilor consacrate lecturii în ultimii 
ani nu pare a fi corectat vechea disproportie dintre organizarea de experienţe si 
colectarea de fapte, pe de o parte, şi modelele teoretice preconizate, pe de alta. În 
aceastä direcţie mi se pare elocvent semi-eşecul tentativei lui Siegfried Schmidt de a 
pune bazele unei ştiinţe empirice a literaturii, într-un tratat din 1980, urmat de o 
suită numeroasă de lucrări personale si alc elevilor săi, Schmidt a aşezat la temelia 
unei ,noi" ştiinţe a literaturii conceptele de „activitate Literară” (care-l înlocuieşte 
pe cel de text) şi pe cel de „sistem”, definit, apud Luhmann, prin auto-organizare, 
auto-referen(ialitate şi adaptabilitate la circumstanţele externe si interne, In prima 
ediţie, am criticat refuzul de a lua în considerare rolul textului în actul de lectură, 
implauzibila deplasare a răspunderii construirii sensului doar asupra cititorului, 
Această contestare a modelului cognitivist (fiindcă elimină interacţiunea text-cititor) 
e dublată de o alta: limbajul nu e socotit un sistem de simboluri, ci un instrument 
de coordonare a comportamentelor, de unde ideea cà o comunicare nu depinde de 
ceea ce e transmis, ci de ce se întîmplă in receptor. Criticabilă imi apare şi punerea 
interpretării „hors jeu”, în sensul că ca poate fi un obiect de cercetare, nu însă o 
strategie personală de aprofundare a înțelegerii. A interpreta un text nu Înseamnă, 
aşadar, pentru Schmidt, a analiza un text, ci a-l evalua pe receptor. 

Primit cu destulă suspiciune în Germania, unde poziţiile Hermencuticii erau 
puternice, ,constructivismul” lui Schmidt (numele sub care îi e cunoscută şcoala) a 
cîştigat însă aderenţi în Olanda, Canada şi în cîteva universități americane. Neincre- 
zătorilor, Elrud Ibsch li se adresa în 1986 cu rugămintea „de a-şi suspenda pentru un 
răstimp încercarea de apreciere a valorii studiilor empirice”, în aşteptarea momen- 
tului „În care vor exista rezultate care să îngăduie efecliv o judecată serioasă” 
(Ibsch, 39). Astăzi, după 12 ani, optimismul s-a cam irosit, Intr-un bilanţ recent, 
Schmidt însuşi admitea că cercetările empirice de pină acum s-au caracterizat mai 

degrabă prin eliminarea de supozitii greşite decit prin preconizarea de modele 

acceptabile. Cit priveşte domeniul specific al lecturii, unde aplicațiile au fost cele 
mai numeroase, nu s-a reuşit „să se explice in detaliu relațiile dintre strategiile 
lecturii si particularitütile organizării textuale” (Schmidt, 295). 

Această constatare dezabuzată o ilustrează foarte bine cartea lui Rolf A. Zwaan, 
Aspects of Literary Comprehension. A cognitive Approach (1993). In adevăr, frapant 

în această lucrare doctá, severă si fără umor e enorma discrepantá dintre laborioasa 
metodologie elaborată ‘de autor în vederea efectuării unui număr de experienţe 
probante şi absoluta pauperitate a rezultatelor obţinute, Ultimul capitol al cărții, 
intitulat promiţător Towards a Model of Literary Comprehension, desprinde urmă- 
toarele concluzii ale cercetării pentru „studiile literare” : 1) Literaritatea nu e definită 
in întregime prin caracteristici textuale, cum credea Jakobson, nici în mod exclusiv 
prin „convenţii sociale”, cum considera Fish, ci printr-un „Sistem de control al 
comprebensiunii literare”, folosit de cititorii „maturi” cînd se ocupă de texte care 
sint ori pe care le aşteaptă să fie ,nedeterminate, opace sau ambigue" ; 2) Studiul 
demonstrează că e posibil, deşi nu neproblematic, să se examineze chestiuni centrale 
ale Teoriei Literare prin folosirea sistematică a unor metode empirice, cantitative ; 
3) Modelul propus poate funcţiona ca un cadru pentru formularea a diferite predicții 
testabile (spre pildă: e de prezumat că cititorii maturi de literatură vor dezvolta un 
„sistem de control al comprehensiunii literare” mai elaborat si mai eficient decir 
cititorii nematuri !); 4) E legitim sá se spere că psihologii cognitivisti vor colabora 
mai strins cu teoreticienii literari in elucidarea problemelor de comprehensiune 
textuală (Zwaan, 169-170). Primul punct e, în esenţă, tautologic (citim „literar” 
ceea ce este literar), cel de-al doilea e prea general spre a avea vreo relevanţă, 
celelalte sînt locuri comune. Pentru a debita aceste banalitáti nu era nevoie ca autorul 
să se înarmeze pînă în dinţi cu principii, metode şi referinţe, ca şi cînd ar fi avut de 
cucerit un bastion inexpugnabil. 

E evident că performanţele excepţionale obținute în ultimii ani în domeniul 
inteligenței artificiale atestă fertilitatea analogiei dintre creierul uman şi maşinile 
electronice, învăţate să trateze informaţia şi să o codeze propozitional. Dar pinà 
unde merge analogia? Iată o întrebare neliniştitoare, căreia nu-i uşor să-i răspunzi. 

Cind e vorba de sarcini repetitive si de un limbaj de o univocitate absolută, 
sistemele artificiale sint considerabil mai performante decît inteligenja umană. 
Computerul depăşeşte cu mult creierul! în viteza calculului, în capacitatea de a stoca 
imense volume de informatie, în infailibilitatea memoriei. Dar, la rindul sáu, creierul 
e mai puternic decit orice algoritm informatic cunoscut in aptitudinea de a construi 
reprezentări adecvate şi de a recunoaşte formele vizuale, în evaluarea şi jerarhizarea 
sensului, în realizarea de asociaţii contextuale. Aşa se explică de ce e uşor să 
simulăm rezolvarea unui sistem complicat de ecuaţii, dar se dovedesie extrem de 
dificil uneori să simulăm punerea în ecuaţie a problemelor respective, de ce, la fel, 
abordarea computationalá dă adesea greş sau intimpinä mari greutäti în codificarea 
metodelor heuristice ori a cunoştinţelor simțului comun. Si totuşi, va putea obiecta 
cineva, campionul mondial de şah Kasparov a fost învins de un ordinator gigant. Dar 
aceasta fiindcă jocul de şah e guvernat de reguli precise, neadmijind nici un fel de 
abatere, jar computerul se poate descurca în imensa majoritate a situaţiilor survenile 
pe esicher prin riposte memorizate, intrucit el a „invăţat” din milioane de milioane 
de partide cam tot ce e valabil în „teoria” şahistă. Resursa campionului confruntat cu 
standarde atit de înalte de previzibilitate e una singură : să-şi surprindă „adversarul” 
prin mutări absolut neaşteptate. Însă lucrul acesta nu e chiar uşor, mai ales că 
mutările trebuie facute într-un timp determinat, prea scurt pentru om, extrem de 
generos pentru maşină. De aici şi sfirşitul meciului, puţin scontat, dar explicabil. 

În schimb, in lectura literară, unde nu există reguli care să determine ultimativ si 
irevocabil semnificatia celor mai multe cuvinte, deoarece acestea depind de contextul 
enunţurilor şi de conotatiile receptorului, ne găsim adesea în situaţii dilematice, pe 
care nu le poate tranga nici cel mai perfecţionat ordinator. În cel mai fericit caz, 
ordinatorul e în stare să aproximeze sensul general într-o traducere ştiinţifică, el insă 
eşuează cînd e vorba de o traducere literară şi cu atât mai mult de una poetică, unde 
ambiguitatea e in natura lucrurilor şi sinonimia e prin excelență problematică, 

Oare computerele ,inteleg" ? Problema e de a şti ce înțelegem prin ,intelegere", 
Dacă definim cunoaşterea ca achiziţie şi manipulare de simboluri {in sensul „inteli- 
gentei artificiale" - 1.A.), iar comunicarea „doar” ca transport de informaţii, atunci 
răspunsul e afirmativ. Dacă însă definiţia nu c reductivá şi-i atribuim înţelegerii 
atributele de a ierarhiza, compara şi contextualiza cunoştinţele, atunci răspunsul e 
negativ. În stadiul actual al lucrurilor, maşinile ne ajută, nu ne pot însă substitui, De 

„la Descartes încoace, partea de gîndire umană care poate fi mecanizată a crescut 
considerabil, dar ramine „încă” o componentă importantă, ireductibilá la mecanizare 
(Weil, 51). Spun „încă”, prudent, fiindcă o seric întreagă de aplicaţii, unele deja în 
uz (la anumite tipuri de sisteme de suspensie ale automobilelor ori la maşini de 
spălată) se bazează pe ceea ce specialiştii numesc o „logică fuzzy” (vagă), care 
trateaza probleme cu o definiţie incompletă. Aici regulile sint specificate în termeni 
relativi, dindu-se maşinilor capacitatea de a găsi răspunsul corect „căutind” printre 
diverse variante, dar desigur dintr-un evantai limitat de opţiuni, Dincolo de eficienţa 
şi precizia controlului pe care-l exercită, programele „fuzzy” au si avantajul de a 
solicita computerului o putere de procesare mai mică, de a fi deci economice, 
Progresul e enorm, iar perspectivele deschise sint ameţitoare. 

Paşi gigantici promite conexionismul, o variantă recentă a cognitivismului, care 
se bazează pe supoziţia că stările mentale nu trebuie descrise în termeni de cunoştinţe, 
intenţii, scopuri sau credinţe, ci ca rețele de componente (procesori sau noduri) 
interconectate, operind simultan la mai multe niveluri, Principiul e al depăşirii unui 
»prag" de activare; fiecare entitate iese din starea de inerție cînd intensitatea 
influxului primit depăşeşte „pragul” ; ea propagă atunci energia în sistem. Cunoas- 
terea nu mai e deci codatá în simboluri, ci în coeficienţi numerici. Ca atare, nu mai 
poate fi vorba de existenţa unor corespondențe funcţionale între anumite configurații 
şi anumite conduite, regulile activării şi modificării conexiunilor nemaifiind bazate 
pe reprezentări, ci pe ecuaţii diferenţiale, iar calitatea fiind originată de variaţii 
cantitative. Reiese că trăsăturile caracteristice sistemului provin din dinamica lui 
specifică. „Propriu vorbind - remarcă un expert al chestiunii — nu există nici schimb, 
nici tratament al informaţiei iar lumea pe care o cunoaşte sistemul se constituie 
progresiv, sensul sáu emerge în cursul istoriei interacțiunilor dintre sistem şi am- 
biantá." (Andler, 20). Ambitiile epistemice ale conexionismului par, deocamdată, a 
fi de ordinui SF, căci nu e vorba nici mai muit nici mai putin decît de a genera ,sens” 
din „imaterie” ! Vom trăi s-o vedem si pe asta? Noi în nici un caz, cred că nici 
generaţiile care ne vor urma în viitorul apropiat. Dar cine ne-ar putea spune ce se va 
întimpla în viitorul viitorului ? 

Declinul lecturii? 


În prima ediţie a acestei cărţi m-am ocupat în treacăt de raporturile lecturii cu 
audio-vizualul şi am evocat provocarea reprezentată de noua tehnologie electronică. 
Pe acest plan, peisajul s-a schimbat major in ultimii ami: atit TV prin satelit şi cablu, 
cit si informatizarea - ambele frínate în dezvoltare înainte de 1989 din cauza temerii 
dictaturii de a-şi pierde controlul discretionar asupra populaţiei ~ au cunoscut un 
progres accelerat. Îndeosebi computerul, aproape necunoscut la noi cu un deceniu în 
urmă, a acaparat rapid toate sectoarele vieţii publice şi s-a insinuat în intimitatea 
locuinţelor noastre, devenind o prezenţă frecventă. 

Nu dispun de cifre exacte asupra numărului de titluri apărute în ultimu! deceniu, 
nici asupra dimensiunii publicului cititor ori a audienței globale a posturilor de 
televiziune, Ceea cc sc poate observa cu ochiul liber e că piaţa cărţii pare încă 
viguroasă. Profitînd de explozia unei aşteptări întirziate, de cistigarea libertăţii de 
expresie, ca si de costurile reduse si facilităţile oferite de tiparul electronic, s-au 
născut după 1989 un mare număr de edituri, iar producţia de carte s-a diversificat 
spectaculos. Caracteristic e că cele mai numeroase apariţii le reprezintă traducerile, 
iar cele mai cerute titluri par a aparţine para-literaturii (crimă, aventuri, horror, SF, 
sexy, ocultism elc.). Dc o susţinere impresionantă se bucură si literatura de informatie 
(dicţionare, popularizarea ştiinţei, ştiinţe umane, manuale introductive în diverse 
discipline etc.), literatura utilitară (ghiduri, indreptare practice etc.), lucrările de 
spiritualitate şi, bineînţeles, cartea şcolară. Un semnal pozitiv l-au dat şi tirgurile de 
carte, vizitate de un public numeros, nu doar de privitori, ci şi de cumpărători, de 
vreme ce, în multe cazuri, cifra de afaceri realizată pare a fi depăşit prognozele. 

Un examen mai atent scoate însă la iveală, sub faţada promițătoare, existenţa 
unor factori de croziune şi de risc, al căror impact pare a creşte pe măsură ce nivelul 
de trai se deteriorează, iar reforma economiei bate pasul pe loc. Astfel, e simpto- 
matică tendinţa de scădere a tirajelor, care duce la mărirea numărului de titluri şi la 
creşterea corespunzătoare a prețurilor; consecinţa pe termen scurt e că publicul se 
subtiazä şi se restratifică. La aceasta se adaugă o anumită limitare a curiozitätii, 
foarte vic îndată după căderea dictaturii, cînd mirajul accesului, atita vreme interzis, 
Ja „fructul oprit”, acţiona în forti. Trebuic apoi ştiut faptul că noile edituri au foarte 
adesea o bază economică fragilă ; că retelele de difuzare funcţionează ineficient si, 
în mare parte. la ora în care scriu aceste rînduri, nu sînt privatizate; că din cauza 
lipsei de capital se lucrează fără o prespectivă pe lung termen, de la an la an, dacă 
nu de la sezon la sezon; că producţia originală € putin prezentă in vitrine, desi se 
distribuie periodic un mare numär de premii literare, 

Cea mai inportantá ameninţare împotriva lecturii vine însă din partez televiziunii, 
care şi-a extins enorm influenţa, grație dezvoltării posturilor private, a transmiterii 
emisiunilor prin cablu şi satelit, a multiplicării unor programe cu succes la marele 
public (sport, .entertainment", „talk-show”-uri, concursuri etc.), în genere, a aplicării 
unei politici abiie de adaptare la gustul majorităţii telespectatorilor. E incontestabil 
că mai toată lumea consumă azi un timp cu mult mai mare decit în trecut în faţa 

micilor ecrane, dar, după cum o arată indicii concordante, pare că elevii si adoles- 
cençii suportă impactul principal, cu alte cuvinte, ei sînt în primul rind cei care se 
îndepărtează de lectură în favoarea audio-vizualului. 

Ceea ce se petrece la noi nu e foarte diferit de procesele care au loc în Apus, 
fireşte dacă ţinem seama de proporţii şi excludem fenomenele cu relevanță locală 
(legate de logica situaţiei post-decembriste). Un articol de Alvin Kernau dă unele 
detalii interesante asupra situaţiei în Statele Unite. Cantitativ, se tipăresc mai multe 
cărţi decit inainte, dar ritmul creşterii s-a încetinit, iar progresul are loc prin sporirea 
numărului de titluri şi scăderea tirajelor. În fapt, numărul cititorilor e în diminuare. 
O situaţie dramatică se semnalează în domeniul periodicelor şi al publicaţiilor de 
specialitate. Cererea globală pentru reviste a scazut cu 30%, în vreme ce preţurile au 
urcat cu 400% in 20 ani! Pină si bibliotecile, celebrele biblioteci universitare 
americane, paradisul cercetătoriior de pretutindeni, au trebuit să-şi reducă achiziţiile, 
din cauza insuficientei subvenţiilor, afectate de creşterea preţurilor şi, nu mai putin, 
a insuficientei spaţiilor de depozitare. Cartca ştiinţifică se vinde într-o medie de 
2500 exemplare, iar monografiile specializate, editate de universităţi, nu depăsesc 
700 exemplare, cumpărate aproape exclusiv de bibloteci (într-o ţară care numără 
aproximativ 3000 universităţi şi colegii) (Kernan, 45). 

Cifre asemănătoare parvin din Franţa. Aici se semnalează o scădere dramatică, 
de 16,4%, a numărului de exemplare vindute in 5 ani, intre 1989-1994, ceea cea 
antrenat creşterea stocurilor şi, în cele din urmă, s-a repercutat asupra producţiei 
globale. Si în ştiinţele umane volumul total de vinzári a coborit de la 18,2 milioane 
în 1988 la 13,3 milioane in 1994, în vreme ce numărul titlurilor a ajuns de la 1942 
la 3087, cu o mărire a preţurilor şi o scădere corespunzătoare a vinzărilor per titlu, 
de la 2200 exemplare, în 1980, la 800-900, în 1994 (Geze, 176-177). 

O problemă esenţială pe care o ridică Armando Petrucci într-o recentă 7storie a 
Lecturii, coordonată de Guglielmo Cavallo si Roger Chartier, e cea a persistentei 
unui mare număr de analfabeti. La scară mondială, ei depăşesc astăzi un miliard. Se 
află mai ales în Africa, dar şi într-o serie de ţări musulmane (in deosebi printre 
femei), ca si în cîteva ţări din America Latină si Asia. Înerijorător e faptul că, în 
pofida tuturor mijloacelor folosite şi a banilor risipiţi, nestiinta de carte continuă să 
dăinuie în proporţii însemnate chiar în ţările dezvoltate, proliferind în cartierele 
defavorizate ale marilor orase şi printre imigranţi. Kerner apreciază la 10-13% 
numărul analfabetitor din USA, cărora li se adaugă multi analfabeți „Funcţionali”, 
care cunosc tehnicile descifrárii, dar nu uzează de ele, şi numerosi cititori ,lenesi" ; 
reiese că, în total, nu mai puţin de 60% dintre americani nu citesc anual, de bună 
voie, nici o carte, revistă sau ziar! 

Aceste cifre uluitoare indică, după mine, două lucruri: în primul rind, un eşec 
al sistemului pedagogic, care, de altfel, face obiectul unor cercetări şi programe 
finanţate de guvernul federal (la 6 februarie 1990, Senatul USA a adoptat un 
document prin care a creat o agenţie însărcinată să combată analfabetismul la scară 
naţională) : în al doilea rînd, existența unei culturi de substituire, în stare să ofere, 
la un cost intelectual minim, ceea ce imense mase de oameni nu vor sau nu pot să-i 
reclame lecturii. Această „cultură de substituire” e bazari pe muzică rock, jocuri 

electronice, filme şi, desigur, mai presus de toate, pe TV. Într-o ţară în care 78% din 
familii posedau un televizor în 1955, iar in 1985 - 98%, mai e vreo mirare că micul 
ecran a devenit principalul instrument de amuzament si proiecţie mitică, furnizorul 
modelelor de eroi:si comportament? 

Dar, pretutindeni în lume, chiar şi unde nu poate fi vorba de cifre atit de înalte, 
TV a reuşit să-şi impună superioritatea asupra celorlahe forme ale audio-vizualului 
si să concureze lectura, Datorită faptului că limbajul iconic e direct, jar limbajul 
scriptic mediat prin competenţe ce trebuie învăţate, TV se adresează maselor celor 
mai largi. Dispune, ca atare, de o mare influenţă, lucru sesizat de oamenii politici, 
care încearcă s-o exploateze spre a-şi servi scopurile. Accesibilitate, aparenta lipsă 
de efort a receptării, ca şi însuşirea de a stoca emoţional îi reţine, mai ales pe copii 
şi pe pensionari, mult timp în fata micilor ecrane. Caracteristic pentru modul actual 
al vizionării e ,zapping"-ul, schimbarea de canale cu telecomanda, mixind la noroc 
imaginile, în căutarea de scene tari, fără preocuparea de sens. lar caracteristice 
pentru preferinţele publicului mare sint ,serialele", „aceste sinteze enciclopedice 
ale uáirii consumatoriste” (Petrucci), conținînd multe din ingredientele „romanului 
popular”: maniheism psihologic, lacrimi, lovituri de teatru, violenţă, suspens-uri 
abil întreţinute, dar si sexy, pînă la pornografie. Din păcate, deşi TV are imense 
bună parte, nefolosite. Unii profesori de la noi par să nu fi luat act încă de existența 
TV, de faptul că elevii lor isi petrec o bună parte a timpului liber in fata micilor 
ecrane, că programele de învăţămînt nu includ o iniţiere în practica mijloacelor de 
comunicare modernă (audio-vizual, film etc.), că nu se încearcă diverse variante de 
cooperare a TV cu şcoala etc. În schimb, funcţionează apriga concurenţă între 
posturile private pentru cistigarea clientelei, care le obligă să supra-liciteze, să se 
alinieze adesea prostului gust, sacrificind cultura - aculturatiei, valorile - mitocăniei 
spoite, În această situaţie, e clar că slăbirea motivaţiei pentru lectură, nici ea 
combătută prin mijloace adecvate, poate avea consecinţe din cele mai dăunătoare. 

Si totuşi să nu ne gräbim să tragem concluzii negative. Dacă e adevărat cá o mare 
masă de oameni consacră un timp mai important TV decît lecturii şi dacă foarte 
multi tineri găsesc tot mai anevoie drumul cărţii, se citeşte totuşi, continuă încă să 
se citească (inclusiv pe micile ecrane!) şi nimic nu pare să indice că lectura ca atarc 
e ameninţată de o criză severă, Ceea ce e în pericol nu e de fapt lectura, ci sistemul 
editorial în structura lui actuală. Nu e ameninţată, după părerea mea, nici măcar 
cartea, în pofida prognozelor pesimiste ale multor specialişti, deşi, fără îndoială, 
ea va trebui să se adapteze schimbărilor epistemice pe care le-a adus noua 
tehnologie a informaticii. l 

Să ne întoarcem la cifrele asupra producției. de carte furnizate Înainte. Din ele 
rezultă că problemele care se ridică privesc nu atit soarta lecturii, cit destinul cărții. 
Fenomenele au desigur legătură, dar nu sint solidare. Constaräm astfel două lucruri 
semnificative. Mai întâi, că scăderea numărului de cărţi tipărite şi vindute coincide 
cu o sporire considerabilă a împrumuturilor din biblioteci. În Franţa, s-au împrumu- 
tat din bibliotecile municipale 59 milioane volume în 1980 şi 105 milioane, în 1992 
(Geze, 180). Statistici americane confirmă aceste evoluţii, Nu întimplător cele mai 

raulte imprumuturi de carte, pe cap de locuitor, se realizează în ţările evoluate, care 
dispun şi de industriile editoriale cele mai puternice, de cele mai bogate şi - 
organizate reţele de biblioteci, implicit si de cei mai multi cititori. Astfel, i 
clasamentul sui-generis al imprumuturilor conduce Marea Britanie, cu 690 serta 
la mia de locuitori, urmată de Japonia - 571, Elveţia si Germania - 496, URSS - 
400, Franţa - 205. Spre comparaţie, la începutul anilor '80, Europa (fără URSS), cu 
15% din popularia iumii producea 45,6% din totalul cärtilor apärute, URSS, cu 
8,1% — 14,2%, USA, cu 7,5% - 15,4% (Petrucci, 414). Rezultä clar cá ar fi abuziv 
să interpretám vicisitudinile producţiei de carte drept indicii pentru o criză a lecturii ; 
desi fenomenele sînt legate, ele evoluează independent. Faptul că se vinde mai puţin 
nu înseamnă neapărat că se şi: citeşte mai puţin, 

În acelaşi sens, trebuie adus în discuţie un al doilea factor care influenţează 
puternic, îndeosebi vinzurea cărţii ştiinţifice, fără să se repercuteze aparent asupra 
lecturii. E vorba de perfecţionarea maşinilor de foto-copiat şi de extinderea con- 
siderabilă a utilizării lor. Pe drept cuvint, editorii şi librarii din Occident sînt 
ingijorati: dacă orice cercetător poate obţine, fără pierdere de timp, în condiţii 
excelente şi la un pret modic, copia integrală ori parţială a cărţii care-l interesează, 
de ce ar mai trebui s-o cumpere ? Oricum, e evident că lectura poate prospera, chiar 
dacă principalul ei mediator - cartea - se zbate în dificultăţi. Lucrul acesta este încă 
mai evident, cum vom vedea îndată, în cazut tehnologiei informatice, 


Lectura electronică : 


După părerea unor specialisti, trecerea la suportul electronic e cea de-a treia revoluție 
pe care a traversat-o lectura. Prima a constituit-o abandonarea oralizării, obişnuită în 
Evul Mediu, şi adoptarea lecturii vizuale, pur oculare, singura care-şi merită numele 
fiindcă e hiperlogografică (identifică simultan mai multe cuvinte) şi nu mai trece 
prin releul fonic. A doua revoluţie nu coincide cu descoperirea tiparului — aşa cum 
ne-am aştepta - ci e plasată de R. Wittmann în perioada de apogeu a Luminilor şi de 
ecloziune a pre-romantismului, cînd a avut loc o creştere masivă a numărului 
stiutorilor de carte, producția tiparului a sporit cu 300-400%, lectura a încetat de a 
fi doar elitistă (apanajul unei fracțiuni restrinse a populaţiei) si „intensivă” (concen- 
trată pe un număr limitat de scrieri, în majoritate religioase) (Witimann, 368). 
Chiar dacă termenul de ,revolutie” poate părea exagerat pentru a denumi mutatiile 
survenite în practica lecturii spre sfirşitul secolului al XVIII-lea, nu e nici o îndoială 
că trecerea de la suportul hirtie la suportul electronic, căreia îi sîntem contemporani, 
reprezintă efectiv o ,revolutie”, fiindcă ea bulverseazá radical nu numai deprinderile 
noastre, ci şi modul de a gindi, Ce se schimbă cînd citim pe ecranul computerului ? 
Mai întîi ce „nu” se schimbă: cititorul descifrează semnele potrivit codurilor de 
care dispune, le atribuie sensul, finind seama de context şi îşi reajustează continuu 
comprehensiunea în funcţie de conţinutul semantic deja memorat. Mecanismul 
semnificárit e deci acelaşi. Două lucruri se schimbă. dar ele sint esenţiale: în primul 
rînd, suportul hirtie e înlocuit cu un suport electronic; in al doilea rind, creierul este 
cuplat cu o maşină ultra-performantä, multiplicindu-si astfet imens posibilităţile. 

Spre deosebire de lectura obişnuită, unde venim iu legătură nemijlocită cu textul, 
în lectura electronică accesul la text ne e intermediat de un „sofiware” (francezii îi 
spun „logiciel”), avind proprietatea de a traduce în cod alfabetic sau a reproduce în 
cod-imagine informaţia memorizată şi compactată pe o dischetă sau pe hard-discul 
computerului (ordinatorului). Prezența fizică a cărţii, in genere a documentului 
tipărit, dispare. Avem a face cu o d a lor, de o maximă fidelitate, într-o versiune 
impalpabilá. 

Ín felul acesta, lectura se eniatertilizéazi? jar consecintele sint neasteptate. 
Deosebirile dintre obiectele imprimate se sterg, un volum din Biblioteca pentru toti 
ori un somptuos in-folio, o carte veche de trei secole ori un articol de gazetă ni se 
prezintă ta fel, fără semne identitare. Dispare astfel aura de invariantá a textului 
tipărit. Desigur, ştim bine că orice text e interpretabil si reinterpretabil, la infinit, 
dar nu mai puţin că el dispune de o integritate materială, că are consistenţa unui 
corpus încheiat, forma unui obiect cu o definiţie stabilă, „ne varietur”. Or, pe 
ecranul PC, toate textele numerizate ni se înfăţişează similar, fără diferenţele de 
grafie, ambalaj, format etc. din realitatea cotidiană, Ele devin docile, se pretează 
lesne manipulärilor, pot fi, cu cea mai mare uşurinţă, dezintegrate, reconstruite, 
configurate în alt format, cu alt tip de literă etc, 

Fascinant e că practica lecturii, separată în mod tradiţional de cea a scrisului, se 
conjugă cu aceasta. Si nu doar la modul metaforic, în sensul că orice lectură e de fapt 
o rescriere a textului în codul subiectului, ci în sensul efectiv al combinării celor 
două activităţi. În chiar clipa în care citim o lucrare, avem posibilitatea de a interveni 
cu adnotări, intercaläri, adaosuri, intervertiri de propoziţii sau paragrafe etc. fără 
ca, totuşi ceva aparent să deosebească modificările introduse de original. E limpede 
că aceste extraordinare facilităţi tehnologice frapilizeazá opera ca existenţă stabilă, 
ca un corpus de semne definitiv, o transformă într-un spaţiu de joc, accesibil iniţiativei 
de moment. Profitul intelectual e evident: citirea unită cu scrierea, lectura alunecind 
în invenţie de idei şi imagini, abilitarea mai fiabilă si mai plastică a gîndirii — 
comentariul par inutile. Există însă şi un mare risc. Nu cel semnâlat cîndva de Walter 
Benjamin, al reproducerii nelimitate, care diminuează importanţa originalului față 
de copie, ci al aproprierii sălbatice. Căci nimic mai simplu decit să-mi exercit 
inventivitatea asupra unui text bine cunoscut, să devin co-autor al unci opere, al 
oricărei opere. Şi atunci cum prezervăm drepturile morale şi juridice ale autorului? 
Cum împiedicăm falsurile, proliferarea imposturii? Nu sintem confruntati cu un 
pericol real al „decanonizării” ? 

Un alt privilegiu fără precedent al lecturii electronice e că poate infringc orice 
limitare de spaţiu, că prin conectarea computerului propriu cu alte computere, in 
principiu cu reţeaua tuturor computerelor din lume, îşi deschide calea comunicării 
ubicue. Posesorii de PC-uri, dotate cu un program special, pot accede în internet 
(sau cyber-spatiu), schimba între ci mesaje prin poşta electronică (e-mail), intra în 
lepătură, în mod teoretic, cu toate bibliotecile ori centrele de documentare din lume, 
emite texte proprii şi citi orice text din infinitatea de texte aflate în ,sit”-ur cu 
adresă” (electronică, desi fără localizare fizică). Într-un viitor apropiat pentru 
elevii de azi, care ne complexeazá prin indemínarea cu care zburdă pe „auto-rutele” 

informaţiei, orice cercetător va fi în măsură să-şi aducă pe propriu-i ecran, plătind 
o sumă modicä, documentul ori cartea de care are nevoie, indiferent de locul unde 
s-ar afla in lume (cu condiţia ca textele respective să fi fost numerizate si să se 
găsească în depozite conectate la sistemul W W W - world wide web). Bineînţeles 
că multe alte aplicaţii sînt posibile: copierea documentelor aduse pe dischete, în 
totul sau în parte, eventual tipărirea lor cu ajutorul imprimantei, întocmirea unci 
biblioteci personale, editarea de lucrări pentru uzul unui cerc de apropiaţi, q 
zarea de ,forum"-uri de discuţie între specialisti pe internet etc. 

Faptul că iniţiativa utilizatorului de PC e determinantă în „navigarea” pe oceanul 
nelimitat al informaţiei şi în exploatarea maximală a resurselor maşinii sale „inte- 
ligente” demonstrează că lectura electronică reclamă o participare intensivă, hotărît 
mai responsabilă decit lectura curentă. Departe de a se limita la o receptare mai mult 
ori mai putin pasivă, ca în cazut TV, ea impune o atenţie vigilentă, o mobilizare 
energică a tuturor funcţiilor cognitive. După cum observă Pierre Lévy, dacă în 
lectura tradiţională avem senzaţia că ne învirtim în jurul textelor, care constituie un 
soi de centru gravitațional, în lumea ordinatoarelor, printr-o veritabilă revoluţie 
coperniciană, textele dau impresia că se invirt în jurul nostru (Lévy, 149). Cititorul 
e antrenat de caracterul interactiv al performării într-un soi de joc captivant: el îşi 
pierde poziţia de exterioritate, aflindu-se „inside” ; ca atare, îşi caută temele de 
interes (ceea ce nu e o chestiune de rutină in aile internetului), îşi „răsfoieşte” 
documentele, construieşte pentru ele parcursuri secvențiale si supra-secventiale, 
aduce eventual pe ecran mai multe texte concomitent spre a proceda la comparații 
etc. Lectura devine un exerciţiu flexibil, creator, stimulativ, implicînd o doză sporită 
de investitie imaginativă. 

Proprietatea remarcabilă a suportului electronic de a suprima distanţa dintre cele 
trei forme de expresie : scrisul, imaginea, sunetul (deoarece numerizarea li se aplică 
în egală măsură) permite producerea de hiper-texte {totalizare de informaţii multi- 
-modale, structurate în rețea). Cele mai cunoscute actualmente sint CD Rom-urile, 
care compacteazä pe o dischetä cu un diametru de 12 cm cantitatea uriasä de 
informatie a Enciclopediei Britanice ori a întregii literaturi a Greciei antice! Discul 
respectiv e citit cu un dispozitiv laser special, încorporat modelelor mai noi de 
computer ori conectat la ele. Consultarea sau lectura unui CD Rom impiică depăşirea 
liniaritátii, operarea prin proceduri transversale, de contiguitate tematică $i muhi- 
plicare asociativă, folosirea inteligentă a indexurilor, a tablei de materii etc. spre a 
determina piste de lectură personală. În orice caz, cititorul nu se limitează doar la 
parcurgerea textului, el îşi asumă funcţia de redactor, redistribuind materia în funcţie 
de propriile-i țeluri şi strategii. 

Din cele spuse pînă acum, e lesne de înțeles că problemele lecturii electronice nu 
se reduc la ameliorarea abilităţilor şi competenţelor tehnice de performare. Chestiuni 
importante, de mare rezonanţă, ne solicită atenţia. Ne putem întreba, de pildă, dacă 
ilimitarea fabuloasă a accesului la informatie, dublată de conviejuirea haotică in 
ciber-spatiu a tuturor tipurilor de texte: scriptice, optice, sonore, importante şi 
derizorii, ideologice şi ludice, ştiinţifice şi poetice etc. nu contribuie la o anumită 
relativizare a ierarhiilor calitative. Noţiunile directoare şi criteriile nu sint cumva 

amenințate cu căderea în insignifiantá? Şi, în genere, facilitatea computerelor de a 
executa activităţi sintactice, pur operaționale, nu duce la o proliferare a structurilor 
combinatorii, lipsite de acoperire semantică ? In oceanul fără centru si repere stabile 
al Internetului, unde realităţile devin virtuale iar virtualitätile reale, unde identitățile 
sînt decontextualizate iar punctele cardinale aleatorii, memoria culturală, prin exce- 
lenti selectivá, e pusă la grea incercare. Mai ales că ordonarea şi catalogarea 
ofertelor de comunicare sint rămase mult în urma creşterii exponentiale a producţiei 
de informaţii. Cum ştim ce trebuie să ştim şi unde să căutam? Dacă, în urmă cu 10 
ani, trăiam spaima ivaniţiei culturale, azi ne simţim coplesiti de abundența optiunilor. 
Acest „hyper-choix” pare uneori nu mai puţin frustrant, Ce devine literatura în 
marele haos multi-media? Má tem că nu altceva decit ceea ce stipula controversatul 
raport Bernheimer, prezentat la o reuniune a comparatistilor americani din 1993: „o 
practică discursivă printre altele, în cîmpul complex, schimbător şi adesea contra- 
dictoriu al producţiei culturale (Bernheimer, 42). Nu se profilează oare primejdia de 
a confunda cultura cu informaţia, de a cădea sub fascinația „spectacolului” (,hap- 
peningg”- ul permanent), indepártindu-ne de orizontul valorilor şi al semnificatiilor ? 

Cascada acestor întrebări nu trebuie să intimideze. E inutil să spun că ele nu 
implică vreo ostilitate de principiu împotriva noilor tehnologii. Scopul lor e doar să 
avertizeze împotriva unei stări de euforie naivă, să îndemne la reflexie critică, să 
revigoreze interogatiile asupra „scopului” si „sensului”, fără de care cunoaşterea se 
dezumanizeazá. 


„Ceci tuera cela"? 


E cazul, ajunşi aici, să ne punem si problema viitorului cărţii. Am văzut că, pe plan 
mondial, industria editorială se află în criză, o criză încă neresimtitá la noi cu 
acuitate (poate fiindcă foamea de carte din timpul dictaturii n-a fost încă stimpäratä, 
probabil şi fiindcă informatizarea se află într-un stadiu incipient). Concurența 
suportului electronic devine însă preocupantă pretutindeni în lume si va ajunge, 
într-o bună zi, şi la noi. În primul rînd, desigur, fiindcă oferă modalităţi de creare, 
înmagazinare şi transmitere a informaţiei fără comună măsură cu ceea ce intră în 
posibilităţile tiparului. Apoi, fiindcă schimbă radical înseşi mecanismele editării 
cărţilor. Asigurind simultaneitatea producţiei, difuzării şi lecturii aceluiaşi text, 
noua tehnologie reuneşte atribuţiile distincte ale autorului, editorului, librarului, 
Orice posesor de computer cu imprimantă poate edita si răspindi, într-un număr 
restrins de exemplare, o lucrare ştiinţifică sau literară de proporţii reduse. De altă 
parte - cum am văzut ~ datorită facilităţii interpolárilor e foarte tentantá fabricarea 
de contrafaceri ale oricăror opere, inclusiv ale celor din canon. 

Pentru ca asemenea fenomene să nu destabilizeze o serie întreagă de activităţi 
independente, dispunind actualmente de infra-structuri bine articulate, cu importantă 
pondere intelectuală si economică, e deci foarte probabil că in anii ce vin multe 
„concepte”, „roluri sociale” si „instituţii” vor trebui regindite într-o dimensiune 
compatibilă cu riscurile şi provocările actuale: spre exemplu, categoria de „autor” 

(statut juridic.. copyright etc.), noţiunea de „operă” (integritatea textului, raportul 
dintre ,datul” textual si imixtiunile cititoritor = coautori), institutia depozitului legal 
(cum să se mai păstreze într-un centru totalitatea producţiei scrise a naţiunii), 
organizarea şi funcjionarea bibliotecilor publice (trecerea la o clasificare mai mo- 
derná degit cea zecimală, numerizarea colecţiilor, conservarea dischetelor, nu doar 
a cărţilor) eic. 

Să însemne toate acestea că destinul cărţii e confruntat cu o gravă ameninţare ? 
Mà îndoiesc. Mai întîi, experienţa ne arată cá emergenta unui nou mijloc de 
comunicare şi expresie nu le suprimă pe cele deja existente: cinematograful n-a 
înlocuit teatrul, micul ecran n-a eliminat marele ecran, nici imprimeria n-a ucis 
arhitectura, în pofida faimoasei exclamajii a lui Victor Hugo, din Notre Dame de 
Paris, „ceci tuera cela”. Există apoi multiple modalităţi de conlucrare ale mediilor : 
electronica e, de pildă, utilizată performant în slujba sistemului cărţii, la catalogarea 
bibliotecilor, organizarea fişierelor, numerizarea colecţiilor etc. ; cîteva edituri au 
obţinut rezultate bune producind simultan aceleași cărţi, pe hirtie si pe suport 
electronic; noua Bibliotecă Naţională a Franţei e echipată cu săli de lectură „obiş- 
nuită” şi săli de lectură „asistată de ordinator" etc. 

Mai relevante sînt argumentele cu caracter specific. Aici sint de acord cu Régis 
Debray : fiindcă omul e o ființă amfibie, care se complace in abstractiile calculului, 
dar arc nevoie şi de revanşa fanteziei şi a visului, dezvoltarea tehnologiei nu poate 
devaloriza şi scoate din joc practicile simbolice (Debray, a, 82-84). Cartea îmbină 
materialitatea prezenţei fizice cu irealitatea ficţiunii, Tocmai apartenenţa ei la cele 
două universuri pe care le asumăm într-o mişcare mereu reversibilă de afirmare şi 
recul o face indispensabilă. Lectura electronică e fluidă şi productivă, dar mai ales 
cînd e vorba de literatură, devine, de la un moment dat inainte, prea instrumentală, 
prea iehnică, insuficient de privatizată. Simtim atunci intens nevoia să ne întoarcem 
la lectura tradițională, pe carte, pe o carte pe care o putem mirosi, tine în mină, 
mingiia cu degetele, cu care ne e posibil să incheiem un pact de intimitate, Cartea se 
personalizează în raport eu investiţia noastră afectivă, se absoarbe parcă într-un 
receptacol de amintiri, devine o prelungire a eului. un semn identitar inconfundabil, 

Poate de aceca constituie si un bun patrimonial, un obiect rinduit în bibliotecă, 
uncori legat, un element al decorului interior în care e sigilată o parcelă de viaţă, 

„Un volum de hîrtie si carton — scrie acelaşi Debray - e un microcosm rezistent $i 
profund, în care lectorul se poate deplasa in lung şi-n larg, fără să se rătăcească, 
intra muros." (Debray, b, 28). E un spatiu securizant, de tihnä şi amenitate, dar mai 
este si un obiect emblematic, care trimite spre arhetipuri încă puternice în jmaginarul 
colectiv. În marile credinţe monoteiste, cartea ilustrează un depozit sacru, sinonim 
cu Revelația si Înţelepciunea. Astrologii si ocultiştii şi-au imaginat totalitatea univer- 
sului ca un Liber Mundi, iar prinţul modern al poeților, Mallarmé, cel ce a dezvăluit 
pentru prima dată cu acuitate divorţul iremediabil dintre cuvinte și lucruri, a văzul 
în ea un simbol al infinitäqii literaturii, ca unitate a spusului şi nespusulut, 

Concluzia acestor rinduri nu poate fi tranşantă. Nu ştiu ce ne va aduce viitorul şi 
n-o stie nimeni. Dar, de vreme ce oricum trebuie pariat, nu aleg, întru cit má 
priveşte, o variantă apocaliptică, deşi recunosc că am destule motive de a nu alege 

nici o variantă foarte rezonabilă, În ultimi instanţă, pariez totuşi pe bunul simt, ca 
strategie ultimativă a supravieţuirii. Aceasta presupune multe. Între altele şi faptul cà 
nici computerul, nici TV nu vor duce la dispariţia cărţii. că lectura va continua să 
joace un rol cardinal în viaţa oamenilor, că accelerarea progresului tehnic va fi 
mereu însoţită de revendicarea compensatoare a unui spaţiu liber pentru închipuire, 
visare şi căutarea de sens. 


ianuarie, 1998 

Ín loc de prefatà 
(la prima editie) 


Nu e poate inutil ca, in pragul acestei cárti, care-si propune sá analizeze metodic 
lectura, demontindu-i mecanismele si modalităţile, uzurile si inertiile, condițiile 
propulsive si rezultatele, să procedäm la o evaluare pretiminará - şi liberă - a 
obiectului. La urma urmei, de ce ,lectura" ? Mai merită oare atenţie problema în 
acest sfirşit de secol, cînd atitia factori incontrolabili, dar convergenti şi imperativi, 
par să aşeze pe primul plan audio-vizualul, să prevaleze filmul sau banda video faţă 
de carte? Nu asistăm cumva astăzi, cu sentimente împărţite, cu indiferență ori 
anxietate, cu regret ori cu melancolie, la apusul deja pronosticat al galaxiei Gutemberg, 
cu singurul corectiv că ritmul declinului pare a fi mai lent decit cei scontat în anii 
'60? Pentru citi oameni din zilele noastre mai constituie incă lectura, ca pentru 
Borges, „o formă a fericirii” ? Dar poate că această valorizare superlativă nu e decit 
o modă retro, o tienealá de intelectual umanist, semnul unei civilizaţii artizanale, a 
a tehnologiei computerelor şi a robotizării? 

Examene comparative ale lecturii şi audio-vizualului s-au mai întreprins, insă, de 
regulă, dintr-un punct de vedere mai degrabă statistic decit calitativ, măsurind 
coeficientul de expansiune mai mult decit specificitatea practicilor decodificator 
respective, Esenţial e totuşi dacă lectura posedă anumite particularităţi inerente, care 
să-i confere un statut privilegiat. Altfel spus, mă intreb dacă prerogativele pe care 
unii persistă sá i le atribuie au o motivaţie raţională sau derivă dintr-o fixatie de 
natură sentimentală. În orice caz, e incontestabil că de un deceniu sau două încoace 
progresele electronicii, îndeosebi descoperirea microprocesoarelor, par a fi schimbat 
considerabil datele problemei, De aceea, reluarea discuţiei e oportună. 

Acum 25-30 ani, Robert Escarpit argumenta superioritatea lecturii prin libertatea 
de manipulare oferită utilizatorilor. Spre deosebire de emisiunea radiofonică ori de 
TV, în care fluxul verbal ori de imagini se scurge continuu, unidirectional, fără a 
putea fi oprit şi fără ca debitul să fie controlabil, lectura e reversibilă şi maniabilă. 
Ea permite să revenim asupra unui paragraf, să stăruim asupra unei fraze, să impunem 
procesului de receptare ritmul darit, mai lent sau mai rapid, în funcţie de natura 
textului şi de scopul propus, Tocmai această particularitate a lecturii de a fi progra- 
mată, de a se modela după predispozitii. circumstanţe si trebuinçe o privilegiazä ca 
instrument indispensabil de achiziţionare a cunoştinţelor, de accedere în lumea 
valorilor si a culturii. E însă limpede că dezvoltarea recentă a tehnologici a făcut ca 
argumentele lui Escarpit să-şi piardă valoarea peremptorie. Avem acum posibilitatea 
de a opri banda magnetică ori banda video in orice punct, de a relua înregistrarea o 

dată sau de ori cite ori e nevoie, de a o reproduce cu viteze diferite etc. Avantajul 
lecturii pare să se fi estompat. Controlul procesului de receptare devine posibil, deşi 
poate nu în aceleaşi proporţii, şi în cazul audio-vizualului. 

Mai mult, o întrebare pină ieri de domeniul fanteziei, începe să se pună acum în 
modul cel mai stringent: îşi mai păstrează cartea însuşirea de principal vehicul al 
scriiturii? Deocamdată, ea pare a fi mai ieftină, mai portabilă, mai la indemíni, de 
un uzaj mai comod. „Pare a fi”, pentru că lucrurile evoluează atît de repede, încit, 
la ora cînd scriu aceste rînduri, nu mai ştiu dacă „este”, în orice caz pentru cit timp 
încă. Teoreticeşte există azi mijloacele de a comasa o cantitate uriaşă de informaţii 
pe o pläcutä miniaturală de siliciu, de a afla orice, oricind, instantaneu şi cu un efort 
minim, prin simpla conectare la terminalul unui ordinator. Toată chestiunea e de 
a şti cînd vor fi introduse în viaţa de toate zilele aceste uluitoare invenţii. Va mai 
dura un timp, de bună seama, căci prețul de cost al noului aparataj electronic e încă 
ridicat. Totuşi e evident că rolul cărţii ca suport a! transmiterii de mesaje începe a fi 
serios concurat, ; i ! 

În aceeaşi ordine de idei, dată fiind superioritatea TV în relatarea faptului divers, 
apar îndoieli şi cu privire la menţinerea importanţei actuale a presci. Putinta pe care 
ne-o oferă micul ecran de a urmări evenimentele în chiar momentul cînd se desfăşoară 
ori a le difuza cu maximă rapiditate şi acuratețe, e fără rival, Totuşi, gazeta conservă 
încă unele avantaje : ansamblul de informaţii, comentarii, anunţuri etc. se deplasează 
cu cititorul, poate fi cuprins cu privirea deodată, parcurs în toate direcţiile, păstrat 
un răstimp la dispoziţie. Pe de altă parte, gazeta se adaptează mai lesne profilului 
unei clientele specializate (pe plan profesional, cultural, politic etc.), în vreme ce 
TV se adresează întregii populaţii sau unor largi fracțiuni ale acesteia, Sînt însă 
aceste avantaje durabile? Ar fi imprudent să ne facem iluzii: miniaturizarea micro- 
procesoarelor permite de pe acum aplicarea experimentală a unor soluţii alternative. 

În procurarea divertismentului, rolul lecturii e deja sensibil diminuat. Desigur, 
oricare dintre „medii” e egal capabil, în limitele saie de performanţă, să ofere 
evadarea din cotidian, trăirea prin procură a aventurii ori acele satisfacţii com- 
pensatorii, căutate de marele public — şi nu numai de el - pe care moralişiii le 
osîndesc, deşi fără nici un efect notabil (fiindcă le lipseşte puterea persuasivă ori 
fiindcă morala lor e duplicitară?). Cartea, cîndva principală uzină de miraje, e în 
orice caz depășită azi de film si de foiletonul TV. Cít priveşte umplerea timpului, 
amorsarea bunci dispoziţii, îndeosebi capacitatea de a pune individul în unison cu 
ceilalți, lectura rămîne pentru marea majoritate a contemporanilor nostri de o 
însemnătate secundară. Nevoia de ritm, melodie, zgomot, de continuă, neîntreruptă 
ambiantá sonoră, resimţită mai ales de tineri, tinde să reducă lectura la un minimum 
impus de obligaţii profesionale sau utilitare (sarcini şcolare, de serviciu etc.). 

Să insemne toate acestea că lectura c amenințată, că ea pierde irevocabil teren? 
Cred că nu, cu condiţia să recurgem la argumente mai puţin volatile. În adevăr, ceea 
ce importă nu-mi pare a fi metodologia imprimării, nici caracterul suportului, nici 
măcar expansiunea vertiginoasă a noilor tehnici electronice, ci natura procesului de 
semnificarc. Din această perspectivă, lectura semnelor grafice e o practică specifică, 
nesubstituibilă, cu un rol decisiv în activarea structurilor cognitive, a capacităţii de 


ÍN LOC DE PREFATÀ F 


a gindi şi a elabora notional. Dar lectura imaginilor (ca, de altfel, şi lectura sunetetor) 
isi are, la rîndu-i, particularități inconfundabile, A opune pe cea dintii celei din 
urmă, în ideea de a-i stabili superioritatea sau inferioritatea, e irelevant şi pueril. 
Avantajele şi dezavantajele alternează de o parte şi alta. Ca să ştim ce e mai bine 
depinde ce intenjionäm într-un moment sau altul, care e problema de rezolvat. 

O paralelă între lectura propriu-zisă, alfabetică, şi lectura iconică, intermediată 
de cinematograf sau TV e în acest sens edificatoare. Ce facem cînd citim un roman 
şi ce facem cînd vizionäm un film? Voi simplifica putin lucrurile, fiindcă numai cu 
acest preţ e posibilă o vedere rapidă şi clară, de profil. 

Cititorul n-are acces direct fa imagini, ci da cuvinte, deci la reprezentări mai mult 
sau mai putin abstracte, pe care trebuie să le „traducă” sensibil, să le „inchipuie” in 
plenitudinea corporalităţii lor. Nici măcar un mare maestru al descrierii peisajiste, 
de talia lui Sadoveanu, nu poate rivaliza în bogăţie de detatii, autenticitate, pros- 
petime a coloritului cu un operator de film, fie el şi mediocru. Această diferenţă de 
„redare” e însă compensată la scriitor printr-un excedent de „sugestie”. Sadoveanu 
scrie: „Peste singurätäti a nins deodată o tonalitate sură, tristă şi rece”. Cum poate 
obiectivul aparatului de luat vederi să evoce „singurătăţiie” peste care ,ninge" o 
„tonalitate” în acelaşi timp „sură, tristă şi rece” ? Dar propoziţia: „Ne oprirăm ca 
într-un fel de farmec şi uimire”? În ce chip e descriptibilà fotografic o asemenea 
stare de spirit, prin excelenţă aproximativă, incfabilă, ambiguă? Procedeul scriito- 
rului e deci de a folosi raccourci-uri simbolice şi metafore delicate spre a-l solicita 
pe cititor să-şi „fabrice” o reprezentare mentală „imbogăţită”, continind atit ce i se 
comunică nemijlocit, cit şi ceca ce trebuie subinteles (completind tabloul cu datele 
perceptive omise), cît şi ceea ce poate fi asociat (convocind diverse conotaţii mai 
mult ori mai puţin personale), Aşadar, cititorul nu e un simplu aparat de înregistrare, 
ci un colaborator, care tálmáceste , instructiunile" autorului, „construieşte” în spiritul 
lor şi contribuie cu un supliment de informaţii. 

Prin însăşi inertia scrisului, autorul de literatură e totdeauna sumar şi incomplet, 
totdeauna selectiv ; el pune in evidenţă doar anumite aspecte ale obiectelor, iar pe 
acestea într-o formă de mare generalitate. Despre Ancuta (din Hanul Ancuţei), 
Sadoveanu ne spune că era „frumoasă femeie, plină şi voinică”, „sprincenată” şi 
„vicleană”. Tolstoi e şi mai avar cu înfăţişarea Annei Karenina: ştim că e o femeie 
frumoasă, cu umeri albi, mai aflăm si alte cîteva detalii destul de vagi. Si într-un 
caz, şi-n celălalt, datele sint insuficiente ca să permită reconstituirea fizică a 
personajelor, Totuşi, ca să lc cunoaştem mai exact, ca să avem „sentimentul” că le 
cunoaştem în contextul povestirii, nu e nevoie de mai mult. Dar desigur, dacă zece 
cititori ar fi puşi să deseneze chipul celor două eroine, aşa cum şi-l reprezintă, ar icşi 
zece desene diferite, deoarece fiecare va concretiza in felul său propriu schemele 
propuse de autori. Această investire imaginativă, inevitabilă comunicării scriptice 
(despre care voi vorbi pe larg într-un capitol special al cărţii de faţă) reprezintă aportul 
necesar al cititorului, actul de complicitate fa care-l obligă lectura. 

Ce se intimplá cu limbajul ,iconic” ? Vizioninii un film, spectatorul are acces 
direct la imagini, ele nu mai sint „construite”, sint „date” şi încă în modul cel mai 
pregnant; senzația € a contactului nemijlocit cu obiectele, a aderentei la aparenta 

sensibilă a lumii. Dacă romanul focalizează „privirea” minţii pe anumite laturi ale 
obiectelor, filmul ne perindà prin faja ochilor imagini „totale”, în care apar şi 
personajele de prim plan şi cele de plan secund şi elemente de decor, aşadar ne 
înfăţişează şi esenţialul şi accesoriul; ele sînt, în acelaşi timp, concrete şi exacte, 
căci reproducerea realului are perfecțiunea şi acurateţea mecanicii; ele constituie, 
par să constituie un analogon al universului cotidian. | 

Ca atare - si asta ar fi concluzia comentatorilor grăbiţi - între lectura romanului 
şi vizionarea filmului e o diferenţă de activitate cognitivă. În primul caz, receptarea 
ar implica efort, un proces de elaborare a reprezentărilor, de completare a golurilor 
semantice — în cel de-al doilea, ar fi pasivă, fluxul imaginilor ni s-ar impune 
nemijlocit, l-am „absorbi”, fără a trebui să colaborám. S-a afirmat că „filmul se 
percepe, nu se gîndeşte”, 

Acest mod de a pune problema îmi pare greşit. Pentru a înțelege adecvat diferenţa 
dintre cele două demersuri trebuie să recurgem la termeni calitativi, nu cantitativi. 
Un travaliu intelectual se desfăşoară în ambele cazuri, deosebirea e că direcţia 
comprehensiunii în roman € de la abstract spre concret, iar în film de ia concret la 
abstract. Imaginile nu sînt mai puţin mediatoare decit cuvintele, doar că în alt fel. 

De fapt, cum au probat-o abundent teoreticienii celei de-a şaptea arte, imaginea 
filmică e doar un simulacru, ea constituie o formă de ircalizare a realului. Mai întîi, 
fiindcă lumii transcrise pe peliculă i se aboleste relieful şi uneori culoarea; apoi, 
fiindcă e cadrată, deci închisă într-un spaţiu propriu de joc, supusă unei logici 
narative mai mult ori mai putin arbitrare, articulată prin tranzitii fluide (fondu-urile), 
opuse discontinuitätii caracteristice existenţei diurne ori literaturii; in fine, şi mai 
ales, fiindcă imaginea suportă toate modulările, deformärile, trucajele impuse de 
strategia aleasă de regizor, de specificitatea viziunii sale. i 

Imaginile filmice dispun de o percutanţă, de o saturatic a detaliului, de o 
plenitudine senzuală net superioară aşa-ziselor imagini formate cu ajutorul cuvintelor. 
De aceea, cle şi declanşează emoţii cu mult mai puternice. Aşa se explică faptul că 
spectatorii sînt în genere mai influentabili decît cititorii, că în momentul vizionării 
spiritul lor critic e adesea neutralizat sau, în tot cazul, simţitor redus. Totuşi, ideea 
că n-ar „gindi” e absurdă; în realitate, ca si în lectură, ei conlucreazà tot timpul 
(desi, probabil, la un nivel mai redus de angajare): leagă episoadele, inferează din 
comportamente psihologii (căci filmul e, prin excelență, „behaviorist”), induc valoarea 
simbolică a obiectelor şi evenimentelor, iar în fina! (chiar dacă după un răstimp, de 
,distantare") deslugese semnificaţia globală a operei cinematografice, sensul ei 
metaforic sau metafizic. | 

Deosebirea esenţială între lectură si ,vizionare" rezidă aşadar in natura pro- 
cesului de performare: de la absolut spre concret într-un caz, de la concret la 
abstract în celălalt. Spectatorui pare favorizat intrucit baia de imagini în care-l 
cufundă filmul e prezumtiv inteligibilă în mod spontan, fără o pregătire specială. Se 
spune că analfabetul nu poate citi o carte, dar poate gusta un film. Mai adevărat e 
că-l poate „gusta” în anumite limite, destul de restrínse. Ca orice sistem de semne, 
filmul creează o distanţă între a percepe si a pricepe - cea a regulilor de joc şi a 
convențiilor, care trebuie învăţate. A şti să „priveşti”, nu doar să vezi ce se petrece 

pe ecran, a fi în stare să descoperi coeficientul de irealizare a realului, să pătrunz 
dincolo de aparente ín lumea intenţiilor si a manipulárilor simbolice. nu € un lucr 
care să meargă de ia sine, 

Totuşi (aşa cum voi arăta pe larg în această carte), lectura instalează in cale 
utilizatorului obstacole încă mai dificile, avindu-si originalitatea în faptul că limbajt ar em 
iconic e direct, iar limbajul scriptic mediat, 53 

În primul rînd, ea impune (e constringerea cea mai evidentă, nu şi cea mai grea) ES 
obligaţia de a deprinde şi a asimila codul alfabetic pină la punctul în care e eliminată €? 
subvocalizarea (singura lectură adecvată fiind cea oculară). În continuare, cititorul ^ 
trebuie să înveţe să actualizeze de fiecare dată semnificaţiile cuvintelor cerute = 
context si, în genere, să rezolve satisfăcător disimetria dintre semnificant şi semni:_— 
ficat, El are sarcina să traducă în sens şi reprezentări mentale indicaţiile verbale 
clare ori aluzive ate textului (generate de aplicarea strategiilor narative), Îndeosebi 
îi revine să completeze, pe baza cunoaşterii lumii şi a experienţei anterioare de 
cititor, nedeterminările, informaţiile dinadins omise de autor (spre a-i solicita 
mobilizarea capacităţilor intelectuale). 

Se pare deci că lectura e inferioară vizionării în aptitudinea reprezentării çon- 
cretului şi în impactul emotional, în schimb, se adaptează mai bine cunoaşterii 
conceptuale şi implică un grad mai inalt de creativitate. Nimănui nu i se cere însă să 
opteze pentru unul sau. altul dintre cele două tipuri de receptare, între care relaţiile 
sint de complementaritate, nu de concurență. Dimpotrivă, ceea ce ne caracterizează 
e că le folosim pe amindouä, Cind, spre pildă, vreau să visez în stare de veghe, să-mi 
procur şocul traversării unei lumi fictive, construite, paradoxal, din cei mat incontes- 
tabili atomi de realitate, mă duc la cinema, În vremea din urmă (dar asta e o 
chestiune strict personală), ca romantic pocăit, prefer tot mai des introducerea unui 
factor moderator în calea turbulençelor brutale ale afectului: de aceea, cind má 
cuprinde nevoia de epic, iau din raft un roman, a cărui receptare (in stadiul actual al 
lucrurilor) nu mi-e impusă din afară, ci dirijată de propriu-mi capriciu. În fine, cînd 
e vorba de speculație filosofică ori de ştiinţă (fie ea şi literară) nu pot face altfel decit 
să citesc: lectura rămine instrumentul hotăritor de achiziţie a noţiunilor şi cunostin- 
telor specializate. 

În practică, se întîmplă insă - cum o probează statisticile şi o confirmă experiența 
proprie de dascăl - că multi contemporani, mult mai numeroşi decît ne-am aştepta, 
intimpinä dificultăţi în uzul lecturii. Desi pot să descifreze slovele, ei nu ştiu totuşi 
să „citească”, se înţelege, in sensul deplin si exigent al cuvintului. „Subiectul - 
spunea Goethe = îl vede oricine, avindu-] în fata ochilor, conţinutul îl găseşte doar 
cel ce are el însuşi ceva de adăugat, iar forma rămine pentru cei mai multi o taină”, 
lar Emerson nota ín Jurnalul său că „puţini oameni ştiu să citească” deoarece 
„femeile citesc spre a descoperi un erou pe care să-l poată iubi, bărbaţii ca să se 
distreze, editorii ca să găsească erori, autorii ca să-şi confirme ideile”. „Probabil că 
nimeni nu citeşte temeinic - conchidea Emerson - şi cum se cuvine.” 

Adevărul e că nu-i uşor de explicat ce inseamnă „temeinic” şi nici ce inseamnă 
„cum se cuvine”. Mai întîi pentru că, în cazul celor mai multe texte, al celor literare 
îndeosebi, lectura e fără fund, deoarece sensul nu e determinabil, e - cum spunea 

' Roland Barthes — in „permanentă hemoragie”, mereu deschis, reformulabil în funcţie 
de subiect (deşi se înscrie, de obicei, în limitele unui. spaţiu de joc, al unui cîmp 
semantic care poate fi aproximan), Mai rămîne, apoi, problema extraordinarei 
varietăţi tipologice a lecturii, presupunind de fiecare dată o altă utilizare a proce- 
deelor.comprehensiunii si o altă situare în raport cu parametrii care o condiţionează 
(Textul, Contextul, Lectorul, Codurile). - j 

„Lectura e un act atit de complex — afirmă Georges Poulet — încât e legat de toate 
„posibilităţile, aptitudinile, tendinţele individului. Motivaţiile ei pot fi distinse in 
funcţie de clase sociale, vîrstă, evenimentele existenței, starea fizică etc.” Ea se 
adaptează scopului urmărit (vreau să studiez, sá mă amuz, să culeg informaţii, să-mi 
atit fantezia, să-mi intensific viaţa interioară, să-mi calmez aprehensiunile etc.), în 
egală măsură naturii textului (poezie; manual filosofic, roman poliţist, magazin 
literar etc.), dar nu mai puţin circumstanțelor (bună sau rea dispoziţie, stare de 
vigilentá ori de oboseală, ambiantä zgomotoasă ori solitară etc.). Există, ca atare, 
nenumărate moduri de a citi: obiectiv (recuperind maximum posibil de informaţii) 
oti proiectiv (restructurind informaţiile potrivit intereselor şi dezideratelor proprii) ; 
eferent (atenţia se concentrează asupra a ceea ce rămine ca reziduu după lectură) ori 
estetic (atenţia se concentrează asupra trăirii însăşi); liniar (performind textul pas 
cu pas, în ordinea desfăşurării sale), exploratoria (în ,survol”, spre a obține o idee 
generală asupra conţinutului) ori selectiv (evitind materialul redundant ori neinte- 
resant pentru cititor); senzual (îndeosebi în cazul textelor poetice, „degustind” 
plasticitatea iimbajului, culorile stilului, armoniile sonore) ori logic (vizind articu- 
latiile discursului, validitatea şi iniántuirea rationamentelor) ; nongalant (performind 
pasiv, distrat, în voia stimulilor verbali) sau programat (interogind textul pe baza 
unei tematici); identificatoriu (mai ales în cazul textelor de ficţiune, cînd subiectul 
se contopeşte cu lumea imaginară) sau critic (mentinind o distanţă față de text, 
supunindu-| constant unei evaluări), consumatorist (subiectul citeşte fără partici- 
pare, superficial) ori asimilatorin (textul e parcurs sistematic, cu reveniri, spre a fixa 
ideile ori a le memoriza) ete. : 

Diversele modalităţi de lectură enumerate aici (care nu epuizează lista posibilelor) 
sînt exersate izolat sau în combinaţie, in funcţie de nevoi si imprejurări. Unele se 
formează spontan (în măsura în care traduc automatismul reflexelor), altele se deprind 
prin studiu şi experienţă, iar perfecţionarea lor nu se încheie niciodată ; de acestea 
din urmă avem îndeosebi nevoie, ele ar trebui constientizate si integrate repertoriului 
de competente ale oricărui cititor adult. Din păcate însă stăpinirea practicilor 
permanente de lectură constituie apanajul unui cerc restrins de indivizi; cei mai 
multi cititori dispun de o competenţă limitată, ci acţionează intuitiv şi pragmatic, cu 
succese relative, mai des cu infringeri; respectiv, renunţă să citească textele care 
pun probleme (desi sint, de obicei, cele mai interesante) ori le exploatează superficial 
(fără să tragá din ele profitul posibil şi dezirabil). 

Tocmai de aceea optimizarea lecturii e o problemă mereu deschisă. Dar ea capătă 
9 importanţă deosebită mai ales astăzi, cînd timpul afectat cititului de largi fracțiuni 
ale populaţiei e în scădere, iar volumul de informaţii care ne asaltează pare tot mai 
greu de dominat. A spori motivațiile lecturii, a îmbunătăţi randamentul calitativ al 

comprehensiunii, a creşte abilitatea abordării plurale a textelor înseamnă a inmulli 
şansele individului de a se intelege pe sine si de a-i înţelege pe alții. E un obiectiv 
major cultural, şi nu numai cultural, ia îndeplinirea căruia aportul şcolii e hotăritor, 
dar nu exclusiv, 

În acest sens, nu-i poate inutil să arăt că scopul cărţii de faţă nu rezidă doar în 
elucidarea căilor şi procedurilor comprehensiunii; ea isi propune să fundeze o 
pedagogie şi o propedeutică. Teoria e aici în slujba practicii si, de altfel, dedusă din 
ea. E un vast teren de lucru, putin explorat la noi, in pofida interesului evident si a 
marilor oportunităţi aplicative. 

Dar oare, în anii ce vin, nu ne aşteaptă schimbări dramatice ? Urgentele de azi 
vor mai fi la ordinea zilei şi miine? Întrebările ne readuc in punetul de ptecare. Nu, 
graţie felului specific în care formează sens şi remodelcazá imaginar lumea omului, 
graţie implantárii şi extraordinarei sale fiabilitáti, nu ni se pare că lectura are de 
intimpinat riscuri serioase dincolo de hotarul fatidic al anului 2000. E posibil ca ea 
să-şi piardă din prestigiu si clientelă, dar e imposibil să cadă în desuetudine, deoarece 
mediază o formă de cunoaştere specitică, indispensabilă culturii şi, dincolo de ea, 
însăşi existenţei sociale. Cred, vreau să cred că vom continua să citim, chiar dacă nu 
vor mai fi cărţi. O vom face, la nevoie, pe ecrane portabile sau fixe, de buzunar ori 
de mari dimensiuni, dar vom continua s-o facem, vom fi obligaţi s-o facem citá 
vreme vom persevera sá gîndim şi să producem bunuri simbolice, 

I. CONDITIONARILE LECTURII 


Preliminarii 


Definiţia lecturii. Există două acceptit majore ale conceptului de „lectură” : 
una, restrînsă la comunicarea scriptică, cealaltă, extinsă la orice tip de comu- 
nicarc. În primul sens, cel obişnuit, sinaurul pe care-l am în vedere în cartea de 
faţă, prin lectură se înțelege ansamblul activităţilor perceptive şi cognitive 
vizind identificarea si comprehensiunea mesajelor transmise scriptic. În termenii 
Dicţionarului de semioticá al lui Greimas-Courtés această definiţie devine 
„recunoaşterea grafemelor şi a concatenării lor, avind drept efect transformarea 
unci foi acoperite cu fipuri desenate în planul expresiei unui text” (Greimas, 
c, 206). Analog, dar într-o formulare mai putin tehnică, DEX-ul explică acţiunea 
verbului „a citi” în perspectiva finalitäti sale : „a parcurge un text pentru a lua 
cunoştinţă de cele scrise”, (Aici momentul recunoaşterii e inclus, dar nu e expli- 
citat.) În Petit Robert sint distinse ambele demersuri: „a citi” înseamnă „a urmări 
cu ochii, identificând caracterele scrise şi a lua cunoştinţă de conținutul unui text". 

Cel de-al doilea sens al termenului e foarte larg : se referă la identificarea şi 
comprehensiunea mesajelor transmise cu ajutorul altor sisteme semnificante 
decît grafismul, deci, în limbajul lui Hjelmslev, cu alte „substanţe ale expresiei”. 
În felul acesta, orice sistem de semne, fie artificiale (codate intr-o intenţie 
semnificativă), fie naturale (posedind prezumtiv o sintaxă, aşadar reguli de 
combinare, şi o semantică, deci un repertoriu finit de echivalente) poate fi, în 
principiu, citit. Există astfel lecturi tactile (alfabetul Braille), optice (descifrarea 
caracterelor înscrise de un ordinator), dar şi lecturi ale codului genetic, liniilor 
palmei (chiromancie), trăsăturilor feţei (fizionomie), caracterelor scrisului 
(grafologie), viselor (psihanaliza), tecturi ale îmbrăcăminţii („Ces tristes vête- 
ments où je lis mon malheur" - Corneille), peisajelor etc. In acest înțeles, 
lectura devine o formă universală a semiozei, un mod de a instaura (mai 
mult sau mai puţin arbitrar) semnificaţii, de „a corela conţinutul unor expresii 
date” (Greimas, c, 206). 

Etimologie. La originea cuvintului ,lecturä” e rădăcina indo-europeană , leg” 
(cu sensul de ,impreunare, reunire”), conservată in greaca veche (Lèg-ein), 
latină şi albaneză. În limbile moderne, termenul vine din latinescul tirziu 

,lectura" (derivat din lectim, supin al lui legere, impus în defavoarea latinescului 
clasic lectionis, trecut în franceză, sec. XIV, sub forma lecture, de unde a 
emigrat in englezá si-n altc limbi). 

Ugo Cardinale si Giuliana Giachino observă cà lego în latină înseamnă 
prioritar „a strînge, a aduna, a reuni” (de unde românescul „a lega"); in al 
doilea rind, „a alege, a cerne" ; în al treilea rînd „a enumera, a socoti”. În 
greacă există în plus semnificaţia de „a pălăvrăgi, a discuta” (cu derivatul 
lexis = vorbire, echivalent latinului elocutio). Prima acceptie menţionată (cea 
de „a împreuna, a stringe”) duce direct ta „a citi", aşa cum se vede în expresia 
legere oculis = „a lega literele cu ochii” sau în expresia scriptum legere = „a 
reuni litere spre a descifra sensul” (Carpov, 9-13). | 

Ideea că actui lecturii presupune ,impreunarea”, sinteza semnelor grafice, 
deci prima acceptie a lui lego, a dominat pîndirea tradiţională si îşi găseşte 
astăzi încă partizani: convinşi pe teren pedagogic. Ea e excelent ilustrată de 
definiţia asociationistä a lui Littré: „a citi înseamnă a cunoaşte literele şi a şti 
să le grupezi în cuvinte”. Cind însă problema se pune de a explica lectura adultă 
(şi nu modul de însuşire al codului alfabetic), atunci devine oportun recursul la 
cea de-a doua semnificaţie a lui lego, cea de „a alege”. În adevăr, (cum vom 
vedea), lectorul stäpin pe mijloacele sale operează printr-o abordare prospectivă 
a parcursului textual, „selectînd” indici şi formulînd ipoteze. Ca şi în alte 
cazuri, etimologia înscrie în filigran sensul opțiunilor posibile. 

Delimitări. Pentru că însuşirile caracteristice ale unui obiect ni se relevă cel 
mai bine în comparaţie, cred util ca încă din această fază preparatorie a cărţii, 
să delimitez termenul de „lectură” de alţi termeni, care-i servesc uneori drept 
substitut, pseudonim ori corelat. 

Lectură — citire. În limba română, substantivul „lectură” are un sinonim, pe 
„Citire” (de origine siavă). Ca de atitea alte ori, şi această sinonimie e relativă. 
Cuvîntul „IeGlură deşi latin, a pătruns în limbă tirziu, gratic procesului de 
„reromanizare”, Vorbitorii îl simt, de aceea, mai „tehnic” şi mai puţin „literar” 
decît „citire”. E probabil motivul pentru care, într-o lucrare recentă, Crigu 
Dascălu ,dramatizeazá” deosebirea, transformînd-o într-o opoziţie : ,citirea” e 
o „receptare nespecializată, superficială”, pe cind ,lectura” e o „receptare 
specializată, în profunzime” (Dascălu, 20). Deşi nu obiectez împotriva distinctiei 
(nuantarea sporeşte instrumentarul cunoaşterii ! ), prefer in cazul de față să n-o“ 
preiau. Spre a evita confuzii şi a rămîne la o terminologie de uz internaţional, 
voi vorbi în această carte numai de ,lecturá” (fiind de la sine înţeles că ea poate 
fi naivă sau avizată, superficială sau sistematică etc). În schimb voi utiliza, silit, 
verbul „a citi”, deoarece dubletul său, „a lectura” sună strident, nefiind (încă ?) 
omologat. De asemenea, mä voi servi de echivalenta „cititor” =. „lector”, socotind 
că în acest caz sinonimia merge destul de departe (diferenţa nu e relevantă). 

Lectura - decodificare, În esenţă, orice lectură e o decodificare, însă inversul 
nu e adevărat decit cu anumite condiţii. Motivul e cá în lumea textelor, indeosebi 
a textelor literare, relaţia dintre semnificant şi semmificat nu e nici stabilă, nici 
univocă. De aceea, decodificarea are un caracter precis la nivel alfabetic (în 
cadrul fiecărei limbi există o corelaţie determinată între litere. şi 'sunete), un 
caracter probabil la nivel frastic (fiecare cuvint are un numár de denotafii, 
atestate şi ierarhizate de Dicţionar) şi un caracter deschis, incert, ambiguu, la 
nivel textual (întrucît semnificaţiile parţiale se instituie în funcţie de sensul 
global). Se poate deci vorbi legitim de decodificare în condiţiile unui limbaj 
simbolic finit, cu convenţii ripuros stabilite (alfabet Morse, semnele circulaţiei 
etc.). La fel, în cazul unor enunturi elementare scriptice (de tip monosemic, 
non-literar) decodificarea tinde să coincidă cu lectura (astfel spus, descifrarea 
să echivaleze cu comprehensiunea). În cazurile mai complicate (texte polisemice, 
literare) decodificarea constituie însă doar baza procesului de formare a sensului. 
Voi reveni pe larg asupra problemei. 

Lectură — receptare. Relaţia dintre „receptare” şi „lectură” pare a fi aceea 
dintre general şi particular. Multi cercetători consideră, în adevăr, „receptarea” 
ca fiind supraordonatá, iar lectura - „subordonată”. Manfred Naumann constată 
astfel că „operele literare nu sînt doar citite, ele pot fi încă auzite ori văzute”, 
de unde concluzia că „lectura individuală nu e în fapt decit o formă specifică a 
receptárii". La fel, Franco Meregalli utilizează termenul de „receptor” drept 
denumire generică a consumatorilor de artă: cititori, auditori, spectatori etc. 
(Meregalli, 143). Acest mod de a vedea lucrurile, de altfel comun, nu suscitä 
obiectiuni, cu condiţia de a ne situa pe terenul definiţiei restrinse a lecturii. 
Din perspectiva definiţiei largi, sferele celor două noţiuni tind mai degrabă 
să coincidă. 

În opinia mea, deosebirea pertinentă între „receptare” şi „lectură” aparţine 
mai degrabă domeniului intensiv decit celui extensiv. Spre deosebire de con- 
ceptui de „lectură”, intrat relativ de curind în raza atenţiei, conceptul de 
.Ieceptare" e mai de mult familiar cercetătorilor, indeosebi graţie literaturii 
comparate (Cornea, b, 92-101; Guillen, 30-35). În context comparatist, con- 
ceptul a avut însă totdeauna o conotaţie «defensivá”, implicind o anumitä 
,deschidere" a subiectului către exterior: „a recepta" înseamnă, de altfel, cum 
ştim cu toţii, „a primi, a fi afectat de, a lăsa să intre, a înregistra, a capta” etc. 
Prin acest trecut semantic, ca si prin prezent (în măsura in care ne referim la 
Şcoala de la Konstanz, numită Rezepzionsästhetik} termenul de ,receptare" 
Sugerează deci, în special, reacția subiectului faţă de text, pe cind cel de 
„lectură”, modul în care e configurat textul, în obiectivitatea sa, În limbajul lui 
Hans-Robert Jauss, ,lectura" are a face cu „efectul produs” (Wirken), condi- 
tionat de text, receptarea cu semnificaţia dată sensului de destinatar (Rezeption) 


y 

(Jauss, c, 34). Prin urmare, noţiunea de „lectură” privilegiază ceea ce textul 
contine, pe cînd noţiunea de „receptare” — ceea ce subiectul reține, potrivit 
personalităţii sale şi. circumstanțelor. Diferenţa e majoră, deşi fără îndoială 
(cum voi avea prilejul s-o arăt în continuare), nu e totdeauna lesne de pus în 
evidenţă (iar în unele cazuri nici nu poate fi pusă în evidenţă). În orice caz, în 
cartea de faţă accentul cade pe studiul lecturii, şi nu pe cel al receptării, 


1. Textul 


Conceptul de ,text", al cărui uz s-a impus în comunitatea ştiinţifică a 
ultimelor decenii, circulă (uneori chiar şi în lucrările de specialitate) în trei 
Variante de sens, care se încalecă şi nu o dată se substituie una celeilalte, deşi 
sint departe de a coincide. 

Prima acceptie, cea mai răspîndită, folosită în limbajul cotidian si explicitată 
de dicționarele curente, consideră textul un „document scris”, asimilindu-] cu 
noţiunea de „operă literară (filosofică etc.)”, 

O a doua acceptie, introdusă de lingviști in anii '60 şi generalizată azi în aşa 
măsură in Semioticá, Teoria literaturii şi disciplinele aferente încît îndeplineşte 
rolul unei noţiuni „standard”, consideră textul o „unitate comunicativă” verbală 
sau scrisă, de dimensiuni variabile. Cu unele restricţii, ce vor fi precizate 
ulterior, acesta e înţelesul în care voi folosi conceptul de text în cartea de faţă. 

În fine, o a treia acceptie a cuvîntului, foarte specifică, impusă de cercetătorii 
francezi grupaţi în anii '60 în jurul revistei „Tel Quel” consideră textul drept o 
„practică semnificantă”, deci nu ca un obiect fizic care depozitează sens, ci ca 
un spaţiu al emergentei infinite a semnificației (Barthes, a, 1015). 

Voi trece acum în revistă cele trei semnificaţii ale noţiunii de text, oprindu-mă, 
cum e şi firesc, îndeosebi asupra celei de-a doua. 


Textul ca ,scriere" 


Cuvintul „text” (din lat. textus = țesătură, tramä) înseamnă ju vorbirea comună 
două lucruri ; 

1. totalitatea frazclor care constituie o scriere sau o operă (în acest sens, 
textul se opune comentariilor, notelor ori parafrazei) ; 

2. scriere considerată în redacţia sa originală şi autentică (de unde ediţia 
de texte). 

Izbitoare în aceste definiţii e percepţia difuză a dublei identități a textului : 
materială (ansamblu de semne grafice) şi mentală (structură de sens, conţinut 
de idei). Dictionarele uzuale ezită, de altfel, între termenii alternativi. Petit 
Robert pare a favoriza primul înţeles, DEX-ul, în mod clar pe cel de-al doilea. 
Pentru cei mai multi locutori cele două ipoteze se confundă - şi nu c de mirare, 

de vreme ce asocierea semnificantului şi a semnificatului, a cuvîntului si a 
conţinutului pare solid înrădăcinată şi incontestabilă. Surprinzător e doar că 
aceeaşi confuzie e întreţinută de o serie de cărturari. 

În încercarea de a proba perenitatea artei, se distinge, de exemplu, între 
faptele istorice — punctuale, databile, relative - şi capodoperele literaturii - care 
se bucură de o transistoricitate evidentă. Cine doreşte să ştie ce s-a petrecut în 
antichitate trebuie să recurgă la informaţii indirecte : să cotrobăiască bibliotecile 
în căutare de izvoare şi muzeele în cercetarea vestigiilor arheologice. În schimb, 
cercetătorul literar are şansa de a accede direct la „documente” : marile opere 
dispun, în adevăr, de privilegiul perpetuitàtii, Odiseea ori Eneida ori Oedip 
Rege există pentru noi azi cum au existat şi cu două milenii în urmă. 

Ín pofida aparenfelor, aceastá aser(iune c numai in parte adeváratá: ceea ce 
se conservá in mod absolut din Odiseea, Eneida sau Oedip e eventual mate- 
rialitatea textului, nu însă imaginea sa mentală. Spun „eventual” pentru că nici 
măcar identitatea fizică a scrierii nu rămîne intactă : toate operele, cu atit mai 
mult manuscrisele, sînt alterate prin transcrieri şi reeditări, suportă interpolári, 
amputări, adausuri. Travaliul filologic are tocmai sarcina de a restabili inte- 

. gritatea cu cea mai desăvirşită acribie, jar, în acest scop, s-au pus la punct, în 
decursul secolelor, tehnici riguroase de lucru (de transliteratie şi interpretare, 
stabilire a filiaţiilor, identificare a versiunii optime, adnotare critică etc.). Dar, 
cu toate eforturile ingenioase st räbdätoare ale multor gencratii de eruditi, 
impedimente de fortá majorá (distrugeri de manuscrise, dificultäti de datare, 
lacune ireparabile etc.) ne constring uneori să ne mulţumim cu ediţii mai mult 
sau mai putin aproximative ale vechilor texte. Dacă totuşi, in planul ,exte- 
rioritátii", existá o sansá rezonabilá de däinuire dincolo de limitele epocilor si 
civilizaţiilor, in planul interiorităţii, lucrurile nu stau la fel. Noi nu putem citi 
Odiseea, Eneida şi Oedip aşa cum le-au citit, exact asa cum le-au citit cei ce 
ne-au precedat cu 10, 50, 200, cu atit mai mult cu 2000 de ani. Motivul e 
simplu (si asupra lui voi reveni nu o dată pe parcursul acestor pagini): 
literatură îndeosebi, semnificantul nu trimite la un semnificat invariant, semnul 
nu are un răspuns prestabilit. Formarea sensului depinde nu numai de ceea ce 
se spune, ci şi de modul în care cititorul, cu individualitatea lui ireductibilá, 
înţelege ce e spus. 

Aş vrea să fiu bine înţeles. Imutabilitatea materială a textului (atât cit emi 
e omeneste cu putinţă) reprezintă pentru cultura zilelor noastre un articol de 
crez: e un principiu de la care n-ar trebui să acceptăm derogări, sub nici o 
formă. Prima dovadă a respectului faţă de clasici e să-i reedităm fără omisiuni 
şi deformări, cu cea mai deplină probitate. Demnitatea omului începe de la 
demnitatea cuvîntului, iar limitele propriei libertăţi le determină modul în care 
tratăm libertăţile altora. Însă, oricît de onestă si de sigură ar fi munca editorului 
pentru obţinerea autenticităţii, ea constituie numai datul preliminar, baza de la 

care trebuie sá plece lectura si mai apoi interpretarea. lar lectorul ori interpretul, 
ca şi omul iui Heraclit, nu traversează a doua oară acelaşi riu. Si dacă noi înşine 
citim altfel in momente diferite, cu cit mai variate trebuie să fie lecturile unor 
oameni de care ne despart imense bariere de mentalitate, obiceiuri şi istorie 
trăită! E adevărat — şi voi avea ocazia să reiau ulterior chestiunea — cá există 
(cel putin) o categorie de texte in care „diferenţele” de înţelegere se proiectează 
pe un fundal de „asemănare”, fără a apărea în orice caz ca ireconciliabile. 
Aceasta constituie o rezervă importantă, dar ca nu modifică fundamental datele 
problemei în discuţie - şi anume că textul are două laturi: una materială 
(ansamblul grafematic) şi alta mentală (conţinutul semantic), solidare, dar 
non-coincidente ; ele nu trebuie confundate, deşi în exprimarea cotidiană dis- 
tinctia e uneori implicată (cînd vorbim de „opera” lui Arghezi), alteori inutilă 
(cind vorbim de consultarea , Mersului trenurilor”). 


Textul ca ,ocurentà comunicativa” 


Desi in practica zilnică a vorbirii şi scrierii producem şi receptám texte, nu 
paradigme gramaticale, conceptul de , text” ca o categorie generală, nu doar a 
scripticului, ci a oricărei verbalizări (deci, incluzind, deopotrivă, poemul, 
articolul de ziar, memoriul ştiinţific, enunţurile orale de orice fel), ca formă 
specifică de existenţă a limbii şi ca unitate originară a interacțiunii comunicative, 
e de dată relativ recentă. Despre text, în „acest” sens şi despre o teorie a 
textului (numită de unii, desi termenii nu sint coincidenti, o ,gramaticá" sau o 
„lingvistică textuală”), care să-l ia drept obiect de studiu, se vorbeşte mai 
stăruitor cam de Ia jumătatea anilor '60. 

Un enunt izolat, de tip propozitional, e un construct formal al gramaticii, nu 
o entitate empirică a vorbirii. Dar tocmai idealitatea şi simplitatea, faptul cá nu 
aparţine spaţiului discursiv, ci unui inventar stereotipat de modele şi reguli, i-au 
conferit enuntului pret în ochii unei lingvistici de caracter predominant descriptiv 
şi clasificator. Detagat de context, tratat în sine, scos de sub impactul factorilor 
extralingvistici, care izar modula in chip diferit semnificaţia, enunţul se pretează 
mai lesne unei analize exhaustive. Tocmai fiindcă € structural „închis” şi 
guvernat de reguli stricte, putem evalua fără dificultăţi dacă e gramatical şi 
acceptabil. în schimb, dacă-i depäsim limitele, accedind la suite de enunturi, la 
paragrafe ori discursuri, sîntem confruntati cu factorii aleatorii: în cimpul 
transfrastic domneşte o libertate de selecţie sporită, regulilele sint mat discrete, 
uneori anevoie de numit, iar coercitia lor e cu mult mai slabă. Tocmai din aceste 
motive studiul unităţilor discursive superioare a fost cedat Stilisticii, disciplină 
reputat a nu avea un statut ştiinţific 100%, 

Structuralismul a continuat să se limiteze la problematica frazei, Distingind 
între langue, sistemul de semne cu caracter supra-individual, sursa regularităţilor 

si a categoriilor conceptuale, si parole, manifestarea lingvistică subiectivă, 
proprie fiecárui locutor, Saussure a axat cercetarea pc general, si nu pe par- 

-ticular, pe sistem, si mu pe modul de a uza de el. Postulind identificarea 
unităților minimale (fonem, morfem, semem) si accentuînd asupra relaţiilor lor 
opozitive la fiecare nivel (fonologic, sintactic, semantic), el a preconizat o 
metodă analiticá şi descripiiv-formalizantă, infructuoasá în exploatarea unităţilor 
transfrastice. Desigur, textul poate fi analizat la nivelul unităţilor minimale însă, 
cum arată R. Beaugrande si W, Dressler, în felul acesta nu e deloc sigur că vom 
reuşi să-i punem în lumină tocmai natura de „text”. „Dimpotrivă, scotind în 
prim plan componentele minimale ne îndepărtăm de observarea corelatiilor cu 
adevărat importante, care-l fundeazä.” (Beaugrande, 34). 

Generativismul a combătut viguros ncopozitivismul lingvisticii descriptive 
şi a revalorizat creativitatea, însă nu în scopul studierii realităţii verbale efective, 
ci pentru a reduce experienţa vorbirii la un nivel mai profund şi mai abstract. 
Pentru Chomsky, primul „obiect al teoriei lingvistice c un locutor auditor ideal, 
apartinind unci comunități lingvistice complet omogene, care-şi cunoaşte perfect 
limba şi care, uzînd de această cunoaştere pentru a realiza o performanţă, nu e 
stinjenit de condiţii gramaticale nonpertinente, ca, de pildă, limitări ale memo- 
riei, distracţii, deplasarea interesului sau atenţiei, erori (fortuite sau tipice)” 
(Chomsky, 22). Sarcina teoriei era să expliciteze ,competenta” acestui locutor 
ideal, în alte cuvinte, cunoaşterea înnăscută a structurilor limbii, independentă 
de factori socio-culturali şi restrinsä, în fapt, la gramaticalitate, la aptitudinea 
de a produce fraze corecte din punct de vedere sintactic. În schimb, „perfor- 
manta”, utilizarea propriu-zisă a limbii în situaţii de comunicare, nu era luată în 
seamă, fiind considerată haotică şi arbitrară. Ca şi structuralismul, căruia 1 se 
opunea, generativismul se retine programatic de la examenul practicilor dis- 
cursive, concentrindu-se asupra mecanismului abstract al formării frazelor, 

O schimbare majoră poate fi detectată în cursul anilor '60. Ea se produce 
gratie acţiunii convergente a mai multor factori pe care nu e locu] să-i evocäm 
aici. Mă mărginesc a nota că, pe de o parte, însuşi succesul tendinţelor 
Structural-transformationiste a declanşat, printr-o mişcare de balans proprie 
evoluţiei ştiinţelor umane, o reacţie de sema contrar ; întîi a avut loc o conştien- 
tizare a limitelor celor două orientări, apoi au început să se amplifice criticile 
si să se caute noi soluţii. Pe de altă parte, extraordinara expansiune a, comu- 
nicărilor de masă a adus la ordinea zilei studiul modului în care sînt alcătuite şi 
transmise mesajele, a tebnicilor de a le spori lizibilitatea şi efectul persuasiv, de 
a le controla şi dirija fiuxul în direcţia voită. În această ambiantá, o serie de 
puncte de vedere marginalizate, ori nebăgate -în seamă anterior, ca find în 
divorţ cu epistema dominantă, au revenit în actualitate. 

Un bun exemplu îl constituie ideile formulate de Eugen Coseriu, în 1955-1956. 
El sustinuse atunci că importantă nu e cunoaşterea abstractă a limbii, ci abilitățile 

care-i dau locutorului posibilitatea să-şi reorganizeze noţiunile lingvistice in activita- 
tea lingvistică. Tot atit de revelatoare si amticiparivá e si o altă asertiune : că unităţile 
semnificatului nu reprezintă părţi fixe, dotate cu identitate constantă, ci aglome- 
rári de sens, actualizabile in funcţie de circumstantele utilizării (Beaugrande, 41). 

Chiar şi faimosul model de formalizare a funcţiilor lingvistice, propus de 
Roman Jakobson, în 1960, care reia, completindu-l, un model al lui Karl 
Bühler, din 1934, e reinterpretabil dintr-o perspectivă poststructuralistá. Jakobson 
distinge, în afara celor trei funcţii descrise de Bühler: referentialä, expresivă 
(la Jakobson: emotivá), injonctivá (la Jakobson: conativă), încă trei funcţii : 
metalingvisticä (trimitind la codul utilizat), fatică (legată de contactul inter- 
locutorilor, de conexiunea lor psihologică) si poetică (subliniind că mesajul nu 
e opură tranzitivitate, că el se „autovizează”, că diferenţa specifică a poeticităţii 
constă in „formă”) (Jakobson, 214). 


Context 
Funcţia referentialá 


Emitent Mesaj Destinatar 
Funcţia emotivă Funcţia poetică Funcţia conativă 


; Contact 
Funcţia fatică 
Cod 
Funcţia metalingvistică 


Binecunoscuta schemă de mai sus generalizează ceea ce se petrece în orice 
comunicare interpersonalà. O face - cum e si firesc - la un nivel abstract, cu 
avantajele, dar si cu neajunsurile respective (intre acestea din urmá, unul major ; 
ignorarea determinării ,mesajului" de către „situaţia de enuntare”), Totuşi, 
modelul poate fi operationalizat dacă-i atribuim fiecărui factor o identitate reală 
şi dacă integrám actul comunicării într-un proces comunicativ, permitind cir- 
culatia sensului şi schimbarea de „rol” între interlocutori (astfel ca, rînd pe 
rînd, emitentul să devină destinatar, iar destinatarul emitent). De aceea, dincolo 
de puternica şi incontestabila influenţă pe care a exercilat-o in domeniu! pocticii, 
modelul lui Jakobson are şi meritul de a fi stimulat cercetarea comunicării 
interpersonale. 

Un impuls în aceeaşi direcţie l-a dat teoria actelor de limbaj a lui J.L. Austin 
(1962), dezvoltată ulterior de J.R. Searle. Ea pune in evidenţă importanţa 
factorilor nonlinavistici, contextuali, în procesul de producţie şi receptare a 
enunturilor angajate în situaţii de discurs. Jocul între locutoriu, ilocutoriu şi 
perlocutoriu, adică între faptul de a spune ceva, de a folosi cuviniele spre a 
îndeplini o acţiune („ordon”, „promit”, „jur”) ori de a obține un efect indirect 
sau pe termen lung reinstalează comunicarea în cotidianul discursiv al schimbului 
de mesaje, al inriuririi reciproce pe care locutorii o exercită unii asupra altora. 

Cu Dell Hymes ideea că limba nu poate fi despărțită de scopurile în care e 
utilizată capătă o fundamentare teoretică. El introduce conceptul de „competenţă 
comunicativä”, precizînd că organizarea vorbirii (în raport cu emitentii, desti- 
natarii şi contextele) nu trebuie redusă la formarea de fraze corecte pe plan 
sintactic. În adevär, o frază rău formată poate fi totuşi adecvată (dacă răspunde 
satisfăcător situaţiei concrete), iar stilurile vorbirii depăşesc în orice caz posi- 
bilitátile explicative ale gramaticii, fiind guvernate de reguli de coocurentä, 
alternanță etc. A aşeza lingvistica doar sub semnul apartenenţei la psihologia 
generală şi la o filosofie a spiritului, ca la Chomsky, ignorind dimensiunea ci 
socială, e vădit unilateral. „Voi cuteza să enunţ previziunea — scrie Hymes - cá 
o lingvistică fundată pe logică şi psihologia cognitivă va trebui asociată cu o 
lingvistică sprijinită pe etnografie şi sociologie, cam în acelaşi fel în care 
lingvistica bazată pe fonologic s-a relevat a fi in relaţie cu o lingvistică centrată 
pe sintaxă şi semantică.” (Hymes, 30). 

O confirmare deplină a acestui punct de vedere o aduc cercetările lui Wiliam 
Labov, in anii '60 şi '70. Pentru cercetătorul american e paradoxal ca limba, 
sistem gramatical existent în fiecare creier, să nu poată fi studiată pe baza 
mărturiei primului venit, sub cuvint că faptele de vorbire s-ar dizolva în infinitul 
inanalizabit al asa-ziselor ,variatii". Comunitatea lingvistică nu trebuie însă 
concepută ca un grup de Jocutori care utilizează cu toţii aceleaşi forme, ci ca un 
grup care împărtăşeşte un ansamblu de atitudini sociale faţă de limbă. Aşa cum 
a arătat Labov într-un ingenios studiu, vînzătoarele vorbesc, în exerciţiul pro- 
fesiunii, ca şi clientele, deşi nu aparţin aceleiaşi clase. Variația stilistică, 
socialmente instituită, e răspunsul locutorului (sau a! grupului de locutori) la 
constringerea simbolică exercitată de interlocutor în raportul (prezumat) pc care 
acesta din urmă îl întreţine cu norma legitimă. A cunoaşte o limbă nu înseamnă 
doar a stápini ansamblul regulilor gramaticale, ci şi a cunoaşte valoarea socială 
a formelor, expresiile convenabile diverselor situaţii (Labov, 34). 

Acestor orientări care focalizează atenţia asupra practicilor discursive li s-au 
asociat solicitări tot mai presante în direcţia studierii domeniului transfrastic : 
revalorizarea conceptului de „text” plutea astfel in aer la începutul anilor '70 
deoarece textul e, în acelaşi timp, obiect al interacțiunii comunicative şi ansam- 

-blu articulat de enunturi, Cercetările naratologice, stimulate de redescoperirea 
în anii '60 (şi nu întîmplător tocmai atunci) a clasicei lucrări a lui Propp despre 
basm, au pus cu acuitate problema segmentárii transfrastice a conţinutului 
prozastic. De altă parte, pentru rezolvarea a o serie de fenomene banale ca: 
pronominalizarea, deicticele, repetițiile de tip anaforic şi cataforic, intonatia 
etc., care nu-şi pot găsi explicaţia la nivelul frazei, a Început sá se preconizeze 
integrarea unui component textual în gramatica tradiţională. Intr-o asemenea 
perspectivă, cercetarea ar trebui să se concentreze asupra modului în care 
enunturile se corelează în succesiunea lor liniară. Pentru Roland Harweg, această 

corelaţie se întemeiază pe identitatea referentialii şi ar putea fi redusă ta o serie 
de substituiri pronominale (luînd termenul de „pronume” într-un sens larg, cel 
de „pro-forma”, de expresie substituibilă altei expresii coreferente, fie ea 
substantiv, pronume, grup nominal, perifrază etc.). Textul ar deveni astfel „o 
succesiune de unităţi lingvistice alcătuită dintr-o concatenare pronominală 
neîntreruptă” (La Linguistica Testuale, 15-17). 

Era un pas înainte, dar trebuia mers mai departe: în afară de coreferenta 
liniară şi unidimensională a propozitiilor, mai există coerenţa semantică globali, 
bazată pe unitatea tematică. Or, tocmai această coerenţă globală dă nota 
caracteristică suitei frastice pe care o numim text”. Ca atare, e mai adevărat să 
spunem că enunţul e o subdiviziune a textului decit că textul e o aditiune de 
enunturi. Lucrul acesta avea să fie recunoscut din ce in ce mai larg în anii '70. 
Numai atribuind textului un statut autonom şi calitativ (în sensul că reprezintă 
o entitate originară ce nu poate fi complet descrisă prin suma enunturilor 
componente), devine posibilă tratarea sa ca obiect natural al unci teorii empiric 
adecvate a limbajului. 

Sub semnul constituirii acestei teorii se înscriu un mare număr de cerce- 
tări întreprinse în anii '70 şi de-atunci încoace, de caracter interdisciplinar, 
convocind eforturile a numeroase discipline afine, de la Semantica logică şi 
Semioticá Ia Teoria literaturii, de la Teoria comunicării la Antropologie şi 
Psiholingvisticá. Ele au dus la formarea unui corpus sistematic de cunoştinţe si 
ipoteze, care - sub denumirea de Lingvistică a textului, Gramatică a textului sau 
Teorie a textului - stă la baza ideilor noastre despre activitatea discursivă si 
fenomenele transfrastice. 

Aş vrea să subliniez că noua :concepţie despre text e motivată nu numai de 
argumente gramaticale, ci şi de argumente intuitive; în alte cuvinte, ea nu se 
mărgineşte să răspundă unor exigente teoretice, ci confirmă experienţa cotidiană 
a locutorului, ceea ce, probabil, îi sporeşte forţa persuasivä. Astfel, urmîndu-l 
pe Teun A.Van Dijk, voi aminti că orice vorbitor nativ al unei limbi e capabil 
să deosebească un text de un ansamblu eterogen de enunturi (un non-text), că el 
poate descoperi asemănări între texte foarte diferite aparent (prin structura lor 
de suprafaţă), că e în stare să sesizeze dacă textul e întrerupt sau incomplet. 
Faptul că textele sint tratate ca întreguri de sinc-stătătoare reiese din abilitatea 
locutorului de a dezambiguiza un enunţ incilcit, ajutindu-se de reprezentarea 
semantică a frazelor anterioare şi ulterioare ori de a interpreta corect un enunț 
negramatical sau semigramatical (cum se intimplá frecvent in conversaţie) ori, 
în fine, de a distinge diverse tipuri de discurs (reclame, poezii, ordonanţe, 
articole de gazetă etc.). Pe plan gramatical, e evidentă aceeaşi capacitate de a 
prezice unete relaţii interpropozitionale de suprafaţă, pe baza structurilor de 
adincime, de a preciza raporturile între topic şi comment, de a aplica criterii de 
intonatie şi accent ori de a utiliza timpurile, modurile şi aspectele verbelor în 
funcţie de reprezentări semantice globale etc. 

Toti gramaticienii ori teoreticienii, fie că uzează, ca T. A. Van Dijk sau Janos 
Petófi, de un cadru generativ (insă inversînd direcţia procesului, care nu mai e 
de la sintactic la semantic ca la Chomsky, ci merge de la semantic spre sintactic), 
fie că'stăruie, ca M.A.K. Halliday, pe conceptul de „structură generică”, se 
înscriu într-un orizont pragmatic : ei definesc textul (fie el oral sau scriptic) ca 
parte a unui proces comunicativ ; postulează că orice text are o funcţie, traduce 
o intenţie, vizează un efect, include nişte presupozitii; că pentru a-i determina 
sensul trebuie să cunoaştem situaţia de enuntare ori să regăsim mărcile enuntáril 
în structura verbală. Diferenţa faţă de trecut e netă. Dacă lingvistica tradiţională 
se întreba „ce structuri pot fi descoperite analizind o limbă, scopul pragmaticii 
e să afle prin intermediul căror operaţii de selecţie şi decizie sînt construite 
structurile respective” (Beaugrande, 32-33). 

Studiul imbrätiseazä practicile discursive, motivațiile care le prelimină si 
strategiile utilizate spre a le produce (ori recepta). Accentul viguros pe „aborda- 
rea procedurală” (cum? cînd? cu ce intenţie? cu ce rezultat?) situează textul 
în context, condiţie necesară pentru a-l explica şi a-i da interpretarea adecvată. 

Ca să fixez ideile, voi da două definiţii curente, ilustrind stadiui actual de 
elaborare a conceptului. Prima definiţie aparţine lui Janos S, Petöfi si Emil 
Sózer: „Termenul text e utilizat spre a referi la obiecte verbale (scrise sau 
auzite) care, în mintea interpretului, într-o situaţie comunicativă reală ori 
asumată, pot fi reunite într-un întreg conectat şi complet, îndeplinind o intenţie 
comunicativă reală sau asumată”. Cea de-a doua definiţie, dată de R. de Beaugrande 
şi W. Dressler, consideră textul o ocurentä comunicativä, care satisiace şapte 
standarde de textualitate: coeziunea, coerenţa, intentionalitatea, acceptabili- 
tatea, informativitatea, situationalitatca gi intertextualitatea (Beaugrande, 17-28). 
Ambele definiţii, cu deosebiri irelevante, ilustrează ceca ce numesc teoria 
textuală „standard”. Îi putem accepta în întregime postulatele ? 


Textul ca „practică semnificaniá” 


Înainte de a lua în discuţie unele aspecte care-mi par neconvenabile în teoria 
Standard”, mă voi opri asupra conceptului de text ca „practică semnificantá”. 
Noţiunea a fost elaborată prin anii *60 de Julia Kristeva, secondată de o serie de 
cercetători şi critici gravitind în jurul revistei „Tel Quel", legaţi poate mai mult 
printr-o voință comună de ruptură si instaurare, decît prin afinități durabile. 
Vreme de un deceniu şi jumătate, mişcarea lansată zgomotos de ,.tel-quel" -isti, 
înscrisă programatic sub tripla autoritate a marxismului, psihanalizei şi a lui 
Mallarmé - cel care a constientizat pentru prima oară problematica limbajului 
ca nonreprezentare -, a traversat o fază de avint şi efervescenţă. Ea s-a semnalat 
printr-o contestare radicală a doctrinei saussuriene a semnului si a literaturii 

traditionale (cu toate atenanţele €i academice ori consacrate), întreprinsă cu 
agilitatea speculativă şi pasiunea demistificatoare, proprii ,intelighentiei”, 
pariziene de stil Rive Gauche. Apoi, cu aceeaşi tipică uşurinţă a deziluzionării 
şi a „arderii corăbiilor”, ,tel-quel”-istii au început treptat sá dezerteze, cáu- 
tindu-si alte puncte de sprijin ideologice, astfel încit, destul de repede, mişcarea 
în întregul ei a intrat în declia. 

“Ar fi eronat să se tragă de aici concluzia că activitatea desfăşurată de 
„Tel-Quei” n-a fost decit o modă efemeră, fără impact asupra dezvoltării 
Semioticii şi a disciplinelor aferente. Dincolo de ceea ce, după 20 ani, poate 
apărea drept retorică „gauche”-izantă ori narcisism intelectualocratic, nu rămîne 
mai puţin adevărat cá, prin critica noţiunii tradiţionale de semn şi denuntarea 
iluziei închiderii, auto-suficientei, fixităţii, transparenţei cognitive a textului, 
Julia Kristeva, Ph. Sollers, Jean Ricardou ş.a. s-au situat pe o linie de gîndire 
apropiată de deconstructivismul lui J. Derrida şi s-au întîlnit cu preocupările 
unui mare număr de cercetători contemporani, de cele mai variate tendinţe, de 
la Umberto Eco la Paul Ricoeur, de la Hans Robert Jauss şi Wolfgang Iser la 
Jonathan Culler si Geoffrey Hartman etc. Indiferent de modul în care unul sau 
altul rezolvă problema şanselor şi a limitelor semnificării, ,tel-quel”-ismul e o 
escală utilă ; evident, nu e obligatorie, poate fi evitată (o mie de drumuri duc la 
Roma !), totuşi ea nu se va dovedi în nici un caz zadarnică pentru cel ce ar avea 
gustul şi timpul să facă un popas. 

Esenţial viziunii despre text a ,tel-quel”-istilor e accentul pe producere, si 
nu pe schimbul de sens, ambiția de a formaliza procesul de structurare, nu 
structura propriu-zisă. Din capul locului, aşadar, teoria se plasează în afara 
interacțiunii comunicative, considerată - cum am văzut - de majoritatea lingvis- 
tilor și semioticienilor drept condiţia definitorie a textului. În această perspectivă 
aparte textul devine locul de întilnire al subiectului si al limbii, Însă subiectul nu 
€ cul cartezian, stăpin pe sine (fiindcă dispune de o identitate stabilă şi de 
controlul funcţiilor cognitive) şi logocentric (fiindcă aşază semnificatul înaintea 
semnificantului, conţinutul actului intençional de a spune înaintea spunerii). 
Subiectul nu mai există ca entitate, e pluralizat, de fapt pulverizat, el se formează 
„în” şi „prin” limbaj, sub privirea ori discursul celuilalt. Limba nu mai e limba 
comunicării sau a reprezentării, a discursului cotidian, ci o limbă deconstruità 
şi apoi reconstruită, o limbă fără fund şi fără margini, căci spaţiul său e deschis, 
Stereografic, tabular, al jocului combinatoriu infinit. Acest joc, generator de 
sensuri, această productivitate fără produs, care - spune Kristeva - „depune mereu 
pe linia subiectului vorbitor un lanţ semnificant comunicativ şi gramatical structurat 
se numeşte sienifianţă” (Kristeva, d, 213-216; Arrivé; Coquet; 327-330). 

Funcționarea signifiantei poate îi sesizată in combinările anagramatice ale 
semnificantului (desfăşurate de autor) si în inventia de sensuri ludice (operată 
de cititor). Studiul ei presupune recursul la psihanaliză, dat fiind că procesul 

emergentei sensului se petrece pe scena inconştientului, asemenea visului, de 
unde şi importul de termeni freudisti: „deplasarea” şi „condensarea” — asimi- 
labili „transformării” şi „producerii”. i 

E deci limpede că împotriva structuralismului, care postulează finitudinea 
traseelor de semnificație si putinţa recuperării sensurilor „obieetiv” prezente, 
Kristeva preconizează deschiderea textului, caracterul său mobil, plural, în 
permanentă schimbare. Ireductibilitatea signifiantei şi a limbii comunicării e 
absolută. „De o parte e vorba de un sistem semnificant centrat pe reprezentare 
şi subiectul plin, de alta, de o practică semnificantă care se realizează contra 
lor şi în pofida lor”. Opoziția e incorporată în textul însuşi prin distincţia 
între ,fenotext”, fenomenalizarea signifiantei şi „genotext”, operaţia prin care 
signifianta ia naştere. Deosebirea dintre cei doi termeni nu echivalează cu cea 
dintre structura de suprafaţă şi cea de adincime, căci structura de suprafaţă 
actualizează structura de adincime, în vreme ce „fenotextul” nu reprezintă decit 
una „dintre variantele posibile ale „genotextului”, care-i excede din toate părţile 
şi pentru care el nu constituie o finalitate, ci o secțiune sau o limită trasată 
în interiorul dispozitivului posibil în limbaj la un moment dat” (Todorov, 
Ducrot, a, 448). j 

O trăsătură caracteristică a teoriei „tel-quel”- iste e o deosebită acuitate a 
conştiinţei epistemologice. „Folosirea pronumelui ,eu" în enunturile care vor 
urma - scrie Ph. Sollers -, cu o îndărătnicie analitică împinsă la limită — nu 
implică faptul că cel care vorbeşte în cadrul expunerii se consideră drept 
„autorul” — în sens clasic ~ al acestui text, „Eu” trimite la situaţia concretă a 
unui locutor care vorbeşte aprés coup despre un ansamblu practic şi teoretic 
ale cărui efecte nu le stăpîneşte nicidecum în mod absolut" (Pentru o teorie a 
textului. Antologie „Tel Quel" 1960-1971, 274). Punind în discuţie orice 
meta-limbaj, atenţi la dedesubturile propriului demers, „tel-quel”-iştii construiesc o 
ştiinţă critică, nu una empirică, nici una hermeneutică, în orice caz fără un 
obiect testabil (travaliul asupra semnificantului si deschiderea infinită exclud 
putinţa verificării). Barthes susţine chiar, ceea ce pare eretic pentru cei mai 
multi cercetători, că „această ştiinţă poate fi expusă literar, nu neapărat asertiv, 
prin metaforă, şi nu prin silogism”. A comunica o cunoaştere despre text ar 
însemna deci să se recurgă la o practică textuală, conform principiului că scriitura 
nu poate fi studiată decit prin scriitură (Barthes, a, 1014). 

După mărturisirea Juliei Kristeva întreaga constructie ,tel-quel"-istá izvo- 
räste din raţiuni epistemologice generale (critica fenomenologiei, a metafizicii 
subiectului si a unui sens „deja aici”), dar nu mai puţin din dorința elucidárii 
textelor poetice moderne, în descendență mallarméaná, „care se constituie ca o 
explorare a mecanismelor producătoare de sens” (Barthes, b, 213). Uncori însă, 
îndeosebi în faza succesului initial - succes de curiozitate şi de provocare mai 
mult decât de adeziune — ,tel-quel"-ismul a avut tendința să inducă din cazuri 

particulare o regulă generalä, să-şi extindă teoria, aplicabilă unei categorii 
determinate (şi restrinse) de texte, asupra întregului univers textual. „La nivelul 
scriiturii - spunea Jean Ricardou - textul nu se face decit refuzind să exprime 
un imaginar"; sau: „Activitate producătoare - literatura este prin definiţie 
liberă de orice sens anterior practicii sale: doar trádind, ar putea servi vreunul” 
(Pentru o teorie a textului. Antologie „Tel Quel" 1960-1971, 147). Aceste 
afirmaţii contin mai mult decît un simbure de adevăr, însă transformate în 
ucazuri normative („textul nu se face decit...”, „literatura este prin definiţie...”) 
devin enunturi emfatice, de uz subiectiv, Sadoveanu a scris Baltagul in 17 zile, 
după o lungă gestație, în care-şi gíndise romanul în cele mai mici detalii: el 
pleca de la o poveste imaginată şi de la un sens anterior. O mie de alte exemple 
stau la dispoziţie. 

O altă deficiență a „tel-quel”-ismului rezidă în názuinta sa programaticá de 
a formaliza procesul de structurare a sensului; aceasta e însă irealizabilă, 
asemenea încercării de a construi un perpetuum: mobile, din cauză că ,signi- 
fiantei" i se atribuie parametri pe cit de numerosi, pe atit de indeterminabili. 
Însă neputinta de a operationaliza un demers teoretic contribuie să-l discrediteze 
ori să-l împingă spre marginalizare. Aici se află probabil una dintre sursele 
eclipsei în care a intrat progresiv ,tel-quel”-ismul. Oricum, studiile prota- 
goniştilor mişcării ocupă astăzi un loc relativ modest în bibliografiile de 
specialitate, în contrast cu deconstructivismul, in bună măsură aliat, care se 
bucură de o mare vogă (indeosebi în Statele Unitc). 

Refuzind Subiectul ca instanţă deţinătoare a sensului, şi Sensul ca simetrie a 
semnificantului şi semnificatului, concepind practicile signifiante la plural, 
„tel-quel”-ismul rămine notabil prin acuitatea interogativá, spiritul polemic, 
aptitudinea de diagnostic si, poate, mai ales, prin militanta în favoarea textului 
ca productivitate. Literatura textualistă, înflorită şi la noi în ultimii ani, cu 
Oarecare intirzierc faţă de Apus, n-a fost generată desigur de teoriile Juliei 
Kristeva şi ale companionilor ei, dar a profitat de pe urma deschiderilor şi a 
sensibilizării ctimatului de opinie pe care acestea au contribuit să le producă. 


Citeva inconveniente ale teoriei textuale standard 


Actualmente, în conceptul de text prevalent, cîteva puncte îmi par discutabile, in 
orice caz stinjenitoare ori mai putin adecvate din unghiul unei teorii cuprin- 
Zätoare a lecturii. 

1. Tendinţa de ocultare a distinctiei de „mărime ”" între diversele texte. 
Stricto sensu, se poate considera că piná şi o expresie minimală, redusă la un 
singur cuvint, de exemplu, „ieşi ! ”, satisface clauzele textualitágii (e un ,intreg " 

complet, îndeplineşte o intenţie comunicativá, implică o situaţie de enunfare). 
Totusi, intre miniactul de vorbire si macroactul de vorbire, între imperativul 
„ieşi ! " si ansamblu] de secvenţe constituind un articol, un poem sau o povestire, 
diferenţele nu sînt doar de grad, ci şi de calitate. In microtextul „ieşi !”-(unde, 
de fapt, c înţeleasă fraza „îţi cer să ieşi”), coerenţa şi coeziunea se contopesc, 
contextul enuntiativ e clar marcat, sensul se conturează instantaneu (nu există 
structuri de semnificaţie jerarbizate şi ordonate de o temă), În schimb, într-un 
macrotext format dintr-un ansamblu de fraze, centrat pe relaţiile dintre enunturi 
şi pe reprezentări semantice subiacente, gradul de complexitate al problemelor 
cu care ne confruntăm situează receptarea într-un chenar esențialmente diferit : 
accasta reclamă intrarea in scenă a mecanismelor memoriale, definirea rapor- 
turilor de conexiune dintre fraze, degajarea macrostructurilor cte. De astă dată, 
decodificarea si lectura nu mai coincid; prima operație e doar o pregătire a celei 
de-a doua. Tocmai de accea, primordială pentru teoria lecturii e o noţiune de 
text bazată pe o structură secventialá, cu un prag minima) de cel putin două fraze. 


2. Estomparea diferenței dintre oral şi scriptic. Teoria , standard” cuprinde 
oralu! si scripticul sub incidența aceluiaşi concept de text. Procedura e legitimă: 
similitudinea celor douá modalitäti de verbalizare autorizeazá tratarea comună, 
E însă nu mai puţin legitimă si o soluţie alternativă, care să pună pe prin plan 
diferenţele. Tocmai această variantă ne interesează aici. 

În primul rînd, prin limitele înseşi pe care le-am impus noţiunii de lectură 
(identificarea şi comprehensiunea mesajelor scrisc), oralul iese din sfera noastră 
de privire. De altfel, în treacăt fie zis, cercetarea „textelor orale” întimpină 
dificultăţi chiar din punct de vedere lingvistic, Explicaţia e simplä: pentru a 
studia, de pildă, un dialog surprins pe stradă, trebuie să-l inautentificám, 
rupindu-] de context (prin înregistrarea pe bandă) si incadríndu-l in altă situatie 
pragmatică (prin reproducerea în ambianța cercetătorului) (Segre, 251). 

În al doilea rînd, restringerca la scriptic - şi lucrul trebuie subliniat — nu 
constituie o reducere mai mult ori mai puţin arbitrară a cîmpului de lucru. La 
mijloc nu e o chestiune de definiţie (sau numai o chestiune de definiţie), ci una 
de principiu: anume că estomparea diferențelor dintre oral şi scriptic, accep- 
tabilă în perspectiva unei teorii a textului, devine imprudentă în cazul unei teorii 
a lecturii, a cărei sarcină fundamentală e receptarea „urmelor” verbale codate, 
deci implicit analiza specificitätii lor. Un rapid examen comparativ e în măsură 
să sugereze importanța problemei. 

Comunicarea orală se bazează pe o relaţie tranzitivă, imediată şi explicitá 
între un locutor (emitent) şi un interlocutor (destinatar) ; ca se instaurează, de 
regulă, ca o structură diagonală, fundată pe feed-back, pe circularitatea discur- 
sivä, pe intervertirea rolurilor celor doi subiecti. Desfäsurindu-se succesiv, 
într-o ordine liniară, ireversibilă, fiind deci irepetabilă, ea reclamă, în vederea 
controlării procesului de semnificare, un coeficient relativ. înalt de redundantá 

(reluări, parafraze, inserturi metatextuale explicative eic.), precum şi folosirea 
unor coduri extralingvistice (mimicá, gesturi). Condiţia de „faţă în faţă” îi 
atribuie comunicării orale un potential afectiv sporit şi-i impune o adore 
constantä in raport cu reactiile inregistrate. Spontaneitatea si rapiditatea derulárii 
determină reducerea preocupării pentru expresie sau, în orice caz, acomodarea 
cu un limbaj mai puţin supravegheat (din punctul de vedere al vocabularului : 
expresii familiare, argotice etc. si al sintaxei: elipse, modalităţi implicative 
etc.). În fine, comunicarea anii declanşează o experienţă proiectivă relativ 
intensă în situaţiile monologice (cînd destinatarul e transformat în auditor fără 
drept la replică, aşa cum se întîmplă în cazul unor emisiuni radiofonice ori la un 
curs magistral) deoarece nu poate avea loc verificarea codului de emisie, iar 
stimulii sînt dispersati, adesea neconcordanti (Escarpit, e, 31-35). 

Comunicarea scriptică e disjunctă, intranzitivă şi mediată. Dintre factorii 
descrişi de Jakobson sint cfectiv prezenţi doar doi: mesajul şi destinatarul. 
Codul e implicat în realizarea textuală (putind fi „conform” cu competenţa 
receptorului ori ,transgresiv") ; contextul şi autorul sînt uneori sugerati (prin 
deictice, trimiteri exaforice etc.), alteori absenţi (si atunci pot fi, de regulă, dar 
nu totdeauna, inferati, pe baza indicaţiilor textului şi a modelelor ideologice de 
care dispune receptorul), Scrierea e un mijloc de comunicare „non-cooperativ” 
după expresia lui Colin Cherry, fiindcă nu îngăduie ,feed-back"-ul, adici 
reinjectarea imediată a răspunsului în circuit, Ea are, in schimb, avantajul 
durabilitátii (Hatt, 50-52). Graţie sistemului de „urme codate” (de tip logogratic, 
silabic ori alfabetic), permite revenirea asupra secventelor parcurse si scapă de 
Sub constringerea limitárilor de loc şi moment (ceea ce-i conferă valoarea unui 
instrument principal de tezaurizare si difuzare a cunostinfelor). Elaborarea 
scripticá nu dispune obişnuit de puterea emolivä a oralului, are un caracter mai 
intelectual, transmite mai multă informatie (într-o oră un cititor mediu recep- 
teazá 28.000 semne, un auditor 9.000 semne) (Richaudeau, a, 24). Se bazează 
pe o activitate reflexivă mai consistentă, pe distantatea de imediat, pe un anume 
protocol al exprimării. Într-un cuvint, scrierea e „redactată” - si în aceasta 
rezidă nodul problemei. 

Orice vorbitor are posibilitatea să opteze pentru scris sau oral, în funcţie de 
situaţie şi scop; oralul cînd e solicitat să dea un răspuns imediat, fără obligaţia 
de a-l structura temeinic, iar interlocutarul e de faţă ; scrisul, cînd nu e presat 
de o urgenţă, are în vedere o elaborare îngrijită a comunicării, iar interlocutorul 
e (de regulă) absent. Însă - oricine o stie - alegerea impune servituti si rigori. 
De pildă, faptul de a serie, chiar dacă prestaţia are loc în formele cele mai 
uzuale (un raport de activitate, un rezumat etc.) presupune intervenţia unor 
complexe mecanisme cognitive si selective: subiectul se imaginează „privit”, 
are conştiinţa „răspunderii”, simte că ceea ce va aşterne pe hîrtie îl va „institui ” 
ca „persoană”, în ochii celorlalţi, de aceca, vrind-nevrind, cu mai multă sau 

mai puţină convingere si aplicaţie, „redactează”. „Absența scrisului — nota 
undeva Constantin Brăiloiu — răstoarnă în asemenea măsură condiţiile creației 
încît ne vedem siliţi să reformăm însăşi noţiunea pe care o avem despre 
aceasta” (Fochi, 81-82). Invers, prezenţa scrisului sugerează angajarea într-o 
dinamică a productivităţii limbajului, care, de la forme súngace si timide, piná 
la marile rafinamente ale artei literare, urmăreşte nu doar transmiterea de 
informaţii, ci şi punerea lor în scenă, calitatea lor expresivă. Teoria lecturii are 
interesul şi obligaţia să valorifice lupta cu facilităţile şi inertiile limbajului, pe 
care oralitatea comunicativă o ignoră ori o neglijează. 

3. Subordonarea scrierii față de oral. Opinia predominantă actualmente in 
lingvistica textuală e că scrierii îi revine rolul de a traduce grafic vorbirea, de 
a „portretiza vocea”, cum spunea Voltaire, În această privinţă, adepţii cei mai 
recenți ai pragmaticii par să preia vechi puncte de vedere ale lingvisticii 
descriptive. Ceea ce susţine M.A.K. Halliday: „E firesc să concepem textul 
mai întîi şi mai presus de toate ca o conversaţie; ca schimbul spontan de 
semnificaţii în interacţiunea obişnuită, cotidiană” (Halliday, 198) decurge de 
fapt dintr-o teză a lui Saussure: „Limbă şi scriitură sînt două sisteme distincte 
de semne: unica rațiune de a fi a celui de-al doilea e de a-l reprezenta pe cel 
dintii” (Saussure, 45), care apare la A. Martinet sub forma: „Nu considerăm 
reprezentarea grafică pe un plan de egalitate cu manifestarea orală a limbajului, 
ci ca un derivat mai mult sau mai puţin direct al acesteia”. Statutul supraordonat 
al oralului faţă de scriere — ilustrat, între altele, de metodele audio-vizuale 
folosite în învăţarea limbilor străine — are cusurul că extinde asupra totalitátii 
cimpului textual o perspectivă comunicationalä. Lucrul acesta, vom vedea mai 
departe, nu convine însă anumitor tipuri de texte. 

Pînă atunci, să observăm că în ultimii ani s-au făcut auzite şi păreri diametral 
opuse. Astfel, reflectiile lui Derrida asupra logocentrismului culturii europene 
au repus în discuţie privilegiul semnificantului fonic asupra celui grafic, al 
vorbirii asupra scrierii. Departe de a fi în serviciul vorbirii, scrierea - mai exact 
„arhiscrierea” - devine la Derrida originea însăşi a limbii, prin existenţa 
,urmelor". „Urma”, în înţelesui originar, pur „nu depinde de nici o plenitudine 
sensibilă, audibilă sau vizibilă, fonică sau grafică. Ea este, dimpotrivă, condiţia 
acesteia. Deşi ea nu există, deşi ea nu este niciodată o fiinţă prezentă în afara 
oricărei plenitudini, posibilitatea sa este anterioară de drept a tot ceea ce se 
cheamă semn (semnificat/semnificant, confinut/expresie etc.), concept sau ope- 
ratie, motrice sau sensibilă” (Pentru o teorie a textului. Antologie „Tel Quel" 
1960-1971, 102-103). 

E, prin urmare, scrierca derivată din oral - cum susţin cei mai multi 
lingvisti? Sau ocupă, genetic şi ontologic, poziţia dominantă - cum pretinde 
Derrida? Cred că soluţia căutată nu e - nu poate fi - monovalentá: universul 
textelor e prea complicat ca să admită o formă unică de inteligibilitate. Mai 

plauzibil e să considerăm că ambele sisteme sînt autonome, cooperind in 
proporţii şi sub forme diverse. În orice caz, argumentele în favoarea unui 
Statut lingvistic propriu-a al scrierii (căci autonomia oralului e rareori pusă în 
discuţie) s-au înmulţit în vremea din urmă. 


2) Uzul oral al limbajului e, bineînţeles, prioritar, atît la nivelul istoriei 
umanităţii, cât si al istorici indivizilor. Oamenii au învăţat întîi să vorbească si 
mult mai tîrziu să scrie (de-abia în urmă cu aproximativ 7000 sau 5000 de ani 
a.Chr.), iar copilul repetă la scara sa ceea ce se întîmplă la scara speciei. Însă - 
aşa cum au arătat arheologii - primele sisteme grafice nu par a fi concepute ca 
să înregistreze vorbirea, ci ca să stocheze informaţii. Săpăturile au scos anume 
la iveală că în primii 1500 ani din istoria scrisă a omenirii textele sînt foarte 
îndepărtate de vorbirea obişnuită şi chiar de orice vorbire, Caracteristica lor 
pare a fi „lista”, lista de nume, inventarul de bunuri, inmagazinarea de date etc. 
(Goody, 148). 

b) Pe de altă parte, existenţa limbajelor simbolice — si un exemplu tipic il 
constituie limbajul matematic - demonstrează că accesul la sens nu trebuie 
mediat neapărat de vorbire. În fapt, în cazu! discursului ştiinţific, forma orală 
pare a fi derivată din cea scriplică şi nu invers. „La fel cum codul scris al 
limbilor naturale — afirmă G.G. Granger - nu epuizează expresia vorbită, tot 
astfel transcrierea orală a limbajului științific nu-i restituie decit imperfect 
conţinutul” (Granger, 51). 

c) Între sistemul fonic si cel grafic există o disimetrie mai mult ori mai putin 
pronunţată, în funcţie de natura „urmelor” codate (raportul între principiul 
etimologic şi cel fonetic în ortografie etc.). De exemplu, în franceză sînt 35 
foneme şi 26 litere, ceea ce face ca unui aceluiaşi sunet ,0” să-i corespundă 3 
logograme : ,eau”, „haut”, +0”, În română si italiană aservirea faţă de sistemul 
fonic e mai mare, în altele (chineză) lipseşte orice dependenţă (sensul e mediat 
direct de ideograme). Limitele atit de evidente ale corespondenţei fonic-grafic 
pun în valoare rolul abreviat şi autonom al scriiturii (Vigner, b, 19). 

d) Extrem de semnificativ e că în cazul unor leziuni cerebrale s-a constatat 
posibilitatea disocierii limbajului seris de limbajul oral; tulburäri grave ale 
celui dintii nu afectează funcţionarea relativ normală a celui de-al doilea 
(Vigner, b, 20), 

e) În fine, experienţa comună arată cà desi ne insusim scrierea pornind de la 
vorbire si anume exersind treptat corelalia dintre sunete si litere, parvenim în 
cele din urmă la o lectură pur oculară. Unii consideră însă că şi in acest caz 
economisirea circuitului auditiv e doar aparentă. Nimic nu e mai putin sigur, De 
la un anumit nivel de competenţă înainte percepţia vizuală a cuvintului e 
concomitentă cu comprehensiunea. Verbalizarea nu are nevoie de releul fonic 
Spre a ajunge la sens; uneori ne ascultăm vorbirea (de exemplu cind dăm peste 

un cuvint necunoscut, care rupe automatismul performării), alteori nu (cind 
limbajul devine un mediu transparent pentru semnificaţia care-l traversează). 

Acceptarea ideii că oralul şi scripticul funcţionează autonom pune sub semnul 
întrebării un postulat de bază al lingvisticii textuale, anume că orice text e 
produsul unei interacțiuni comunicative. Sugestia e că, alături de texte care 
reproduc oralitatea sau se află în sfera ei de gravitație, există altele care se 
îndepărtează de ea, construindu-se pe cale pur scripturalá: Ce „comunică”, de 
pildă, o proză de Rimbaud sau de Urmuz? Nimic comparabil cu un articol de 
gazetă, cu mersul trenurilor sau cu o ordonanţă administrativă. Nu e vorba, ca 
în aceste cazuri, de transmiterea unor informaţii într-un cod accesibil oricărui 
locutor şi într-o enunfare univocă, ci de o organizare verbală extrem de sofis- 
ticată, în total divorţ cu sistemul de convenţii socialmente acceptat. Ea nu spune 
nimic inteligibil, nici consistent, nici parafrazabil. Derutat, cititorul mijlociu 
constată că nu există sens, iar expertul îl confirmă. Tzvetan Todorov care a 
urmărit diversele tentative de a descoperi „secretul” prozelor din {{luminations 
a ajuns la concluzia că toate sînt eronate, În cazul lui Rimbaud ar trebui vorbit 
de ,complicare de text” în loc de „explicație de text”, subliniindu-se în felul acesta, 
„imposibilitatea principială a oricărei explicații” (Tădârov, Ducrot, e, 244). 

Aceste consideraţii demonstrează că teoria standard nu poate da socoteală de 
textele poetice moderne, fiindcă sc întemeiază pe o definiţie a textului ca 
ocurenţă comunicativä. Incompletá ~ ne amintim — este si teoria ,tel-quel”-istá, 
dar in alt sens: bazindu-se pe o perspectivă non-comunicationalä şi anti- 
-reprezentativă, ea nu se aplică marii majorităţi a textelor curente, care transmit 
informaţii. Astfel, oricit de curios s-ar părea, conceptul actual de text nu 
satisface totalitatea spetelor. El e sau prea ,larg”, sau prea ,ingust". Ar trebui 
deci remaniat. Dar cum? Şi în ce spirit? 


Modalităţi fundamentale ale textualizării 


Fondarea unui concept cuprinzător de text, necesar teoriei lecturii, in stare sá 
imbrätiseze întreaga varietate a producţiei scrise, de la formele derivate din 
oralitate piná la cele care se distanțează de ea ori o contestă, trebuie să înceapă 
cu examenul modalitätilor de textualizare. Ipoteza de la care plec e că în 
competenţa oricărui locutor intră aptitudinea de a produce si a recepta textele în 
trei modalităţi diferite, potrivit intenţiei de a stabili -cu Celălalt o comunicare 
eficientă, déà instaura o comunicare prezumtivá ori dea experimenta resursele 
limbii însăşi. Aceste trei comportamente verbale răspund probabil unor nevoi şi 
propensiuni de caracter foarte general, de vreme ce le identificăm prezenţa în 
toate comunităţile umane, chiar în cele aflate pe trepte incipiente de civilizație. 
Etnografia şi folcloristica ilustrează cu numeroase exemple faptul că, în orice 
cultură, pe o anumită treaptă a dezvoltării, apare distincția între exprimarea 

factuală, exprimarea fictionalà (magică, religioasă etc.) şi exprimarea ludică, 
sau, in alti termeni, între comportamentul referential, comportamentul trans- si 
pseudoreferential şi comportamentul autoreferential. Filogenetic, fenomenul se 
reproduce: copilul dobindeste treptat deprinderea de a se folosi de limbaj spre 
a afla şi a spune lucruri serioase, spre a participa imaginar la universul poveştilor 
şi spre a recita, în joacă ori la joc, sintagme fără sens, dispuse ritmic şi cufonic. 

Prin ,referential" nu înțeleg accesul direct la lucruri, ci la „constructe” ale 
lucrurilor,ecáci realitatea nu este ceea ce există „în sine”, ci ceea ce experi- 
mentăm ca fiind „real”, în funcţie de organele noastre de simţ, capacităţile 
cognitive şi modelul de lume socialmente acceptat. Cuvintele nu se suprapun 
întocmai peste lucruri, ci le „interpretează” în raport cu convențiile culturale. 
De aceea, modul de a decupa universul şi de a-l descrie diferă de la cultură la 
cultură, iar termeni ca dor, Sehnsucht ori nostalgie mu sint echivalenți (Eco, e, 
89-90; Metz, 355-356). 

Vorbind de un comportament , referential” nu implic, prin urmare, în nici un 
fel o „ontologie realistă” ; am în vedere, pur şi simplu, o relaţie cu „imaginea” 
socialmente omologată a obiectelor, însă o relaţie tranzitivä, vizind reprezentarea 
aidoma a acestei „imagini”, coinciderea cu ceea ce e considerat „normal”, 
„cotidian”, ,curent". Spre a activa în mintea receptorului semnificaţiile 
adecvate, limbajul folosit e denotativ, univoc, literal, demodatizat (tendinţa 
subiectului fiind să se estompeze). Cuvintele au sensurile lor din Dicţionar, se 
folosesc „pattern”-uri semantice („frames” = ,cadre", catahreze etc.). Uzul 
repetitiilor (anafora), parafrazelor, instrucţiunilor metatextuale (termenul ,Cutare" 
trebuie înţeles „astfel”) permite eliminarea nedumeririlor ori a bruiajelor. 
Comportamentul referenţia! serveşte prin excelență comunicării, producerii 
(receptării) de texte informative, utilitare, ştiinţifice (ştiri şi fapte diverse, rețete 
de bucătăric, mod de folosinţă, rapoarte şi dări de seamă, memorii ştiinţifice, 
corespondențe etc.). După expresia lui John Searle e un mod „serios” de a vorbi 
despre lume, deoarece urmăreşte transmiterea de asertiuni factuale, ,Obiective" 
aşadar testabile, guvernate de criteriul ,adevárat" sau .,fals” (Searle, a, 60). 

Comportamentul pseudo- şi transreferential se caracterizează prin folosirea 
limbajului în scopuri indirect comunicative, nu spre a transmite (primi) infor- 
matii de tip factual, ci spre a simula prezenţa lor. Obiectul nu e realitatea (1d est, 
ceea ce asumám a fi real in existența cotidiană), ci o construcţie imaginară, ceva 
ce nu s-a întîmplat şi nu se întîmplă, dar ar putea să se intimple, fie în lumea de 
toate zilele (pseudo-referential), fie într-o lume posibilă, cu alte legi şi norme 
decît a noastră (transreferential). Limbajul e folosit, de regulă (dar nu obliga- 
toriu) în sens non-literal sau simbolic, ceea ce Înseamnă că se postulează o 
distanţă între aparenţă şi esenţă, între ceea ce se spune şi ceca ce trebuie înţeles. 

Fictionalitatea (ca şi factualitatea) e mediată de convenţii culturale şi de 
situaţia de enuntare. De aceea, credibilitatea näscocitorilor variază în funcţie de 

tipul de societate şi de locutori. În societăţile primitive, dominate de mit si 
magie, realul pare ingemánat cu ficțiunea. În societăţile laice moderne, bazate 
pe raționalitate ştiinţifică, ficțiunea e admisă în creaţia artistică şi literară, dar 
repudiată în sfera activităţilor pragmatice ; indivizii sint educati de colectivitate 
să distingă domeniu! în care e exigibil adevărul de cel în care e tolerată minciuna, 
(Pe acest plan, e foarte interesant regimul „păcălelii” - minciună îngăduită în 
anumite împrejurări, spre exemplu ia 1 aprilie ori în manifestările carnavalesti.) 
O dată cu delimitarea fictionalului, societatea impune si criteriile plauzibilitátii, 
încît nu numai romancierul, ci şi omul de rînd deosebeşte intuitiv „verosimilui” 
de „neverosimil”. Evaluarea ficţiunii se face prin compararea mentală a simu- 
lacrelor (fenomenele născocite) cu fenomenele empirice corespunzătoare ori 
apropiate şi prin identificarea (mai mult ori mai puţin conformă) a apartenenţei 
lor de gen (potrivit unei tipologii aflate în zestrea memorială a subiectului). 
Ideca că fictionalitatea ar constitui o trăsătură definitorie a artelor şi literaturii 
€ profund eronată. Pe lingă roman, poem, piese de teatru, în categoria fictiunilor 
intră visul, mitul, basmul, păcăleala, minciuna. Toate aceste manifestări ale 
imaginarului au în comun încălcarea experienţei obişnuite, a aşteptărilor legate 
de desfăşurarea previzibilă a evenimentelor, a ceea ce apreciem drept „normal”, 
Manifestările încadrabile creaţiei (puvernate de căutarea conştientă a unui efect 
estetic) posedă însă ceva în plus; cle se distanțează de obicei nu numai de 
ordinea experienţei, ci şi de ordinea limbii. În adevăr, literatura pläsmuieste fiinţe 
şi lucruri, configurindu-le mai aproape de polul „mimetic” ori de cel „non- 
" -mimetic” ; în acelaşi timp, se abate de la „normalitatea” limbajului referential : 
ea exploatează (în grade uneori reduse, alteori considerabile) modalităţi non- 
-literale şi simbolice ale exprimării, strategii plurisemantice, forme diverse ale 
conexiunii frastice şi intrafrastice etc. Oricum, universalitatea ficţiunii, sub 
enorma diversitate a întrupărilor ei, autorizează considerarea comportamentului 
pseudo- si transreferential drept o proprietate fundamentală si inalienabilă a 
competenţei discursive (Schmidt, e ; Warning, b, 326-335; Wienold, 301-303). 
Comportamentul auto-referential c prin excelenţă narcisic, nu trimite la nici 
o exterioritate, îşi găseşte pretul în sine însuşi, îşi e obiect şi scop. Locutorul nu 
vrea să transmită un mesa], iar receptorul (care identifică poziţia enunţării) 
nu-l aşteaptă. De ambele părţi, intenţia e non-functionalä, adesea ludică. 
Autoreferentialitatea se semnalează prin aspectul nedeterminat şi indeterminabil 
al suprafeţei textuale : violarea repertoriului lexical şi a regulilor sintactice face 
imposibilă tranzitarea vreunui sens ; textul nu „comunică” (în înţelesul curat al 
termenului), ci debiteazä, pur si Simplu, suite de cuvinte si fraze, aparent 
asociate întimplător. Infractiunile faţă de codurile lingvisticii pot avea un caracter 
local şi modest ori, dimpotrivă, unul radical şi metodic, ca în experimentele 
avangardiste. E, desigur, o deosebire enormă între postul modernist, care 
„cedează iniţiativa cuvintelor”, tratind limba ca scop, nu ca vehicul, şi locutorul 

de rind, care realizează incidental (si uneori spre marea-i mirare) o motivare 
eufonicá a semnificantului printr-o aliteraţie sau o paragramä. Cel dintii sus- 
pendă programatic restrictivitatea predicatiei, reduce la minimum coerenţa 
logico-semanticá, redistribuie materia limbii în funcţie de contiguitäfi şi substi- 
tutii absolut neaşteptate ; celui de-al doilea 1 se poate întimpla ca un hazard 
combinativ (indus, de exemplu, prin manipularea unei scheme ritmice) să-i 
smulgă deodată o configuraţie verbală, insolitá şi strălucitoare. Totuşi, amindoi 
practică jocul cu vorbele, primul, în mod deliberat, spre a sonda resursele 
limbajului şi a submina convențiile dominante, celălalt în mod spontan, dintr-un 
soi de instinct al gimnasticii verbale, asemenea celui care ne împinge uneori să 
schitäm nişte paşi de dans sau să fredonäm o melodie. h 

Prezenţa inventivitätii ludice în folclor atestă universalitatea fenomenului. In 
cimilituri ca: ,Pitigae — gae/Ce ai în tigaie ?” sau „Păsăruie - ruie/Pe copaci 
se suie” paronomasia se exprimă prin cuvinte create ad-hoc („gae”, ,ruie"), 
care au si rolul de rime-ecou. Într-o altă cimiliturá, semnificatul „coasă” € 
motivat onomatopeic, uzîndu-se tot de paronime inventate: „Fiş, fiş, prin păiş/ 
Paci, paci prin copaci”. Iată şi o variantă de „limbă leopardá”, născocită cu 
mult înainte de Virgil Teodorescu, pe carc o citează A. Gorovei. E vorba de oi 
şi lup: „Tinghi-linghi o ia la vale/Soldu-boldu îi iese-n cale”. Cum observă 
G. Vrabie, locutiunea verbală din prima propoziţie redă sunetul clopotelor de la 
gitul oilor, locuţiunea substantivalá din a doua propoziţie e o sinecdocá a 
lupului ,cinchit" în şolduri (ghemuit) şi holbindu-se la oi („boldindu-şi ochii”) 
(Vrabic, 152). Găsim în toate exemplele acestea „acea savoare aproape senzuală 
a inlántuirii cuvintelor”, pe care o reclama Ilarie Voronca într-unul din momen- 
tele de avint alc avangardismului românesc, e drept, nu „în ciuda sensului”, 
cum preconiza el, ci asumindu-l. 

Cele trei comportamente verbale, descrise mai sus in mod ideal, ca in orice 
taxinomie, acţionează de fapt prin combinări si interferenţe, generind astfel 
imensa diversitate a textelor. Acestea se înfăţişează totdeauna ca varietăţi mai 
mult sau mai puţin eterogene, in raport cu prototipul dominant. În practica 
discursivă, îi revine locutorului să fixeze de fiecare dată, în funcţie de intenţie, 
situaţie şi competenţă, modalităţile textualizării, 

Distincția între cele trei comportamente verbale o regăseşte în parte pe cea 
introdusă de Pius Servien, amelioratá şi dezvoltată substantial „de Solomon 
Marcus, între limbajul ştiinţific (LS) si limbajul poetic (LP). Intre cei doi 
termeni polari, Solomon Marcus a instituit o paralelă sugestivă, identificând (in 
ultima versiune a ipotezei sale) 53 de opoziții, dintre care citeva par a fi 
centrale. Relev astfel pe cele dintre (primul termen se referă la LS, cel de-al 
doilea la LP): sinonimie (acelaşi sens e traductibii într-o infinitate de echi- 
valente) - omonimie (aceeaşi expresie are o infinitate de sensuri) ; transparentá 
(limbajul e vehicul) — opacitate (limbajul capătă o semnificatie in sine); 

preponderența semnificatiilor conceptuale — preponderența senmificatitlor ne- 
conceptuale ; denotatie — conotație; pertinenfa opoziției adevărat — jals şi 
gramatical - negramatical — nepertinenta opoziției adevărat - fals şi gra- 
matical - negramatical; Structuri logico-algebrice ale semanticii — structuri 
topologice ale semanticii etc. (Marcus, 99-103). 

Listei lui Marcus, care rămîne deschisă, i se pot adäuga, c cu un anume efort 
de fantezie, si alte opozitii. E însă probabil ca acestea să fie într-o mai mare sau 
mai mică măsură anticipate ori sugerate de cele existente, dat fiind că întreaga 
listă are o puternică structură implicativă şi recurentă. Aşa ar fi cazul, de pildă, 
cu opozitiile: literalitate (structura de suprafaţă tinde să coincidă cu structura 
de adincime) — nonliteralitate (structura de suprafaţă se distanțează de structura 
de adincime) ; sintaxa explicit conectivd - sintaxa eliptică ; referenjial — auto- 
referential $.a. 

Între tripartitia comportamentelor şi bipolaritatea limbajelor nu e o contra- 
dictre, ci o diferență de abordare. Perspectiva lui Marcus e structuralistá: ea 
consideră limbajul ştiinţific un metalimbaj adecvat studiului limbajului poetic 
(urmărind aproximarea nenumárabilului prin numárabil etc.). Perspectiva mca e 
pragmatică : eu plec de Ja intenţia actului de vorbire (comunicativă, fictionalá, 
ludică) în funcţie de care locutorul selectează materialul lingvistic pertinent si 
se serveşte de convențiile specifice diverselor tipuri de texte. Din acest punct de 
vedere, vreau să observ că textele poetice nu se limitează la autoreferential, ci 
se extind şi asupra pseudo-referentialului, iar în anumite cazuri (de exemplu : 
poeziile lui Marin Sorescu din La lilieci) se opresc în marginea referentialului. 
Pe de altă parte, dacă textele ştiinţifice sînt prin excelenţă referentialc, cel putin 
unele texte matematice vizează autoreferentialitatea (,Latentele operaţionale 
care sálásuiesc în limbajul matematic — scrie Solomon Marcus — sint ca forţele 
uriaşe care zac in atom. ") (Marcus, b, 211). Ín acest caz, se pune insá intrebarea 
dacă asa-zisul „limbaj ştiinţific” n-ar trebui scindat într-un limbaj referential 
(convenabil ştiinţelor naturii) şi un limbaj autoreferenţia! (convenabii mate- 
maticii), revázind in mod corespunzător şi sistemul opozitülor LS-LP. Problema 
iese însă din cercul preocupărilor noastre. 

Ipoteza celor trei modalităţi ale textualizării face cu putință un concept de 
text care să valideze atît scopurile comunicative, cit si pe cele expresive ale 
verbalizării. E astfel depăşită tendinţa celor ce reduc practica discursivă la 
comunicare, acceptind implicit postulatul simetriei celor două fete ale semnului. 
Ipoteza propusă se distanțează însă si de cei ce contestă că limbajul funcţionează 
ca medium transparent, jar subiectul e o instanță autosuficientá, capabilă să 
transmită altora ceea ce „işi pune în gind”, Ea permite asocierea semioticii 
comunicării cu semiotica semnificării intrucit unifică întregul cîmp textual din 
perspectiva aceluiaşi criteriu : comportamentul verbal — expresie a competenţei 
posedate de orice locutor. 

Textul ca ansamblu conectat 


Voi trece acum în revistă cîteva din particularităţile definitorii ale conceptului de 
text, interesind direct teoria lecturii, cărora cele trei tipuri de textualtzare 
(de aici înainte TR, TPR, TAR) le imprimă distorsiuni şi modalităţi adapta- 
tive specifice. 

Textul, cum o indică şi etimologia rex/us = „ţesătură”, e un ansamblu frastic 
interrelationat, caracterizat de continuitatea şi stabilitatea sensului. Această 
continuitate ori conexitate e obişnuit considerată la două nivejuri: al coeziunii — 
ca totalitate a dependentelor gramaticale, îndeosebi pe plan sintactic, si al 
coerenfei — ca totalitate a dependentelor logico-semantice subiacente textului de 
suprafaţă. Ar fi însă o greşeală să atribuim celor două concepte un statut rigid. 
Solomon Marcus observă cu dreptate în această privință: „Coerenţa e mai 
degrabă de natură semanticä, ea trimite la un anuniit sens global al textului, in 
timp ce coeziunea pare dominată de aspecte sintactice, de relaţie între com- 
ponente. Dar ar fi imprudent şi simplificator să considerăm cocrenta un fenomen 
de natură exclusiv sintactică” (Marcus, a, 34). Foarie recent, Hatakeyama, 
Petăfi şi Sózer au nuantat deosebirea, introducind si conceptul de conexitate, 
înţeles ca o coeziune mai slabă (de exemplu: acelaşi tipar ritmic ori sintactic, 
independent de semnificaţie). În această perspectivă, conexitatea şi coeziunea 
s-ar raporta la construcţia verbală a textului, iar coerenţa la relaţiile între stările 
de lucruri enunțate (Hatakeyama, Petöfi, Sözer, 19). 

În TR, conexitatea, coeziunea şi coerenţa se exprimă adesea prin relaţii 
anaforice extensionale ori intensionale între componentele frazelor succesive. 
Însă identitatea referentialá, obținută prin repetarea aceloraşi cuvinte ori a 
substitutelor lor (,pronominalizárile" lui Harweg) nu constituie o condiţie 
necesară, nici suficientă a existenţei textului. lată, spre exemplu, o succesiune 
de propoziţii în care e reluat acelaşi termen : 


Trenul de aterizare S-a defectat. 
Trenul e un cuvint format din 6 litere. 
La ce oră pleacă trenul de Arad? 


În pofida repetärii cuvintului „trenul”, e evident că ansamblul nu se 
structurează. 

Ale manifestări ale continuității, cum sint relaţiile logico-temporale ori 
cauzale dintre fraze, fie de tip semantic (implicaţii definind intrări lexicale), fie 
de tip sintactic (sistemul timpurilor) se bazează tot pe cursivitatea liniară. Mai 
interesantă e situaţia textelor in care frazele se agregá desi nu depind una de 
alta. În exemplul următor nu există nici repetiţii, nici subsütu(ii, nici relaţii 
implicative si totuşi sesizăm imediat că enungurile sint legate între ele : 

„Pădurile ingálbenite se desfrunziserá. Pitigoii se adunau prin desisuri. Vintul, acest 
vestitor neindoiclnic al icrnii apropiate începuse să geamá si să urle. Dar mai cra 
pînă să se abată vremea ploilor celor mari”. 

(Turgheniev) 

Solidaritatea părţilor e determinată în acest fragment de subordonarea lor 
faţă de o temă comună, situată parcă la un nivel ierarhic superior; desi 
neexplicitatá, ea poate fi identificată lesne, datorită cunoştinţelor noastre despre 
lume ; e evident vorba de „toamnă”, temă care funcţionează ca un „centru 
ideatic de control”, repartizind parcă fiecărei propoziţii ori fraze sarcina de a 
ilustra cîte un anumit aspect autumnal caracteristic. 

Pe măsură ce e depăşită liniaritatea formării sensului şi cîştigă în importanţă 
articularea supra-segmentalá, problemele cocrentei semantice se complică. De 
pildă, două secvenţe avind teme diferite pot fi reunite printr-un conector şi 
astfel subordonate unei hiperteme (Situată ia un nivel mai înalt de abstracţie) ; 
mai multe fraze eterogene Ja nivel local pot căpăta relevanţă dacă le interpretám 
ca predicate ale unei teme centrale ; două propoziţii (fraze, paragrafe) contra- 
dictorii, care se anulează reciproc, devin compatibile găsind o propoziţie (frază) 
care să le poată integra (spre exemplu: „Piesa lui X e excelentă” şi „Piesa lui 
X e detestabilă” sînt conectate prin enunţul : „Aceste judecăţi extreme rezumă 
- opiniile criticii”) etc. (Giora, 708-709). 

În TPR, îndeosebi în textele literare, unde se urmăreşte scoaterea din lectura 
pasivă şi evitarea stereotipiilor, au loc manipulări subtile ale coerenfei: se 
folosesc procedee de implicitare, juxtapunere (desfăşurări enunciative, narative 
etc.), contrapunctári tematice, strategii ale elidárii şi omisiunii — toate avînd 
drept scop să solicite capacităţile inferentiale ale cititorului. 

Coerenta devine problematică într-o serie de TAR, fie pentru că, datorită erme- 
tismului, e dificil recuperabilă, fie pentru că pare a se dizolva într-un laxism 
semantic incompatibil cu ideea însăşi de text. La Ton Barbu s-a vorbii de o „coerenţă 
dislocată”, si nu fără temei ; în poetica sa densă şi elaborată nimic nu este lăsat la 
voia intimplärii : hazardul aparent e de fapt pus în scenă ; ambiguitätile ireduc- 
tibile la nivelul frazelor ori secventelor pot fi rezolvate la nivelul întregului 
textual; experienţa exegetică a arătat în adevăr că e posibilă găsirea unor linii 
de iterativitate globală a categoriilor semice (aşa-zisele „izotopii” ale lui Greimas). 

Ce se întîmplă însă în cazuri extreme, acolo unde coerenţa logico-semanticä 
pare a fi efectiv anulată. Prozele lui Rimbaud din Les JIHuminations, de care am 
mai vorbit, mai sint oare texte, de vreme ce încalcă în mod netăgăduit regula 
coerentei ? Sau trebuie să admitem că această regulă e în cazul „anumitor” texte 
dispensabilä? Dilema cere în mod logic un răspuns de tip „da-da” (prozele lui 
Rimbaud nu sint texte, incoerenta nu e niciodată permisă). Multi specialisti 
acceptă însă în mod paradoxal textualitatea scriiturii Jui Rimbaud (probabil 
fiindcă autorul e prea notoriu ca să fie recuzat!) fără a ceda în privinţa 


obligativitátii coerentei. 

Totuşi, nu rezultă de nicăieri că ceca ce convenim a numi ,coerentà" in 
cazul TR e aplicabil şi in TAR. E naiv a crede că o acecasi normă reglementează 
textele „bine formate” ale comunicării uzuale şi textele avangărzii „cărora le 
place să pună la încercare limba şi logica curentă şi propun, în vederea unei 
antilimbi şi a unci antilogici, nişte exemple de violare sistematică” (Segre, 250). 
Em. Vasiliu a atras în mod justificat atenţia asupra retativităţii gradului de 
acceptabilitate a tranziţiilor dintre două propoziţii: „Este un dat empiric faptul 
că aceeaşi tranziţie, să spunem s i/s k+1 poate să fie acceptabilă (sau mai 
acceptabilă) pentru un individ şi inacceptabilă (sau mai puţin acceptabilă) pentru 
altul ; acceptabilă (sau mai acceptabilă) într-o situaţie de comunicare şi inac- 
ceptabilă (sau: mai acceptabilă sau mai putin acceptabilă) într-un alt registru 
stilistic” (Vasiliu, a, 201). Însă tolerarea unei tranzitii cu un grad foarte slab de 
expectatie duce la atingerea punctului critic. Într-o proză suprarealistă asistim 
la aplicarea unei metode consecvente de destructurare a convențiilor (prin 
manipulări semantice şi dislocări sintactice), ca şi de autogenerare textuală. In 
principiu, acceptarea lanţului de enunţuri absurde ca text presupune consim- 
támintul la o asertiune prezumtivá a emitentului, de tipul: „Această succesiune 
aberantă de cuvinte e un text, cu intenţii parodice (sau ironice, sau estetice)”. 
Experienţa arată că c imprudent a refuza o asemenea asertiunc ; de vreme ce 
cutezantele trecutului au fost mercu recuperate, e evident că orice limită a priori 
impusă unui TAR riscă să se dovedească eronată. 


Textul ca întreg de sine-stătător 


Textul, indiferent de întinderea lui (si reamintesc că pentru noi limita a quo e de 
două fraze), constituie un întreg de sine-stătător. Caracteru! de totalitate auto- 
nomi derivă din desfăşurarea completă a temei. De pildă, suita de propoziţii 
„Azi dimineaţă am plecat de-acasă în grabă. Ca de obicei traversăm bulevardul 
cînd...” nu constituie un text; ar putea deveni dacă am suprima conjunctia 
temporală ori dacă am introduce o predicatie suplimentară. Ce inseamnă însă 
„complet? e uneori greu de stabilit şi nu numai in cazul TAR, ci şi pentru TPR 
deoarece punctul de vedere al emitentului e posibil să nu coincidă cu cel al 
receptorului (proveniţi din medii diferite şi vizind scopuri diferite). 

Condiţia „normată” a unui text € „închiderea”, dispunerea sa între limite 
stabile, marcate ferm (prin punctuatie, inserturi metatextuale : titluri şi sub- 
titluri, cuvîntul „sfirşit” etc.). Comediile latine se încheiau cu o exhortaţie : 
nunc plaudite, basmele recurg la o expresie stereotipatá (marcind tranziţia de la 
ficţiune Ja real): „Încălecai pe-o sa $i và spusei povestea asa", unii autori 
contemporani îşi situează opera într-un chenar metadiscursiv, Rebreanu uzează 
de procedura circularitátii (reproduce în final fraza sau frazele începutului) etc. 
etc. Explicitarea încheierii a fost şi este intens folosită în literatură, deoarece 

reprezintă un puternic stimul interpretativ: apariţia cuvintului ,Sfirsit" 
inchide ansamblul de enunturi; prin aceasta insá e pus in miscare procesul 
de.cáutare a sensului global ori e activat cel de definitivare a ipotezelor formu- 
late pe parcurs. 

Sub raport narativ se poate însă intimpla ca un roman să se termine ideal 
înainte sau după ce e consemnat sacramentalul ,sfirgit" ; in primul caz, infor- 
mafia totală devine redundantă, în al doilea caz - deficitară : cititorul e liber să 
critice soluţia dată, dar n-are cum interveni spre a o schimba. În genere, se 
poate afirma că sentimentul de „sfirşit” pe care-l avem parcurgînd un text (cu 
condiţia să aparţină tipologiei uzuale) vine din saturarea unui model implicit al 
genului, uneori şi al mesajului. O dată criminalul descoperit (într-un roman 
polițist) ; nunta celor doi îndrăgostiţi persecutați realizată (într-un basm) ; bunii 
răsplătiți şi răii sanctionati (într-un roman popular) regula genului impune un 
final grabnic. Previzibilitatea codului implică nu numai sistemul peripetiilor, ci 
şi încheierea la momentul oportun. Trebuie însă precizat că interpretabilitatea 
unui text e posibilă şi dacă lumea sau fragmentul de lume pe care-l evocă nu 
constituie o entitate închisă. 

In luptă împotriva rutinei şi a academismului, modernii au încercat să 
exploateze diverse mijloace de subversiune a limitelor textului. Ei au experi- 
mentat astfel (indeoscbi în poezie) scriitura fără punctuație (care destramă 
structurile frastice, instituind un continuum textual, cu disponibilităţi semantice 
sporite), terminarea aleatorie (fără a fi motivată de antecedente, după repetarea 
de „n” ori a unor sintagme, fraze etc.), scriitura palindromică ori circulară (aşa 
cum o practică la noi, cu admirabilă ingeniozitate, Șerban Foartä ori Adrian 
Rogoz) etc. 

Dacă neglijám varietatea procedeelor de textualizare (cum amane e „deschis” 
ori „închis” un text) şi ne concentrăm atenţia asupra nivelului mai abstract al 
raporturilor dintre „povestire” si „discurs” — cele două categorii fundamentale 
ale narativitätii, care guvernează marea majoritate a textelor — vom constata că, 
principialmente există numai patru situaţii posibile. Ele au fost schematizate de 
M. Arrivé în tabelul următor: 

a) Discurs închis - povestire închisă (exemplu: tragedia clasică, romanul 
poliţist ctc.). 

b) Discurs închis - povestire deschisă (exemplu; texte dramatice fără 
deznodämint, cicluri romaneşti unde aceleaşi personaje revin indefinit etc.). 

c) Discurs deschis - povestire, deschisă (exemplu: „noul roman francez”, 
“asa-zisele proze textualiste etc.). 

d) Discurs deschis - povestire închisă (exemplu: povestirea inclusă într-un 
comentariu etc.) (Arrivé, 136). 

O problemă interesantă e a criteriului de delimitare a textului în subdiviziuni, 
ca urmare a principiului său de concrescentä aditivă. În adevăr, multe texte 
admit sá le segmentám (fractionindu-le in subtexte mai mici), altele sá le 

compactám (spre exemplu agregind multimea poemelor in unitatea volumului). 
Condiţia reuşitei in aceste operaţii de asamblare ori de reducere e sá existe o 
ierarhie organicá a temelor, dispusá pe trepte de generalitate crescindá (des- 
crescindă). De aceea, limitele textului nu le fixează cercetătorul, cum sustine 
Segre, ci autorul, dar numai în măsura in care-şi poate controla creaţia si 
ambalarea ei (felul cum se prezintă sub formă finită, cititorilor). Nu degeaba se 
pretinde că detasind fraze din context, deci subordonindu-le altei perspective 
tematice, cineva poate fi adus să spună orice. În principiu, uzanta impune în 
cazurile de reutilizare ale unui text prin citare ori parafrază menţionarea locului 
de origine. Această prescripţie e însă inegal tradusă in fapt (mai sever în 
domeniul ştiinţific, mai elastic în domeniul literar). E oricum vădit că decon- 
textualizarea semnului, reintegrarea în contexte noi a unor texte ori fragmente 
de text a devenit o practică frecventă în creaţia contemporană. 


Functiuni si intenţii 


Funcțiunea unui text constă în instrucţiunea dată receptorului cu privire la 
modul în care emitentul doreşte să fie înțeles, Această instrucţiune e formulată 
uneori explicit prin inserturi metatextuale (subtitluri indicînd genul: ,roman", 
„poeme”, comentarii explicative etc.) ori prin senmalizári intratextuale (pro- 
cedee şi convenţii specifice genurilor ori actelor de vorbire stercotipe, aşa 
numitele Handlungsregein, reguli ale negocierii interpersonale, care precizează 
cum se scriu petiţii, condoleanţe, urări de Anul Nou etc.). În cazul TR se 
disting cu uşurinţă, prin utilizarea de performative, texte care au funcţia de a se 
aserta, de a indica aptitudinea („sint capabil de..."), presupozitia („bănuiesc 
că...”), necesitatea („trebuie să...”), voința („aş dori ca...”), valorizarea („îmi 
pare bine că...”). Prin combinarea acestor performative şi introducerea altora 
se obţin texte cu funcţii legislative, proclamatorii, certificatorii, procuratorii 
etc. (Grosse, 45-50). 

Funcțiunea unui text nu trebuie confundată cu capacitatea sa ilocutivä (in 
sensul lui Austin). Un text „mod de folosinţă” prescrie ce trebuie făcut pentru 
a utiliza un anume obiect. Enuntindu-l, autorul poate însă dori să critice modul 
consumatorist al societății post-industriale ori să sugereze caracterul reificat al 
scriiturii moderne în epoca robotizării. Distanţa între ce se spune şi ce trebuie 
înţeles e una dintre strategiile curente ale literaturii (şi nu numai ale literaturii). 
De aceca, în principiu, . funcțiunea” nu manifestă efectul intenţionat (ilocutiv) 
sau neaşteptat (perlocutiv), ci numai caracterul explicit, vizibil, eventual asertat 
al tranzitului de informaţii (Grosse, 68-70). 

Pentru a determina puterea ilocutivă a unui text, influența pe care vrea s-o 
exercite asupra receptorului, e deci necesar să cunoaştem contextul, situația în 
care e produs, admiţind că aceasta e relevantă (ceea ce nu se intimplä totdeauna ; 

de exemplu, enunturile denumite de Peirce „indexiale”, de tipul „Zăpada e 
albă” sint independente de context). În. TR condiţiile enuntárii sînt de obicei 
explicite (un articol de gazetă, o pledoarie judiciară), limbajul e univoc încît 
cunoaşterea intenţiei, spre a verifica „reuşita” asertiunii, e principialmente 
posibilă. Însă în TPR, îndeosebi în TAR, indiciile asupra situaţiei enunciative 
sint estompate ori lipsesc cu desăvirşire. „Un text literar poate reflecta, din 
realitatea ce-l înconjoară pe emitent, mai mult conditionärile decit datele... şi în 
genere operează ilocutiv, la o scară neprecizabilă şi imprevizibilă” (Segre, 250). 
Van Dijk merge şi mai departe: „Intenţia in creaţia literară poate avea forme 
specifice sau chiar să fie foarte slabă, ca în cazul textelor pur expresive, unde 
enunţul e în parte sau în întregime o formă patologică de comportament” 
(Van Dijk, a, 334). De-aici marile probleme pe care le ridică interpretarea 
textelor filosofice, teologice sau literare. 


Structuri de suprafaţă si structuri de adincime . 


Potrivit unui acord foarte larg se admite azi că înapoia structurii de suprafaţă a 
unui text, nemijlocit perceptibilă, există o structură de adincime, denumită şi 
- macrostructură, constituind o reprezentare mai abstractă a celei dintii. Argumen- 
tele empirice în favoarea acestei concepții sînt numeroase. Aptitudinea oricărui 
locutor de a înţelege texte lungi şi foarte lungi demonstrează că dincolo de 
semnificaţia fiecărui enunţ există o semnificaţie penerală a ansamblului, care 
joacă rolul de numitor comun al enunturilor parţiale, de centru ori nucleu 
tematic. În alte cuvinte, nici o descriptie liniară a ceea ce se întimplă într-o 
secvenţă nu poate explica reprezentările semantice ale unui text „pe termen 
lung”, deoarece acestea nu sînt determinate în întregime (şi uneori deloc) de 
enunturile imediate precedente, ci se subordonează unui principiu global, valabil 
pentru toate enunţurile textului (sau ale unei mari părţi). La fel, fenomene 
banale (incit nu le mai dăm atenţie), precum cel al parafrazei, rezumatului, 
intitulării se explică doar prin supoziţia unui strat condensat al sensului deosebit 

de cel manifest, aparent. 

Asupra naturii structurii de adincime subzistă divergente. Van Dijk îi atribuia 
un caracter logico-semantic, fácind-o să coincidă cu „semnificatul global" (Van 
Dijk, c, 189-190). S.J. Schmidt, citindu-i pe Miller, Galanter, Pribram, considerá 
că structura de adincime e un ansamblu ordonat de configurații tematice, 
corespunzind în plan fingvistic conceptului psihologic de intenţie comunicativă. 
Ea ar genera structura de suprafață prin intermediul „conceptelor propozi- 
tionale" (Satzbegriffe), care sînt structurile de adincime ale enunturilor printr-un 
proces de lexicalizare a acestora (Schmidt, b, 258). Nu e deloc greu de văzut că 
modelul generativ al lui Schmidt e aplicabil doar textelor comunicative (TR), nu 
şi celor moderne (TAR). De fapt avem aici încă un exemplu al dificultăților 

teoretice si confuziilor la care duce încercarea de a supune intregu! domeniu 
textual aceluiaşi principiu de inteligibilitate. Raportul dintre structura de suprafaţă şi 
structura de adincime diferă în funcţie de cele trei modalităţi ale textualizärn. 

În TR există un tranzit direct între structura de adincime şi structura de 
suprafaţă : de la intenţie (proiect) la realizare traseul e continuu şi nemijlocit, 
deoarece limbajul e utilizat ca un mediu transparent (cuvintele sînt luate în 
accepţia denotativă, conform sensului lor din Dicţionar, ambiguitátile sint reduse 
la zero etc.). Orientarea spre tel (teleologică) a oricărui locutor presupune un 
anumit grad de organizare anticipată a comunicării, un plan (sau program). 
Conceptul de „plan” definit drept „proces ierarhizat controlind ordinea in care 
e exercitată o succesiune de operaţii” îngăduie depăşirea structurii probabiliste 
a vorbirii, de tip secvențial şi la un singur nivel (Hörmann, 222). În adevăr, 
evenimentul verbal angajează simultan mai multe niveluri de organizare : apa- 
rent, enunţul unei fraze se desfăşoară de la stinga la dreapta, în realitate însă el 
se constituie dinspre dreapta spre stinga, întrucit expansiunea lexematicá e 
dirijată, în principal, de scopul comunicării şi numai în subsidiar de acordul cu 
propoziţiile precedente. În acelaşi timp, pe măsură ce rostim fraza sau o scriem, 
adaptăm mesajul în funcţie de diverse circumstanțe (situaţie, psihologia interlo- 
cutorului ori destinatarului, norme sociale etc.), aplicind reguli de corecție 
interferente şi, în principiu, subordonate planului semantic global. 

Întrebarea care se pune e dacă planurile ce directioneazá producţia frastică 
au un caracter precumpánitor sintactic - cum sustine Chomsky - ori semantic. 
In opinia psiholingvistilor, fundati pe experimente, si de aceea mai credibilă, 
memoria înmagazinează prioritar structuri de sens nu structuri sintactice ; de 
altă parte, procesele cognitive au netăgăduit o bază semantică. Nu e mai puţin 
adevărat că frazele private de semnificaţie, dar sintactic bine formate sint mai 
lesne şi mai durabil memorate decít frazele private de semnificaţie, dar sintactic 
tău formate. Coniradicţia poate fi rezolvată fără a nega prevalența globală a 
semanticii, admitind, cu Van Dijk, că planurile sintactice sînt strategii tipice 
„pe termen scurt”, elaborate pentru fiecare enunţ în parle, ori, în cazul unor 
texte cu specificitate generică foarte pregnantă, functionează ca un fel de matrici 
stilistice globale (Van Dijk, c, 190). 

Să observăm că structurile de adincime au un rol esențial in explicarea 
mecanismelor lecturii. Dacă fiecare frază citită ar trebui memorată în suprafaţă, 
spre a o conecta cu aceea care urmează, atunci memoria s-ar bloca repede şi 
lectura ar trebui oprită. Pe măsură ce parcurge textui, cititorul are insă posibi- 
litatea de a-l sintetiza, fabricind macrostructuri, care operează o reducere a 
complexităţii informaţiei prin eliminarea detaliilor nonpertinente şi conden- 
sarea celor semnificative. Macrostructurile se menţin aproape de concretul 
structurii de suprafaţă în faza iniţială, dar se distanțează de ea, situindu-se la un 
nivel tot mai general si” mai abstract către sfirşit, datorită posibilităţii de a 

regrupa continuu unitățile deja prelucrate, prin noi recodaje la niveluri supe- 
rioare. (În reprezentarea intuitivä ne-am putea imagina o „scară”, avind, pe 
prima treaptă, parafraza rezumativă a unei fraze, iar pe ultima, parafraza 
rezumativä a textului întreg, la nivelul Tegar t. m maxime, care-ar fi al 
„temei” sau al „ideii centrale”.) În felul acesta, memoria de scurt termen e 
degrevatá de surplusul informativ care o invadează, conţinutul citit e depozitat 
într-o formá esentializatä în memoria de lung termen, iar procesul compre- 
bensiunii poate continua. 

a Ce se întîmplă în TPR şi TAR? Dacă în TR structura de adincime poate fi 
echivalentă, deşi nu fără anumite inconveniente, cu intenția comunicativă, iar 
caracterul ei generativ este incontestabil, în TAR ambele postulate sînt inapli- 
cabile. Cit priveşte TPR, regimul său depinde de măsura in care gravitează mai 
aproape de polul referentialitátii ori al autoreferentialitätii. 

Problema în TPR şi TAR e că trecerea de la proiect la execuţie e mediată de 
„Tedactare”. Aceasta porneşte de la nivelul conceptual (logico-semantic anterior 
distinctiei în genuri), trece prin alegerea modului de manifestare textuală 
(determinată de constringeri pragmatice) şi sfirşeşte cu specificarea discursivă 
(integrarea expresiilor în dependențe gramaticale dispuse liniar, în structura de 
suprafață). Pe parcurs au loc nenumărate corecturi, remanieri, asocieri de 
contiguitate, substitutii, suplimentări ori omisiuni tematice la nivel fonetic, 
lexematic, sintagmatic, frastic şi transfrastic, încît ideea iniţială e uneori radical 
şi, mai totdeauna, parţial modificată. Să ne gîndim doar la variantele pe care le 
traversează uneori proiectul eminescian pînă a finaliza în miraculoasa unitate a 
poemului. Chiar şi motivațiile originare sînt afectate; in plus, datorită ex- 
ploatării funcției polisemice a verbalizării (conotaţii, echivocuri, simboluri, 
experimentarea unor efecte de contiguitate, deplasare, substituție ctc.) noi piste 
de semnificaţie proliferează continuu. În aceste condiţii, structura de adincime 
a textului nu mai e coincidentá cu proiectul; ea trebuie înţeleasă — cum just 
preconizează Segre — ca o imanentá, nu ca un nucleu generativ (Segre, 254). 

Lucrurile se complicá si mai mult in TAR deoarecc aici sensul nu se 
încorporează cumulativ, ci se produce pe măsură ce textualizarea se desfăşoară, 
altfel spus, sensul (dacă noţiunea mai are vreun „sens”) apare în însuşi actul 
elaborării scriptice. De altă parte, prin ruperea semnificantului de semnificat 
şi dezechilibrarea raportului dintre redundantä şi entropie in defavoarea primului 
termen, comprehensiunea e problematizată pînă la limita (tcoreticà) a lizibilitátii. 
Structura de adincime devine astfet.anevoie de determinat dacă nu de-a dreptul 
indeterminabilá, fie din cauza deschiderii maxime (care face egal posibile 
diverse ipoteze), fie pentru că deconstruirea sensului imerzice din start formarea 
de macrostructuri, mentinind astfel lectura „agățată” de suprafaţă, disponibilă 
celor mai diverse reprezentări asociative. Dc-aici interminabilcle discuţii pe 
care le naşte exegeza textelor moderniste. " 


CONDITIONARILE LECTURII 4 


un 


Tipologia textelor 


Orice locutor e in stare nu numai să producă si să recepteze texte, ci şi să 
distingá diversele lor tipuri. Participantii la interacţiunea comunicativá dispun 
cu taţii de un bagaj de cunoştinţe preteoretice, aproximative, care le ingáduic să 
deosebească un reportaj de o povestire, un memoriu de activitate de o petiție 
adresată autorităţilor, o scrisoare intimă de o autobiografie etc. Ei întimpină 
fiecare text cu un „orizont de aşteptare”, mai mult ori mai putin adecvat, 
Faptul că marile articulaţii ale tipologici textuale sint intuitiv prezente în 
conştiinţa emijátorilor si a receptorilor se explică prin conventionalizarea anu- 
mitor structuri comunicative, des utilizate în practica socială şi care îndeplinesc 
o funcţiune bine precizată. E vorba, mai întii de anumile acte de limbaj 
stereotipate, un fel de „protogenuri” ori de „forme simple” (în terminologia lui 
André Jolles), ca, de exemplu : felicitarea, condoleanta, anecdota (vitz-ul) etc. 
Regulile care le guvernează : contextuale (arätind în ce condiţii trebuie folosite) 
si constitutive (indicînd cum sint alcătuite) aparţin competenţei locutorulut 
mijlociu şi au un caracter implicit (Théorie de la littérature, 214-217). Acelaşi 
e cazul cu textele mai complexe (ştiinţifice, literare etc.), cu rezerva că gradul 
de elaborare pare a fi invers proporţional cu numărul utilizatorilor: cei ce 
citesc poezia modernă sînt mai putin decit cei ce citesc proză clasică, cei ce 
citesc proză clasică sînt mai puţini decit cei ce citesc informaţii de presă eic. 
În orice caz, c evident că, deşi inexplicitat, repertoriul discursiv (textual) 
reglementează fiecare prestație individuaiá (la nivelul producerii ori receptării 
textuale), introducind diverse restricţii in folosirea codurilor, în selectarea si 
ordonarea informaţiilor. Íncít, putem fi de acord cu Karlheinz Stierle, că „aşa 
cum o acţiune nu sc încarcă cu sens decit cu condiţia de a aparține unui univers 
actantial, permitind pe baza unor scheme actantiale să se distingă între acte şi 
non-acte, la fel, un discurs nu poate căpăta sens - jar fără sens nu mai există 
discurs, iu înţelesul propriu al cuvîntului — dacă nu e proiectabil pe o schemă 
discursivă localizată în demersurile jostiturionalizate ale acțiunii simbolice, care 
au drept condiţie si în acelaşi timp condiţionează orice cultură dată” (Stierle, 47). 
Dar deşi tipologia textuală subintinde din umbră şi determină în parte 
schimburile interpersonale, de natură orală sau scriptică, sistematizarea ei 
rămîne deficitară : inventarul repertoriului e neincheiat, iar definiţia tipurilor şi 
genurilor e adesea obiect de controversă. Şcoala, căreia i-ar reveni sarcina sá 
difuzeze cunoştinţele minimal necesare orientării în universul discursiv, îşi 
îndeplineşte defectuos această misiune : ea se ocupă melodic numai de genurile 
literare, dă oarecari informaţii asupra textelor utilitare (petiție, telegramă, 
scrisoare etc.), dar neglijează complet discutarea unei mari varietăţi de texte, al 
căror rol în viaţa contemporană e considerabil : diversele modalităţi ale textelor 
Ştiinţifice (manual, protocol de cercetare, recenzie documentară, fişă de lucru 

etc.), scenariul TV, afişul, reclama, banda desenată etc. E adevărat însă că nici 
eforturile teoreticienilor de a pune la punct o tipologie textuală cuprinzătoare 
n-a condus deocamdată la rezultate foarte promițătoare. 

Un cusur obişnuit al ciasificărilor curente e că acoperă doar sectoare mai 
mult ori mai puţin limitate ale cîmpului textual. Apoi, criteriile folosite sînt 
uneori eclectice, alteori ineficiente. De pildă, corelatia dintre funcţie şi confi- 
gura(ia sintactico-semanticä, pe care o recomandă Gülich şi Raible ca bază 
taxinomică, € instabilă : acelaşi text poate îndeplini concomitent ori succesiv 
mai multe funcţii, iar funcţia, la rîndul ei, nu € realizată în toate cazurile de o 
unică structură verbală (Textsorten. Differenzierungskriterien aus linguistischer 
Licht, 5). După S.J. Schmidt rezolvarea problemei e posibilă in două feluri: 
sau deductiv, pornind de la constructe teoretice, care ar urma sá fie empiric 
testate, sau inductiv, suind de la exemple cátre o ipostaziere categorialä (Current 
Trends in Textlinguistics, 55), însă, în primul caz, riscul e cá modelul rămîne prea 
general, prea îndepărtat de concret si, ca atare, putin rentabil; în cel de-al 
doilea, că enorma şi deconcertanta diversitate a spetelor descurajează efortul 
totalizării. A.J. Greimas sustine că discursurile nu se definesc prin conținuturile 
pe care le vehiculează, ci prin organizarea lor formală (Greimas, a, 156). Însă 
o tipologie de natură gramaticală contrariază practica obişnuită ; aceasta uzează 
de denominatii ce combină elementele tematice cu elemente de formă, fără a 
mai vorbi de faptul că recurge, în numeroase cazuri, la criterii pragmatice. Care 
e, de pildă, deosebirea dintre o „povestire” si un ,mit” ? G. Dumézil afirma (în 
glumă) că a încercat în tot lungul carierei să înțeleagă diferenţa, fără a parveni. 

Cele mai puternice şi mai productive încercări de tipologie sînt cele care se 
bazează pe criterii transistorice, implicînd modalităţi fundamentale ale verba- 
lizării. Un exemplu î! constituie diviziunea noastră în texte referenfiale (TR), 
pseudo- şi transreferentiale (TPR), autoreferentiale (TAR) care are ca punct de 
plecare atitudinea locutorului faţă de obiectul vorbirii. 

Deosebit de instructivá e distincţia introdusă de J. Lotman între texte fără 
subiect, de caracter ctasificator, alcătuite din liste de nume care inventariază 
într-o ordine determinată anumite domenii ale universului, afirmind imua- 
bilitatea frontierelor (ex : calendarul, anuarul telefonic, poema lirică fără subiect 
etc.) şi texte cu subiect, în care apar peripeții şi, bineînţeles, personaje ; caracteris- 
tica personajelor e mobilitatea, faptul că pot pune în discuţie ordinea rigidă a 
lumii, că traversează frontierele, fie cle dintre vii şi morti, conformisti si non- 
-conformisti etc. (Telemac, Romeo şi Julieta, Rastignac etc.) (Lotman, b, 330-333). 
e — O altá clasificare, preconizată de W. Dressler si R. de Beaugrande, are în 

vedere funcţia comunicativă a textelor, identificată în baza trăsăturilor domi- 
nante. Ar fi vorba astfel de : a) texte descriptive (centrele de control sint obiecte 
sau situații; implică frecvente relații conceptuale instituite prin atribute, stări, 
reprezentări şi specificaţii; suprafaţa textuală cuprinde numeroşi „modifi- 

catori)" ; pattern-ul (tiparul) global cel mai întrebuințat e „cadrul (frame)" ; 
b) texte narative (aranjează evenimente şi acţiuni într-o ordine secvenţială, 
relaţiile conceptuale cele mai întilnite sint de cauză, motivare, finalitate, 
proximitate temporală); suprafața textuală reflectă frecvenţa subordonárilor, 
pattern-ul global caracteristic c „schema” ; c) texte argumentative (favorizează 
ca adevărate sau false, pozitive sau negative acceptarea ori valorizarea unor idei 
şi convingeri determinate; relaţiile conceptuale tipice sint cele de motivare 
raţională, semnificaţie, voinţă, valoare şi opoziţie; suprafaţa textuală conţine 
procedee coezive pentru exprimarea accentuării si insistentei care sint recurenta, 
paralelismul, parafraza) ; pattern-ul global caracteristic e »proiectul", urmărind 
să persuadeze pe cineva să creadă un anumit lucru. Deoarece textele literare şi 
poetice conţin forme diverse de descriere, naraţiune, argumentare, Dressler şi 
Beaugrande le definesc printr-un alt criteriu, al „alternativităţii” faţă de versiunea 
acceptată a lumii reale, opunindu-le textelor ştiinţifice care urmăresc să explo- 
reze, să dezvolte şi să clarifice cunoştinţele factuale, şi textelor didactice care 
difuzează cunoştinţele într-un mod explicit şi sistematic (Beaugrande, 239-242). 

Dacă de la acest nivel general voim sá coborim la un nivel operativ, proce- 
darea cea mai cuminte c cea indicată de B. Tomaşevski, încă din 1925, referitoare 
la genurile literare: trebuie să adoptăm o abordare descriptivă, „înlocuind 
clasificarea logică printr-o clasificare pragmatică şi utilitară” (Tomaşevscki, 
290). Cu titlu de exemplu, iată, în acest sens, tipologia textuală propusă recent 
de Lita Lundquist (1983), sugestivă, deşi vulnerabilă (Lundquist) : 


Funcţii Forme de reprezentare Mimetic Nonmimetic 
emotivă expresie discurs, poem 
r banchet 
informație memoriu eseu 
ştiinţific, 
A ştire 
referentialä | dialog, conversatie, comedie, dramä, 
naraţiune, biografie, roman, nuvelă, 
descriere dare de seamă, portret 
LE culinarä, 
rezumat 
argumentare discurs (politic, 
conativá [ juridic), editorial 
directivá publicitate, predicá 
| prescriptie, 
aviz oficial 


Nu incape îndoială că marile dificultăți ale tipologiei textuale (de delimitare, 
clasificare si definire) le prezintă textele literare. Cum ele ne si interesează 
prioritar in această carte, mă voi opri asupra lor in paginile următoare. 

Textele literare 


În paginile inaugurale ale unei cărţi destinate să elucideze specificitatea poeziei, 
Benedetto Croce se întreba în 1935: „Ce e aşadar literatura? Care e definitia 
sa, în aliti termeni, natura, originea, geneza în spiritul uman si, de asemenea, 
care-i e funcţia? Am căutat în multe cărţi şi în aproape toate cele de estetică, 
de poetică, de retorică ; poate n-am căutat cum trebuie, n-am găsit însă răspuns 
la întrebarea pusă sau, cel puţin, un răspuns satisfăcător” (Croce, 1). Aproxi- 
mativ două decenii mai tîrziu, scepticismul lui Croce reapare la Northrop Frye, 
în termeni tot atît de categorici: „Nu dispunem de criterii reale pentru a 
deosebi o structură verbală literară de una non-literară şi nu avem nici cea mai 
vagă idee cum să tratăm aria semiobscurá de cărţi socotite opere literare numai 
fiindcă au fost pur şi simplu incluse într-un curs universitar despre cărţile 
fundamentale” (Fryc, 14). 

Si Croce si Frye, ne dăm bine seama, exagerează: ei ,stiu” amindoi ce ,e” 
(ori ce „nu e”) literatura, iar lucrările din preambulul cărora am extras pasajele 
de mai sus au tocmai scopul să împărtăşească şi altora ceea ce gîndesc asupra 
acestui subiect atit de controversat, Se întîmplă însă ca în zilele noastre, trei 
decenii după cartea lui Frye şi o jumătate de secol după cea a lui Croce, 
problema continuă sá se afle pe rol. De unde prezumția că cei doi iluştri savanţi, 
ca şi ceilalți, foarte multi, care i-au urmat, dedicindu-se aceleiaşi probleme, 
n-au reuşit să convingă sau, în orice caz, să-şi impună tezele în mod semnificativ. 
Si-atunci, in perspectiva eforturilor depuse şi a imensei bibliografii acumulate, 
un sentiment al zădărniciei ni se insinueazä în cuget: mai are oare rost să ne 
ostenim? nu e mat cuminte să depunem armele, recunoscindu-ne neputința ? 
Întrebări pur retorice: de fapt, deşi totul e provizoriu, nimeni nu renunţă să 
caute, iar unele răspunsuri sint mai plauzibile decit altele. Marea noutate a 
anilor din urmă nu € că s-a ajuns la o formulă atotcuprinzátoare, ci că sîntem tot 
mai conştienţi că o asemenea „formulă” e imposibilă, mai exact, că am învăţat 
să punem întrebarea adecvată: nu „ce este literatura? ", ci ce calităţi îi „atri- 
buim” în fiecare etapă istorică. Definiţia literaturii depinde, aşadar, de punctul 
de observaţie, iar cum acesta e observabil, deci accesibil cercetării, e legitim să 
încercăm a aproxima o soluţie în spaţiul ci relativ de valabilitate (faic et nunc). 

Accepţiile diferite ale noţiunii de „literatură ”. Prima obligaţie într-o dez- 
batere complicată enorm datorită confuziilor de terminologie şi inexplicitärii 
presupozitiilor de plecare, e să precizám despre care dintre acceptiile conceptului 
de literatură vrem să vorbim. Căci Escarpit a recenzat nu mai putin de 20 
semnificaţii ale noțiunii (Escarpit, c, 260-263), iar Adrian Marino a trecut în 
revistă, într-o recentă carte de mare bogăţie informativă, un număr încă mai 

mare de acceptii ale termenului, grupate sistematic in jurul a 7 sensuri de bazä 
(Marino, 459-466). Rezumind, desprind următoarele semnificaţii principale 
ale ideii de îiteratură: 

1. Literatura ca sistem (instituţie) = ansamblul instituţiilor şi indivizilor 
care participă la activitatea literară (éd est, se ocupă de obiecte evaluate ca texte 
literare) : edituri, instituţii academice (de cercetare, învăţământ), reviste, critici, 
scriitori, librari etc., al regulilor şi normelor care reglementează accastă activitate. 

2. Literatura ca totalitate a ceea ce se serie sau e tipărit într-un domeniu 
(exemplu : literatura de specialitate = bibliografia sau/şi totalul scrierilor în 
domeniul respectiv). 

3. Literatura ca set de discursuri, diferite de discursurile ştiinţifice, religioase 
etc. prin trăsătura „literarităţii” („Obiectul ştiinţei literare nu este literatura, ci 
literaritatea, adică ceea ce face dintr-o operă dată o operă literară” — R. 
Jakobson). În acest sens, vezi totalitatea operelor „literare”, scrise sau orale, 
culte sau populare. 

4. Literatura ca artă (implicind adeziunea la anumite norme de valorizare şi 
deci opoziţia faţă de paraliteratură ori literatura de masă). E „Vteratură” doar ce 
e realizat estetic. 

5. Literatura ca formă degradată a poeticitátii („Poezia e limba maternă a 
genului uman, literatura e profesorul său de civilizaţie” - Croce; „Proza este 
literatură numai în măsura în care are poezie” — Werner Krauss). 

6. Literatura ca profesie (scriitor, critic, profesor de literatură etc.). 

Din aceste acceptii mă voi ocupa aici de cea de-a treia, în speţă de literatură 
ca ,literaritate”. Renuntind la un excurs istoric (un examen critic al definiţiilor 
date literaturii în trecut) fastidios în raport cu obiectivul cărţii de faţă, voi pleca 
de la stadiul ultim (ori poate penultima) pe care l-a luat problema: încercarea lui 
R. Jakobson, din anii '60, de a delimita noţiunea de literatură prin criterii 
lingvistice intrinsece (Marino, a, 260-269; Plett, 131-150; White, 133-154), 

Definiţia intrinsecä a , literaritáfii". Reluind teze mai vechi, dar gásindu-ie 
o expresie sintetică memorabilă, Jakobson a plecat de la o clasificare a funcţiilor 
comunicării - aşa cum am arătat anterior. În această clasificare, funcţia poetică 
€ caracterizată prin direcționarea atenţiei asupra formei mesajului, nu asupra a 
»CE" se transmite, ci asupra lui „cum” se transmite („La visée — Einstellung — 
du message en tant que tel, l'accent mis sur le message pour son propre 
compte") (fakobson, 218). Forma e însă obţinută printr-o anume selecţie si 
combinare a materialului lingvistic, conform principiului ,proiectárii echiva- 
lentei de pe axa paradigmaticá pe axa sintagmatici ". 

Desi — aga cum s-a remarcat indeosebi dupá momentul de zenit al structura- 
lismului - modelul Jui Jakobson e reductiv, fácind abstractie de dimensiunea 
Pragmaticá, implicit şi de cea istorică (cine, cui.vorbeşte, cu ce intenţie, cînd şi 

unde ?), ca si de dimensiunea semantică referentialä (relaţia mesajului cu 
realitatea oe arci el s-a bucurat şi in parte se bucură încă de o enormi 
audientá. De ce? 

Poate, in primul rind, fiindcă Jakobson a reuşit să conştientizeze o serie de 
observatii intuitive la indemina fiecăruia si, in acelaşi timp, să revitalizeze 
constatärile Retoricii, ştiinţa literaturii prin excelenţă, din antichitate pînă cel 
putin în epoca romantică. În adevăr, orice locutor aşteaptă ca un text literar să 
difere de unul non-literar prin caracterul său mai „înerijit”, mai elegant”, mai 
,frumos", prin îndepărtarea de normele uzuale ale limbajului comunicativ, Însă 
tocmai Retoricii i-a revenit în lungul secolelor sarcina de a defini şi a sistematiza 
„abaterile” deliberate de Ia exprimarea curentă (, figurile”) in vederea obţinerii 
unor efecte estetice, emoţionale şi persuasive determinate. A regăsi nu numai 
raționalitatea, ci şi valoarea euristică a unei discipline venerabile, restituindu-i 
demersul într-un chenar modern, înseamnă a deschide o cale productivă cerce- 
tării şi a-i oferi, în acelaşi timp, o cauţiune : tradiţia căreia i se poate demonstra 
perenitatea c totdeauna mai credibilă decît ultima invenţie a modernității. 

Concepţia lui Jakobson a părut apoi că oferă un cadru ideal de investigaţie 
(obiectiv şi intrinsec), debarasind problema literaritätii de consideratijle cu 
caracter extralingvistic, atît de abundente si uneori atit de divagante. Tocmai 
prin eliminarea factorilor de distorsiune şi individualizare, a producătorului ori 
a receptorului (cu implicaţiile lor subiective), a referentului (cu trimiterile la 
muititudinea datelor reale), uneori si a limbajului cotidian (eterogen şi poli- 
semic), el a deschis noi căi explorării ştiinţifice a poeticităţii). 

Dar dacă tezele lui Jakobson au dat un puternic impuls studierii componenţei 
Sintactico-semantice şi, în genere, analizei structuraliste a textelor, ele s-au 
dovedit insuficiente în delimitarea literarităţii, Prima obiectiune care li se aduce 
priveşte dificultatea de a găsi un etalon al normalitátii lingvistice, în funcţie de 
care să se poată identifica abaterile. Aşa-zisul „limbaj cotidian” e, fără îndoială, 
un ansamblu eterogen de practici verbale în care coexistă figuralitatea (Fontanier 
spune că într-o zi Ja piaţă se întrebuinţează mai multe figuri decit într-un 
colocviu academic), stiluri funcţionale, variante dialeciice, registre ale vorbirii 
etc. Pe plan empiric, noţiunea de „limbaj cotidian” (ale cărui inconveniente le 
văzuseră deja formalistii ruşi) e o „normă” tot atit de incertă ca şi cea de „limbaj 
al prozei” ori de „limbaj al comunicării scrise” la care s-a apelat uneori, în lipsă 
de idei mai bune. O soluţie ar fi să se postuleze un standard tipologic abstract 
(cum a procedat Solomon Marcus cu „limbajul ştiinţific”, în speţă, să se creeze 
un model de „limbaj comunicativ”, cu coeficient de literaritate zero, cores- 
punzător versiunii superlative a comportamentului referential, în măsură sá 
permitá reperarea abaterilor. Dar lucrul acesta € mai uşor de spus decit de făcut. 

Mai importantă, încă, din unghiul meu de privire, rámine o altă întrebare - 
şi anume dacă e posibilă instituirea literarităţii numai prin criterii intrinseci, de 


CONDITIONARILE LECTURII Si 


ordin lingvistic, reprezentate ca deviante (abateri). Or, răspunsul la această 
intrebare-cheie nu poate [i decit negativ. Noţiunea de abatere, sub diversele ei 
concretizári: de agramaticalitate, echivalență, ocurentä rară, recurenţă = nu 
constituie o condiţie necesară, nici suficientă a literarităţii. Ajunge să reflectám 
putin şi obiecțiile ne asalteazá. Criteriul se aplică astfel îndeosebi poezici, însă 
în mult mai mică măsură, ori deloc, prozei. De altă parte, e posibil ca un text 
să fie deviant (textul publicitar) fără a deveni, prin aceasta, literar. Apoi, 
diversele categorii de „abateri” sînt mărimi subiective, a căror folosire depinde 
de atitudinea locutorului: spre exemplu, un text saturat de agramatisme riscă să 
iasă din sfera literaturii, unul cu prea multe echivalente se banalizează, iar 
distincţia dintre frecvenţa estetică şi -nonestetică a unei ocurenfe tine de o 
evaluare pragmatică, nu de o regulă (Plett, 141-146). Nici conceptul de „supra- 
determinare” propus de M. -Riffaterre („pentru fiecare cuvint ori grup de cuvinte 
există supradeterminare cînd secvențele verbale posibile sint restrinse de regulile 
combinate ale celor trei structuri: a codului lingvistic, a structurii tematice, a 
structurii sistemului descriptiv”) nu aranjează lucrurile (Riffaterre, b, 196). E 
limpede că surplusul motivatiei (prin convergenţă asociativă) nu desemnează un 
prag minimal, ci un indice suplimentar de poeticitate. La fel stau lucrurile cu 
,ambievitatea”, definită de W, Empson drept posibilitatea unor reacţii alter- 
native faţă de aceeaşi expresie (cauzată de omonimie, elipse, contraziceri etc.) ; 
nici în acest caz nu există o specificitate literară manifestă a procedeului, asa 
cum nu există nici în cazul conotatiei, exploatată intensiv de literati, dar nu 
numai de ci. Posibilitatea de a găsi mereu contraexemple demonstrează insufi- 
cientele definiţiei intrinseci a:hiteraiuri. 

Astăzi, într-o etapă poststructuralistá a cercetării, Edita pare a fi de a 
credita o abordare pragmaticá. C.J. Van Rees, spre a-l cita pe unul dintre 
promotorii intransigenti ai noilor orientări, e de părere că direcţia inaugurată de 
Jakobson, intímpinatá cu atita entuziasm în anii '60, nu şi-a ţinut promisiunile ; 
ca s-ar afla actualmente în vădită pierdere de viteză, „Această lipsá de atracţie 
se datorează faptului că în ultimii 20 de ani — scrie Van Rees, in 1983 - 
cercetările literare de inspirație lingvistică n-au reuşit să elaboreze nici o singură 
ipoteză testabilà asupra naturii specifice a textelor literare... E limpede că 
presupozitía aflată la baza acestei direcţii de lucru, potrivit căreia natura textelor 
literare depinde de un set de proprietăţi lingvistice intrinseci acestor texte şi 
numai acestora,-s-a dovedit a fi greşită” (Van Rees, b, 280). 

Sub această formă drastică, teza oponentilor structuralismului are un caracter 
excesiv, A căuta literaritatea namai în particularităţi de ordin sintaciico-semantic 
e fára îndoială fais, dar a face totalmente abstractie de aceste trăsăluri nu mí se 
parc- mai puţin discutabil. Criteriul pragmatic nu e un „hocus pocus” gratie 

căruia poate fi oricînd şi oricum scos-iepurele din pălărie. Dacă e cu putinţă să 
descoperi literaritatea într-un text informativ, religios, ştiinţific etc. gratie 

schimbării contextului (de exemplu: unei perspective particulare de lectură), 
lucrul acesta e cu atit mai la îndemină în cazul unui text anume întocmit 
(potrivit convențiilor literare în uz), care se serveşte de limbaj in mod specific, 
spre a-l pune în scenă şi nu pentru a comunica. 

Fictionalitate si fictivizare. Ce este literatura din punct de vedere pragmatic? 
E - cum spunea Barthes într-o faimoasă butadă — „ceea ce se învaţă în şcoală că 
ar fi literatura" ori, în cuvintele lui S.J. Schmidt, „ceea ce partenerii angajaţi în 
procese de comunicare prin intermediul textelor consideră drept literar conform 
normelor poetice valide pentru ei în situaţiile de comunicare date" (Stratégies 
discursives, 23), sau încă, în formularea lui Gótz Wienold : „expresii ca «literani- 
rá», «literar», «poetic» s.a.m.d. au valoarea de predicate pragmatice, desemnind 
relaţii între un grup de utilizatori şi un corpus de texte” (Wienold, 136). 

y  Dupä cum se vede; abordarea pragmatică presupune un acord sociocomu- 
nicativ, un soi de contract tacit instituit între participanţii la „jocul” literaturii, 
bazat pe un set de convenţii egal împărtăşite. Aceste convenţii, depozitate şi 
principialmente puse la dispoziţia societăţii de Sistemul literar (vom vedea în alt 
capitol cum) sînt interiorizate de locutori prin educaţie si experienţă de lectură. 
Ele variază diacronic (de la epocă la epocă) şi sincronic (în funcţie de cele trei 
circuite principale de creaţie şi consum de bunuri culturale : standard, de masă 
şi de avangardă). La nivel individual, apar ca un sistem de opţiuni, mai mult ori 
mai putin conştientizate, de aspect idiosincratic. 

Spre a le determina natura actualä si a nu rämîne la considerente pur 
speculative, am procedat la o serie de experimente cu mai multi studenti in 
Filologie (care au dublul avantaj de a poseda o cunoastere a codurilor superioară 
mediei şi de a fi în stare să-şi verbalizeze opiniile). La capătul cîtorva testări, 
întreprinse cu trei grupuri diferite de studenţi, am ajuns la concluzia că lite- 
raritatea e motivată în momentul de faţă în categoria de lectori menţionată, deci 
hic et nunc, de două conventii: expresivitatea şi fictionalitatea. 

P Prin ,expresivitate" înţeleg două lucruri: mai intii, distorsiunile impuse 
limbajuiui comunicativ spre a-l abate de la telurile lui tranzitive; în ai doilea 
rînd, orientarea limbajului asupra ,tráirii" proprii, a experienţei subiective prin 
personalizarea discursului, uzul conotatiilor şi al simbolurilor etc. Simplificind, 
ar fi vorba de a spune ,altfel” (decit în comunicarea cotidiană) şi de a insinua 
în spunere „şi altceva” decit mesajul (o informaţie despre cel care enunţă în 
chiar momentul enunţării). Cele două laturi ale expresivitátii pot coopera, sub 
cele mai diverse combinări (cum se întîmplă de regulă), dar pot să funcţioneze 
şi separat (ceea ce problematizeazá uneori determinarea literaritátii). 

Muit mai spinoasă e noţiunea de fictionalitate. Ea cuprinde imensul teritoriu 
al lui „ca şi cum”, de la „mimesis” la „antimimesis”, de la imitarea lumii reale 
ori a discursului despre ea (în sensul anticilor) pînă la invenţia de lumi posibile. 
Am arătat mai înainte că aptitudinea de a produce ficțiuni e mediată de convenţii 

culturale, că aparţine comportamentului referential si nu e specifică literaturii : 
fictiuni sint nu numai romanele ori poemele, ci şi miturile, visele, minciunile : 
pe de altă parte, nu orice text literar e neapărat fictional, Specifică literaturti e 
însă o anumită atitudine pentru care rețin denumirea de ,fictivizare". „Ficti- 
vizarea" înseamnă blocarea referintei la real în folosul unui „uz atributiv al 
expresiei lingvistice” (J. Ihwe), o situaţie în care „cuvintele sint responsabile nu 
faţă de ceca ce este real, ci faţă de ceea ce a fost presupus ca fiind real (si 
identificabil) printr-un set de reguli constitutive" (Stanley Fish) (Poetica ameri- 
cană. Orientári actuale, 252). In spatele visului ori al mitului căutăm un real 
deformat sau transpus, in spatele unui text literar, cind il recunoastem ca atare, 
nu cäutäm nimic; el pretuieste prin sine, prin valoarea de simulacru. Spre a 
produce un text literar ori spre a-l recepta, atit autorul cit si receptorul îşi 
scindează personalitatea, asumindu-si „roluri” fictive, a căror trăsătură prin- 
cipală e că n-au nimic comun cu existenţa diurnă, că se definesc prin normele 
liber consimtite ale participării la o activitate imaginară. 

S-ar putea întîmpla totuşi ca unele texte literare (să spunem un roman 
naturalist) pleacă de la fapte autentice şi se întemeiază pe o minuțioasă observaţie 
a oamenilor şi împrejurărilor, fără invenţii livresti ori implicaţii calofile. In 
asemenea cazuri nu se tinde oare să se estompeze distanţa dintre operă şi 
realitate? Mai e legitim să vorbim de „suspendarea” referintei, de ceea ce 
Searle numeşte o „pseudoîndeplinire” a actului de discurs datorită „pretinderii 
de a ne povesti o serie de evenimente”? (Poetica americană. Orientări 
actuale, 216). Ráspunsui Ja asemenea întrebări e categoric : nici textul cel mai 
realist, nici ficţiunea cea mai asemănătoare vieţii nu subminează convenţia 
„fictivizării” ; a face literatură înseamnă a participa la un „joc” şi a-i asuma 
regulile. Asertiunile textului pot fi considerate drept adevărate însă cu condiţia 
de a admite că sistemul de referinţe nu există în reatitatea empirică, avînd doar 
Statutul de „imagine mentală”. Altfel spus, parafrazindu-] pe Frege, „în literatură 
nu sensul ca atare e irelevant, ci semnificaţia sensului” (Schmidt, a, 264). 
Textele literare nu denotează, ci par să denoteze, au caracterul unei judecăţi 
asertive, dar fără funcţie comunicativă. 

„Fictivizarea” — e util s-o subliniem — constituie un mod conventional de a 
trata literatura, o tactică impusă, nu o proprietate intrinsecă. Dovada e că dacă 
pentru cunoscători (scriitori, critici, profesori, cititori avizaţi etc.) conexiunea 
dintre ,literar” şi „fictiv” pare o evidenţă naturală (dacă nu o dogmă invulne- 
rabilă), pentru o mare parte a publicului, ea e vag intuitä şi adesea totalmente 
ignorată. Profanul citeşte în acelaşi fel ştirile dintr-o gazetă si peripeţiile unui 
roman: crede că cel care spune „eu” e autorul, că trimiterile Fa existenţa 
socială (personaje ori incidente) trebuie luate ad litteram, că între logica 
discursului poetic si logica discursului cotidian nu subzistă diferente calitative. 
Exemplul Päsärii lui Brincusi e în acest sens foarte instructiv: pentru vamesii 

americani ca era (in 1926) un obiect manufactura: din metal. impozabil, si nu 
O operă de artă, scutită de taxe, 

Reiese că reuşita receptärii literare e condiţionată de posibilitatea, fic- 

tivizării” ori a depragmatizării. În acest scop, de o mare importanță sînt 

` semnalizările para şi metatextuale, care funcţionează la nivelul contextului 
socio-cultural ori al ambalajului : e vorba de „presa orală”, de reclame, articole 
critice etc. privind anumite rexte literare, de indicaţiile conţinute pe coperţile 
cărţilor (gen, titlu, colecţie, editor, autor etc.), de prefețe, vecinätäti (textul e 
inclus într-o revistă de specialitate, într-a antologie) etc. Un alt tip de avertizare, 
adesea conjugat cu precedentul, îl constituie insertul metatextual, plasat de 
obicei în poziţie iniţială, ca de exemplu : 

„A fost odată ca niciodată, că de n-ar fi nu s-ar povesti..." sau: 

` „Ştiu că se află pe lumea asta cetitori, ba chiar si multi oameni destoinici ce nu se 
prea îndeamnă Ia cetit, cărora le cam vine peste mini de nu le spui de-a fir-a-păr 
întreaga taină a lucrurilor ce te privesc. Şi de-am apucat acum a scrie aşa pe îndelete, 
€ ca taman acelora să le fac voia...” (Lawrence Sterne, Tristram Shandy) 

Dar dacă semnalizärile contextuale şi metatextuale lipsesc? Unii cercetători 
socotesc ficţiunea o convenţie discursivă fără suport gramatical. „Nu există 

caracteristică textuală, sintactică sau semantică - afirmă Searle — prin care 

textul să se identifice ca operă ficțională” (Poetica americană. Orientári actu- 
ale, 216). E adevărat că la nivelul unui enunţ simplu ori a unui microtext 
distincţia dintre factual si fictional € de multe ori imposibil de făcut. Pe 
parcursuri mai lungi, chiar dacă ficţiunea se drapeazá perfect în culorile 
verosimilului, se conturează totuşi stereotipii de gen ori modalităţi expresive 
care avizează asupra ieşirii din spaţiul comunicativ, Rámine desigur ca cititorul 
să perceapă semnalele discrete ce-i sint adresate şi să adopte atitudinea cores- 
punzătoare. E deci la mijloc o chestiune de nivel cultural, care nu e deloc 
simplă, pentru motivul că „fictivizarea” merge împotriva bunului-simt, dispus 
să creadă că literaritatca se semnalează totdeauna prin literalitate. Şcolii ii 
revine principala responsabilitate în difuzarea regulilor receptării însă, din 
păcate, efortul ci nu e totdeauna nici clar direcționat, nici consecvent. 

Dacă cititorul profan e inclinat să defictivizeze textul literar, reducîndu-l la 
tranzitul de informaţii, există, în schimb, şi tendinţa inversă : cititorul rafinat şi 
sensibil, dotat cu disponibilitate de Spirit şi fantezie găseşte adesea agreabil să 
citească literar texte non-literare. În loc să întreprindă. o lectură „cferentă” 
concentrindu-se asupra informaţiei de asimilat, a soluţiei logice a unei probleme, 
a acţiunilor de îndeplinit etc., el procedează la o lectură „estetică”, prin urmare; 
fără scop practic, inspectindu-si propria „trăire”, atent la culoarea, muzica, 
ordinea cuvintelor, la relevanta si noutatea strategiilor spurierii. 

Nu e singurul mod de a ..literariza” un text informativ, ştiinţific, utilitar etc. 
Un altul e de a-l încorpora într-un spaţiu fictional, prin ,citare”. Asa a procedat 

Duiliu Zamfirescu pe vremuri, incluzind in romanul În război un ordin de zi 
autentic, dat pe frontul Războiului de Independenţă. lar încă înaintea lui, 
procedeul inserării documentelor în ficţiune îl folosise N. Filimon. În zilele 
noastre, absorbţia non-literaturii (fragmente publicitare, esantioane de conver- 
satie, ştiri decupate din gazete, enunturi ştiinţifice etc.), îndeosebi in roman, a 
devenit foarte frecventă. 

Dacă, în principiu, orice text poate fi citit ca literatură ori poate împrumuta 
literaritate prin citare, funcţionarea criteriului pragmatic devine cu adevărat 
concludentä în cazul textelor literare propriu-zise, adică anume construite ca să 
ocazioneze o experienţă estetică. 

Determinarea pragmatică a literaritáfii şi limitele ei. Cina cititorul e con- 
fruntat cu un text despre a cărui. apartenenţă nu are de nici o informatie, el 
decide dacă e sau nu literar printr-un proces de „recunoaştere” ; il compară cu 
conceptele standard de text (poetice, științifice, utititare etc.) aflate în rezerva sa 
memorială. Însă decizia luată depinde, in mare măsură, de circuitul de producţie 
şi consum cultural (standard, de avangardă, de masă) în care cititorul este 
integrat, căci fiecare circuit valorifică altfel cele două convenţii de bază: 
»Cxpresivitatea” (în dublu sens) si ,fictionalitatea", Astfel, în circuitul avan- 
gărzii, expresivitatea e supralicitată pe latura deviantá, în schimb, fictionalitatea 
reprezentativă e totalmente desconsiderată. Circuitul standard, din contra, refuză 
formele autoreferentialitátii radicale, ca ilizibile sau incocrente, şi acordă fictio- 
nalitátit, sub toate formele ei, o însemnătate cardinalá. 

În interiorul fiecărui circuit — şi mă voi referi de-aici înainte la cel standard — 
determinarea literaritátii nu pune probleme, de regulă, pentru zona centrală (a 
pseudo şi transreferentialului). Dificultăţile apar în regiunile marginale, la 
joncţiunea dintre TPR şi TR, unde se ivesc variante hibride ori cazuri în care 
expresivitatea şi fictionalitatea se contrapun (näscociti inexpresive sau docu- 
mente expresive). 

Spre a face lucrurile mai clare, voi da un exemplu concret, extras din dosarul 
experimentului amintit la pagina 52, Între textele propuse studentilor spre a 
Stabili dacá sint sau nu literare (dactilografiate uniform, färà titlu, subtitlu, 
nume de autor etc.) se afla si biografia unui domnitor al Tárii Románesti din 
secolul al XVI-lea (Dan al VI-lea), elaborată conform normelor ştiinţifice (date 
precise, trimiteri în subsol, monovalença sensului, impersonalitatea scriiturii), 
dar continind (capcană ! ) si citeva „floricele” stilistice. Cu o singură excepţie, 
toți participanţii au considerat textul ,stiintific", motivind că obiectul e real, 
informaţiile verificabile, modul de enuntare riguros; puţinele epitete (banale) si 
inetafore (dintre care unele catahreze) li s-au părut putin convingătoare, în orice 
caz incapabile să modifice orientarea de ansamblu. La încheierea probei le-am 
comunicat studenţilor că uzasem de o ,cacialma” ; adevărata capcană nu o 
constituiau cele citeva searbáde podoabe stilistice, ci faptul cá domnitorul Dan 

al VI-lea era imaginar, că nici unul dintre autorii ori operele citate în subsol nu 
existau, că datele menţionate n-aveau nimic comun cu realitatea. Desi nici unul 
dintre studenti nu „recunoscuse” personajul (et pour cause! ), nici n-avusese 
cum sä controleze autenticitatea informatiilor si a izvoarelor, toti (cu o exceptie) 
se lásaserá päcäliti de verosimilitatca enuntärii si a enuntului; de caracterul 
paradigmatic al domniei (atit de asemänätoare altora din epoca de decädere a 
Țării Româneşti), de modul savant al trimiterii la surse (există o mai marc cauţiune 
a ştiinţificităţii ? 1), de falsa rigoare a expunerii etc. Îţi amintesti fără să vrei de 
Bouvard şi Pécuchet, care descoperiseră cu încîntare autenticitatea ,realis- 
mului" lui Walter Scott: „Deşi nu cunoşteau modelele - spune ironic Flaubert - 
găseau că aceste imagini seamănă întru totul cu ele; iluzia era desăvirşită”. 

După ce am divulgat inselätoria comisă, am repus în discuţie caracterul 
textului: e literar sau nu? Majoritatea participanţilor a răspuns afirmativ, sub 
cuvînt că prin deplasarea in imaginar textul devine fictional, iar din acest unghi, 
ceea ce contează nu e adecvarea la real, ci mimarea reuşită a acestei adecvări, 
nu adevărul faptic, ci impresia de adevăr, aşadar verosimilul. Alţii s-au opus, 
argumentind că e frivol a crede cá un text ştiinţific se transformă în nonstiintific 
prin denuntarea inexactitätilor pe care le conține; el rămîne ştiinţific, chiar 
dacă nu e adevărat ; după părerea lor, spre a deveni literară, ficțiunea trebuie să 
fie şi expresivă. Cine are dreptate în această dispută? Nu e uşor de tranşat, 
depinde dacă atribuim prioritate expresivitátii sau fictionalitätii. 

Evaluarea pragmatică reglementează, aşadar, utilizarea convențiilor litera- 
ritátii (dominante şi implicite), în funcţie de contextul socio-cultural, de situaţia 
enunciativá şi de particularitátile fiecărui subiect. Cum însă orice comunitate 
culturală îşi are propriile-i criterii de apreciere, nimic mai firesc decit varia- 
bilitatea istorică a conceptului de literatură. „Ceea ce e fapt literar pentru o 
epocă — scria J. Tinianov, in 1927 — va fi un fenomen lingvistic de viaţă socială 
pentru o alta şi invers, în acord cu sistemul literar faţă de care se situcază faptul 
respectiv” (Théorie de la littérature. Textes des formalistes russes, 124-125). 

Si totuşi, în pofida diversităţii punctelor de vedere şi a relativităţii criteriilor, 
există un corpus de opere ce pare a supravieţui schimbărilor de mentalitate şi 
gust, căruia i se atribuie calitatea de a ilustra in mod exemplar atit particularităţi 
locale, cît şi trăsături gencral-umane. Dacă omul cult din zilele noastre inte- 
grcazá patrimoniului sáu spiritual pe Homer si pe Joyce, pe Omar Khayyam si 
pe Shakespeare, pe Dante si pe Kafka, dacă noțiunea de „literatură universală” 
nu e o simplă denumire evanescentá sau emfaticá, atunci trebuie convenit că lumea 
textelor literare include pe lingă factori de dispersiune şi factori de convergență. 

E adevărat că un fapt literar dintr-o epocă devine non-literar în alta şi invers, 
dar nu e mai puţin adevărat că anumite fapte literare par stabile, fixate în „lunga 
durată” (ca să preiau terminologia lui F. Braudel), depăşind considerabil limitele 
seculare curente. Eco spunea odată cá a determina ,variante" e mai prudent 

decît a funda , constante” ; în adevăr, cele din urmă sînt postulate, pe cînd cele 
dintii sint pur si simplu constatate (Eco, a, 233). Cu toate astea, experienta 
comună ne obligă să admitem cá operele literare care dispun de un anume 
coeficient de perenitate îl datorează insusirii de a vorbi „convingător” de marile 
teme ale destinului uman ; iar acestea - bucuriile si suferințele iubirii, efeme- 
ritatea clipelor de fericire, raporturile cu transcendenta, lupta pentru putere, 
angoasa existenţială etc. — sint transistorice, întrucit depásesc specificärile locale, 
atingind generalitatea structurilor antropologice. 

Dar ce inseamná ,convingütor"? Efectiv, notiunea nu poate fi conceptua- 
lizată într-o formulă atotcuprinzătoare. Ca într-un caleidoscop, ea capătă de 
fiecare dată o configuraţie depinzind de poziţia subiectului în cadrul Sistemului 
literar, de statutul socio-cultural, de integrarea sa într-unul sau altul din circuitele 
de producţie şi consum, de modul în care actualizează dialectica dintre „ficţio- 
nal” şi „expresiv” etc. 

Funcționarea regulilor pragmatice e, aşadat, supusă unei restricţii: ea nu 
pune în discuţie „patrimoniul” (alcătuit din operele de virf ale fiecărei literaturi 
nationale, coincizind aproximativ cu ceca ce numesc Antologia). Există însă şi 
alte limitări. De pildă, regulile pragmatice par a juca în sensul integrării 
non-literarului în literar muit mai mult decit invers. Eliminarea din corpus a 
unor opere evaluate drept literare la un moment dat constituie o eventualitate 
mai degrabă teoretică, deoarece istoria literară e capabilă să gireze întreaga 
moştenire. În fine, e vădit că regulile pragmatice operează îndeosebi in direcţia 
textelor de frontieră (popularizarea ştiinţei, corespondenţă, jurnal, reportaj 
documentar etc.), deoarece acestea se situează prin natura lor în afara spaţiului 
de joc al convenției „fictivizării” (care, în schimb, se aplică tuturor textelor 
acceptate curent ca apartinind literaturii). Prin urmare, regula pragmatică nu 
poale nega literaritatea unei poezii, dar poate stabili literaritatea unui pen 
non-fictional (de exemplu corespondenţa). 

Cum se explică însă extrema disparitate actuală a convențiilor literare? 
Chestiunea e complicată, mă rezum la a schiţa în fugă elementele unui răspuns : 
1) reducerea influenţei (ori chiar dispariţia) centrelor de legiferare estetică (de 
tipul — să spunem - al Parisului în secolul al XIX-lea ; 2) contemporaneitatea 
(gratie mijloacelor de reproducere şi difuzare actuală) cu întreaga literatură a 
lumii, în spaţiu şi timp. Biblioteca imaginară a omului cult din secolu! al XX-lea 
relativizeazä la maximum coercitia normelor şi creează o permisivitate sporită 
faţă de tendinţe şi gusturi; 3) impactul afirmării diferenţelor - ca urmate a 
progresului democraţiei participative, a limitării monopolului elitist ori metro- 
Politan, a coexistentei circuitelor paralele (inclusiv a contraculturii) ; 4) ritmul 
rapid al dezvoltării, care favorizează înmulţirea experimentelor şi perimarea 
accelerată a modelelor. 


“2. llectorui 


Funcţiile îndeplinite de lector: 
performarea, evaluarea, cooperarea 


Orice text se adresează unui destinatar, fie numit, fie nenumit (dar prezumat 
într-un mod mai clar sau mai ambiguu). Fără destinatar, adică fără un subiect 
care să transforme ansamblul de semne într-un conţinut de sens, textu] nu există 
decit ca virtualitate, ca suport material al unei încărcături simbolice. Lectorul 
are, înainte de toate, sarcina de a înțelege, de a afla ce vor să spună semnificantii, 
ceea ce se traduce prin decodificarea semnelor si interpretarea lor; el nu e o 
maşină care descifrează automat, în limitele unui program învăţat, ci un subiect 
dotal cu iniţiativă si capacitate opţională ; din mai multe piste posibile de sens 
o alege pe cea mai plauzibilă ori pe cea corespunzătoare obiectivului urmărit, 
Aceasta înseamnă că procesu? comprehensiunii depinde de capacitatea sa inte- 
lectualä, dar si de gradul in care stápinestc codurile, de ceea ce numesc 
„competenţă iectorală”. 

O a doua funcțiune îndeplinită de cititor, în parte inconştient ori semi- 
conştient, în parte lucid, e de a evalua, cu alte cuvinte de a lua atitudine faţă de 
textul pe care-i performeazá, din punct de vedere afectiv (reacţii emotive) şi 
axiologic (judecăţi de valorizare de tipul: îmi place/nu-mi place, aprob/dez- 
aprob etc.). Ca expresie a dererminárilor de ordin psihologic si ideologic, 
evaluarea e nemijlocit legată de personalitatea lectorului si de apartenenţa sa 
socio-cuituralá. De notat că în procesul lecturii comprehensiunea si evaluarea 
funcționează solidar, stimulindu-se reciproc, încît separarea Jor e posibilă mai 
mult în plan teoretic decît practic. 

Cea de-a treia funcţiune a cititorului e cooperativă ; ea rezultă din primele 
două : de vreme ce finalizarea actului de comunicare scriptică atirnă de compe- 
tenta şi structura personalităţii e firesc ca emitentul unui text să ia în considerare 
ambii parametri chiar din faza elaborării. În cazurile simple şi directe (de 
exemplu cind trimitem cuiva o scrisoare), adaptarea la destinatar e relativ 
uşoară : imaginea pe care ne-o facem despre adresant (gusturi, nivel intelectual, 
sensibilitate etc.) condiţionează modalitatea redactării, În cazurile dificile, în 
care emitentul e distanțat de receptor (cum se întîmplă actualmente cu autorii de 
literatură), anticiparea reacţiilor publicului, astfel încît opera să răspundă 

asa-zisului „orizont de aşteptare”, e adesea anevoioasă si nesigură (ducind nu o 
dată la grave inadecväri} ; lotusi, efortul deliberat de a-i sensibiliza pe cititorii 
presupusi (in functie de o anumit imagine a lor), de a le cistiga adeziunea si 
complicitatea, influenţează într-un mod care ar fi greu de supraapreciat stra- 
tegiile scriiturii (Lesen, 11-16; Naumann, a, 83-101). 


,Cenusaáreasa" ştiinţei literare 


Interesul pentru lector, ca performeur, judecător şi complice al actului de 
comunicare scripticá, a cunoscut în decursul timpului momente de virf şi 
momente de eclipsă. În societăţile primitive şi în culturile orale, receptorul e cel 
- care condiţionează natura lucrării artistice sau, în orice caz, îi impune forma de 
prezentare (cu alte cuvinte, modalităţile stereotipate şi redundantele menite să 
facă opera inteligibilă şi eficace). Relegarea receptorului într-un rol marginal, 
îndepărtarea autorului de cel căruia i se adresează sint o consecință a gene- 
ralizárii relaţiilor de piaţă : pe măsură ce literatura devine o ramură a industrici 
cărţii, contactul direct între producător şi consumator se întrerupe, fiind înlocuit 
de jocul de basculă dintre ofertă şi cerere. 

Acestui divorţ dureros dintre scriitor si public romantismul i-a oferit o 
cauţiune iluzorie prin cultul individualitätit geniale şi exacerbarea originalității ; 
ca să explice fetişismul mărfii, el postula o incompatibilitate de statut ontologic ; 
izolarea silită şi deplorabilă a artistului era astfel sacralizatá, devenind un 
destin. Dimpotrivă, luminismul, ideologie rationalistá şi democratică, urmărind 
culturatizarea maselor şi obţinerea unui consens majoritar, a încercat să resta- 
bilească legătura nemijlocită a creatorului cu cei pentru care lucra, La fel. 
mişcările de eliberare naţională de la sfirsitul secolului al XVIII-lea şi începutul 
secolului al XIX-lea au manifestat o vie preocupare față de nivelul, cercul de 
interese, gusturile şi disponibilitátile cititorului. Exemple in acest sens abundă 
la toti militanţii renașterii nationale, de la corifeii Şcolii ardelene pini la 
paşoptiştii conducători de publicaţii si nuclee editoriale (Asachi, Heliade, 
Kogălniceanu, Barițiu), direct conf runta(i cu necesitatea de a dialoga efectiv cu 
publicul. În acelaşi spirit, socialiștii nostri de la sfirgitul secolului al XIX-lea 
s-au străduit să folosească in propaganda lor un limbaj simplu, clar, accesibil 
Päturilor defavorizate si o tematică adecvată cerințelor iniţierii culturale. Cu 
pătrunderea şi agerimea ce-l caracterizau, Dobrogeanu Gherea a mers si mai 
departe : a legitimat necesitatea studierii publicului, ca o latură complementară 
Si indispensabilă a oricărei istorii a literaturii. „Că o mişcare literară fără literati 
e un non-sens, pricepe oricine — scria el - dar că o mişcare literară fără cititori 
€ iarăși imposibilă, pentru unii nu-i tot asa de clar, Cauza acestei nepriceperi e 
Că în toate istoriile literare se analizează numai scriitorii fiecărei epoci, nu însă 

şi publicul cititor, parcă acesta din urmă nici n-ar exista. Adevărul e însă că 
publicul e tot aşa de important ca şi scriitorii” (Gherea, 238). 

Recomandarea lui Gherea a rămas fără ecou, ca multe altele, care i-au 
urmat, de la noi şi de aiurea, A trecut astfel neobservat un articol al lui G. 
Lanson, din 1904, în care celebrul istoric literar (atît de expeditiv şi pe nedrepi 
judecat in anii '60) definea faptul literar ca o relaţie între autor şi public, 
schitind cu perspicacitate ricoşeul acesteia asupra creaţiei : „Nu vreau să afirm 
doar cá opera literară cste un intermediar între scriitor si public; că duce 
gindirea scriitorului spre public ; ci, şi tocmai aici este miezul problemei, că ea 
conţine deja publicul. Imaginea pe care spiritul o dă despre sine într-o carte este 
determinată, între toate imaginile complexităţii schimbătoare a individului, de 
reprezentarea pe care acel spirit şi-o face despre publicul căruia i se adresează ; 
este tocmai aceea pe care reprezentarea respectivă o cere. Publicul comandă 
opera ce-i va fi prezentată: o comandă fără a fi conştient că o face” (Lanson, 
69). Fără consecinţe imediate a rămas şi remarcabila lucrare a pedagogului rus 
N. Rubakin (Zatroduction à la psychologie bibliologique, 1992), care demonstra, 
pe baza unui vast material de referinţă, că „o carte, în măsura in care e citită, 
depinde de cel ce o citeşte” si că , lectura nu e altceva decît antropomorfismul 
lectorului” (Escarpit, c, 289). De-abia sclipitorul eseu al lui Jean Paul Sartre, 
(Qu'est-ce que la littérature ? 1946) pare sá fi zdruncinat indiferența generală 
şi să fi contribuit la schimbarea climatului de opinie. De prin anii '50 înainte, 
în orice caz, luárile de poziţie au început să se înmulțească — semn cá proble- 
matica receptării suscită tot mai imperios atenţia şi că-şi croia drum spre rampă. 

Era inevitabil ca dezvoltarea uriaşă, fără de precedent, a comunicaţiilor de 
masă, survenită în ultimele trei decenii, să impună drept sarcină prioritară 
ştiinţelor umane studiul modului în care se transmit mesajele, a tehnicilor care 
pot să le sporească lizibilitatea şi efectul persuasiv, a mijloacelor de a le controla 
si dirija fluxul în direcţia voitá. Si dacă, într-o primă fază, specialiştii au fost in mod 
firesc tentaţi să se ocupe mai ales de „ceea ce fac comunicațiile de masă celor 
care le recepționează”, într-o a doua etapă a trecut pe primul plan preocuparea 
de a sti „ce fac indivizii receptori cu comunicațiile de masă, cum le simt, căror 
roluri, căror funcțiuni, căror nevoi ale lor le corespund” (Friedmann, 602). 

In această ainbianţă, studiul lecturii, sub toate aspectele sale, ca finalizare : 
actului de creație, dar si ca formă a consumului cultural, capabil să alieneze 
masele ori, dimpotrivă, să le ofere instrumentele eliberării, a căpătat o im- 
portanță majoră. Cu Robert Escarpit (Sociologie de la littérature, 1958) si 
cercetările desfăşurate sub egida sa la Bordeaux in cadrul ILTAM,. cu Hans 
Robert Jauss si faimosul articol-manifest din 1968, Literaturgeschichte als 
Provokation, urmat de rapida constituire a ceea ce s-a numit in RFG Rezeptions- 
ästhetik (avindu-1 ca protagonisti pe Wolfgang Iser, Rainer Warning, Karlheinz 
Stierle, Wolf-Diter Stempel etc.), iar în USA „reader response criticism" studiul 


CONDITIONARILE LECTURII 61 


leciorului (si al lecturii) s-a extins atit de mult încît şi prezentarea sumará a 
principalelor tendinte (din Franta, Polonia, Italia, URSS, Anglia, Olanda ete.) 
ar reclama un spaţiu considerabil, de care nu dispunem aici. În orice caz, in 
raport cu centrarea pe text, atit dc caracteristică anilor '60, redescoperirea 
lectorului, ca instanţă a modulării sensului şi a determinării semnificatiei 
sensului echivalează, cum spunea Jauss, cu „o schimbare de paradigmă” in 
studiile literare. 


Tipurile de lector 


Teoriile receptärii care au actualmente curs se bazează pe o tipologie lectoralä 
de o mare varietate denominativá (Coste, 355-364; Lobrot, Zimmermann, 
23-43; Marino, b, 472-498 ; Naumann, b, 52-54). Ín opinia mea, principalele 
categorii operationale sint urmátoarele : 

a) Lectorul „alter ego": După cum e evident, primul cititor al rindurilor pe 
care le scriu acum sint eu insumi ; insá in goana agternerii pe hirtie a cuvintelor, 
lectura coincide aproape cu elaborarea scripticá, iar elaborarea scripticá se 
transformă în lectură, Dedublarea depinde de putinţa disocierii celor două 
activităţi (spre exempiu a recxamina o frază, un paragraf, un capitol după 
scurgerea unui interval de timp ca şi cînd ar fi „opera” altuia). În acest caz, 
asumarea sarcinii de lector e cu atit mai funcţională şi mai eficientă cu cît 
distanjarea de postura specific auctorialä e mai completă si mai definitivă (ceea 
ce revine, practic, la a privi textul din perspectiva intentionalitätii obiective, a 
adecvării mijloacelor la finalitatea sa intrinsecă). 


b) Lectoru! vizat (destinatarul) e cel pe care-l are nemijlocit in vedere 
emitentul unui text; cazul tipic e al corespondenţei ori al textelor explicit 
adresate unei anumite categorii de cititari (copii, sportivi etc.) prin semnalizări 
meta sau paratextuale (subtitluri, copertă ctc.). 


€) Lectorul prezumtiv (numit de unii şi ideal) e cel pe care autorul il revendică 
fără a-l cunoaşte. EI are conture idealizate, e cititorul pe care şi-l imaginează 
poetul neînțeles, ca un mod de a-şi exorciza destinul anonim. Dat fiind că 
reprezintă de obicei o proiecţie a narcisismului auctorial, un construct fantasmatic 
de substituție, chemat să răzbune o stare de frustratie, conceptul are o valoare 
diagnostică pentru analist ori pentru cercelätorul interesat de psihologie abisală. 


d) Lectorul virtual, mai numit încă implicit, de Wolfgang Iser, ori model, de 
Umberto Eco, e un construct abstract cu rolul de a prestructura potentialitätile 
semantice ale textului. În viziunea lui Eco, prestaţia Jectorului model coincide 
cu intenţia auctorialà întrucît textul, dacă e normal organizat, presupune com- 
Pétenta cititorului, dar o si creează, controlind felul in care sint actualizate 

semnificaţiile (prin selecția elementelor pertinente etc.) (Eco, c, 7-10). Iser, nu 
atit in prima sa carte, Der implizite Leser, cit într-a doua. Der Akt des Eesens, 
consideră lectorul implicit ca un fel de reprezentare alegorică a setului de norme 
interpretative, gratie cărora pot fi recuperate in mod ideal toate proprietăţile 
semantice ale textului (Iser, b, 64-66). Concepţia lui Eco, deşi combate „triviala 
identificare (a semnului) cu ideea de identitate şi de echivalență codificată” 
(Eco, f, 1), acordă totuşi şanse validității lecturii intrucit admite drept punct de 
plecare perspectiva codurilor de emisie. În schimb Iser, care e fenomenolog si 
nu semiotician, uzează de noţiunea de „lector implicit” = cum vom vedea - ca 
de un pseudonim al propriei experienţe de lectură însă expurgind-o dc tot ce ar 
putea-o localiza; în felul acesta, poziţia sa devine incomodá şi vulnerabilă (in 
cazul ynor analize concrete) deoarece aplicarea unei grile interpretative, căreia 
nu-i definim limitele de istoricitate, nu poate fi decit iluzorie. 


e) Lectorul înscris e cititorul reprezentat „în carne şi oase” în text. Apare 
adesea sub forma personajului care găseşte ori publică un manuscris, citindu-l 
şi comeutindu-l în fata noastră ori o dată cu noi: e Serenus Zeitblom din Doctor 
Faustus de Thomas Mann, Fred Vasilescu — lector al scrisorilor lui Ladima si 
naratorul-lector al scrisorilor d-nei T. din Patul lui Procust de Camil Petrescu. 
Lectorul înscris tematizeazä anumite posibilităţi ale lectorului virtual, uneori are 
funcţia de a devansa reacţiile receptorului şi, în felul acesta, de a-i orienta lectura. 


f} Lectorul real (empiric) e cititorul propriu-zis, dotat cu o identitate socio- 
-culturală precisă, cel care citeşte efectiv textul (fie cá i-a fost ori nu destinat) 
performindu-l si evaluindu-l în funcţie de cunoştinţe, predispozitii, interese, 
circumstanțe. Analiştii îl neglijează întrucît modul lecturii sale e impredictibil, 
dirijat de bunul plac: el îşi adaptează textul codurilor şi codurile textului 
într-un mod adesea simplist şi, în orice caz, aleatoriu. În plus, dincolo de 
inadvertentele (posibile) ale comprehenstunii, trebuie ţinut cont de fenomenele 
de proiecţie, de conotaţiile personale, de caracterul idiosincratic al asociaţiilor. 
Efectiv, lectorul real pare o entitate non-conceptualizabilă. 

Şi totuşi, există cel puţin două categorii de lectori reali care exceptează de la 
regula generală a manipulării capricioase si nonpredictibile a textului : criticul 
şi expertul. Prin însăşi profesia lor de oameni de litere ei au îndatorirea de a 
efectua lecturi avizate (ceea ce presupune un grad înalt de competenţă şi obligaţia 
motivării opiniilor). Criticul vizează, în esenţă, elucidarea sensului operei şi 
aprecierea valorii ei estetice; procedarea sa e, de regulă, intuitivă (chiar şi 
atunci cînd integrează în argumentare concepte ori grile de natură scientizantă), 
întrucit numai astfel poate opera la nivel global (prin totalizare). Să mai adăugăm 
că, de la Sainte-Beuve încoace, el ambitioneazá să fie recunoscut nu numai ca 
erudit şi cunoscător, ci si un producător sui-generis de literatură (tendinţă 
ilustrată la noi de E. Lovinescu şi G. Călinescu, iar în zilele noastre de un mare 
număr de reprezentanţi ai genului, apartinind tuturor generaţiilor). 

Expertul (cercetătorul) se comportă ca un om de ştiinţă, care vrea să înţeleagă 
si să explice, nu să evalueze ; el intreprinde clasificări, nu ierarhii, caută să se 
distanteze de obiect, separind aprecierea de interpretare. Spre deosebire de 
critic, mai mult ori mai puţin impresionist, căci printre criteriile sale gustul 
joacă un rol de prim plan, expertui tinde spre cunoaşterea obiectivă (ceea ce, 
desigur, e mai lesne de postulat decit de realizat, de vreme ce nimeni nu poate 
evita caracterul istoric al propriei determinări : demersurile analitice şi inter- 
pretative ale expertului nu pot fi deplin separate de normele prevalente grupului 
socio-cultural căruia îi aparţine). . 

O diferenţă esenţială între profan, pe de o parte, critic şi expert, pe de alta, 
e că cel dintii performează autonom (în sensul că dă fríu propriilor gusturi, 
capricii ori prejudecăţi), pe cînd cel din urmă are în vedere conformarea la 
anumite reguli şi standarde. Dacă cititorul de rînd nu se sinchiscste deloc de 
valoarea de adevăr a performării sale, prima şi cea mai importantă autoexigenţă 
a interpretului e sá dea o lectură adecvată (ráspunzind plauzibil interogatiilor 
posibile într-un moment dat şi o situaţie dată). Criticul si experiul doresc apoi 
(si acţionează pentru) ca performanţele lor analitice să fie recunoscute ca 
legitime (să obţină aprobarea instituţiei literare, a forurilor academice). În fine, 
criticul, in mai mare măsură decit expertul (fiindcă reputaţia celui din urmă 
e prin excelență obiect de consens), caută să dobindească şi asentimentul 
publicului. Însă ,Succesul”, după cum se ştie, vine uneori în contradicţie cu 
,adecvarea" ori ,legitimitatea”. 


Lectorul virtual — relevanţă si limite 


Dintre tipurile de lector pe care le-am menţionat, două au o importanţă consi- 
derabilă : cel de lector virtual si cel de lector real. Primul e un obiect de interes 
major pentru cercetările de obedien(á hermeneutică ori fenomenologică, 
celălalt - pentru cercetările empirice, de ordin psihologic şi sociologic. Cel 
dintii intermediază studierea Lecturii, cel de-al doilea — studierea modalitátilor 
Concrete in care se citeste. De fapt, in anumite limite pe care voi incerca sä le 
precizez, perspectivele sint complementare. 

Mai inii, despre Jectorul virtual. E vorba de un personaj născocit, foarte 
competent şi, în acelaşi timp foarte cooperativ, care aparţine în esenţă structurii 
textuale însăşi. El e presupus a şti, prin definiţie, si ceea ce autorul semnifică 
Şi ceea ce implică (inconştient) si, mai mult decit atit, ceea ce e prezumat de 
totalitatea intentionalá a textului (dacă acceptăm ideca că aceasta e semantic 
Superioará creatorului ci). 

Nu încape îndoială că ficţiunea heuristicá a fectorului virtual s-a dovedit 
fecundă şi a impulsionat puternic cercetările. Graţie ei lectura poate fi postulată 
Ca o emergentà a textului, ca o ,negociere" sistematică, în cadru! căreia toate 

semnalele pertinente, considerate principialmente recuperabile, sînt transformate 
în ,instructiuni" pentru construirea sensului. În felul acesta devine însă posibilă 
nu numai o reprezentare rationalizatá a procesului lecturii, cu etapele si iaturile 
componente, ci şi fundarea unei legitimitäti interpretative, Pe de o parte, fiindcă 
privindu-l pe lector ca „funcţie”, şi nu ca „persoană” (Culler), ca depozitar al 
codurilor şi strategiilor decodificärii, se clarifică noţiunea de „competenţă 
lectorală” (ce trebuie să ştie un cititor avizat spre a performa un text) (Culler, a, 
123-124). Pe de altă parte, fiindcă „insomnia” lectorului virtual, efortul său 
laborios şi metodic de a nu lăsa să-i scape nici un detaliu relevant, se mate- 
rializează în descoperirea parametrilor sensului integral construit, echivalent cu 
un „standard” care serveşte [a evaluarea performanţelor concrete. 

Tocmai din aceste motive constatăm cá, pe faţă sau oblic, lectorul virtual e 
convocat ori de cite ori se pune problema unei analize exhaustive. Aşa procc- 
dează, de pildă, Menakhem Perry, într-un studiu dedicat celebrei nuvele a lui 
W. Faulkner, A Rose for Emily. Cuvintele lui sînt revelatoare : „Nu am in vedere 
reacțiile subiective ale unui lector real. Mă refer la concretizarea maximă a 
textului pe care o poate justifica textul însuşi, tinind seama de normele (sociale, 
lingvistice, literare etc.) relevante pentru perioada respectivă şi intenţiile posibile 
aie autorului” (Perry, 43). Lectorul intervine aici ca o „caracterizare metonimică” 
a setului de norme interpretative, aplicat la out put-ul lanţului comunicativ. 

Nu e insă mai putin adevărat că, în pofida oporiunităţilor pe care le oferă, 
conceptul de lector virtual e vulnerabil sub multe raporturi. El are o existenţă 
cvazivä, mereu pinditä de riscul căderii în eroare ori în arbitrar. Motivul e 
evident : avem a face cu un personaj fictiv care nu opune rezistenţă manipulărilor 
cercetătorului. 

În adevăr, imaginat ca o competenţă ideală, ca o maşină de construit sens, 
lectorul virtual nu e decît un „construct” fiabil, dezbărat de ambiţii, pasiuni şi 
interese particulare. Dar e oare acest lucru posibil? În realitate, cum vom 
vedea, textele pot fi abordate din diverse perspective, care solicită selecţii 
diferite ale materiei verbale. De altă parte, ele vehiculează idei, valori, puncte 
de vedere, conotaţii divergente. Cu cine „votează” lectorul virtual cînd are de 
ales între două-trei, poate şi mai multe ipoteze ? Evident, cu cel ce i-a dat viaţă, 
cu cel care-i i „suflă” rolul şi pe care-l serveşte cu fidelitatea unei „marionete 
inteligente”. În ultima instanţă, lectorul virtual nu e nimic altceva decit pseu- 
donimul cercetătorului, împărtăşindu-i opţiunile şi prejudecățile, iluziile şi 
eşecurile, în alte cuvinte, ideologia şi condiţiile specifice de istoricitate. Nu 
numai că utilizarea conceptului nu diminuează riscurile analizei fenomenologice 
Gzvoríte din neputinta depăşirii propriei subiectivitäli}, ci le şi agravează, 
hrănind iluzia unci optimizări a lecturii. Cu toate astea, el rămine indispensabil 
în determinarea categoriilor generale ale comprehensiunii ; condiţia e de a 
proceda cu circumspectie şi de a nu-i atribui un statut de stiinfificitate. 

Lectorul real — obiect legitim de studiu? 


Sprijinirea pe lectorul real in studierea procesului receptärii nu e o noutate a 
vremii noastre si nici o rara avis. Dar aspectul de departe prioritar al cercetärii 
e deocamdată cel sociologic. În alte cuvinte, lectorului real i se recunoaşte rolul 
de consumator, aportul la menţinerea fluxului producţiei de carte şi a circuitelor 
mass-media, capacitatea de a decide, în ultima instanţă, „succesele”. Se admite 
însă, în acelaşi timp, că ponderea lui nu atirnă de însuşirile proprii, întrucit nu 
contează ca persoană, ci ca membru al grupului, ca unitate componentă a 
publicului, ca particular resorbit de generalitatea tipului. E, prin excelenţă, 
asemenea eroului lui Musil, „un om fără calităţi”, un loc comun, o ilustrare 
abstractă a mediei statistice. Lipsit de relevanţă prin ceea ce-i e specific, devine 
obiect de atenţie doar căzînd în anonimat, cînd se smulge din biografic şi din 
contingentá. Singura cale de a-l studia pare a fi prin medierea multiplului, 

Nu am intenţia să mă ocup aici de cercetările sociologice dedicate explorării 
preferințelor, atitudinilor, motivatiilor şi habitudinilor de lectură (prin anchete, 
statistici, teste proiective, convorbiri non-directive etc.). Mentionez doar că ele 
au fost şi sînt stimulate de nevoia editurilor şi librarilor de a prospecta piaţa 
(pentru identificarea gusturilor şi armonizarea producţiei cu cererea) ori de 
dorinţa pedagogilor şi a bibliotecarilor de a-şi optimiza activitatea (adaptind-o 
profilului psihologic al subiecţilor). Aceste lucrări sînt uneori ingenioase : 
ancheta asupra lecturii recrutilor, efectuată de Robert Escarpit şi Nicole Robin 
rămîne, de pildă, un exemplu clasic al genului (Escarpit, b). În cele mai multe 
cazuri însă dezamăgesc. 

Aşa cum reiese din trecerea în revistă a lui Ralph M. Staiger, există o 
disproportie flagrantă între eforturile depuse şi exiguitatea rezultatelor obţinute : 
uneori € frapantă lipsa de standardizare a criteriilor folosite (ceea ce face 
imposibilă compararea rezultatelor) ; alteori, aparatul metodologic şi conceptual 
e utilizat in mod diletant (categoriile clasificatorii n-au pertinentá, esantioanajele 
sînt întocmite arbitrar etc.) ; in fine, nu o dată, investigaţii foarte laborioase nu 
fac altceva decît să demonstreze că bätul de chibrit are două capete. 

Nu pun cîtuşi de putin la îndoială oportunitatea cercetărilor sociologice 
asupra comportamentelor globale de lectură, în linia celor patru întrebări puse 
de Berelson-Waples : why ? who ? where ? when ? Încă mai cred că e necesară 
revitalizarea întregului domeniu prin ameliorarea metodelor de lucru, indeosebi 
prin determinarea mai productivă a ipotezelor directoare şi a cadrului teoretic 
de referinţă. Chiar şi faptul că o temă atit de importantă ca accea a tipologizárii 
diverselor categorii de cititori empirici nu e azi, după lucrările lui Haselof 
(1962) şi Giehrl (1968), cu mult mai avansată decît era în vremea lui Wolgast 
(1896) si a lui Neumann (1914), dovedeşte că în domeniul psiho-sociologici 
lecturii e încă mult de făcut (Beinlich, 211-227). 

Ceea ce mă interesează în aceste pagini nu e statutul sociologic al lectorului 
real, ci statutul său semiotic. Astfel spus, întrebarea la care trebuie răspuns e dacă 
lectorul real e util şi necesar studierii problemelor comprehensiunii şi inter- 
pretării, dacă arc sens să-l interogăm în ce fel construieşte sens, Pină de curînd, 
cei mai multi specialisti adoptau în această chestiune o poziţie hotărit negativă. 

Cititorul de rind — argumentau contestatarii rolului său semiotic — e un 
personaj incomod, cu reactiuni capricioase si imprevizibile, care-şi cam face de 
cap; cind se plicitiseste, sare pur si simplu pasaje întregi, iar cînd dă de greu, 
se „descurcă” la întimplare ori uzează de asociaţii libere; el încalcă fără 
scrupul „regulile jocului”, oprindu-se, de obicei, la niveluri parţiale de semni- 
ficajic (construiește, de pildă, intriga si personajele, nu însă sensul simbolic al 
acţiunii ori comportamentelor}; într-un cuvînt, in loc să se supună controlului 
textului, ii impune textului propriile-i predilectii si idei ; in plus, nefiind în stare 
să-şi conştientizeze demersul, nu-l poate nici verbaliza (ori o face într-un limbaj 
»Mimat”, in care se pot distinge lesne trimiteri, nu atit la grupul social de 
apartenenţă, cît la grupul de referinţă). 

Tnadvertentele lecturii profane nu dovedesc că explorarea cititorului de rînd 
e nefolositoare, ci numai că e greu de întreprins. Deşi tinde să ia lucrurile pe 
cont propriu, cititorul de rînd are o însuşire neprequitä: există aievea, e un 
individ in carne şi oase, nu o ficţiune critică. Mărturia lui suferă evident de 
inadecvare, dar e autentică, relatează nu despre ceea ce ar trebui să fie lectura, 
ci despre ceea ce ea este efectiv. Pentru a o utiliza e nevoie desigur să separăm 
informaţiile valabile de factorii de bruiaj, lucru dificil, dar principialmente 
posibil (utilizînd testarea intersubiectivá, controlarea fiecărei receptări prin 
altele), o focalizare (controlată) a variabilelor, analiza de conţinut etc. 

Pe de altă parte, tocmai fiindcă e concret şi istoric, conceptul de lector real 
trebuie specificat de fiecare dată. El poate desemna proaspăt alfabetizati sau 
oameni de înaltă cultură, tineri sau vírstnici, bărbaţi sau femei, un grup omogen 
de cititori sau un eşantion al populaţiei etc. Nimic nu-l impiedicä pe cercetător 
ca, în funcţie de scopul urmărit, să apeleze la subiecţi de nivel corespunzător 
(sub raport socio-profestonal, al instrucției, vîrstei eic.). E, de fapt, ceea cc se 
şi întîmplă în experimentele psiho-lingvistice de receptare empirică. Opinia că 
doar lectorul naiv e un bun obiect de studiu îmi pare falsă. Dimpotrivă, 
organizarea de investigaţii pe baza răspunsurilor date aceluiaşi text de un grup 
de cunoscători c extrem de instructivä (bincinteles, luînd precautiile necesare : 
omologarca aparatului conceptual folosit, acordul prealabil asupra strategici 
interpretative etc.). Am procedat eu însumi la unele experimente de acest fel, cu 
rezultate promițătoare (Cornea, f, 65-66). 

La cele de mai sus trebuie adăugat că uzul liber al textului nu e un apanaj al 
prolanului, ci o formă a lecturii pe care, în anumite momente, o practicăm cu 
toţii, iar cititorul rafinat cu deosebire, aşa cum o demonstrează strălucitor 

Roland Barthes în Le Plaisir du texte. Pe de altă parte, ,adecvarea" — lectura 
controlată de text — nu reprezintă o prestație exclusivă a expertului : orice Cititor 
de rind e in stare să întreprindă (cu un efort corespunzător si în condiţii de 
maximă solicitare) o lectură „obicctivă” cînd, de pildă, studiază un curs in 
vederea unui examen ori urmăreşte o ordonanţă a Primăriei spre a afla ce 
îndatoriri îi revin, ori cînd are a face cu un roman atrăgător, nici prea dificil (ca 
să-l descurajeze), nici prea simplu (ca să-l plicitsească), dar care-l captiveazá 
într-atit încît pare a-i impune traseele de semnificaţie. 

Dacă totusi trebuie să admitem failibilitatea evidentă a lectorului real, datorită 
nepregátirii si/ori a liberului său arbitru, nu e mai putin adevărat că nici lectorul 
virtual nu constituie o instanţă normativi neproblematică. Îndeosebi lectura 
textelor moderne, prin excelenţă ambigue, conduce la moduläri diferite ale 
sensului, în funcţie de strategia folosită şi de modalitatea rezolvării nedeter- 
minärilor. Însă opţiunea pentru o soluţie sau alta, deşi sugerată de text, e decisă 
de lector (interpretant), deci e exterioară prestatiei semantice propriu-zise, 
avind o determinare ideologică sau emoţională. Cred că deosebirea între lectura 
savantă şi lectura ordinară trebuie relativizatá. Jacques Leenhardt are dreptate 

să spună că ea cste, în mare măsură, de „postură mentală”. 

În lumina acestor considerente, excluderea lectorului real din sfera cerce- 
tărilor vizind procesul semnificării nu-mi pare justificată nici sub aspect teoretic, 
nici sub aspect metodologic. Ea c oricum inacceptabilă pentru cei ce voiesc să 
fundeze o teoric a lecturii si nu doar una a interpretării (deşi, chiar si în cazul 
din urină, factorii care manipulează interpretarea fiind contextuali, nu doar 
textuali, depăşirea demersului hermeneutic apare ca necesară). De altfel, refuzul 
de a lua act de existenţa lectorului real a început să se facă auzit tot mai rar. 
Adepții cercetării empirice a receptării (îndeosebi din şcoala olandeză, foarte 
productivă şi influentă actualmente) preconizează chiar o răsturnare deplină a 
punctului de vedere traditional. „În vremea din urmă s-a format convingerea - 
scrie Elrud Ibsch — că tocmai lectorul non-profesional, de-abia remarcat pini de 
curînd, care nu are opinii explicit verbalizate şi bine motivate despre sensul 
textelor literare, trebuie considerat ca adevărata instanţă autorizată să testeze 
ipotezele cititorului profesional." (Ibsch, a, 7). 


Cele două căi ale cercetării actelor de lectură 


Studierea modului în care semnificám se desfăşoară în două direcţii principale : 
prima direcţie arc in vedeie elucidarea diverselor laturi ale procesului de 
traducere a semnalelor în unităţi de sens (percepţia, comprehensiunea, eva- 
luarea), ca vizează explorarea Lecturii; cea de-a doua urmăreşte modulările 
impuse sensului de identitatea specifică a cititorului, ea se situează în perspectiva 
performantei individuale. 

Prima direcţie a luat un mare avint în ultimele decenii. gratie aportului 
psihologiei cognitive şi studicrii inteligenței artificiale ; ea pune în paranteză 
individualitatea receptorului, concentrîndu-se asupra comportamentului generic 
uman, a degajării de modele în stâre să sugereze funcţionarea extrem de 
complexă a mecanismelor cerebrale superioare implicate în actul comprehensiu- 
nii şi al lecturii. Cercetările au fost impulsionate de (si, la rindul lor, au stimulat) 
elaborarea tot mai fină a gramaticii textuale (incluzind teoria reprezentării 
semantice Ia nivel micro şi macropropozitional), formularea unei teorii nonling- 
vistice a structurilor narative, modelarea plauzibilă (si testabilă) a fenomenelor 
de memorizare, simularea proceselor comprehensiuaïi (ori a unor componente) 
pe calculator etc. Pe parcursul acestei cărţi má voi referi frecvent (îndeosebi în 
cea de-a doua parte) la rezultatele acestor cercetări de virf, asupra cărora există 
deja o bibliografie bogată (Meyer ; Shrank, Abelson ; Van Dijk, d, 143-159). 

Cea de-a doua direcţie menţionată mai sus accentuează importanţa cititorului 
real, ca sursă a transformärilor impuse sensului, pe baza situaţiei şi a rolului său 
în societate, ca şi a datelor constitutive ale personalităţii (temperament, caracter, 
ideologie eic.). Ea e mult mai puţin evoluată din cauza naturii foarte accidentate 
şi greu formalizabile a obiectului. În cazul unui cititor real, care întreprinde un 
act de lectură real, sîntem confruntati cu un atît de mare număr de variabile, 
încît problema stäpinirii lor devine extrem de delicată: în afara „competenţei 
lectorale" (cunoaşterea codurilor lingvistice, literare, culturale), ea însăşi o 
mărime indefinită, trebuie luaţi în calcul diversi parametri, cu o pondere inegală, 
de ordin psihologiz, sociologic, axiologic etc. (Schober, 221-226). S.J. Schmidt 
a încercat să sistematizeze această retea factorială, extrem de ramificată si de 
greu analizabilă, prin introducerea conceptului de „situaţie presupozitionalá 
complexă”. Conceptul include : premisele socio-economice ale participanţilor la 
comunicare (rol, statut, situaţie economică), premisele socio-culturale şi cogni- 
tive intelectuale (cunoaşterea textului şi a lumii, educaţia, experienţa dobinditä, 
cunoaşterea regulilor sociale, aşteptări legate de contextul situational), premisele 
biografico-psihice (motivații, intenţii, dispoziţii personale, disponibilitäti comu- 
nicative, constituţie fizică). Ca pură denominaţie a unor activităţi eterogene şi 
a unor factori ncierarhizaţi, sub raportul funcţiei şi influenței, conceptual lui 
Schmidt rămîne neoperational (Schmidt, b, 254). 


Demersuri psihanalitice 


Scoaterea în prim plan a determinărilor pertinente la nivel individual o realizează 
sui generis cercetările de inspiraţie psibanalitică. Ele au însă cusurul de a fi 
reductive (gravitind în jurul unui singur factor: inconştientul) şi de a aborda 
problematica lecturii la un mod prea general, în zona ei cea mai conjecturistä si 
speculativă (deci şi cea mai discutabilă sub raportul cunoaşterii testabile). 

Spre exemplu, teoria dinamicä a cimpului psihologic a lui K. Levin acredi- 
icazá ideca că subiectul, confruntat cu obstacole de netrecut in realitate, îşi 
restructureazá „spațiul de viaţă” la nivelul imaginarului. Cititorul de romane isi 
indeplineste astfel în ficţiune dorinţele pe care viaţa cotidiană i le refuză. Dar 
deşi rolul fantasmei în organizarea conduitei motivate e incontestabil, nu se 
poate conchide că orice comportament lectoral se explică prin „satisfactii de 
substituire” (Reuchlin, 451). 

Grevată de unilateralitate este si teoria psihanalitică enunțată de Normann 
Holland, in pofida faptului cá ea pune in lumină si analizează fenomenele 
proiective, caracteristice lecturii literare (si, in genere, oricărei receptäri artis- 
tice). Holland sustine că orice individ interpretează ceea ce i se întimplă în 
funcție de propria sa „temă a identităţii”, de acel „simbure intern neschimbätor 
de continuitate (manifest) în toate tranzacţiile dintre Sine si Ceilalţi”. „Noi toti, 
cînd citim, utilizăm opera literară ca sá simbolizám, şi-n cele din urmă ca sá ne 
replicăm nouă înşine. Acţionăm prin text asupra pattern-urilor noastre carac- 
teristice de dorinţă şi adaptare”. În cadrul principiului de „identitate”, Holland 
izolează patru modalităţi de reacţie, cuprinse sub acronimul DEFT (defences, 
expectations, fantasies, transformations), care predomină Ia unul sau altul dintre 
cititori: „apărările” contracarează anxietatea, „aşteptările” absorb evenimen- 
tele, integrindu-le celor deja asimilate, „fanteziile” oferă compensarea dorințelor 
inconstiente, ,transformárile" modelează secvențele ca totalitáti semnificative. 
Practic, un text narativ, de exemplu o „povestire”, a cărei identitate obiectualá 
rezidá intr-o combinatie de elemente preexistente, e recreatä de identitatea 
cititorului prin medierea DEFT, fiind asimilată aşadar sub dictarea imperativá a 
propriei subiectivitáti (Holland, 815-817). 

Avînd o bază exclusiv psihologică, teoria lui Holland explică anevoie si putin 
convingător existenţa consensului (prin analogia „temelor de identitate” ale 
cititorilor). De aïtä parte, Holland nu intrevede functia creatoare a identificárii 
proiective. Asa cum a arătat Thomas Ogden, în procesul comunicării interper- 
sonale, ca şi în lectură, ,proiectja” alternează cu „introiecţia” : individul se 
proiectează în obiect, dar îşi reinteriorizează proiecția, modificată prin ricoşcul 
cu Celălalt, capabilă, ca atare, să determine variaţii semnificative ale identităţii. 
Lectura e, pînă la un punct, un fenomen narcisic, dar nu solipsist si, cu atit mai 
putin, unul circular. Dacă noi transformám şi asimilăm textul pe care-l citim, nu 
e mai puţin adevărat că textul nc afectează şi ne modifică pe parcursul Jecturii. 
Cititorul care se contopeste imaginar cu eroul unei opere tinde nu numai să-şi 
regăsească Sinele, ci să-l reformeze. Contactul cu Ceilalţi e imbogätitor şi stimu- 
lativ, nu simplu repetitiv, el permite ameliorarea ori deteriorarea calitativă a echili- 
brului psihofizic şi a comportamentelor subiectului (Alcorn, Brocher, 351-352). 

De astfel, Holland vorbeşte de „tema identităţii”, ca şi cînd ar fi vorba de un 
fapt verificabil, si nu de un construct interpretativ. Jonathan Culler a criticat 

aspru iluzia lui Holland, împărtăşită împreună cu o întreagă direcţie a psihologiei 
americane, care postulase în anii '50-'60 ideea „unitătii eului”, „A descoperi o 
temă a identităţii - scria Culler - Înseamnă a trata comportamentul unei persoane 
ca un text, a-l interpreta ca şi cînd ar fi vorba de construirea caracterelor într-un 
roman traditional” (Culler, b, 55). Cit de fragilă e această bază de pornire o 
arată, între altele, teoria exact opusă (deşi nu mai puţin discutabilă) a lui Lacan, 
în mare vogă în anii '70, care postula că eul e un „subiect vid”, o răspintie sau 
o confluență de voci, o intersecţie de pulsiuni şi funcțiuni semnificante. 


Explorarea empirică a lectorului real 


Dintre cercetările empirice consacrate lectorului real, voi aminti întîi, tot cu 
titlu de exemplu, cartea de pionierat a lui Norbert Groeben, din 1972, Literatur- 
-psychologie, incitantă şi prin deschiderile şi prin limitele ei. Metodele inves- 
tigatorii preconizate de Groeben, deşi riguroase şi operaţionale (proceduri de 
substituire şi completare, diferentialul semantic al lui Osgood, scalarca de tip 
free card sorting etc.) nu duc însă prea departe. Ele constituie, chiar în viziunea 
autorului, mai mult „o sugestie în vederea găsirii unci soluţii” decit un „sistem 
de metode cu eficacitate practică imediată”. Defectul lor principal e că au un 
Caracter non-specific, cá se află la o mare distanță de dinamica efectivă a 
procesului de lectură (Groeben, 248-261). 

Aceeaşi obiectic e valabilă pentru multe cercetări experimentale de tip 
psiho-lingvistic, efectuate în condiţii de laborator, care izolează subiecţii de 
mediul ambiant si focalizează doar variabile elementare ale procesului de 
formare a sensului. 

Va părea curios să citez în acest context de cercetare a receptării empirice pe 
un semiotician cu atit de vădite tendinte formalizante ca M. Riffaterre. Totuși, 
in faza sa iniţială, cînd urmărea elaborarea unei stilistici afective, Riffaterre a 
preconizat convocarea cititorului real în calitate de „informator” pertinent. 
Sarcina pe care i-o atribuia era de a semnala aparitia „surprizelor” în lanţul 
sintagmatic, de a stabili locurile în care aşteptarea e contrariatä de elemente 
imprevizibile, de „agramaticalităţi” (în raport cu textul deja parcurs). Pentru că 
observaţiile fiecărui lector în parte pot fi aleatorii, Riffaterre sugera să se reţină 
doar semnalările concordante. Relevantă sub raport semantic ar fi, aşadar, 
convergenta opiniilor (fără a fi necesar să ştim cum se justifică fiecare în parte). 
Doar „arhilectorul”, denumire care conceptualizează totalul informatorilor (şi 
nu media lor) are aptitudinea de a repera in text ,topografia” completă a 
efectelor de stil; iar această listă a efectelor, deci a stimulilor lingvistici 
pertinentí, urmează a fi analizată apoi de expert, singurul în măsură să le 
explice motivaţia (Riffaterre, a, 145-146). 

Concepţia lui Riffaterre a suscitat multe obiecţii, in cele din urmă a fost 
abandonată chiar de autor, Întrucât mă priveşte, în dezacord cu cei care i-au 
contestat premisele, cred că vulnerabilitatea ei rezidă tocmai în faptul că n-a dat 
acestor premise dezvoltarea necesară. Ideea de a studia receptarea prin efectele 
produse asupra unei mulţimi de lectori imi pare excelentă, cu condiţia de a 
opera pe baza unui protocol de lucru riguros. E exact ceea ce Riffaterre nu a 
făcut. El a procedat, dimpotrivă, destul de diletant, utilizind grupuri eterogene 
de informatori (färä a-şi eşantiona subiecţii în funcţie de instrucţie, vîrstă, 
ideologie etc.) ori amestecind reacţii lectorale din etape istorice diferite. Apoi, 
limitindu-l pe „arhilector” la identificarea semnalelor, interzicindu-i să ia in 
consideraţie judecätile de valoare ori motivárile, a deplasat conceptul într-o 
zonă formată, de rentabilitate practică joasă (reducerea efectului estetic la 
descoperirea anomaliilor îi transformă în poeţi pe cei ce vorbesc în dodii ori, de 
ce nu, pe simplii agramaţi). În pofida limitelor sale, care de altfel privesc 
aplicarea, nu intuiţia de bază, conceptul de „arhilector” mi se pare util şi încă 
exploatabil, cu condiţia de a-l supune unui tratament metodologic corespun- 
zător (Mounin, 70-71). 

Un exemplu instructiv, deşi punctual, de cercetare bazată pe lectorul real, 
vizind însă procesul evaluării, nu al semnificării, îl găsim la suedezul K.E. 
Rosengreen. Spre a urmări evoluţia ierarhizării autorilor de prestigiu în paginile 
presei suedeze dintre 1876-1892 şi 1953-1986, Rosengreen a folosit ca reper 
signaletic ,mentionärile” efectuate de „recenzenţi”. In alte cuvinte, a „tradus” 
comportamentele subiective ale unci categorii de lectori reali (criticii de gazetă) 
intr-un limbaj cantitativ („menţionările” au o valoare pur numerică) fácindu-le 
asttel comensurabile (Rosengreen, 157-172). 

De o importanţă cu mult mai mare prin natura obiectivelor, prin mijloacele 
puse ta bătaie, cu siguranţă si prin rezultatele dobindite, e ancheta efectuată de 
J. Leenhardt si Pierre Josza asupra lecturii romanelor Les choses de Georges 
Perec şi Le cimetière de rouille de E. Feies, pe două esantioane, similar compuse, 
de cititori maghiari şi francezi. Autorii au propus subiecților două chestionare : 
unul, privind habitudinile de lectură, celălalt, insumind 35 întrebări, referitor la 
conţinutul romanului citit, la atitudinea persoanelor si pozitia celor doi roman- 
cicri, Materialul strins, deosebit de bopat, a fast supus unui laborios proces de 
prelucrare, spre a putca fi utilizat statistic şi comparativ. Evident, sint posibite 
obiecţii faţă de modul întocmirii chestionarelor, ca şi faţă de metodele aplicate 
în tratarca corpusului de răspunsuri. Totuşi, punctele de vedere critice, deși inevi- 
tabile, nu afectează principalele achiziţii ale cercetării (Leenhardt, b, 211-222: 
Leenhardt, c, 45-52). 

Dintre acestea din urmă relev că cei doi autori tin seama de imixtiunea 
opțiunilor axiologice în construirea sensului, conformíndu-se adevărului lecturii 
şi nu reprezentării ei idealizate. Datorită examenului contrastiv al receptárii in 

două societăţi diferite prin tradiție, istorie şi sistem de valori, cercetarea 
dezvăluie în procesul concretizării jocul unor variabile cc pot fi ataşate speci- 
ficitátit nationale. Esential este şi faptul că modelul Leenhardt-Jozsa accentuează 
creativitatea lecturii, negind atit anterioritatea sensului, cit şi transcendenta 
codurilor. Cititorul se redescoperă în structurile textului, dar se distanțează de 
propriile determinări întrucît cîmpul posibilităţilor deschise de operă nu coincide 
deplin cu disponibilitátile sale; aceasta înseamnă că el avansează în lectură, 
punindu-şi continuu în discuţie convențiile şi stereotipii culturali, ,scurt- 
-Circuitind" astfel sistemul de valori asumat în mod obişnuit. În felul acesta e 
depăşită explicaţia de tip repetitiv, dată de Norman Holland ori de Hans Robert 
Jauss (pentru care lectura confirmă sau invalidează un „orizont de aşteptare”). 

Studierea lecturii, sub diversele ei forme, nu se poate dispensa nici de 
lectoru] virtual, nici de cel real - de cel dintîi ca model abstract al adecvării la 
codurile de emisie, ca rationalizare a comprehensiunii, de cel de-al doilea, ca 
expresie autentică a lecturii, implicind si asociaţia liberă, şi interpretarea, si 
punerea în scenă a interpretării. Dar deşi ficțiunea lectorului virtual e totdeauna 
prezentă în orizontul analizelor textuale, ea pare totuşi a-şi fi epuizat resursele 
în plan teoretic. În schimb, examenul lectorului real oferă piste exploratorii încă 
nestrăbătute ; în cazul său e cu putinţă să separám ,cercetarea" de „receptare”, 
` să-l distantám pe observator de materialul observat, ceea ce favorizează un mai 
mare grad de obiectivitate ; in plus, fiindcă lectorul virtual nu e, la urma urmei, 
decît un lector real „în travesti", studiul celui din urmă implică, pe o anumită 
treaptă, şi studiul celui dintii, în vreme ce reciproca nu e posibilă. 


A 
. 3. Sistemul codurilor 
si competenta lectorului 


a 


f 


Generalităţi asupra conceptului de ,cod” 


Conceptul de „cod” aparţine acelor unelte lexicale cu statut semantic privilegiat, 
care par să corespundă „epistemei” epocii noastre (prin capacitatea de forma- 
lizare şi productivitatea operaţională), încit în scurtă vreme a ajuns să pătrundă 
în cele mai diverse domenii, de la matematici la literatură, de la biologie la 
lingvistică. Extrapolarea sferei de aplicaţie a îmbogăţit termenul cu conotaţii 
suplimentare, făcîndu-l însă să piardă în relevanţă. 

Iniţial, noţiunea de „cod” folosită de teoria comunicării era definită astfel : 
„un sistem de simboluri bazat pe acordul aprioric dintre sursă şi destinatar, 
utilizat ca să reprezinte şi să transmită informaţii” (Miller, 71). Existenţa 
acordului „aprioric” între sursă şi destinatar face inutilă precizarea că repertoriul 
unităţilor este finit, pe de altă parte, că „sistemul de simboluri” presupune o 
semnificaţie clară şi univocă a fiecărei unităţi a repertoriului. Extinderea acestui 
model mecanic asupra tuturor relaţiilor inter-personale, inclusiv a lecturii, atit 
de puţin compatibilă totuşi cu reglementările de tip repetitiv, au produs, cum era 
de aşteptat, grave distorsiuni şi inadvertente. Mai mult, beneficiul însuşi al 
folosirii noțiunii de cod a devenit obiect de controversă. 

Care e funcțiunea îndeplinită de cod? De a restringe alegerea arbitrară a 
semnelor, de a instaura în spiritul receptorului o previzibilitate care să le 
ordoncze continuitatea şi să le traducă în unităţi de sens, fără pierderi de 
substanţă. Codul reprezintă astfel „un sistem de probabilitate care se suprapune 
echiprobabilitátii sistemului în punctul de plecare pentru a-l domina din unghiul 
comunicării” (Eco, b, 48). De pildă, o sursă de mare entropie — clavierul unei 
maşini de scris ori deciziile unui automobilist Ja volanul turismului său într-un 
oras - se ordonează prin aplicarea codului limbii române (sau franceze, italiene 
Ctc.), în primul caz, şi a regulilor de circulaţie, în cel de-al doilea: anumite 
combinaţii de litere şi anumite comportamente sint admise, altele nu. 

În mod similar, conceptul de „cod” explică, într-o primă aproximaţie, felul 
cum comunică între ci membrii grupului social, pe cale orală sau scriptică, 
aşadar, în ce fel se înţeleg unii cu ceilalţi şi cum citesc. Locutorii apartinind 

aceleiaşi comunităţi lingvistice posedă cunoştinţe, inegale în grad, dar esenţial 
asemănătoare în privinţa vocabularului de bază şi a regulilor sintactice ele- 
mentare. 

Codul lingvistic nu e decit totalizarea acestei cunoasteri socialmente impár- 
tăşite, inventarul global şi sistematic al tuturor unităților lexicale (Dicţionarul) 
şi al regulilor lor de combinare (Gramatica). În practica de toate zilele e utilizat 
de obicei la un nivel preconstient, deşi in anumite situaţii are loc o dezauto- 
matizare a vorbirii, mai ales cînd locuitorii se servesc de subcoduri particulare 
(dialecte, limbaje profesionale, variante stilistice) care reciamă selecţii specifice. 
În principiu, cunoscînd lexicul şi regulile de combinare, deci constrîngerile 
semantice şi gramaticale proprii unei limbi, orice locutor poate investi semni- 
ficatie în succesiunea grafemelor, prin scris, ori O poate recupera din reţelele 
signifiante, prin lectură. : 


Obiectiuni împotriva folosirii noțiunii de , cod" 
în sistemele semantice 


E cazul să vedem mai de aproape cum stau lucrurile. Între noțiunea de „cod”, 
utilizatá în sistemele artificiale (de tipul alfabetului Morse ori al codului circu- 
latiei rutiere) şi noţiunea de „cod” cu care se operează în literatură, diferenţele 
sînt considerabile. 

Codul circulaţiei, de pildă, cuprinde un număr finit de simboluri şi e perfect 
explicit, pe cînd codurile literare conţin un număr indefinit de simboluri şi sînt 
explicitate, numai în parte. În al doilea rînd, codul circulaţiei formulează 
imperativ prescripţii univoce (determinind transant ce e permis şi ce e interzis), 
pe cînd codurile literare formulează discret (si uncori echivoc) probabilitäti, si 
nu obligaţii. În fine, codul circulaţiei îşi epuizează domeniul de aplicaţie (se 
ocupă de toate situaţiile posibile), în vreme ce codurile literare decupează serii 
în materia limbii (textului) fără a satura mesajul (o „operă” nefiind niciodată 
reductibilă ia un cod sau o combinare de coduri). 

Această comparaţie aratá clar că există o diferenţă majoră între codurile 
artificiale, în care sursa (emitentul) e o maşină sau un dispozitiv programat să 
producă un număr determinat de semnale, totdeauna aceleaşi, indiferent dacă 
răspunsul receptorului e adecvat ori inadecvat şi codurile semantice complexe, 
cum sînt cele literare, unde semuificarea depinde esenţial de răspunsul recep- 
torului, iar graniţele repertoriului sînt permeabile (intrucit o anumitä dozá de 
abatere de la norme, de deviantá si invenţie întră in „regula jocului”). 

Dar chiar si aşa-zisul „cod lingvistic” e cu totul altceva decît o organizare 
monolitică. Dell Hymes sustine că o terminologie adecvată realităţii empirice a 

vorbirii ar trebui să înlocuiască noţiunea de „limbă” prin „comunitate”, iar pe 

cea de ,gramaticá" prin „stil”. Umberto Eco atrage oportun atenţia cá „limba” 
nu sc reduce, în definitiv, nici la „vocabular, nici la „gramatică” nici la 
amindoui, că ea constituie o „rețea complexă de subcoduri si de reguli com- 
binatorii”, „un hipercod care leagă o mulţime de subcoduri diferite, unele tari 
şi stabile, cum sînt cuplurile denotative, altele slabe şi efemere, cum sint cuplurile 
conotative periferice”. De aceea, el avertizează că în sistemele semantice, unde 
există feed-back, existenţa unui cod complet „trebuie să rămină în stadiul de 
ipoteză regulatoare”. Noţiunea devine astfel un „termen umbrelă”, acoperind o 
„realitate foarte articulată”. Lotman, la rindu-i, vede în cod „© construcţie 
ierarhică de mare complexitate” (Hymes, 48; Eco, c, 111-113 + Lotman, b, 58). 

Bazindu-se pe aceste limite inerente, unii cercetători manifestă un total 


posibilitätilor analizei obiective" (Stempel, 111). Impresionante sint obiectiile 
avansate de M. Bahtin. Opunindu-se tendinței unora dintre formaliştii ruşi de a 
proiecta particularitätile de constructie ale operelor poetice în sistemul limbii si 
de a transpune direct elementele lingvistice în construcția poetică, Bahtin a 
distins net domeniul comunicării verbale, explorat de lingvistică, de domeniul 
enuntului (frazei), caracteristic:textului. Pentru acesta din urmă voia să constituie 
O Ştiinţă specială, Translingvistica, plasată dincolo de Saussure (care socotea 
enunţul non-pertinent întrucit era individual), dar dincoace de Vossler (care nu 
ignora enunţul, dar nu-i vedea latura socială). Intr-o notă din 1959-1961, 
publicată in 1967, Bahtin scria: „Fiecare text presupune un sistem de semne 
comprehensibile tuturora (altfel spus, convenţionale, valide în limitele unei 
colectivităţi date), o «limbă» (fie ea limba artei)... In text îi corespunde tot ce 
€ repetat si reprodus, reiterabii şi reproductibil, tot ceea ce poate fi „dat în afara 
textului respectiv (datul 1)”. Dar simultan, fiecare text (ca enunţ) reprezintă 
Ceva individual, unic si nereiterabil şi in aceasta rezidă întregul său sens (intenţia, 
motivul, pentru care a fost creat). E partea din enunţ care are raporturi cu 
adevărul, justitia, binele, frumosul, istoria. Relativ la acest aspect, tot ce e 
reiterabil şi reproductibil se dovedeşte a fi materie şi mijloc... Acest al doilea 
aspect (poi) e propriu textului. dar nu se relevă decit în situaţie, captat în lanțul 
textual (în comunicarea verbală înlăuntrul unui anumit domeniu). Nu c legat de 
elementele (reiterabile) ale sistemului limbii (adică de semne), ci de celelalte 
texte (nonreiterabile), prin relaţii particulare de natură dialogică (si dialectică, 
dacă se face abstracţie de autor) (Todorov, f, 79-80). , 

Comentínd acest fragment, T. Todorov atrage atenţia cá Bahtin spune .enunt”, 
si nu ,mesaj", „limbă”, si nu cod”. Motivul e că teoreticianul dialogismului 
»Iefuzá deliberat limbajul inginerilor”, care se ocupă de comunicare în mod 
simplist, asimilind schimbul de opinii cu munca telegrafistului: continutul de 
transmis e codificat cu ajutorul unei ,chei" si transmis pe calea aerului; în 

măsură in care contactul e stabilit, decodarea regăseşte fără gres, uzind de 
aceeaşi ,cheic”, conţinutul initial. Această imagine nu corespunde realității 
discursive, mai întîi fiindcă relaţiile dintre semnificanti şi semnificati sint 
disimetrice, apoi, fiindcă locutorul şi destinatarul se instituie unul în raport cu 
celălalt în chiar procesul enuntärii (printr-o reciprocitate de influentare). lată de 
ce limba e altceva decit un cod, iar izolarea „contactului”, ca un factor printre 
alţii ai comunicării, cum procedează Jakobson, e pentru Bahtin de neconceput : 
„enunţul însuşi e contact”, afirmă el. Revenind asupra problemei într-o adnotare 
tardivă, din 1970-1971, Bahtin arată că ,semiotica se ocupă de preferinţă de 
transmiterea unui mesaj gata făcut cu ajutorul unui cod gata făcut. Or, în 
vorbirea curentă, mesajele sint — în sens strict — create pentru prima dată în 
procesul transmisiunii” (Todorov, f, 87-88). 

- Alti cercetători, apartinind unor şcoli de gîndire tradiționale, care vor să 
prezerve caracterul individual al creaţiei artistice, amenințate de invazia meto- 
dologiilor, obiectează împotriva acreditării noțiunii de cod. Îatr-o culegere de 
studii, violent antistructuralistă, Jacques Perret subliniază că poate fi vorba de 
coduri doar acolo unde elementele de organizat se distribuie în liste puţin 
numeroase, scurte şi riguros definite, fiecare element cistigindu-si statutul 
propriu în opoziţie cu celelalte. Nici cuvintele, cu atit mai puţin frazele nu 
ráspund acestor criterii încit încercarea de a vorbi despre literatură în termeni 
de sistem şi de regularitäti transindividuale e zadarnică (Perret, 19-20). 

Există şi o critică de stînga a noţiunii de cod. Ea apare, de cxemplu, la 
Jacques Leenhardt, care deploră integrarea „complexităţii semnificative a 
unui univers în simplitatea signaleticä a codului”, socotind-o simptomul unei 
„ideologii de înfeudare a scriiturii”, tipică mentalitátii tehnocratice a capita- 
lismului de stat. Leenhardt nu pretinde însă renunţarea la termenul de COUR ci 
doar adaptarea lui spre a-l face apt să satisfacă şi alte uzaje decit cele pur 
informative (Leenhardt, a, 16). 


O tipologie prezumtivà a codurilor 


Deşi în parte întemeiate, criticile împotriva conceptului de „cod”, formulate în 
numele interacțiunii locutorilor (fiindcă aceasta remodulează sensul în chiar 
procesul enuntárii) ori a productivităţii creaţiei (ireductibilă la schemă), nu mi 
se par decisive. „Codul” reprezintă un construct abstract, indispensabil opera- 
tiilor de repertoriere, clasificare si comprehensiune a regularitátilor semantice ; 
ca în orice generalizare, tendința de a descoperi numitorul comun duce la 
sacrificarea detaliului rebel: însă fără a depista si a numi liniile de forţă care 
dau sens şi coerență ansamblului, studiul componentelor devine imposibil; 
pentru a înţelege spetele, trebuie trecut prin specii, pentru a evalua deviantele 
. trebuie întîi stabilit fundalul. 

E fără îndoială adevărat că prelucrarea mecanică a conceptului de cod 
„informatic” într-un sector „umanist” (caracterizat de inepuizarca sensului) si, 
in mod special, extinderea asupra domeniului literar (unde discrepanta dintre 
„nume” şi ,lucru" e agravată de exuberanta inguvernabilá a conotaţiei) poate 
duce (a şi dus nu o dată) la aberaţii. Dar nimic nu ne obligă să dăm termenului 
de „cod” aceeaşi acceptie in ceea ce Georges Mounin numeşte „semiotica 
semnificației” şi „semiotica comunicării” (Mounin, 174-175). De pildă, în cea 
dintii nu poate fi vorba de un „acord a priori” între sursă şi destinatar, e însă 
posibilă o convergenţă relativă (bazată pe cunoaşterea comună, deşi inepală, a 
convențiilor necesare schimbului de idei). Sau: e evident că în cazul literaturii, 
simpla decodare rămîne deficitară, totuşi înţelegerea originalității creatoare 
presupune prealabilul cunoaşterii normelor uzuale; tocmai acest fundal al 
normativitátii comune constituie termenul de referinţă indispensabil evaluării 
calităţii şi gradului de transcendere pe care le realizează opera esteticeste reuşită, 
Problema nu e deci de a elimina noţiunea de „cod”, ci de a o utiliza în mod 
adecvat, cu titlul de „ipoteză regulatoare”, fără a cădea in capcana reductio- 
nisimului. O altă soluţie nici n-ar fi realistă ; termenul s-a impus atit de mult 
încît existenţa lui scapă controlului nostru. 

Din aceste motive mi se pare oportun să instituim trei tipuri de coduri, în 
funciie de finitudinea repertoriului şi de flexibilitatea articulării sistemului de 
semnificanti şi semnificati. Distingem astfel : 

a) Coduri imperative cu un repertoriu finit şi conexiuni univoce ; 

b) Coduri probabiliste cu un repertoriu preponderent fixat, dar încă deschis 
şi completabil, cu conexiuni în parte reglementate, în parte condiţionate (în 
funcţie de cotext şi context); 

c) Coduri permisive cu un repertoriu non-finit, cu articulare ambiguă sau 
opțională, 

Prima categorie de coduri e utilizată în tratamentul automatizat al infor- 
maţiei ; aici semnificarea poate avea loc fără o comunicare propriu-zisă (care sá 
angajeze ființe umane), Caracteristică celui de-al doilea tip de coduri, cele 
probabiliste, unde normativitatea predomină fără a fi totală, e limba: voca- 
bularul de bază poate fi considerat drept stabil şi, retativ, univoc, dar dicţionarul 
(conținînd totalitatea lexicului) se află în continuă îmbogăţire şi prefacerc ; 
sistemul conexiunilor e în genere fixat în cazul denotatiilor, dar foarte variabil 
în cazul conotatiilor ; in fine, în afara componentului sintactic şi semantic există 
şi un component pragmatic, cu un rol notabil în orientarea înțelegerii. Numai 
cel de-a] treilea tip de coduri convine textelor literare întrucît reprezintă gradul 
minim de coerciţie regulatoare si, implicit, gradul maxim de libertate a siste- 
mului: principiul e c& abaterile de la normá intrá in ,regula jocului". Aici 
dimensiunea pragmaticá detine un rol cu mult mai important decit in cazul 
Codurilor probabiliste. Ín schimb, acordul dintre parteneri (emitent — receptor), 

de ordin referential, procedural si enciclopedic, are un caracter problematic : 
mai larg în cazurile de sincronie (cînd autorii sînt contemporani cu cititorii şi 
aparţin aceluiaşi grup de referinţă), mai vag în cazurile de acronic (cînd apare 
riscul incomprehensiunii). 


Codificarea literară 


Ne interesează în rîndurile de faţă codurile cu ajutorul cărora sînt construite si, 
respectiv, receprate operele literare (deci, în sensui celor de mai sus, codurile 
. probabiliste şi cele permisive). Aceste coduri sint numeroase, ramificate şi 
interferente încît problema delimitării şi a icrarhizării lor nu e deloc uşoară. Pe 
de o parte, există tentatia de a cobori în detalii, construind scheme prea 
complicate ori de uz sectorial, pe de altă parte, de a simplifica prea mult 
lucrurile, operind cu determinări foarte generale, ca atare inconsistente şi vagi. 

Un exemplu de decupare ingenioasă, însă de aplicaţie strict contingentă, de 
aceea fără vreo şansă de a fi exportată, îl oferă Roland Barthes în $/Z. El citeşte 
nuvela lui Balzac, Sarassine, la nivelul structurilor de adincime, identificind in 
text acţiunea a cinci coduri, de o definiţie specioasá: hermenentic (grupează 
fragmentele secretului diseminat in text), proierezic (constituie linia propriu-zis 

„narativă, povestirea), simbolic (totalizează sensurile aluzive şi substituirile), 
semantic (se referă la sistemul semnificatiilor textului) şi cultural sau ideologic 
(conţine un corpus de citate, o mică enciclopedie a locurilor comune) (Barthes, 
b). Voind să „restituie textul în jocul diferenţei, în spaţiul neintrerupt al produc- 
tivitátii sale” si, în acelaşi timp, temindu-se de rigiditatea unor decupaje impuse 
din afara spatiului operei, Barthes descrie şi clasifică unităţile semice după linii 
de forţă determinate strict local, fără corespondent în domeniul literaturii, de 
aceea însă si fără valoare operaţională. Ceea ce el numeşte „cuduri” sint, de 
fapt, nişte „câmpuri semantice alcătuite din unităţi izosemice, cărora le lipseşte 
suportul unei sistemalizări extratextuale" (Gaillard, 30). 

Foarte discutabilă e şi atribuirea unui statut de cod ideologiei. Ideologia nu 
poate fi redusă la un repertoriu gnomic, pur repetitiv, iar funcţionarea ei nu se 
limitează la sfera culturii, cu atit mai putin la sfera culturii de masă. In măsura 
în care o definim drept „ansamblul reprezentărilor unei clase (imagini, mituri, 
idei, concepte), care-i exprimă situaţia istorică şi interesele” (Althusser, 238), 
ideologia devine însăşi condiţia de manifestare a codurilor; ea le percuteazä pe 
toate, desi in grade diferite, constituind instanţa care asigură omogenizarea 
perspectivelor şi a sensurilor. Codurile manipulează textul, degajîndu-i rationa- 
litatea, dar ideologia manipulează codurile, orientindu-le funcţionarea, 

Un model clar şi sugestiv al codificării literare, acceptabil în opinia mea, cu 
unele rectilicări e cet propus de D.W. Fokkema. Cercetătorul olandez distinge 
cinci coduri, dispuse vertical, într-o succesiune a subordonării crescinde : 

a) codul lingvistic - care-l dirijează pe lector să citească textul ca un text în 
română, engleză, rusă etc. ; ; 

b) codul literar — care-l predispune pe lector să citească textul ca literatură, 
deci ca un text care trebuie fictivizat întrucît nu relatează fapte, ci versiuni 
alternative în raport cu lumea reală ; 

€) codul generic — care-i indicà cititorului sarcina de a-şi activa aşteptările 
legate de gen; 

d) codul perioadei sau sociocodul - care activează cunoştinţele asupra 
convențiilor unei perioade sau a unei comunități semiotice specifice ; 

e) codul idiolecial al autorului — care se constituie pe baza trăsăturilor 
detinitorii şi recurente ale scrierilor autorului (Fokkema, a, 8-9). 

Modelul lui Fokkema reprezintă selecţiile succesive care conduc de la limbă 
la opera de creaţie, în mod gradat şi într-un raport invers simetric între conţinut 
şi sferă (cu cît generalitatea e mai mare, cu atit conţinutul e mai slab definit şi 
viceversa), Practic, noi identificăm diversele coduri simultan sau aproape 
simultan însă ne explicăm acţiunea lor recuperind pe fiecare treaptă deter- 
minările supraordonate. Reiese că principala funcţie a codificării, de a servi ca 
„Orizont de aşteptare” pentru cititori si-, model de scriitură” pentru autori e 
îndeplinită cu atit mai satisfăcător cu cit coborim mai mult „scara”. către 
diviziuni tot mai bogat individualizate. Previzibilitatea creste, evident, în pas cu 
multiplicarea constringerilor, 

Important este si faptul, pe care Fokkema tine sá-l accentueze, cá pe másurá 
ce selecţia devine mai specifică, trecerea de la un nivel la altul poate ayea un 
caracter discontinuu. Fenomenul e evident îndeosebi în cazul ultimelor două 
coduri. Codul grupärii (perioadei) nu numai cá restringe sfera conventiilor 
lingvistice si generice, ci Ie pune si ín discuţie. La fel, codul auctorial nu numai 
că circumscrie convențiile generice si de perioadă (grup), ci se intimplá să le si 
le conteste (problema fiind mai mult a gradului respectiv de deviantä decît a 
existenţei deviantei însăşi). Modalitatea interconectării codurilor e deci „dia- 
tecticá” si nu „mecanicistă” ; tocmai aceasta permite ieşirea din circularitate 
(codurile produc operele care reproduc codurile etc.) şi adecvarea la una dintre 
caracteristicile fundamentale ale literaturii : continuă pendulare intre ,inventie" 
si ,repetitie", între supunerea la reguli si negarea lor, între lupta impotriva 
entropici si alergia la redundanji (Fokkema, b, 646-648). 

` O altá problemă pe care o ridică modelul lui Fokkema e dacă numărul 
codurilor se reduce doar la cinci. Cercetătorul olandez admite că cifra nu e 
»Sacrá” si că stabilirea ei are mai degrabă un caracter conjectural decit de 
principiu. Întrucît mă priveşte, înclin să cred că lista ar trebui completată cu 
codurile stilistice. Şi aceasta pentru că stilul (indiferent dacă acceptăm teoria 
aristotelicá a unci determinări externe, legate de situaţia de enuntare ori teoria 
lui Vico, a determinării imanente, care-l face să coincidá cu materia poetică 

însăşi) e una dintre cele mai definitorii şi mai lesne reperabile caracteristici ale 
textului (gratie modalității marcate si explicite a semnalizării). În plus, constituie 
una din categoriile relativ bine elaborate de estetica fiterară. În orice caz, 
noţiunea de „perioadă” (cum o recunoaşte, la un moment dat, Fokkema) e 
neclară, din cauza polivalentei ei (implică, de obicei, sisteme de convenţii 
opuse), fără a mai vorbi de dificultăţile cronologizării. Cit priveşte noţiunea de 
„curent”, ea ridică probleme spinoase datorită lipsei de consens privind atri- 
butele relevante (pentru unii curentui constă în gruparea scriitorilor, pentru alţii 
în ansamblul practicilor scripturale). În schimb, există un acord mai larg asupra 
particularitätilor stilurilor clasic, romantic, expresionist etc., ceea ce înseamnă, 
în perspectiva lecturii, că cititorii cu bagaj cultural pot să-şi activeze aşteptările 
corespunzătoare. 

Unde trebuie plasate coduriie stilistice, deasupra sau dedesubtul codurilor 
generice? De fapt, cele două categorii de coduri se intersectează : stilul romantic 
se manifestă în roman, în poezie, dramă, iar romanul, poezia, drama pot fi roman- 
tice, clasice, simboliste etc. Genurile constituie codificări tematico-formale, ca şi 
stilurile, cele dinții cu accentul pe conţinut, cele din urmă cu accentul pe expresie. 

Să mai observăm, în fine, că, îndeosebi pe treptele de sus, codurile nu 
trebuie concepute ca instanțe omogene, ci ca sisteme complexe, mai mult ori 
mai puţin ierarhizate, împărţite în subsisteme si subansambluri, de dimensiuni 
variabile. Am arătat deja acest lucru vorbind de eterogenia codului lingvistic. 
Dar şi aşa-zisul „cod literar” e de fapt un sistem comportind o tripartitie 
fundamentală, în funcţie de eficacitatea programării: foarte puternică în cazul 
literaturii de masă (ori de consum ori, şi mai bine, a paraliteraturii), foarte 
slabă în cazul literaturii experimentale (de avangardă), dozind, in proporţii 
diverse, supunerea la norme cu depăşirea lor, conformismul cu inovaţia în cazul 
literaturii curente (recunoscută drept „legitimă” de instituţia literară). In fine, 
de o complexitate redutabilă c sistemul codurilor generice, a cărui importanţă, 
pusă la îndoială de un întreg curent neoromantic, culminind cu Croce, a fost 
redescoperită şi accentuată în ultimele două decenii, 


Sistemul codurilor genetice 


„Genul - afirmă Tzvetan Todorov - e locul de întîlnire a poeticii generale cu 
istoria literară evenimentialá : din acest punct de vedere e un obiect privilegiat, 
ceca ce s-ar putea prea bine să-i aducă onoarea de a deveni personajul 
principal al studiilor literare,” Dacă pronosticul acesta (făcut în 1968) s-a 
adeverit sau nu e greu de apreciat; sigur, în orice caz, e că resurgenta interesului 
pentru studierea genurilor se manifestă puternic. Fireşte, e vorba de o abordare 
descriptivă, care constată fără a prescrie (ce ar trebui să se intimple) şi fără a 

proscrie (ce nu corespunde „stas”-ului, deci genurile mixte, de obicei cele 
mai fecunde) (Corti, 156-174 ; Geneue, b; Todorov, a, 193-201). 

Fără a intra in problema extrem de complicată a clasificării genurilor, voi 
consemna doar, în sensul cercetării de față, un singur criteriu de ierarhizare, al 
gradului convenţionalizării. Din acest punct de vedere, genurile se situează 
între două extremităţi: între „arhigenuri” si „infragenuri”, altfel spus, între 
„modurile de enuntare" (Genette) şi actele de discurs ritualizate. 

Arhigenurile sau modurile (povestirea, dialogul) sînt categorii lingvistice, 
fără trăsături tematice, atitudini (şi aptitudini) fundamentale ale vorbirii, cu 
statut de invariant antropologic, deci relativ transistorice, întrucit au fost reperate 
în toate societăţile umane pe care ie cunoaştem. Ele sînt coneretizate empiric de 
marite gcnuri (epic, dramatic, liric), divizate in subgenuri (roman, comedie, 
poem), subdivizate, la rîndul lor, în specii (roman sentimental, pastoral, poliţist 
_etc.), care pot fi subdivizate în continuare... Fiecare diviziune îşi are propria-i 
temporalitate (în esenţă, invers proporţională cu gradul determinării tematice şi 
formale). Dacă narativitatea e o categorie universală, coextensivă practic cu 
orice comunitate umană istoriceste databilă, în schimb, un gen ca romanul, la 
care investiţia „culturală” e mai relevantă decit investiţia „naturală”, acoperă o 
perioadă limitată, în vreme ce o subspecie ca „romanul pastoral”, aflat sub 
dependenţa nemijlocită a contextului socio-cultural, arc o existență cu mult mai 
scurtă (Genette, c, 74-76). 

Infragenurile" au fost aduse în atenţie de dezvoltarea recentă a Pragmaticii. 
S-a pornit de la observaţia că diversele situaţii comunicative ale existenţei 
diurne reclamă anumite comportamente gestuale si/ori verbale, pe care socie- 
tatea tinde să le institutionalizeze. Formele convenţionale cu ajutorul cărora 
răspundem provocărilor realităţii acoperă o gamă largă de „acte de discurs” (de 
limbaj sau de vorbire) : felicitările de Anul Nou, condoleantele, urările către 
superiori, egali sau inferiori, modul adresării către o autoritate etc. Aceste „acte 
de discurs” se bazează pe structurile elementare ale limbii: asertiunea (postu- 
larea unei stări de lucruri ca fiind adevărată), interogaţia (obţinerea unei 
informaţii de la Celălalt), directiva (incitarea Celuilalt de a face ceva), persua- 
darea (încercarea de a-l convinge pe Celălalt), promisiunea (angajamentul de a 
face ceva) etc. Prin extensiune, ele pot căpăta caracterul unor „forme simple”, 
aşa cum le-a descris André Jolles „mitul” ar deriva din interogalie, „locuţiunea” 
din directivă, „memorabilul” din asertiune etc. (Jolles). 

„Actele de discurs” au imulte dintre caracteristicile genurilor. Aşa, de pildă, 
Crecazá o „aştepiare” bine precizată şi oferă familiaritatea recunoașterii; econo- 
misesc investiţia de energie intelectuală, favorizind imediatitatea cnuntárii si a 
Comprehensiunii (prin stereotipare); implică „reguli constitutive" (de alcă- 
tuire) si „reguli contextuale” (condiţii de folosire). Deosebirea faţă de genuri e 
Că acestea se bazează pe un program realizabil printr-un efort creator, pe cînd 

actele de limbaj sînt, în total sau în mare parte, conventionalizate. Apoi, genurile 
sînt complexe, iar actele de limbaj simple, primele constituie un model abstract 
pe care-l citim în filigranul operei concrete, cele din urmă fac să coincidă 
modelul cu întruparea lui individuală. Reiese de-aici că existenţa genurilor ar 
preceda naşterea literaturii (Théorie de la littérature, 217). 

- De la infragenuri la genurile propriu-zise calea e totdeauna deschisă. Sklovski 
susținea că formele noi de artă au la bază canonizarea unor genuri inferioare : 
poeziile lirice ale lui Puşkin şi-ar avea originea în versuri de album, romanele 
lui Dostoievski în romanele de senzaţie (Théorie de ia littérature. Textes des 
formalistes russes, 69). E cunoscut şi fenomenul invers, al subsidentei, al 
folclorizärii unor genuri legitimate pe treptele sociale de sus, cum o demon- 
strează trecerea „cîntecului de lume” la începutul secolului trecut, din mediul 
boieresc în lumea citadină măruntă,. trecere ilustrată de culegerea lui Anton 
Pann Spitalul amorului. Esenţial e că sistemul genurilor rámine permanent 
deschis şi mobil: el configurează o adevărată topografie a posibilului literar. 


Intertextualitate şi transtexiualitate 


Noţiunea de cod e strîns legati de cea de intertextualitate, în măsura în care 
ideea unui model abstract al regularitätilor semantice şi expresive e indusă de 
analogiile manifeste sau oblice pe care le percepem între diversele texte. 
„Codurile - scrie Jonathan Culler - nu sînt nimic altceva decît le déjà lu, iar cititorii 
care posedă aceste coduri pot fi considerati ca reprezentanţi ai unei intertextualitáti 
generale” (Culler, b, 102). Ce înseamnă efectiv această „intertextualitate” nu € 
lesne de spus: conceptul e atît de frecvent utilizat încît, ca totdeauna in impre- 
jurări similare, circulă în acceptii foarte diferite, O clarificare devine necesară. 

Initial, conceptul de intertextualitate a fost introdus de Julia Kristeva, în 
1967, într-un articol de prezentare a lui Bahtin. Ulterior a fost definit drept 
„încrucişare într-un text a unor enunturi împrumutate altor texte” sau ,trans- 
punere a unui (sau a mai multor) sistem(e) de semne într-un altul” (Kristeva, d, 59). 
După remarca justă a lui Marc Angenot, ideea de text ca „dispozitiv intertextual" 
i-a servit autoarei ca să combată citeva „fetişuri epistemice" : ideea de Subieci, 
ca proprietar âl. Logosului, Autorului şi Operei; cea de Text, ca entitate 
autonomă, cu sens imanent şi structurare codată, impusă din afară; în fine, 
pretenţia de a deriva mecanicist praxisul simbolic din infrastructura economică. 
Această critică, foarte à la page în contextul Tel Quel-ist al anilor '60 (care-l 
combina pe Freud cu Lacan, pe Marx cu Althusser, pe Goldmann cu Chomsky 
şi Derrida!) urmărea să substituie vechilor „fetişuri” un concept de Text 
înţeles — aşa cum am văzut - ca reţea de diferente si reutilizäri indefinite ale 
materialului lingvistic, dar si ca bricolaj productiv si ráspintie de contiguitáti 
conflictuale (Angenot, 131-132). | 

Ulterior, termenul s-a difuzat rapid, enorma sa audienţă determinind depla- 
sări de accent, de nuanţă şi uneori de semnificaţie. Barthes spunea în: 1968 că 
»intertextualitatea c ceea ce restituie teoriei textului volumul socialităţii : nu pe 
calea unei filiafii reperabile, a unei imitații voluntare, ci pe cea a unei dise- 
minări” (Barthes, a, 1015). Mai tirziu, în Le Plaisir du Texte, el considera 
„diseminarea” o veritabilă ,hyfologie" (Ayphos = pinzà de păianjen): „Chiar 
asta e intertextul: imposibilitatea de a trăi în afara textului infinit, fie că textul 
cutare € de Proust sau gazeta zilnică sau ecranul televizorului: cartea face 
sensul, sensul face viaţa” (Barthes, c, 59). Însă deschizind atit de larg frontierele 
conceptului, fácind din orice fel de text un montaj de citate, Barthes interzice 
pur şi simplu investigația. Căci a spune că intertextualitate se află oriunde, 
echivalează cu a spune că nu e nicăieri. 

Laurent Jenny, în schimb, desemnează prin intertextualitate „travaliul de 
transformare şi asimilare a mai multor texte, operat de un text centralizator, care 
păstrează leadership-ul sensului”. Ca atare, el precizează (împotriva [ui Barthes) 
că se poate vorbi de intertextualitate „numai cînd sîntem în măsură să reperăm 
într-un text elemente structurate anterior lui, se înțelege dincolo de nivelul 
lexemului" (Jenny, 262). Punctul de vedere se apropie de cel încă mai restrictiv 
al lui Genette şi anume cá: intertextualitatea e o relaţie de ,coprezentá între 
două sau mai multe texte, eidetic şi cel mai adesea prin prezenţa efectivă a unui 
text în celălalt” (exemple: citatul, plagiatul, aluzia) (Genette, d, 8). 

O pozitie intermediarà intre diseminarca non-conceptualizatä a lui Barthes 
$1 raporturile clar identificate si verificabile ale lui Jenny si Genette ocupá M. 
Riffaterre. Pentru el „intertextul este ansamblul textelor care pot fi apropiate de 
cel pe care-l avem sub ochi, ansamblul textelor regásite in memorie la 
lectura unui pasaj determinat" (Riffaterre, c, 4). Analiza se concentrează asupra 
„urmei” lăsate de intertext, depistabilá ca „anomalie” în lanţul sintagmatic ; 
acesta trimite la competența unui lector capabil să facă apropierile respective. In 
felul acesta nu reintroducem însă vechile „surse” ale comparatismului şi nu 
teoretizám prioritatea detaliului? Lui U. Eisenzweig care i-a reproşal-o 
(Eisenzweig, 162), Riffaterre i-a răspuns că un intertext potential există în 
însăşi structura semicá a cuvintului, ca atare, „ajunge ca un trop să pună 
cuvîntul în relief", iar contextul să indice o transformare a structurii (negatie 
Sau inversiune a uncia din seme) pentru ca sociolectul întreg- să servească de 
intertext”, independent dacá in acest punct s-a instituit sau nu o traditie literarä. 
»Lectura iitefară - conchide Riffaterre - nu e în definitiv decit o semanalizä, 
practicată din instinct.” (Riffaterre, e, 175). 

Pentru Jonathan Culler, intertextualitatea nu e, ca la Kristeva, o teorie 
genetică ori, ca la Riffaterre; o teorie a interpretării, ci, Înainte de toate o teorie 
a condițiilor de semnificare. Ea are două laturi. De o parte, pune în evidență 
Conexiunea textelor, unele cu altele, negínd ideea autonomiei textuale, scumpă 
Structuralismului şi tuturor formelor de close reading. De altă parte, ceca ce € 


LI 

cu mult mai important, ne împinge să considerăm mulţimea textelor în seriali- 
tatea lor cronologică drept tot atitea contribuţii la codul care face posibile 
efectele variate de semnificaţie ; ea devine, în felul acesta, relaţia dintre un text 
şi diversele limbaje ori practici semnificative ale culturii. La fel cum sistemul 
fonologic, gramatical şi semantic al limbii permite să organizám o suită de sunete 
succesive într-o secvenţă de cuvinte inteligibile, intertextualitatea e ceea ce face 
cu putinţă să percepem structurile şi semnificaţiile unui text (Culler, b, 103-104), 

Şi la noi, Smaranda Vultur a susţinut că intertextualitatea reprezintă „una 
dintre axele centrale ale procesului prin care textul se integrează în dinamica 
praxisurilor verbale si semiotice, diferenţiate într-o anumită cultură, la un 
moment dat". Aceasta înseamnă că, in concret, intertextualitatea e un „mecanism 
descriptibil... la nivelul fiecărui text... prin raportare la modul in care struc- 
turarea internă a acestuia reflectă dinamica situaţiei comunicative în funcţie de 
care e generat şi care presupune... codificări prealabile atit ale cîmpului verbal, 
cît şi ale celui textual” (Vultur, 56-57). 

E legitim ca această dispersiune a semnificaţiilor atribuite intertextualitáfii, 
uneori incompatibile între ele, în orice caz eterogene, să sugereze spiritelor 
riguroase o mare mefientá. Em. Vasiliu, de pildă, consideră că „în calitate de 
concept clasificator, intertextualitatea acoperă un domeniu prea vast şi prea 
eterogen în fapte, pentru a putea introduce mai multă ordine în cunoştinţele pe 
care le detinem asupra lumii”, iar „in calitate de concept explicativ, în ciuda 
faptului că stabileşte o relaţie între fapte care nu stau în mod curent «împreună», 
este insuficient de clar precizat...” (Vasiliu, b, 8). Dar dacă e greu cu inter- 
textualitatea, nu e cu putinţă nici să ne lipim de ea. Aici sînt de acord cu Nicolae 
Manolescu : „Din punctul meu de vedere, intertextualitatea este indispensabilă, 
fiind una din trăsăturile specifice ale pocticului" (Manolescu, 85) si imi permit 
să adaug — ale literarului de orice fel, ca şi ale oricărui tip de text figurind in 
nomenclatura discursivă a societății. Problema e însă de a preciza conceptul, 
detimitîndu-i modurile de existenţă, pe care cercetarea curentă le amestecă ori 
le confundă. Cea mai cunoscută şi mai operaţională încercare în acest sens e cea 
a lui Gerard Geneite din Palimpsestes. 

Ea pleacă de la noţiunea de „transtextualitate” sau de ,transcendentá tex- 
tuală”, distingind cinci subdiviziuni : 

1, intertextuatitatea propriu-zisă („relaţia de coprezentá între două sau mai 
multe texte, eidetic şi cel mai adesea prin prezenţa efectivă a unui text în 
celălalt” ; citatul, plagiatul, aluzia); 

2. paratextualitatea (relaţia textului cu titlul, prefata, notele marginale şi 
infrapaginale, ilustrațiile, „jacheta” etc.) ; 

3. metatextualitatea (relaţia de comentariu care leagă un text de altul, fără ca 
necesarmente să-l citeze ori să-l numească) ; 

4. hipertextualitatea (relaţia de derivare a unui text din altul prin. trans- 
formare ori imitație) ; 


CONDITIONARILE LECTURII 85 


5. arhitextualitatea (relatia de apartenentä taxinomicá, de gen; e cea mai 
implicită şi abstractă formă a transtextualitápii; uzează uncori totuşi de o 
menţiune paratextuală, titulară sau infratitulară — „poezii”, „roman”, „eseu” 
etc, Genette, d, 7-11). 

Această schemă folositoare trebuie completată, după părerea mea, cu ceea 
ce voi numi (în lipsa unui termen mai putin uzat) contextualitate. E vorba de 
relaţiile textului (de interacţiune, implicare, interferenţă etc.) cu cîmpul socio- 
-cultural de apartenenţă (genetică sau funcţională) constind, de exemplu, in: 
textualizarea unor opţiuni, interese, atitudini, obsesii caracteristice diverselor 
grupuri sociale (hegemonice sau nu), absorbţia de „preconstructe” tematice ori 
de configurații semantice migrante: ,topoi", „ideologeme” etc. Relaţiile con- 
textuale au şi un component cotextual deoarece într-un moment dat şi în acelaşi 
spaţiu cultural sint detectabile trăsăturile consonante între texte foarte deo- 
sebite : afinități de limbaj, recurente simbolice, un „aer de familie" etc. 
Coexistenta discursurilor (fie ea paralelă, juxtapusă, conflictuală etc.) nu e 
niciodată inocentă. 

Dintre tipurile acestea de transtextualitate cele mai importante îmi par a fi 
arhitextualitatea (dependenţa de gen) şi contextualitatea (dependenţa de cimpul 
socio-cultural) deoarece le supradetermină pe toate celelalte. Astfel, datorită 
tendinței irepresibile de a reedita procedeele sau configuratiile care s-au dovedit 
funcţionale, diversele forme ale intertextualitátii (citatul, plagiatul), ale para- 
textualitátii (titlul, prefata, notele marginale, sumarul), ale metatextualitátii 
(comentariul), ale hipertextualitätii-(imitatia, pastişa, parodia etc.) tind să se 
constituie în (sau capătă statut de) genuri. De altă parte, topologia sincronică a 
textelor, situarea lor în universul discursiv al cimpului cultural, e o sursă de 
analogii şi interferenţe, mai mult sau mai puţin discrete (din unghiul producţiei 
textuale) şi al unui model de lizibilitate, mai mult ori mai putin vag (din unghiul 
Teceptării). Asupra ambelor probleme voi reveni. 


Competentá comunicativă si competenţă lectoralá 


Noţiunea de „competenţă” (în cuplu cu cea ce ,performantä”) a fost introdusă 
în lingvistică de Chomsky. Spre deosebire de conceptul saussurian de langue, 
Care implică un sistem de natură paradigmaticä (reglat prin relaţii de tip 
disjunctiv : „sau... sau”), „competenţa implică preeminenta aspectului sintactic 
(relaţii de tip conjunctiv, de tipul: «si... şi»), în speţă aptitudinea de a produce 
si de a înțelege un număr infinit de enunţuri”. Greimas consideră competența 
lingvistică drept cazul particular al unei facultăţi cu mult mai generale, un 
Savoir faire al regulilor de politeţe, de circulaţie, al modului de a ne îmbrăca, 
de a ne semnaliza sentimente etc... ; acest savoir faire se include, ca alare, 

problematicii oricărui comportament uman, explicitind in ce fel subiectul, 
deţinător al abilităţilor necesare, poate deveni „actant” (Greimas, c, 52). 

Prin analogie, putem postula noţiunea de competență lectoralá ca totalizare 
a cunoştinţelor necesare citirii şi înţelegerii textelor. Conform cu cele arătate 
mai sus, avem însă latitudinea s-o tratăm în două perspective : una, normativá, 
à lectorului implicit (in care caz, fiecare text îşi creează propriu-i „cititor 
model” — după expresia lui Eco), alta descriptivă, a lectorului real in care caz, 
datorită varietátit infinite a textelor si a subiecţilor, nu e posibilă decit o deter- 
minare componentialä (nu cîte şi ce fel de cunoştinţe îi sint necesare cuiva spre 
a citi, ci care sînt categoriile de cunoaştere pe care le solicită în generai lectura). 

Sub această din urmă prismă, spre a face lucrurile mai clare, ar fi util să 

considerăm competenţa lectorală ca o sinteză a cel putin trei competente ; 
comunicativă, literară (sau ştiinţifică), culturală. 
. Competența comunicativá e un concept introdus relativ recent, ja sfirgitul 
anilor ‘60, de Dell Hymes, care opune. polemic idealismului abstract al lui 
Chomsky o viziune empirică şi socială a limbajului ; dacă la creatorul gramaticii 
transformationale funcţionează o veritabilă retorică a metonimiei, întrucît spunînd 
,competentá" înţelege ,gramaticá" si spunînd ,crcativiiate" înţelege „produc- 
tivitate sintactică”, Hymes preconizează depăşirea gramaticii, ca organizare a 
trăsăturilor lingvistice şi cadru -descriptiv, în direcţia studierii stilurilor si a 
strategiilor vorbirii, care mediază îrideplinirea scopurilor urmărite. prin prac- 
ticile discursive, 

S-au făcut diverse încercări de a aproxima conceptul de competenţă 
comunicativă. Preluînd sugestii de la Hymes, John Lyons, P. Bourdieu, 
Richards-Schmidt, Beaugrande-Dressler cred că o reprezentare corespunzătoare 
ar trebui să integreze următorii factori : 

a) un set de modele globale lingvistice, institufionalizate, permitind orga- 
nizarea, integrarea şi controlul informaţiilor, format din cadre (frames), scheme, 
scenarii. ,Cadrele" constituie continuum-uri semantice care evocă in mod 
economic o situatie stereotipatä, indicind conexiunile, nu ordinea articulärii 
obiectelor: oră de curs, pronosport, staţie de-autobuz etc. „Schemele” sint 
evenimente ori situaţii dispuse in succesiune cronologică ori cauzală : călătorie 
cu avionul, internare în spital etc. „Scenariile” sint scheme stabilizate, care 
specifică roturile şi acţiunile participanţilor în vederea atingerii unui anumit 
obiectiv: atacarea diligentei într-un western, a lua pe cineva în căsătorie etc. 
(Beaugrande, 129-130). 

b) o serie de strategii preferenţiale : concentrarea atenţiei asupra primei 
părţi a enunturilor, opţiunea pentru partea din dreapta sus a cimpului vizual 
(de unde şi costul mai mare al reclamei în acest spaţiu), selectarea prioritară 
a informaţiei relevante pentru țelul urmărit, autocorectarea pe parcurs (learn 
on his own) ; 

c) modalitatea utilizării „în situație" a cunoştinţelor lingvistice. A vorbi nu 
înseamnă pur şi simplu a executa o partitură repetitivă, ci de a utiliza materialul 
lingvistic spre a face faţă diverselor împrejurări ale vieţii: oricine se exprimă 
intr-un fel cu superiorii, altfel cu prietenii sau cu fata pe care o iubeşte ctc. 
Noţiunea de „acceptabilitate” nu trebuie redusă la „gramaticalitate” — cum fac 
chomskyenii - căci problema nu e doar de a vorbi „corect”, ci de a vorbi 
Oportun", de a face faţă „pieţei lingvistice”. Locutorul percepe şi evaluează, 
de obicei, de manicră infraconştientă, caracteristicile „situaţiei” (rangut inter- 
locutorilor, cerinţele „terenului” în care se desfăşoară convorbirea ctc.) şi îşi 
orientează enunţarea în consecinţă. El cunoaşte (în mai marc sau mai mică 
măsură) uzul „legitim” al limbajului în diversele sfere ale vieţii sociale, în alti 
termeni, ce e şi ce nu e adecvat fiecărei situaţii. Această „competenţă socială” 
e denumită de Pierre Bourdieu „capital lingvistic”, spre a evidentia astfel 
„posibilitatea prelevării unui „plusprodus” specific, dacă legile pieţei sînt respec- 
tate, iar anticiparea ,preturilor" în vigoare e exactă (Bourdieu, a, 121-123). 

Uzului „legitim” al limbajului îi aparţine cunoaşterea „rolului” şi a „sta- 
tutului”. ,Rolurile" sociale sînt institutionalizate şi recunoscute ca atare de 
locutori, de exemplu: cel de medic, profesor, client, tată etc. Adesea, ele 
presupun relaţii reciproce; medic-bolnav, profesor-elev, tatá-copil, client- 
-negustor etc. De cunoaşterea „rolurilor” depinde utilizarea apelativelor 
corespunzătoare: „domnule”, ,excelentá", ,dumneavoastrá", ,matale" etc. 
Noţiunea de „rol” o implică pe cea de , statut”, definibilă drept poziţie socială 
relativă a diverşitor locutori. , Statutul” e adesca vizibil în îmbrăcăminte (indeo- 
sebi „era” în trecut), determină cine începe conversaţia, se manifestă in conduita 
adoptată, e influențat de sex şi vîrstă etc. (Lyons, a, 205-209). 

Competența comunicativá scoate în evidenţă că vorbirea curentă nu e deduc- 
tibilă nemijlocit din cunoaşterea limbii ; ea presupune in plus capacitatea de a 
traduce, în speţă, de a alege stilul (adecvat) în serviciul strategiei (corespun- 
zătoare) unei situaţii (date). Însă, aşa cum arată Hymes, ,situatie" nu înseamnă 
ambianţă nediferenjiatä sau „magazie” atotprimitoare ; ea este selectiv asociată, 
prin anumite particularităţi, cu stilul şi cu strategia. Cit priveşte modalitatea 
conexiunii, aceasta se dezvăluie dacă operám o diferenţiere de accent, astfel : 
stilul e organizarea mijloacelor în funcţie de scop într-o situaţie determinată, iar 
strategia e organizarea mijloacelor în funcţie de scop într-o situaţie determinată, 
Niciunde nu e mai adevărat decit aici că tonul face muzica. 


Competenta literară 


Presupune cunoaşterea sistemelor de coduri şi experienţa transtextualitátii. 
Despre ambele am vorbit, încît mă voi limita la cîteva consideraţii generale. 

Ca şi competenţa comunicativä, dar în mult mai mare măsură decit aceasta, 
datorită specificitátii obiectului de referinţă, competenţa literară nu se reduce la 
o problematică a „achiziţiei”. Trásátura ei definitorie o constituie „Creativitatea” 
deoarece în orice lectură literară nu e vorba doar de utilizarea (adecvată 
„situaţiei”) a diverselor convenţii, care formează genul, stilul, gruparea, autorul, 
ci şi de capacitatea de a inventa sensuri complementare, de a stabili legături şi 
a produce inferente. Căci orice operă se înscric într-o zonă a posibilului literar 
pe care n-o epuizează, practic, nici un sistem de convenţii. 

Deschid un roman. De la primele rînduri funcţionează o „aşteptare”, 
declanşată de numele autorului, de -gruparea sau familia de spirite căreia îi 
aparţine, de prescriptiile larg definite ale genului, de tematica şi „maniera” pe 
care o sugerează titlul sau colecţia (roman de dragoste, roman de aventuri etc.). 
Lectura se desfăşoară, in mod paradoxal, satisfácind „aşteptarea” si, în acelaşi 
timp, contravenindu-i. ,Asteptarca" e împlinită fiindcă îl „regăsesc” pe autor, 
„regăsesc” trăsăturile proprii grupării sale literare, „regăsesc” un tip de actiune, 
de personaje ori de stil pentru care depozitul de scheme, forme si modele ale 
memoriei mele (sistemele de coduri!) imi oferă termeni de referință. Însă 
„aşteptarea” e frustratá în măsura în care într-una din aceste direcţii sau in mai 
multe, romanul se comportă altfel decit era anticipat. Tocmai surpriza îmi incită 
curiozitatea, iar solicitarea presantă de a lua parte la construirea sensului (rezol- 
vind viduri semantice si nedeterminări, optind pentru anumite piste de semnificație, 
operind motivări, asocieri, interferenţe etc.) imi activează resursele minţii, 

Nu întîmplător Pierre Bourdieu a introdus concepiul de „habitus”, spre a 
denumi structurile signifiante de felul codurilor, deprinse prin învăţare, 
automatizare şi incorporate organismului, care reproduc logica obiectivă a 
conditionärilor. Spre deosebire de „competenţa” ' chomskyană, „habitus”-ul are 
un caracter genetic, fiind un produs istoric, şi, spre deosebire de noţiunea 
psihologică de „habitudine”, are un caracter non-repetitiv : e „un fel de maşină 
transformatoare, care face ca noi să «reproducem» condiţiile sociale ale propriei 
noastre producţii, dar într-un mod relativ imprevizibil, astfel încît devine 
imposibilă trecerea simplă şi mecanică de la cunoaşterea condiţiilor de producţie 
la cunoaşterea produselor”. Concepute ca „habitus”-uri, ca sisteme de scheme 
gencrative şi de percepţie ale practicilor comunicării, codurile permisive (îndeo- 
scbi) trebuie considerate ca relativ autonome în raport cu determinările imediate 
ale ,situatiei” ; ele i se ajustează, dar o pot contrazice (în anumite limite), 
dispun în orice caz de o inventivitate care blochează mecanica relaţiei vectoriale 
dintre cauză şi efect (Bourdieu, a, 121-123; b, 92-94). 

Aspectul creativ al utilizării codurilor e uneori estompat de modalitatea 
inculcării şi a interiorizării lor. Astfel, literatura de consum sugerează cititorilor 
stereotipi tematici şi expresivi care stimulează efectele proicctive, de identificare, 

dar cultivă inertia de gindire şi poncifele de sentiment. De altă parte, şcoala - 

responsabilă de formarea competenţei literare a masei cititorilor — se serveşte 
uneori de o didactică putin recomandabilă : de pildă, există destui dascăli care 
încearcă să „normeze” accesul la sens, furnizind, independent de natura textului 
studiat, interpretări canonice (scrise pe tablă ari dictate spre a fi memorate de 
elevi tale quale, ca o rețetă}; in alte cazuri, se aplică mecanisme decodificatorii 
şi exegetice similare tuturor tipurilor de texte (de regulă, lectura referentialá e 
extinsă asupra poeziei moderne, chiar a celei moderniste). 

Nu e mai putin adevărat că în zilele noastre sistemu! codurilor literare se află 
într-o perpetuă transformare ; el constituie mai degrabă un cîmp de perspective 
decît un ansamblu de opţiuni determinate ; de aceea, problema asimilärii lui € 
cu mult mai complicată decit odinioară. Sintem actuaimente martorii unei 
dezintegrări a codurilor generale, a inmultirii subcodurilor (îndeosebi prin 
hibridizare), a unei extraordinare proliferäri a grilelor de lectură. Toate cele trei 
Circuite literare sint deosebit de active: reţeaua densă si atotcuprinzátoare a 
mass-media favorizează o imensă producţie de paraliteratură ; în acelaşi timp, 
circuitul experimental manifestă o exuberantá neobişnuită : caracterul endemic 
şi extrem de tranzitoriu al „modelelor” literare denotă că mişcarea avangärzii 
S-a institutionalizat, dovada unei aspirații de a menţine productivitatea scriiturii 
la un nivel înalt (rebeliunile anti-canonice nu se mai produc la decenii, ci la 
interval de ani ori de iuni) ; în fine, circuitul standard, presat din ambele părţi, 
reacţionează imprumutind modele din teritoriile vecine. Azi c limpede că 
frontierele dintre circuite au devenit mobile, iar fenomenele de contaminare au 
căpătat un caracter durabil. Însă, de vreme ce condiţiile înseși ale „accepta- 
bilitátii” literare par a fi într-o continuă evoluţie, noţiunea de competentă devine 
friabită şi incertă. Chiar şi expertului ii vine greu să se țină la curent şi sá 
evolueze în cunoştinţă de cauză; eruditia lui capătă tot mai mult un aspect 
sectorial ; cu atît mai derutat e în aceste împrejurări profanul şi cu atit mai mult 
creşte răspunderea forurilor educative. 


Competența culturală 


Ca şi în cazurile celorlalte competenţe, competenţa culturală nu e determinabilă 
ca mărime standard, ci, eventual - şi aproximativ - ca listă de atribute, si nici 
nu e definibilă doar ca „ecran de referinţă utilizat de individ pentru încadrarea 
perceptiilor sale” (Moles, 355) : ea este încă aptitudinea de a integra şi icrarhiza 
cunoştinţele, de a le folosi în mod productiv. 

Competența culturală cuprinde, la nivelul său minimal, corpus-ul rezumativ 
al cunoştinţelor de bază in diverse domenii, mica enciclopedie difuzată de 
învățămîntul elementar obligatoriu. În acest corpus intră încă : un set de evidențe 
ale simpului comun, manifestînd propozițiile tinute drept adevărate în societatea 
respectivă, care trimit la modul acceptat de „lume reală”, un tezaur sapiential, 

alcătuit din aforisme, proverbe etc. care condensează experienţa multiseculară a 
colectivitátii, modul ei de a înţelege si de a evalua existenta, o listă de perso- 
nalitäfi venerate şi un ansamblu de mituri şi simboluri, fundind laolaltă o 
conştiinţă a solidarităţii şi unicitátii grupului. În ce măsură competenţa culturală 
e pătrunsă de ideologie nu mai trebuie dovedit. Ea tezaurizează ,adeváruri" de 
provenienţă diversă, foarte discutabile, dar creditate cu o autoritate egală. si 
indiscutabilä. R. Escarpit scrie în această privinţă: „Orice grup secretă în 
vederea coeziunii sale un liant informaţional care este evidenţa. Evidenţa nu e 
explorată, nu se caută, nu se citeşte: e dată. Apartinind aceleiaşi familii cu 
stereotipul şi conditionarea, e doar mai insidioasă, fiind colorată de acel «bun» 
simt numit într-un mod foarte revelator, «comun». Integratá gîndirii si limba- 
jului, ea disimuleazä, sub argumente bune, faptul că e iraţională... Şi atunci noi 
admitem ca evident că pămîntul e solid, că centrul nostru de greutate € pe 
verticala poligonului de sustinere, că ziua urmează nopţii, că doi şi cu doi fac 
patru, că două paralele nu se întîlnesc, că e rău să furi chiar dacă e posibil si 
atrăgător, că Lamartine (sau Racine, sau Boileau, sau Baudelaire) e un mare 
poet chiar dacă ne plictiseşte, că negrii sînt inferiori albilor (sau invers) şi că 
vom învinge fiindcă sîntem cei mai tari. Unele dintre evidentele acestea sînt mai 
greu de dobindit decit altele si li se atribuie o valoare mai mare. Ele constituie 
cultura” (Escarpit, f, 111). 

Merită să observăm că aşa-zisa Vulgatä, corpusul rezumativ de cunostinte 
enciclopedice transmis marii mase, indeosebi prin intermediul scolii, are in 
zilele noastre, mai mult decît oricind înainte, un caracter eterogen si instabil. 
Una din cauzele acestei stări de lucruri rezidă în incapacitatea sistemelor 
educaţionale de a tine pasul cu dezvoltarea accelerată a societăţii. Eforturi 
se fac. Astfel, există pretutindeni tendința de a inlocui modelul cumulativ- 
-enciclopedic, perimat datorită inmultirii exponentiale a cunoştinţelor, printr-un 
model mai bine adaptat prezentului (în care a fi cult înseamnă a şti cine stie să 
rezolve o anumită problemă sau unde trebuie căutată o informatie utilă). Însă în 
elaborarea noilor opțiuni apar ezitări în selectarea prioritätilor si a strategiilor 
de finalizare, ca si în rezolvarea problemei locului pe care trebuie să-l ocupe 
cultura umanistă în raport cu cultura tehnică. Pe de altă parte, trebuie ţinut 
seama de rolul dispersiv şi centrifugal pe care-l joacă mass-media. Îmbibat de 
audio-vizual din cea mai fragedă vîrstă, agresat, sedus şi copleșit de informaţii 
incidentale, nesiructurate, aleatorii, in flux continuu, individul e împins spre 
superficialitate si conjunctural. Primejdia e ca de la un moment înainte să nu-şi 
mai guverneze universul semantic sau s-o facä partial si contradictoriu, incarnind 
acea formă de cultură caracteristică vremii noastre, pe care Abraham Moles a 
denumit-o „mozaicată”, iar Hermann Hesse ,foiletonistica”. 


gi 
. 4) Contextul 
de cal 


Contextul lingvistic -- 


„Contextul” e pentru lingviști un construct teoretic. Lingvistul - spune John 
Lyons — „operează prin abstracţie, începînd de la situaţia reală ; el postulează 
drept contextuali toti factorii care, în virtutea efectului exercitat asupra locuto- 
- rilor, determină sistematic forma, adecvarea şi sensul enunturilor". (Lyons, 
b, 191). Rezultă de-aici, în pofida unei opţiuni destul de räspindite, că prin 
context nu trebuie să înţelegem doar „situaţia”, ci si „interlocutorul” (ca statut 
şi rol), „cunoştinţele factuale", „varianta stilistică a limbii” etc. Nu e mai putin 
adevărat cá, de regulă, ,situatia" constituie factorul decisiv, 

Janos Petôfi a dat o clasificare utilă a tipurilor de context lingvistic. Ele ar 
fi următoarele: a) contextul verbal al unei expresii (contextul enuntului) ; 
b) contextul extra-lingvistic al expresiei verbale (contextul enunţării) ; c) contextul 
extra-lingvistic al limbii naturale (contextul global al limbii) (Petófi, a, 204). 

Primul context ajută, spre exemplu, la dezambiguizarea deicticelor. O propo- 
zitie izolată, de tipul: „El a venit aici” cuprinde două nedeterminări : cine e 
4&1" ?, ce înseamnă „aici” ? Reintegrind propoziţia în suita textuală de unde am 
decupat- -0, pronumele personal şi adverbul capătă semnificaţii concrete (spre 
exemplu: ,el" substituie pe „vărul meu din Constanţa”, „aici” înscamnă „la 
mine acasă”). Contextul verbal (căruia unii îi spun şi ,cotext") joacă un rol 
preeminent în procesul comprehensiunii. Sensul contextual (respectiv, ai intre- 
gului text, limitat între un „început” şi un ,sfirgit”) permite focalizarea tematică, 
elaborarea de ipoteze privind sensul fazelor ori propoziţiilor, ghicirea cuvintelor 
necunoscute, corectarea tacită a unor erori de tipar etc. 

Cel de-al doilea context permite interpretarea unor enunturi care pot spune 
altceva decit „sensul lor literal” (= valoare semantică ataşată enuntului, identică 
sicşi în diversele ocurente, în alti termeni, starea de lucruri dezignată). Rostind 
cuvintele „se strică vremea” cineva poate intenţiona să aprecieze că relaţiile 
politice internaţionale se degradează (metaforá!) ori să-şi ia in ris un prieten 
pesimist (ironie ! ) ori să implice că in plimbarea proiectată cu soţia e e necesar 
să-şi ia umbrela (implicatie conversaţională). Însă sensurile „metatoric”, „ironic” 
sconversaţional” nu aparţin propoziției însăşi, ele constituie sensuri adiţionale, 
introduse în anumite condiţii enunciative, tinind seama de situaţie, interlocutor, 

sistemul conotativ al limbii, prin urmare în funcţie de context, La fel, propozitia 
„Am pierdut trenul” poate insemna „Am ratat o mare şansă”, „Vreau să mă 
culc” echivalează cu „Aş dori ca vizita să ia sfîrşit” sau „Vreau să vă debarasez 
de prezenţa mea”, iar cînd un cunoscut îmi spune într-o librărie : „Cartea lui X 
e foarte bună” îi răspund „O am", subintelegind că mi-a propus s-o cumpär. 

Aşa cum a arătat J.S. Austin, orice enunţ are un sens locutionar (aşa-zisul 
„sens literal”), unul ilocutionar (corespunzind „intenţiei”, ,actiunii” pe care 
vreau s-o împlinesc) şi unul perlocutionar (efectele nedorite, adesea aleatorii, 
ale cuvintelor mele). (Fie menţionat in treacăt, Paul Valéry observase cu 
pătrunderea-i obişnuită, încă înainte de Austin, existenţa celor trei sensuri, 
numindu-le : literal, intentional şi involuntar.) (Schmidt-Radefeldt, 384). E 
evident că, pentru a identifica sensul ilocutionar sau s-a e nevoie să 
situăm enunţul in context, în spațiul enuntärii sale. 

Cel de-al treilea tip de context are în vedere „ambianța socio-fizică în care 
e folosită limba naturală”. Ca atare, se extinde asupra totalitátii relaţiilor 
interpersonale şi practicilor discursive, angajînd întreaga sferă a existenţei 
sociale. E un cadru prea general şi prea Jarg spre a mai avea aplicaţii imediate 
în teoria lecturii. 


Între autonomie şi contextualizare 


Avîntului lansonist din primele două decenii ale secolului nostru, axat pe 
problematica pozitivistă a determinării non-mediate a literarului de cátre extra- 
-literar i-a urmat, printr-o mişcare de pendul, caracteristică evoluţiei ştiinţelor 
umane, o puternică reacţie de sens contrar, fundatä pe ideea autonomiei lite- 
raturii şi a specificitátii ei de artă a cuvîntului. Resurgen(a imanentistă s-a 
manifestat, sub forma cea mai clară şi mai conştientă de sine, în cadrul 
„New-Criticism”-ului american, iar, ceva mai tirziu, în anii '60, a făcut ravagii 
sub înfăţişarea structuralismului. W.C. Wimsatt jr. şi M.C. Beardsley denuntau 
răspicat, încă în 1946 şi 1949, cele două erori veniale ale interpretării istoriste 
Sau istorizante : „eroarea intenţianală” şi „eroarea afectivă”, cea dintii constind 
în lectura poemului în perspectiva genezei (mai exact, a intenţiei auctoriale), 
cea de-a doua constind in lectura poemului în perspectiva efectului provocat (a 
emotiei resimtite de cititor). Prima eroare viza iluzia că, anchetind laborios 
preliminariile operei (în ce condiţii a luat naştere), am putea afla ce a vrut să 
spună autorul şi în felul acesta i-am desluşi secretele. Avertizind împotriva 
celeilalte erori, încă mai primejdioasă prin universalitatea ei (căci nici măcar 
expertul nu e în stare să-l reducă la tăcere pe cititorul ingenuu pe care-l poartă 
în sine), cei doi critici americani voiau să combată „confuzia dintre poem si 
efectele sale, dintre ceea ce este şi ceea ce provoacă... (Eroarea afectivă) începe 

prin încercarea de a deriva standardele criticii din efectele psihologice ale 
poemului si sfirseste în impresionism si relativism. Rezultatul... e că poemul 
însuşi, ca obiect al unei judecăţi critice specifice, tinde să dispară.” Dar ce 
înseamnă „poemul însuşi”, „opera însăşi” ? (Rosenblatt, 61-69). 

Între atitia alţii care ne-o spun, voi alege, pentru motive ce nu mai trebuie 
argumentatie, mărturia lui Lévi-Strauss. „Cind Jakobson şi cu mine — declara 
într-un interviu marele antropolog francez — am încercat să facem o analiză 
structuralistă sonetului lui Baudelaire Les chats, noi nu ne-am apropiat de text 
ca de o operă deschisă, în care am putea descoperi tot ce a fost depus în el de 
epocile următoare ; ne-am apropiat de text ca de un obiect care, o dată creat, a 
căpătat - aga-zicind — rigiditatea unui cristal şi căruia ne-am limitat să-i punem 
în evidenţă proprietăţile.” Eco i-a obiectat lui Lévi-Strauss, pe bună dreptate, că 
orice text reclamă cooperarea lectorului, iar aceasta € totdeauna particulară, 
exprimă o anumită opţiune, un fel special de a înţelege şi a evalua semnificaţiile. 
Analizind sonetul lui Baudelaire, cei doi exegeti nu puteau şi nici n-au putut 
să nu acţioneze ca „instanţe constitutive în procesul actualizării textului”, 
impunîndu-şi propriile soluţii (evidente în organizarea demonstraţiei, ordinea 
prioritätilor, accentuarea doar a anumitor aspecte între mai multe posibile etc.) 
(Eco, c, 4). Nici un poem nu poate fi citit „obiectiv”, orice lectură, fie chiar 
conformă traseelor textuale, e datată, „în funcţie de”. Altminteri, totul ar fi 
extrem de simplu: am accepta că analiza lui Jakobson şi Lévi-Strauss are un 
caracter definitiv, cá peste ea nu mai e nimic esenţial de spus, că cearta în jurul 
interpretărilor, infirmitate congenitală a criticii, dar, deopotrivă, sarea şi piperul 
ei, ar lua in mod irevocabil sfîrşit. „Opera literară - sería Jauss — nu e un obiect 
existent în sine care ar prezenta oricînd aceeaşi aparenţă oricărui observator ; 
un monument revelind observatorului pasiv esenta-i intemporalá. Ea e alcătuită 
mai degrabă ca o partitură spre a trezi cu ocazia fiecărei lecturi o rezonanţă 
nouă, smulgínd astfel textul materialitätii cuvintelor şi actualizindu-i existența.” 
(Jauss, a, 47). 

În genere, structuralismul, ca si celelaite tipuri de ,close reading", ignorä 
istoricitatea cercetătorului. Însă - cum se întreabă un semiotician umorist — un 
text care cade noaptea in pädure face oare zgomot? E aproape o platitudine sä 
remarci cá pentru a înţelege o foaie acoperită cu semne trebuie să-i cunoşti 
codul, că pentru a lua act de relaţia diferenţială trebuie să percepi diferența. Si 
totuşi sînt lucruri care trebuie mereu repetate, de exemplu, că fără o conştiinţă 
receptoare textul e maculaturá, literă moartă, „admirabilul aranjament sintactic 
al unui discurs care nu spune nimic” (Paul Ricoeur). 

Vedem astăzi mai bine decit acum două decenii că structura" nu e o entitate 
substantialä, ci o ipoteză de lucru, bazată pe selectarea anumitor elemente şi 
organizarea lor în configurații plauzibile. Decizia de a porni în construcţia mode- 
lului de la un anumit tip de recurente, de preferinţă altora, depinde de poziţia si 

aprecierea analistului. „Această operaţie fundamentală nu e niciodată justificată, 
intuiţia cercetătorului sau tradiţia, adesea moda critică a momentului determină 
tipul structurilor căutate si care vor fi găsite in opera studiată.” (Mounin, 153). 
De fapt, în fata operei nimeni nu e inocent. Nici un cititor, nici profanul, nici 
expertul nu sînt în contact nemijlocit cu textul, n-au privilegiul de a-l examina 
direct. Accesul la semnificaţii îl mediază codurile, sistemele de convenţii 
deprinse prin studiu şi experienţă. Aşa cum am mai arătat, considerarea litera- 
turii ca literatură, a artei ca artă, nu decurg dintr-o relaţie „natutală” cu obiectele, 
ci din aplicarea unor convenţii care se bucură de consacrarea instituţiilor de 
legitimare (şcoala, critica, Academia). Un raport naiv ori charismatic cu arta e 
o utopie, un mit romantic „necesar atit dominaţiei exercitate de o fracțiune 
elitară, cît şi afirmării autonomiei artei şi literaturii” (Dubois, b, 122). 
. Cum rămîne atunci cu „poemul însuşi” ? Noţiunea îmi pare iluzorie : poemul 
nu € altceva decit un titlu, un corpus de semne şi un spaţiu consensual, Fiecare 
cititor îl aduce la viaţă, dindu-i sens şi trăindu-l în felul său. Atunci însă, se 
îngrijorează Wellek, (si nu e singurul), mai e oare cu putinţă să vorbim de 
Divina Comedie ori de Hamlet? (Wellek, Warren, 122). Nu se pulverizeazá 
unitatea operei în varietatea lecturilor? Există oare atîtea Divine Comedii cíti 
cititori? Da şi nu! Da, fiindcă nici o lectură nu e strict identică celeilalte ~ nu, 
fiindcă toate se înscriu (dacă nu sînt aberante) în acelaşi cimp semantic. Lecturile 
diferă, dar, în mod normal, au o bază comună. Faptul, empiric verificabil, că 
un text declanşează în acelaşi moment şi în acelaşi spaţiu cultural lecturi relativ 
apropiate, denotă că cititorii uzează de sisteme de convenţii similare, altfel 
spus, că au un mod analog de a pune operele în context. 


Noţiunea de „context” în teoria lecturii 


Noţiunea extralingvisticá de „context” echivalează cu sistemul de referinţe 
(nedezvăluite ori neconstientizate) sau explicite (manifestate prin asertiuni ori 
indicati specifice), de care cititorul se serveşte spre a construi sens ori/si a 
evalua opera (textul). Poate fi imaginat ca un cîmp intermediar, aflat între cititor 
şi text, care moduleazá orientarea şi stilul receptării individuale, 

Unii sociologi ai literaturii îl definesc în termeni foarte generali, de aceea 
puţin operatorii. Deschiderea prea largă problematizează rentabilitatea practică 
a unor concepte ca acela de „viziune despre lume” al tui Lucien Goldmann sau 
cel de „personalitate de bază”, imprumutat de Gilbert Murry americanilor 
Kardiner şi Linton şi descris ca un „substitut psihologic al conştiinţei posibile 
de clasá”. (Murry, 213-214). Mai pertinent imi pare a fi termenul de „cultură 
literară” introdus de polonezul Janusz Slawinski, înţeles ca „sistemul de orien- 
tare relativ omogen, care permite participanţilor la comunicarea literară să se 


- înţeieagă prin mijlocirea operelor, asigurind în acest fel concordanța reciprocă 


CONDITIONÁRILE LECTURII 95 


a codurilor de emisie si de destinatie si garantind comparabilitatea receptorilor 
individuali " (Slawinski, 83). Componentele ,culturii literare" ar fi: cunoas- 
terea tezaurului clasic, predilectiile de gust şi „competenţa literară” (constind in 
aptitudinea de a folosi experienţa cistigatä spre a interpreta opere non- 
-standard). Şcoala olandeză de sociologie empirică a literaturii (C.J. Van Rees, 
H. Verdaasdonk), foarte activă în ultimii ani, consideră că la baza percepţiei 
estetice a operelor, ca şi a judecăților critice, stă „concepţia despre literatură” 
definită ca „set de enunturi normative asupra proprietátilor pe care trebuie să le 
posede textele spre a fi recunoscute drept literare şi a functiunilor atribuite 
literaturii” (Van Ress, b, 289). 

În opinia mea, e esenţial să distingem între contextul primar - inerent şi 
spontan, constituind o condiţie preliminară a oricărei receptări şi contextul 
secundar — adoptat prin decizia cititorului avizat, a criticului sau expertului, ca 
mijloc de exploatare analitică. Slawinski, Van Rees şi Verdaasdonk au meritul 
că demitizează falsa evidenţă a aşa-zisului „contact direct”, imediat, cu textul, 
dar greşesc amestecind două contexte, totuşi foarte diferite : contextul primar, 
care e un „habitus”, cu contextul secundar, care e o strategie liber asumată. Ei 
confundă, în felul acesta, calitatea individului de „produs” al sistemului (ceea 
ce înseamnă conditionarea, dar nu anularea libertăţii de decizie”) cu cea de 
„producător” (ceea ce înseamnă libertatea de decizie, dar nu ieşirea de sub 
regimul determinării generale). Relaţia dialectică a celor doi termeni e esenţială 
în fundarea teoriei lecturii. 

Contextul primar traduce ceea ce W. Bolecki numeşte „cadrele sociale ale 
lecturii”, evantaiul de restricţii comandind în fiecare etapă istorică limitele 
pragmatice ale literaturii şi graniţele lizibilităţii (Bolecki, 78). Altfel spus, 
rezidă în setul de convenţii, cunoştinţe şi conotaţii, imposibil de definit a priori, 
care circumscrie Ja un moment dat şi la nivelul unci comunităţi culturale relativ 
omogene raporturile indivizilor cu arta şi literatura (ce citesc, cum citesc, în ce 
fel îşi verbalizează lecturile). E o instanţă puternic ideologizată, care convertește 
opţiunile posibile stadiului dat al conştiinţei sociale in sfera producţiei şi al 
consumului de bunuri simbolice. 

Contextul secundar constituie un sistem de referințe adoptat voluntar şi nu 
impus individului prin simpla apartenenţă socio-culturalá. Tocmai de accea 
funcţionează în condiţiile neutralizării relative a contextului primar, prin consti- 
entizare şi control autocritic. Această neutralizare işi are, de bună-seamă, 
limitele, ştiut fiind că emanciparea de sub tutela sociatităţii e anevoioasă chiar 
în cazul celor ce sint în stare să se scruteze cu maximă luciditate. Totuşi, 
cititorii experimentați, criticii si experţii reuşesc să impună o anumită surdiná 
determinărilor comune, dacă nu sá se smulgă în mare parte de sub influenţa lor, 
asumindu-şi contexte secundare specifice lecturii şi comprehensiunii textelor 
literare : acestea sînt strategiile interpretative. 

? Contextele secundare sint de mai multe feluri, după strategiile utilizate : 

Contextul originar - Vizează proiectarea operei in spaţiul genezei sale fie 
pentru a-i studia circumstanţele elaborării (tradiţia literară, biografia autorului, 
configurația sistemului literar etc.), fie pentru a-i reconstitui situaţia de enuntare, 
prin critică filologică (datarea şi autenticitatea textului, lámurirea termenilor 
arhaici, dialeciali etc. a aluziilor etc.). E strategia caracteristică istoriei literare, 
care şi-a avut epoca de glorie în primele decenii ale veacului, dar continuă să 
ocupe, sub forme remaniate, un loc de prim plan în cercetarea literară. 

“Contextul subiectiv - E o modalitate a autopostulării subiectului, a instituirii 
sale ca principiu selectiv şi „scaun de judecată”. În acest scop, trăsăturile 
idiosincratice sînt integrate într-un soi de alter ego, într-un substitut idealizat al 
personalităţii, corespunzînd i imaginii pe care individui vrea s-o dea despre sine. 
E un context tipic pentru critici şi eseişti. 

Contextul transtextual (intertextual) — Constă in punerea sistematică în relaţie 
a unei opere cu cele din care derivă (prin imitație, influență, parodie etc.) sau 
cu care prezintă afinități (de serie cronologică, gen) sau cu care, pur si simplu, 
convietuieste în acelaşi spaţiu cultural. E strategia exploatată îndeosebi de 
comparatisti. 

Contextul analitic - Are în vedere subordonarea lecturii unei grile inter- 
pretative împrumutate ştiinţelor umane (sociologie, psihanaliză, lingvistică, 
antropologie etc.), care decupează în operă parcursuri omogene sau combină 
unităţile selectate în modele cu rol de simutacru. Strategiile analitice sînt încă la 
modă (deşi s-ar putea ca momentul de apogeu să fi rămas înapoi) datorită 
caracterului lor scientizant: sînt sistematice, descriptive (evitind de regulă, si în 
mod explicit, evaluarea) operează cu un limbaj tehnicizat (ca atare, riguros), îşi 
propun obiective parțiale (în principiu, mai lesne de atins). 


Sistemul literar 


Se poate afirma că „sistemul literar” transmite si administrează codurile si 
convențiile de care depind producția si receptarea literaturii. Dar ce este 
„sistemul literar” (alţii spun „instituția literară”)? Noţiunea, devenită în ultimul 
timp familiară sociologiei literaturii, se referă la un subsistem al sistemului 
producerii şi circulaţiei bunurilor simbolice, cuprinzind instituțiile care se ocupă 
cu literatura (de producţie : reviste, edituri etc. ; de difuzare : librării, TV etc. ; 

de conservare: biblioteci, muzee; de reproducere a sistemului: şcoala) si 
agenții implicaţi, sub o formă sau alta, în activitatea literară (autori, critici, 

cititori, redactori, librari etc.) (Dubois, b, 81-102; Van Rees, a, 292). Dintre 
diversele modele care încearcă să dea socoteală de organizarea şi funcţionarea 
sistemului literar, cel mai plauzibil şi mai incisiv îmi pare a fi cel propus de 


CONDITIONÁRILE LECTURII 97 


Pierre Bourdieu. Îl voi urma, de aceea, în expunerea de faţă, distanţindu-mă 
însă de unele teze, care îmi par Viele tre Aj sau, în orice caz, formulate prea 
trangant. 

Bourdieu distinge i în sistemul literaturii două subsisteme opuse şi, în acelaşi 
timp, complementare : „cîmpul producţiei restrinse” şi „cimpul de mare pro- 
duciie”. Cel dintii funcţionează pe baza unor criterii calitative, autoimpuse, în 
circuit închis, angajindu-i pe producătorii înşişi: creatorii de bunuri simbolice 
sint şi receptorii propriilor opere. Cel de-al doilea cimp e guvernat de mecanis- 
mele pieţei, de căutarea profitului şi legea cererii şi a ofertei; aici producătorii 
îi au în vedere pe non-producători, scopul lor fiind de a cuprinde cel mai vast 
public, iar mijloacele - industriale (producţie de serie, pe bază de stereotipi}. 

,Cimpul restrîns” constituie rezultatul unui lung proces istoric de auto- 
nomizare a producţiei intelectuale şi artistice, „corelativ apariţiei unei categorii 
social-distincte de artişti sau de intelectuali profesionişti, din ce in ce mai 
inclinati să nu cunoască alte reguli decît cele ale tradiţiei specifice... şi din ce 
în ce mai în măsură să-şi elibereze producţia şi produsele de orice servitute 
exterioară”, Acest proces începe în Florenţa secolului al XV-lea, e întrerupt 
două secole de monarhia absolută şi Contrareformă, dar se accelerează brusc o 
dată cu revoluţia industrială sí mişcarea romantică. (Bourdieu, c, 32-33). 

În cîmpul restrîns are loc o concurenţă aprigă între diversele grupuri şi 
instante de legitimare (reviste, cenacluri, şcoli, societăți etc.) pentru redis- 
tribuirea „capitalului simbolic”, în speţă, pentru ocuparea unor poziţii influente 
şi consacrarea culturală (intrarea î în Antologie, corpusul operelor omologate 
de conştiinţa colectivă, ascensiunea pe treptele notorietății culturale etc.). 
Nou-veniţii - agregati în ceea ce se numeşte de obicei o generație: un grup de 
vîrstă, interese şi amibitii comune — uzeazá de două tactici spre a-şi face loc: 
fie cooptarea (căutînd să-i înlocuiască pe cei bătrîni ori demisi), fie contestarea 
(declansind lupta împotriva unor persoane ori a „regulilor de joc”). Dar pentru 
că autonomia „cîmpului producţiei restrinse" depinde de ţinerea in friu a erezici 
(dat fiind că orice erezie e contagioasă, iar societatea nu e niciodată dispusă să 
tolereze institujionalizarea unor contranorme, chiar şi numai limitate la planul 
estetic), răzvrătiţii sint la început trataţi cu severitate (instituţia literară ii 
marpinalizează, forurile academice îi condamnă la oprobiu public). Apoi însă, 
pe măsură ce timpul îndulceşte asperitátile si deflorează iluziile, energia anarhică 
şi destructivá a avangárzii se domoleste şi se canalizează : membrii ei renunţă, 
obosesc sau sint recuperaji, iar multe dintre tehnicile literare folosite sînt 
încorporate codurilor dominante. 

Logica inerentä „cîmpului producţiei restrinse” împinge, după Bourdieu, la 
căutarea permanentă a originalității. Motivul e evident: numai prin aptitudinea 
de a se distinge, de a ieşi din cenusiul statistic si stilistic, cîmpul îşi poate afirma 
specificitate şi, prin aceasta, indreptätirea la o existenţă autonomă. De aceea, 

tendinţa generală e de a testa mereu noi modalităţi de rezolvare a poeticii 
diverselor genuri (în plan tematic, stilistic etc.), mergind pină la pierderea 
controlului şi, prin supralicitare, la dezarticularea codurilor. La fel, e clară 
sfortarea de a ameliora performanţele tehnice (deoarece acestea par a ilustra 
nemijlocit nivelul profesional). Incit, datorită nevoii de a-şi valida independenţa 
prin diferenţiere, „cîmpul producţiei restrinse” caută să-şi accentueze izolarea 
şi ezoterismul. Literatura pe care o cultivă ünde spre rafinament şi sofisticare, 
iar experimentele estetice se institutionalizeazá; în roman, modul de repre- 
zentare primează asupra obiectelor reprezentate, felul de a spune contează mai 
"mult decit ce e spus, în poezie, subversiunea tradiţiei devine o rutină, invenţia 
ludică o practică generalizată. 

Dezvoltínd tezele lui Bourdieu în spiritul, dacă nu în litera lor, e a putea 
postula că tensiunile şi confruntările din „cimpul producţiei restrinse” determină 
în fiecare etapă istorică principalele aspecte ale sistemului literar în ansamblul 
sáu: în primul rînd, configurează şi actualizează sistemul codurilor (ceea ce 
implică o redefinire pragmatică a literaturii, o ierarhizare a genurilor, stilurilor, 
temelor etc.) ; în al doilea rind, orientează criteriile valorizării (ce „place” sau 
ce ,intereseazá") ; în al treilea rînd, stabilizează viziunea asupra Antologiei, 
reinterpretiné patrimoniul clasic şi operind selecţia operelor contemporane. Un 
rol important îl joacă din toate cele trei puncte de vedere critica (sub cele trei 
forme alc ei: jurnalisticá, eseisticá, academicá), aláturi de Academie si dc 
şcoală. În orice caz, „cîmpul restrins" legifereazá in problemele literare pentru 
întreaga societate, fiind singurul abilitat să confere legitimitatea estetică şi să 
furnizeze echipamentul de lectură standard. El retransmite şi reinterpreteazá 
determinärile economice, sociale şi politice active la nivelul întregii societăţi. 

„Cîmpul de mare producţie” e adaptat imperativelor pieţei şi vizează cel mai 
larg public cu putinţă. Producătorii creează în funcţie de cerere, tinzind să 
satisfacă aşteptările cunoscute sau prezumate, să se adapteze intereselor şi 
gusturilor clientelei. Pentru a asigura lizibilitatea şi asentimentul se urmăreşte 
„excluderea sistematică a tuturor temelor ce ar putea prilejui controverse sau de 
natură să şocheze o fracțiune sau alta a publicului, în folosul personajelor şi al 
simbolurilor euforizante şi stereotipe, locuri comune în care cele mai diferite 
categorii de public pot să se proiccieze”. Chiar dacă e avută in vedere o 
categorie statistică a populaţiei (tineretul, femeile, amatorii de sport etc.) 
tendința e de a căuta „cel mai mare numitor social”, modalităţi de tratare 
susceptibile să producă un larg consens. (Bourdieu, c, 64). 

Bourdieu e prea inteligent ca să se abandoneze deliciilor logicii speculative 
în detrimentul ilogicii realului, care, oricît de batjocoritor s-ar comporta faţă de 
frumoasele noastre construcţii, rămîne totuşi piatra de încercare a teoriei. El îşi 
dă bine seama că ambele cimpuri nu sînt nişte blocuri nediferentiate, că admit 
o serie de diviziuni şi forme intermediare. Astfel, în „cîmpul producţiei mari”, 
alături de operele de tip „omnibuz”, esteticeste fără pretenţii, există o întreagă 

literaturá destinatä clasei mijlocii, mai ales fractiunilor ei in ascensiune, $i o 
alta adresată păturii intelectuale a acestei clase, ambele făcute pe măsura 
clientelei, însă investite cu semne culturale. La fel, în „cimpul producţiei 
restrinse” trebuie deosebite operele de avangardă, rezervate citorva aleşi, de 
cele pe cale de consacrare sau deja recunoscute de comunitatea producătorilor. 


Constatind aceste derogári de la imperativele modelului propus, Bourdieu nu | 


trage însă nici o concluzie. El crede probabil că e vorba de excepţii care 
confirmă regula. De fapt, problema care se pune e a însăşi legitimitátii modelului 
dihotomic. În adevăr, de ce doar două cimpuri şi nu trei? 

- Citeva argumente îmi par că sprijină tocmai un model remaniat al sistemului 
literar, de tip trihotomic ; i 

1. Creşterea progresivă a nivelului de trai si a gradului de instrucție in anii 
postbelici a sporit enorm ponderea publicului mediu, repulsiv sau indiferent 
faţă de rafinamentele ,cimpului restrins", dar nesatisfăcut nici cu codurile 
sărace, repetitive, schematice ale producției de serie. 

2. Extraordinara expansiune a comunicărilor de masă (îndeosebi TV, Radio, 
colecțiile „Poche” etc.) are drept consecinţă o tendinţă de amestecare a publi- 
curilor şi de eclectism al ofertei (produsă în ideca de a-i mulţumi pe unii fără a-i 
indispune pe alţii). 

3. Cele două „cimpuri”, al producţiei restrînse şi al marii producţii, tind în 
mod natural să se scindeze, însă pentru motive opuse: în cel dintii, voinţa de 
diferenţiere şi concurenţa imping la supralicitarca originalității, iar aceasta duce 
la despărţirea elementelor radicale (de obicei recrutate dintre tinerii fără situaţie, 
de aceea agresivi şi dispuşi să rişte) de elementele moderate (trăind din renta 
propriei reputatii şi detinind poziţii pe care nu vor să le piardă); în cel de al 
doilea, fractiunile mai avansate intelectual şi mai mobile social ale non- 
-producătorilor tind să se separe in predilectii şi gusturi de marea masă (fie 
pentru că efectiv producția pentru consum nu-i mai satisface, fie pentru că 
doresc să se distingä de anturaj, iar mijlocul optim de a sui peste egali e de a-i 
imita pe cei de deasupra). Or, refuzaţii „cimpului restrins” şi evadaţii „cîmpului 
mare” sînt făcuţi să se intilneascá şi să coopereze : primii găsesc la cei din urmă 
o audienţă nesperatä, ultimii Ja cei dintii o solicitudine care le dă o idee mai 
înaită despre ci înşişi. 

Aceste remarci converg in a sugera necesitatea unui al treilea cimp 
intermediar, care funcţionează combinind legile pieţei cu criteriile valorice, 
Exemplele concrete nu lipsesc. Există, de pildă, o rețea a producţiei didactice 
(manuale şcolare) si o alta a cărţii ştiinţifice (lucrări specializate). Cea dintii 
dispune de o importantă audienţă stabilă (cererea e constantă, datorită primenirii 
generaţiilor), cea de-a doua se adresează unor micro-publicuri diferenţiate, tot 
atît de certe sub raportul „desfacerii” (datorită difuzării prin biblioteci univer- 
sitare şi institute de profil). Aceste două reţele echilibrează oferta cu cererea, în 

-principiu fără concesii calitative. Dar şi în domeniul beletristic o serie de edituri 
îşi caută drumul între restricţiile estetizante şi stereotipii de succes, între operele 
create pentru public şi cele care tind să-şi creeze publicul. Ele programează 
colecţii vandabile (polițiste, romane de dragoste, almanahuri în stil magazin 
etc.), cáutind să evite, în limita posibilului, ponciful şi formulele de duzină ; în 
acelaşi timp, tipăresc clasici ai literaturii universale ori autori contemporani de 
prestigiu, ocolind însă modalităţile prea şocante. Cit despre cititori, ei sînt 
constrinsi de însăşi exigenţele vieţii moderne să adopte o poziţie amfibie : „Aşa 
cum intelectualii integrati circuitului literar traditional - scrie R. Escarpit - sînt 
deopotrivă, desi cu reticente, dar în mod ineluctabil şi telespectatori, la fel ei au 
o dublă comportare şi în abordarea cărţii, de o parte, prin reţeaua care le e 
proprie, de alta, prin reţeaua de masă, la care participă î împreună cu ansamblul 
populaţiei cititoare”. (Escarpit, d, 212). Încit, modelul in trei trepte (sau 
„Cîmpuri” sau circuite) pare mai bine adaptat complexităţii actuale a sistemului 
literar. 


Între socialitatea si singularitatea lecturii 


Accentuarea a ceea ce e comun în lecturile dintr-o epocă dată si un spaţiu 
. cultural anumit (ca efect imediat al înscrierii în orizontul cognitiv si axiologic 
al conştiinţei literare a momentului) nu urmăreşte să nege latura lor personală si 
ireductibilă. În opinia mea, lectura nu poate fi definită în termeni extremi: nu 
c numai determinată si nu e doar autonomă, specificitatea ci rezidă tocmai in 
dialectica dintre coercitiile sistemului şi libertatea relativă a individului. 
Verva demitizantă a sociologiei tinde, de la un moment dat înainte, să 
dizolve singularitatea cititorului în generalitatea tipului, să descopere o 
„funcţionare conformă” în fiecare gest, să surprindă o mecanică reproductivă în 
orice comportament. De fapt, impactul socialitárii un impact agresiv şi limitativ, 
deşi adesca inaparent, se insinuează pretutindeni. Chiar şi alegerea cărţilor pe 
care le citesc e mai mult a celorlalţi decît a mea; cele care ajung la mine 
traversează o filieră de filtre succesive, montate în pilnie, deci cu sita din ce în 
ce mai fină: editorul triază manuscrisele trimise de autori; librarul triazá 
producția editorială în funcţie de gustul prezumat al clientelei : criticul triazá 
publicațiile din librărie : un „leader de opinic” triazä recomandările criticului, 
sfátuindu-má să cumpăr ori să împrumut cutare titiu. Si piná şi atunci cînd mă 
aflu faţă în faţă cu cartea, în liniştea odăii sau poate în tramvaiul care má duce 
la serviciu, dar izolat de ceilalţi, repercutind cuvintele şi imaginile pe ecranul 
interior, pînă şi atunci s-ar părea că nu sint eu însumi: între text şi cul meu 
veritabil se inierpune, la un nivel preconstient, grila codurilor, asimilate si 
interiorizate, cu ajutorul cărora construiesc sens, ansamblul cunoştinţelor si 

convingerilor ideologice care-mi orientează interpretarea şi modul de apreciere. 
lar cind cineva îmi cere o părere articulată despre opera citită, i-o comunic 
într-un limbaj împrumutat grupului social de referinţă (cu care mă emulez şi de 
la care culeg exemple). Íncit mai rămîne ceva „al meu" în contactul cu cartea ? 

Întrebarea e retorică. Cunoastem cu toţii răspunsul, problema e doar de a ne 
verifica intuiţia, găsindu-i o fundamentare plauzibilă. Fără a ne rătăci în 
speculaţii filozofice, care nu-şi au locul aici, ráminind în orizontul problemei 
discutate, ceea ce cred că trebuie spus întii e că funcţia primordială a sistemului 
literar e de a circumscrie spaţiul opţiunilor posibile; în alte cuvinte, nu ne e 
impusă soluţia (în concretul ei}, ci numai aria (enormă) în care trebuie căutată, 
Concret: oricît de restrinsä (prin selectiile succesive) şi oricît de dezagreabilá 
(prin cenzurile inerente) ar rămîne cantitatea cărţilor la care am acces, ea e încă 
uriaşă, depăşind cu mai mult decit mult ceea ce m-ar interesa şi aş putea sá 
citesc în lungul unei vieţi (sau probabil a zece); în afara cărţilor care există în 
librării îmi stau la dispoziţie bibliotecile, cu averea lor coplesitoare; practic 
vorbind problema e de a şti să mă descurc: dificultatea nu constă azi în lipsa 
titlurilor, ci in supraabundenta lor. 

Cit priveşte lectura însăşi, „contextul primar” (si aici apare cea de-a doua 
funcţie a contextualizării) mă înarmează cu mstrumentatia comprehensiunii (cu 
sistemele de convenţii şi conotaţii), dar modul de a o utiliza rămine eminamente 
idiosincratic, diferit de la individ la individ. Căci, după cum am arătat, codurile 
lingvistice sint „probabiliste”, iar codurile literare ,permisive". 

Textele produse se înscriu, ca atare, din punct de vedere teoretic, între un 
nivel zero al redundantei si un nivel maxim al entropiei : chiar cele mai repetitive 
contin elemente de inedit, invers, pînă şi textele experimentale, cele mai 

- novatoare, uzeazá de clemente prefabricate. 

Pe de altă parte, în limitele determinărilor generale (de societate, „context 
primar” etc.) sîntem atit de diferiţi unii de alţii încît acelaşi text, dincolo de 
configuratiile semantice esençiale (dacă acestea sint enunțate univoc) ocazio- 
nează reacţii cognitive, emotive, imaginative de o diversitate inextricabilá. Nici 
o lectură nu e identică alteia, nici predictibilá, iar succesul unei cărţi e de obicei 
aleatoriu (spre uimirea şi în ciuda analizelor pieţei, întocmite de experţi). Doar 
maşinile execută programe memorate (cel putin deocamdată !), omul îşi adap- 
tează programele la scopuri şi situaţii. De aceca, e recomandabil sá nu concepem 
„învăţarea” ca o acumulare de reprezentări, ci ca o abilitate a transformării 
comportamentelor prin experienţă. 

În plus, cum am văzut, conditionärile pot fi, pînă la un punct, conştientizate, 
iar legitimitatea unor convenţii, pusă in discuţie. Oricine are spirit critic (insusire 
ce nu c neapărat legată de exerciţiul profesiunii de cronicar literar) poate să-şi 
amendeze criteriile (cînd sc dovedesc înguste ori ruiiniere în confruntarea cu 

textul) sau să recurgă la contexte aditive, care conduce la interpretări în funcție 
de perspective specifice, uneori in consonantá, dar aticori în contradicţie cu 
“contextul primar”. 

Va reiesi acum mai limpede de ce nu pot fi de acord cu afirmaţia lui Barthes, 
din S/Z (făcută într-o dispoziţie de spirit deconstructivistă) : „Subiectivitatea e 
o imagine plină, cu care se bănuieşte că investesc textul, numai că plenitudinea 
el trucatá nu e altceva decît inscripţia tuturor codurilor care mă constituie, astfel că 
subiectivitatea mea are pînă la urmă generalitatea stereotipului”, (Barthes, b, 17). 

Fără îndoială, subiectul nu mai are azi, după Freud şi Marx, statutul de 
instanță raţională suverană, dar. nici nu trebuie redus la o scenă goală, umplută 
de conduitele dobindite prin dresaj social şi emergentele inconştientului. Produs 
al une; reţele labirintice de determinări fiziologice şi culturale, subiectul c, in 
acelaşi timp, o coerență impusă; el poate fi descris ca un „eu” în căutarea 
identităţii, dar este, netăgăduit, şi o identitate care-şi asumă ,eul" (cu riscul 
autoinselárii ori al simulafiei); e, de bună-seamă, traversat de coduri si de 
stereotipi, dar nu e mai puţin adevărat că e capabil de autocritică şi de crea- 
tivitate, devenind, la rindu-i, o sursă de codificări posibile. Tocmai jocut acesta 
de pendul între determinarea limitată şi autonomia relativă a individului explică 
de ce orice lectură e personală deşi toate lecturile se proiectează pe fundalul 
socialitátii. 


ll. COMPREHENSIUNEA 


5. Probleme ale sensului si referintei 


În prima parte a acestei cărţi m-am ocupat de instanţele care circumscriu şi 
determină într-un complicat joc dialectic modul de a fi al lecturii (textul, 
codurile, lectorul, contextul). Emi propun acum să utilizez noţiunile câştigate 
spre a aborda problema lecturii dintr-o perspectivă frontală, studiind-o ca proces, 
ca totalitate comportamentală finalizată, în ordinea naturală (şi logică) a fazelor 
ei, de la contactul vizual cu semnele grafice pînă la formarea deplină a sensului, 
la reprezentare şi la „trăire”. E vorba, aşadar, de elucidarea mecanismelor cognitive 
si a celor aferente, de ordin emoţional, pe care le pune in joc parcurgerea 
traiectului dintre percepţie şi comprehensiune, dintre a percepe si a pricepe. 

inainte de a aborda problemele comprehensiunii, care constituie structura de 
rezistenţă a celei de-a doua părți a cărţii de faţă, voi dezbate, din motive de 
sistematizare logică a materiei şi clarificare a cadrului conceptual, trei chestiuni 
preliminare. 

Mai inti: ce e „sensul” sau, altfel spus, care e sensul „sensului” şi unde e 
,localizat" (în structurile verbale, de unde-l recuperám prin lectură ori în spiritul 
cititorului, care-l „introduce” în text, potrivit unor reguli de semnificare) ? 

În al doilea rind : care e natura relaţiilor dintre autor şi cititor, instituite prin 
intermediul textuiui? De cooperare? De confruntare? Este lectura un „joc” 
sau o ,joacá" ? 

În al treilea rînd : care sint principalele modalităţi şi tipuri de lecturi pe care 
le întilnim în jurul nostru ori le practicăm noi înşine, mai mult ori mai putin 
deliberat? a : 

După acest ocol, destinat să spulbere citeva evidente false, să precizeze 
condiţiile generale ale dialogului dintre cititor şi text şi să descrie, din afarä, 
comportamentele de lectură cele mai frecvente, voi trece la studiul propriu-zis 
al comprehensiunii. 


Sensul ,sensului" 


Noţiunea de „sens” e adesea confundată în vorbirea curentă, uneori chiar si în 
cercetări specializate, cu cea de ,semnificatie” ori cu cea de ,referent”. Întrucît 
priveşte aspectul dintii, am preconizat deja o distincţie, pe care o reiau aici 


104 INTRODUCERE ÍN TEORIA LECTURII 


în termeni formali: ,semnificatie" este valoarea semnaticá a cuvintului ori 
enunçului, independent de orice context, identică sieşi în diversele ocurenie ; 
„sensul” este actul de limbaj ilocutoriu pe care vorbitorul pretinde să-l realizeze 
cu ajutorul enuntárii (Ducrot, a, 21). Reiese de-aici că sensul unui cuvînt nu se 
deduce pur şi simplu din semnificaţia sa, deşi aceasta îl explică şi, pînă la un 
punct, îl prelimină. Ce înseamnă „exact” cuvîntul în lanţul verbal depinde de 
influenţa cuvintelor care-l preced şi-i succed (mecanism sintagmatic), de memo- 
ria celorlalte care i-ar putea lua locul (mecanism paradigmatic}, de situaţie 
(enunjare) şi de conotaţie. Cuvintul „nuntă”, de pildă, e definit întîi, indepen- 
dent de orice punere în context, prin trăsăturile semantice pertinente pe care le 
consemnează Dicționarul; „ceremonial si petrecere organizată cu prilejul unei 
căsătorii (religioase)”. Termenul se nuanteazá prin combinări sintagmatice, de 
felul : „nunta de aur”, „nunta cu dar” etc. Într-un cadru paradigmatic specific, 
spre exemplu, în opera lui Heliade, „nunta” semnifică sinteza dintre materie şi 
Spirit („nunta elementelor”), o metaforă a armoniei universale. Situaţia influen- 
feazä de asemenea : cuvintul îşi schimbă înţelesul cînd e rostit de un mire ori de 
un proaspăt divorţat. În fine, oricine poate asocia termenului o conotaţie 
personală, legată de propria-i experienţă de viaţă. 

Ce se întîmplă în cazul unui enunţ? Cum pe drept cuvînt s-a observat, orice 
enunţ semnifică înainte de toate că semnifică şi numai apoi ce semnifică. Spre 
a fi înţeles, el trebuie să se „prezinte” ca atare, să-şi exhibe calitatea de unitate 
a discursului. Însă, de bună-seamă, rostul său esenţial nu e să se „prezinte”, ci 
să ,re-prezinte", să evoce o stare de lucruri şi tocmai această „re-prezentare” íi 
formează conţinutul propozitional, descifrabil la trei niveluri. 

La un prim nivel, sensul enuntului € ccea ce intelegem prin totalizarea 
componentelor sale lexematice, cînd ignorám enuntarea şi situaţia în care aceasta 
are loc. De exemplu, propoziţia: „Aici e foarte cald” conţine cuvinte care 
aparţin repertoriului, alcătuind laolaltă o asertiune perfect inteligibilă. La un al 
doilea nivel, sensul e ceca ce înţelegem cînd propoziţia respectivă e inclusă 
într-un text, deci cînd adăugăm semnificatiilor lingvistice determinarea refe- 
rintelor diverselor expresii individualizante (deictice, demonstrative, nume 
proprii etc.). Clarificind, cu ajutorul propoziţiilor anterioare, în propoziţia 
menţionată, ce înseamnă „aici” şi „cine” vorbeşte, aflăm efectiv „ce se spune”, 
care e conţinutul nemijlocit al enunçului, 

In fine, de-abia la un al treilea nivel, sensul e performat în deplinătatea sa şi 
anume cu condiţia de a depista, cu ajutorul contextului de enunfare si al 
cunostintelor despre lume, presupozitiile locutorului, ceca ce el „vrea să spună 
de fapt”, capacitatea ilocutivá a enuntului (care, de pildă, nu e de a , constata” 
că e cald, ci de a „pretinde” să se deschidă ferestrele). 

E evident că identificarea intenţiei nu e totdeauna lesne de întreprins. Textele 
scrise problematizează, în genere, şansa de a evalua exact puterea ilocutivă, 

datorită caracterului disjunct al comunicării: emitentul fiind absent, sintem 
lipsiti de mijloacele lingvistice si extralingvistice de a aproxima corect, ca si de 
posibilitatea de a ne verifica ipotezele. Textele pseudo ori transreferentiale 
agravează dificultăţile, iar cele autoreferentiale le fac, cu bună ştiinţă de altfel, 
insolubile. : 

. În privinta distinctiei dintre ,sens" si ,referent" sint mai putine de spus. 
Propoziția non-ecuajionalà: „Petre e un elev bun" cuprinde o expresie refe- 
rentialá : , Petre" si una predicativi: „e un elev bun”. Dacă înlocuim „e un elev 
bun” printr-o expresie echivalentă („e un şcolar care obţine note mari" etc.), 
sensul descriptiv al asertiunii rámine neschimbat. În loc de , Petre" am putea 
intrebuinta o altă expresic, simplă sau complexă (un nume propriu, un pronume, 
o sintagmă nominală descriptivă), cu condiţia să servească identificării aceluiaşi 
individ în contextul enuntiativ în chestiune. Astfel, se observă că criteriul de 
substituire în poziţie de subiect e identitatea referentialá, jar criteriul de substi- 
tuire în poziţie de predicat corespunde sensului (Lyons, a, 161-162). 

Două exemple celebre, apartinind lui Frege si lui Husserl, ilustrează si mai 
clar deosebirea dintre „sens” (Sinn) si „referent” (Bedeutung, semnificat). 
Frege afirmă că: „Steaua de dimineață e steaua de seară” (ceca ce înseamnă că 
pentru un singur referent — planeta Venus - există două sensuri; dacă sensul ar 
fi identic, propoziţia ar fi tautologicä, ceea ce nu e cazul). În acelaşi fel, 
Husserl vorbeşte de „învingătorul de la Jena” si „înfrintul de la Waterloo". 
Referentu! unei expresii e deci obiectul desemnat, realitatca exprimată — sensul e 
modalitatea desemnării obiectului, informaţiile date asupra lui pentru a permite 
să fie reperat. —— i 


,Descoperim" sensul sau il ,construim"? 


Se aflá sensul depus de autor in structurile textuale ori, dimpotrivá, e preconizat 
de cititor, pe baza anumitor reguli de semnificare? Cele douá eventualitäti 
 contureazá perspective cu totul diferite, in multe privinte antinomice, pepa 
procesului lecturii : in primul caz, sensul e ,descoperit", în al doilea — „construit” 
lectura e deci, într-o variantă, „un mod de observatie (mai mult sau mai cm 
pertinent, interesant, inteligent, perspicace, coerent)”, în cealaltă - o activitate 
inventivă, de „producere”, nu simplu de „reproducere” a sensului. (Rutten, 72), 
Dintre aceste poziţii, cea dinții se bucură, neíndoicinic, de creditul spontan 
al bunului simt. Din unghiul locutoruJui comun, după cum a arătat Benveniiste, 
semnul lingvistic e necesar (,calului" nu-i pot spune „pisică” nici „elefant” 
etc.}. Arbitrarietatea de care vorbea Saussure priveşte doar raportul „imaginii 
acustice” cu „conceptul” (,calul" poate fi numit încă „cheval”, ,Pferd" etc.) 
(Benveniste, I, 49-52). Din acest ultim punct de vedere, profanul e prin excelentá 

„cratylian” : fiindcă sunetele ori grafemele care semnalizeazá „ciine” ori 
„scaun” ii deşteaptă automatic in minte noţiunile respective, el are senzaţia 
înrădăcinării denumirilor în realitate, a coincidentei dintre nume si lucruri, a 
deplinei transparente comunicative ; pentru el sensul se află în țesătura verbală 
a cuvîntului, frazei ori textului, ca simburele în fruct şi cerneala in călimară, : 

Adevărul e că atunci cînd cineva spune: , Voi lua trenul la 6,30”, comuni- 
carea deşteaptă instantaneu sensul în mintea oricărui locutor, cu condiţia ca 
acesta să ştie limba si să cunoască semnificaţia expresiei: „a lua trenul” (= un 
,Cadru", engl. , frame, un ansamblu de cunoştinţe stereotipe asupra unui concept 
central, economisind explicitarea presupozitiilor subinjelese ; în exemplul dar: 
a merge la gară, a cumpăra bilet de la casă, a căuta peronul unde e oprit trenul 
etc.). Dacă însă propoziţia ar suna: „P. a scăpat iarăşi trenul de la 6,30? ". Si 
in acest caz, receptorul ar realiza fără dificultate sensul, însă numai la primul si 
al doilea nivel. Pentru a înţelege complet despre ce este vorba, ar trebui lămurit 
adverbul „iarăşi” : este P. un lenes care nu se poate trezi la vreme, un zápácit care 
încurcă orele ori o victimă a mijloacelor de transport în comun care funcţionează 
defectuos? Spre a decide, ar fi necesar să cunoaştem situaţia de enuntare (sá 
percepem, de ex., dacă intonatia locutorului e consiatativă, minioasá, sarcasticä 
ctc.), apoi identitatea locutorului (e directorul întreprinderii unde lucrează P., 
un prieten, soţia exasperată ?) etc. In măsura în care am dispune de posibilitatea 
de a afla aceste date, intenţia mesajului ar fi identificată, iar înţelesul său 
recuperat pe deplin. Aici sensul pare a fi efectiv în substanţa verbală, semni- 
ficatul e tratat ca şi cînd ar constitui o proprietate intrinsecă a obiectului verbal. 

Nu altfel, în esenţă, se petrec lucrurile cu multe texte scrisc, de tip comu- 
nicativ (TR), a căror comprehensiune se dispensează uneori de cunoaşterea: 
situaţiei de enuntare, iar alteori presupune reconstituirea acesteia prin „urmele” 
lăsate ori cu ajutorul unor informaţii directe. Dar dacă avem a face cu texte de 
tip TPR şi TAR? In această situaţie apar schimbări majore. Particularitätile 
acestor texte par să impună modificarea însăşi a procesului de semnificare şi să 
reclame o atitudine diferită din partea cititorului. 

In adevăr, cum ştim, în cazul TPR şi TAR relaţia dintre semnificant şi 
semnificat este adesea non-ecuationalá, disimetricá: aceluiaşi semnificant ji 
corespund mai multi semnificati şi, invers, în jurul unui singur semnificat 
gravitează diverşi semnificanţi sinonimici ori recurenti. De altă parte, nu 
totdeauna există acord asupra însuşirilor minimal necesare ale unor noţiuni, 
încît incertitudinile asupra sensului se situează chiar la nivelul codului (un 
exemplu tipic îl constituie noţiunea de „text literar”). 

Apoi, sînt frecvente cazurile (mai ales de texte poetice) la care semnificaţia 
e deconstruită (în raport cu uzurile standard omologate de Dicţionar): sub 
imboldul unei voințe de experimentare a resurselor graiului ori sub influenţa 
neașteptată a contextului, unele cuvinte îşi modifică valoarea semantică, altele 
sînt pur şi simplu născocite. 

De amintit iar textele simbolice care desfăşoară ficțiuni ori uzează de un 
limbaj puternic expresiv ; datorită ireductibilitátii imaginii, ca si raporturilor de 
interferenţă şi rezonanţă între diversele niveluri, apare un pluralism al soluţiilor 
interpretative ; există totdeauna mai multe lecturi posibile, fără ca ele să fie 
necesarmente incompatibile. 

In fine, last but not least, textele literare şi, în genere, TAR „operează 
ilocutiv la o scară neprecizabilă şi imprevizibilă” (Segre, 250). 

Din toate aceste motive — disimetria raporturilor dintre semnificant si 
semnificat, caracterul fiabil, evaziv, al semnificației, polisemantismul, lipsa 
ilocutiei — sarcina receptorului se problematizeazä şi se complică. Imposibilitatea 
tranzitării imediate de la semn la sens, obligaţia de a opta între mai multe 
versiuni interpretative, rolul activ pe care trebuie să-l asume indreptátesc 
supoziţia că cititorul „fabrică” un sens inexistent iniţial ori mai degrabă că 
,Tegáseste” ceea ce autorul a codificat dinadins însă ambiguu şi necesarmente 
schematic? Altfel spus, este sensul predeterminat sau construit, imanent sau 
proiectat din afară? Iată-ne ajunşi din nou la dilema cu care am deschis acest 
capitol. Voi încerca să sugerez un răspuns luînd în discuţie tezele susținute 
recent de Siegfried J. Schmidt în impozanta sa lucrare, Grundriss der Empiri- 
schen Literaturwissenschaft, care contestă cu tărie orice obiectivitate a conti- 
nutului textual, mutind întreaga responsabilitate a semnificării asupra cititorului. 

Punctul de plecare teoretic al lui Schmidt se găseşte în cercetările chileanului 
Humberto Maturana, care reargumenteazä postulatul kantian al „lucrului în 
sine” într-o perspectivă strict antropologicä: noi nu cunoaştem si nu putem 
cunoaşte realitatea obiectivă, ci o experimentám doar în funcţie de echipamentul 
biologic cu care sîntem inzestraji. Ceea ce apare ca obiect sistemului viu este 
rezultatul unei coordonári organizaționale determinate a anumitor semnale 
senzomotorii. Nimeni nu e deci în măsură să vorbească despre „obiectul însuşi” 
ori despre „obiectul ca atare”, ci numai despre ceea ce observă şi poate descrie, 
Încât, se poate afirma că domeniul cognitiv al unui sistem viu e domeniul 
tuturor descriptiilor pe care sistemul e apt să le producă, iar cognitia trebuie 
considerată ca fiind relativă la obiect şi dependentă de subiect. 

Dar, în acest caz, nu sîntem oare condamnaţi la solipsism? Nu, răspunde 
Schmidt, comunicarea e posibilă graţie existenţei unor sisteme consensuale de 
cooperare şi a unor relaţii de interacţiune. Între sistemele care cautioneazá 
posibilitatea de a ne înţelege unii cu alţii un rol major il joacă limba. Însă in 
concepţia lui Schmidt, care preia sugestii de la Wiugenstein şi de la John Searle, 
limba e o unitate de comportament, nu un tezaur de semne, un sistem de 
instrucţiuni, nu un sistem de transmitere a informațiilor. Ea îl orientează pe 
destinatar în lăuntrul domeniului său cognitiv, fiind, prin excelenţă, conotativă, 
idiosincratică şi dependentă de subiect. 

Consensualitatea e efectiv instaurată gratie identităţii de echipament biologic 
a indivizilor (percepem şi construim realitatea în mod similar), îndeosebi însă 

(fiindcă zestrea biologică e o categorie prea generală, care nu poate explica 
varietatea spetelor), datorită impártásirii unor convenţii comune. Convenţiile 
determină orice proces de interacţiune umană non-conditionat biologic. Ele 
strucrurează normele implicite şi explicite, care fac posibilă existența socială, 
modul individului de a se înţelege pe sine şi a-i înţelege pe ceilalți, „Statutul 
realităţii, adevărului, sensului şi identităţii depind de convenţii - scrie Schmidt - 
întrucît acestea determină ce reguli sînt acceptate individual sau social drept confir- 
mare consensuală a realităţii, adevărului, sensului şi identităţii.” (Schmidt, f, 263). 
În această perspectivă, semnificaţia nu mai apare, evident, ca un dat obiectiv. 
Dezontologizatá, ea devine un construct al receptorului. În ce chip? Preluind o 
sugestie a lui Mukafovski, Schmidt deosebeşte „textul”, ca obiect fizic, artefact, 
de „Kommunikat”, structură cognitivă încărcată emoţional, evaluată de sis- 
tem sub raportul relevantei practice. Dependent de subiect şi idiosincratic, 
„Kommunikat”-ul e totuşi construit în funcţie de ,instructiunile" conţinute în 
artefact şi de convențiile socialmente instituite. „Nu trebuie să ne imaginăm - 
arată Schmidt - că oamenii tratează operele de artă cu o libertate subiectivă 
deplină, În toate societăţile există reguli înalt conventionalizate pentru atribuirea 
de sens şi relevanţă instanţelor comunicative. Mai mult, există grupuri sociale 
însărcinate să-i exerseze pe indivizi în vederea participării la interacţiunea 
comunicativá, astfel încit anumite norme de gust şi valoare sînt impuse proce- 
sului receptiv şi stabilizate pentru secţiuni reprezentative ale societăţii”, (Schmidt, 
e, 56). Aşadar, receptorul e cel care, în ultimă instanţă, dă sens, fireşte, în limita 
instrucţiunilor textuale şi a aplicării convențiilor ce au curs în societatea dată. 
„Dacă un individ - scriu H. Hauptmeier şi R. Viehoff într-un comentar al 
Grundriss-ului - diferenţiază ceva ca «text literar» ori ca «electron», aceasta 
depinde în întregime de operaţiile cognitive pe care el e capabil să le performeze 
(ca homo biologicus şi sociologicus) în concordanţă cu regulile sociale con- 
sensuale şi convențiile... De aceea, problemele cunoaşterii adecvate ori ale 
interpretării adevărate nu mai pot fi discutate pe baza unor obiecte date. Dacă 
ceva e «dat» (in sens ontologic) aceasta e abilitatea individului de a ajunge la 
consens cu alţi indivizi, referitor la un set de descriptii eficiente (non-eficiente). 
Mai mult decit ar putea s-o explice orice propedeuticá hermeneuticä, receptia, 
postevaluarea, exegeza, critica literară etc. sint totdeauna operatii strict dependente 
(din punct de vedere social si biologic) de subiect,” (Hauptmeier, Viehoff, 167). 
Epistemologia constructivistä a lui Schmidt are, în opinia mea, cusurul că 
operează la un nivel abstract si nedialectic. Ea se referă la conventiile care 
autorizează comunicarea interpersonală, ca şi cînd ar fi vorba de un corpus 
coerent de reguli, aplicabil uniform, la toate nivelurile şi în toate direcţiile 
cimpului social. Tot atit de discutabilă e asumarea unui concept general de 
Text, care impune acelaşi regim de inteligibilitate tuturor provinciilor sale. 

Tipologizarea e desigur o conditie indispensabilá (de vreme ce doar multiplul c 
generalizabil) însă devine nefolositoare dacă se situează prea departe de concret, 
neplijind specificitátile de caracter constitutiv. 

Să luăm exemplul citat înainte de Hauptmeier-Viehoff. Faptul că cineva 
„diferenţiază” un lucru ca „text literar”, un altul ca „electron” denotă că în 
competenţa sa intră convențiile care ne impun să numim o particulă încărcată 
negativ ,electron", iar un text cu particularitáfile X, Y, Z - „text literar”. 
Totusi, intre cele douä notiuni e o mare deosebire. Electronul e un obiect cu 
definiţie precisă; mărcile sale semantice sint exclusiv denotative şi-i epuizează 
conţinutul. De ori cîte ori iau cunoştinţă (prin experienţa de laborator ori 
lectură) de un „lucru” care posedă caracteristicile electronului nu pot decide 
decit cá e un ,electron". De fapt, nici nu există alegere : termenul „decid” e 
emfatic, în realitate nu trebuie să optez, ci să ,recunosc". În schimb, „textul 
literar” e un obiect problematic deoarece existenţa îi atirnä de modul în care-l 
definim. Şi cum asupra atributelor sale nu există consens, ci doar opinii, felul 
de a-l înţelege variază nelimitat. Această imperfecţiune (acceptată) a conven- 
tionalizärii îmi acordă un spaţiu de iniţiativă şi o libertate a decizici. În cazul 
,electronului”, conceptul pare a se suda cu obiectul, în cazul „textului literar”, 
conceptul, distanțat de obiect, încearcă să i se adecveze, prin aproximări treptate, 
sortite să rămînă infructuoase. 

Reiese de-aici că iniţiativa personală în atribuirea de sens e cu atit mai mare 
cu cît sîntem confruntati cu insuficiențe de cod, ambiguitáti, polisemantism 
etc., cu cît, altfel spus, posibilitatea de a controla relaţia dintre semnificant- 
-semnificat e mai redusă. Dimpotrivă, cînd definiţia epuizează insuşirile 
obiectului, fără a admite conotaţii, iar comportamentul verbal e referential, 
conceptul pare a se contopi cu semnul, incit enuntarea semnificatiei aduce 
nemijlocit în scenă cuvîntul si, invers, prezenţa cuvîntului recheamá în minte 
semnificaţia (vom vedea ulterior cá, de fapt, şi în aceste cazuri, cele mai banale, 
funcţionează un coeficient important şi ireductibil de nedeterminare, care însă 
nu împiedică desfăşurarea interacțiunii comunicative curente). 

Aceste consideraţii sugerează că o soluţie globală a problemei localizării 
sensului, valabilă pentru întregul univers al textelor, e ilegitimă. Calea spre o 
rezolvare plauzibilă trece prin postularea celor trei comportamente fundamentale 
de utilizare a limbii: de a transmite informaţii, de a istorisi ficțiuni, de a 
experimenta resursele instrumentului lingvistic - comportamente care determină, 

cum am arătat, cele trei mari categorii de texte: TR, TPR, TAR. 

În cazul TR, distanţa dintre semnificant şi semnificat (ori, în termenii lui 
Schmidt, dintre Text si Kommunikat) tinde să se reducă pînă la suprapunere : 
spre a evita erori de comprehensiune, cuvintele siut folosite în înţelesul lor 
propriu, sintaxa e simplă şi clarä, expresiile ambigue ori figurile sint ocolite, 

presupozitiile care ar putea stirni dubii sint explicitate, un întreg sistem de 
recurente si izotopii (pronominalizäri, anafore etc.) asigură centrarea asupra 
temei. Cind procesul semnificärii e foarte supravegheat de autor, iar textul e 
elementar, limbajul pare a deveni un mediu transparent, care ne dá acces direct 
la referenti. Sensul e, în aceste condiţii, monovalent şi recuperabil: proba e că 
un text care solicitä un anumit lucru ii face pe receptori sá descrie in acelasi fel 
ce au de făcut ori să-l parafrazeze coincident. 'Iranzitia semn-sens tinde să 
functioneze automatic. Ceea ce revine la a spune cá in aceste cazuri ,a construi" 
pare a fi identic cu „a descoperi”. 

TPR şi TAR se caracterizează prin distantarca, uneori considerabilă, a 
Textului de Kommunikat, Pe traiectul semnificant-semnificat intervin toti factorii 
de distorsiune pe care i-am menţionat: implicaţiile contextuale, disimetria, 
fiabilitatea, polisemantismul etc. Textul oferă repere, centre de control, par- 
cursuri obligatorii, ,instructiuni" — cum insistă Schmidt — nu însă, cel mai 
adesea, determinări precise ale semnificării. Ca atare, sensul nu mai e sigur, ci 
probabil, iar uneori plural, învestit de conotaţiile subiectului. Aici lectura 
transgreseazá codurile, cititorul „construieşte” , dar în limitele cîmpului seman- 
tic, pentru că trebuie să aibă continuu în vedere numai cuvintele şi expresiile 
utilizate în text. În acest spaţiu are însă libertatea de a imagina, de a-şi impune 
amprenta personală asupra producerii sensului. 

TAR separă atit de mult şi de bizar uneori Textul de Kommunikat, încît 
noţiunea însăşi de text e pusă sub semnul întrebării. Sub imperiul unei tentaţii 
ludice, în care intră şi conştiinţa demiurgică, unii autori, îndeosebi poeţi, 
violează codurile şi babitudinile comunicative, cu dezinvoltură şi ferocitate. 
Textele devin cifruri obscure, alcătuite din „necuvinte”, cu o sintaxă incílcitá 
sau eliptică, deşteptind controverse la infinit pentru că nu mai există criterii care 
să îngăduie validarea interpretărilor, Aici, mai mult decît oriunde, textul serveşte 
ca suport pentru divagaţii şi sursă de experienţe proiective. Sensul (în măsura in 
care există) e produs de cititor. 

In concluzie: „descoperim” sensul în materia verbală sau îl „construim” ? 
Aceşti termeni extremi dramatizeazä opoziţia a două atitudini pe care practica 
lecturii cel mai adesea le asociază. Cum vom avea ocazia să vedem mai departe, 
a „construi” nu echivalează cu a „inventa”, iar a „descoperi” nu e sinonim cu 
a „găsi” sensul de-a gata. Oricárui cititor - şi celui mai rutinier - i se cere spirit 
cooperativ, iar un procent de investiţie personală şi creativitate e necesar oricărei 
lecturi, numai cá acest procent creşie considerabil dinspre referential spre 
autoreferenţial. Si cel care „construieşte” se bazează pe un set de convenţii 
automatizate, şi cel care ,descoperä” e obligat să-şi pună la contribuţie resursele 
imaginative, Pe orice treaptă şi sub orice formă, lectura e un comportament 
productiv şi finalizat. 

Lectura ca dialog si confruntare controlatä 


Regulile de cooperare ale lui Grice. Simplificind ce e de simplificat si concen- 
trindu-ne asupra esentialului, se poate afirma cà problema centralá a lecturii e 
a determinării sensului. Textul e performat, în primul rînd, spre a afla ce 
conţine, ce ne spune, ce mesaj transmite. Însă — cum ştim — spre deosebire de 
comunicarea verbală, comunicarea scriptică are două inconveniente: absenţa 
emitentului şi necoinciderea codurilor de emisie cu cele de destinaţie. 

Ca atare, locutorul-autor nu are siguranța că va fi înţeles corect; lipsa 
feed-back-ului nu-i permite să-şi rectifice textul pe parcursul elaborării, adap- 
tîndu-l condiţiilor şi partenerului. Şi chiar dacă se întîmplă să-şi cunoască 
destinatarul (cînd scrie unui prieten sau adresează un raport şefului de serviciu), 
el îi prezumă reacţiile, cu mai multă sau mai puţină probabilitate, fără a şti în 
ce măsură va fi realmente percepută forţa ilacutivă a spuselor sale. La rindul 
său, cititorul, aflat în alt context de enunfare decit emitentui, privat de observarea 
mijloacelor extralingvistice de acompaniament şi rezonanţă (mimica, gestica, 
intonafia), ca şi de posibilitatea de a cere lămuriri suplimentare (adică? de ce? 
în ce scop? etc.) nu are cum verifica dacă lectura sa este adecvată, dacă în 
decodificarea şi interpretarea materiei verbale a operat „conform” ori s-a angajat 
pe piste greşite. Pină la un anumit punct, el poate recurge, spre a-şi confirma 
intuiţia, la informaţii indirecte, eventual furnizate de autorul însuşi ori de 
diverşi comentatori, însă acestea sînt de obicei precare, contradictorii şi, în 
orice caz, nu oferă decit semi-certitudini. 

Pentru a face faţă acestei situaţii, care ameninţă eficacitatea şi integritatea 
comunicării scriptice, sint imaginabile două strategii, una aplicabilă la nivelul 
autorului, cealaltă la nivelui cititorului, ambele însă exigibile în mod egal, dacă 
şi, evident, numai dacă, există o voință comună de adecvare şi exactitate, 
Fiindcă se poate perfect întîmpla - si se intimplá frecvent - ca autorul să-şi bată 
joc ori cititorul să-şi facă de cap. Ne preocupă însă aici cazul general si nu : 
exceptia: or, necesităţile înseși ale practicii sociale impun norma „seriozităţii” 
comunicative ; spre a ne împărtăşi gindurile şi a acţiona, trebuie să ne compor- 
tím responsabil: vreau să fiu injeles în litera şi spiritul vorbelor mele, vreau 
să-l înţeleg pe celălalt în litera şi spiritul vorbelor lui. 

Spre a întătura, în limita posibilului, fenomenele de distorsiune şi bruiaj la 
care e expus textul scris, strategia autorului e să elaboreze foarte ingrijit: să se 
exprime clar şi coerent, într-o formă bine structurată, să elimine ambiguitätile 
şi să preintimpine eventualele confuzii, să uzeze de explicitäri, recurente, 
inserturi metatextuale etc. Procedind astfel, el poate spera să ţină sub control 
procesul de semnificare, să-şi programeze în mod strict lectura. De partea sa, 
pentru a-i smulge textului întreaga provizie de informaţii şi a-i actualiza corect 

potenţialul semantic, cititorul trebuie să-şi ia în serios rolul, să recupereze atent 
semnalările pertinente, să avanseze numai după ce-şi „asigură” spatele, veri- 
ficindu-şi punct cu punct ipotezele, să nu se dea bătut pină nu-şi explică 
multumitor fiecare particularitate, nuanţă, idee etc. Teoretic, reuşita actului de 
lectură depinde, în aceste condiţii, de echilibrul dintre lizibilitatea textului si 
competenţa cititorului. Din păcate, putinţa de a evalua anticipat gradul de 
dificultate a textului şi nivelul pregătirii cititorului nu e practic realizabilă. 

Deşi efortul autorului spre accesibilitate şi acuratețe e contrabalansat de 
temerea de a deveni banal, iar silinta cititorului de a nu lăsa nimic în umbră 
imprimă lecturii un caracter analitic, care-i reduce din atractivitate, totuşi 
interesul de a-i da comunicării scriptice maximum de eficienţă face ca aceste 
riscuri să fic în multe cazuri asumate. Se poate afirma că în societatea noastră 
există un fel de „contract tacit” între autori şi cititori, care le impune deopotrivă 
obligaţia de a colabora cu buná-credintá. Prevederile sale, în cazul textelor de 
tip referenţial (TR), coincid cu cele 4 reguli informale postulate de Paul Grice 
pentru reuşita interacțiunii comunicative orale. Acestea ilustrează din unghiuri 
diferite un acelaşi principiu, al „cooperării”. (Beaugrande, 162-167). 

Prima regulă, a „calităţii”, e esențialmente epistemică şi referentialà: ea 
cere ca vorbitorul să spună numai ce crede că e adevărat. A doua regulă, a 
„Cantităţii”, aparţine sferei semantice şi stilistice; ea poate fi rezumată în 
maxima: „Nu furniza mai multă ori mai puţină informaţie decit e cerută într-o 
situaţie dată”. Regula a treia, a „relaţiei”, aparţine semanticii intensionale şi 
extensionate : cere ca orice contribuţie la conversaţie să fie relevantă, atit cu 
privire la desfăşurarea ei anterioară, cit şi cu privire la context. Cea de-a patra 
regulă, a „modului”, e propriu vorbind, stilistică : ea impune discursului să fie 
inteligibil, non-ambiguu, clar, bine ordonat, concis etc. 

Textele referentiale sau informative constituie însă numai o provincie în 
marele continent al textelor. Ce se întîmplă cu comunicärile scriptice de tip 
pseudo- si autoreferentíal, cu textele literare si cele poetice? Din capul locului 
se poate afirma cà regulile lui Grice sint inadecvate, deoarece ele identifică si 
ipostaziază situatiile-standard, in vreme ce textele literare si poetice se inde- 
párteazá de acestea pînă la negarea radicală. Van Dijk pretinde că textelor 
literare le e caracteristică tocmai violarea celor patru reguli ale ini Grice, că la 
baza relaţiei dintre partenerii actului comunicativ nu se mai află principiul 
Cooperárii", ci un alt principiu, denumit al ,constructiei”, dar care, cu mai 
multă indreptátire, ar trebui numit al ,malentendu”-ului provocat sau al „trădării 
creatoare” (Escarpit, c, 28). Astfel: 1. Autorul spune adesea ceea ce ştie că e 
fals in lumea reală; 2. Se dau de obicei mai multe informaţii decît e necesar 
pentru interpretarea textului (de ex.: un roman lung, cu descriptii elaborate si 
digresiuni) ori mai puţine (un poem eliptic); 3. Textul nu e conectat direct cu 

lumea actuală a autorului ori cititorului, iar părţile sale nu sint totdeauna legate 
între ele; 4. Textul literar - şi aceasta constituie o trăsătură tipică - e adesea 
obscur, ambiguu, prolix, entropic etc. (Van Dijk, b, 48-49). y 

Simetria antitetică de care se serveşte Van Dijk imi pare că forțează nota: 
literatura - cum o ştiu bine cei ce acceptă o definiţie pragmatică = nu constă 
totdeauna in răsturnarea normelor curente. Mai importantă însă e o altă obiec- 
fie: în opoziţie cu Van Dijk, cred că la baza raportului dintre textul literar si 
cititor stă tot principiul „cooperării”, ca şi în cazul relaţiei text comunicativ- 
-cititor, numai că acesta funcţionează în condiţiile disimetriei dintre semnificant 
şi semnificat. Mai mult, apelul la cooperare devine cu atit mai indispensabil cu 
cît textul vrea să-şi impună mai mult singularitatea, e mai original si mai elaborat. 

Autorul aşteaptă ca cititorul să-i intimpine opera cu incredere şi simpatie, 
- cum spunea Coleridge, „să-şi suspende de bunăvoie incredulitatea" („a willing 
suspensiona of disbelief”). Dar pentru ca să se angajeze în lectură, să consimtă 
. la un efort de inteligenţă şi fantezie, cititorul trebuie: să aibă convingerea că 
autorul nu trişează, că are efectiv ceva important de spus, că eventualele 
dificultăţi survenite pe parcurs pot fi rezolvate. Prezumția că orice discurs, prin 
simplul fapt că există, are o rajiunc, că cine scrie o face ca să fie citit şi înţeles, 
că nimeni nu vorbeşte ca să vorbească, reprezintă în societatea noastră obiecte 
ale unui asentiment general. Tocmai de aceea, cînd un text pare a contraveni 
acestor principii, prima noastră mişcare e de a declanşa operaţii interpretative, 
căutînd să-i restabilim pertinenta (Todorov, d, 25-27). Jar dacă, în pofida 
eforturilor de a-l face să se destăinuie, textul isi conservă tăcerea-i enigmatică 
şi persistă să ne refuze accesul, trebuie să ne suspectăm propria competenţă mai 
degrabă decît să punem la îndoială priceperea si buná-credinta autorului, 
Evident, e posibilă şi tragerea pe sfoară însă aceasta constituie un caz aberant, 
o excepție, care sfirşeşte prin a fi demascată. Instituţia literară nu-i tolerează pe 
impostori, deşi, trebuie convenit că laxismul actual al codificării favorizează 
experienţe a căror limită de acceptabilitate e imposibil de decis a priori. 

În ultima i instanţă, lectura e un mod de a fi cu ceilalţi, un „rendez-vous”, un 
apel captat din nenumăratele care brăzdează eterul, o voinţă de empatie, de 
smulgere din egocentrism si insularitate. Ea incepe, preluind o excelentă formulă 
a lui Piaget, prin a fi o acomodare la alteritatea textului, a cărui fiinţă interioară 
ni sc dezvăluie printr-un proces treptat de apropiere şi se încheie printr-o 
asimilare benefică de substanţă, printr-un proces îmbagăţitor de apropriere. 
Merită să medităm la impresionantele cuvinte ale lui Bahtin, scrise în 1961 si 
publicate în 1976: „Decurge din natura însăşi a discursului să voiască totdeauna 
să fie înţeles, să caute mereu o comprehensiune replicantă, şi să nu se oprească 
la comprehensiunea cea mai apropiată, ci să-şi croiască drum din ce în ce mai 
departe (fără limite). Pentru discurs şi, în consecință, pentru om, nimic nu mai 
e înfricoşător decît fipsa de răspuns ” (subl. în text; Todorov, f, 171). Dacă 

vrem să obținem „răspuns”. e necesar ca între noi şi ceilalţi să nu se interpuná 
instanta represivá a monologismului (dezolant produs al Istoriei) ; mai se cuvine 
insá, de altá parte (si asta ne priveste) sá stim clar cui ne adresám si in ce scop 
îi solicitám atenţia. 


Joc și joacă 


Faptul că autorul şi cititorul acţionează deopotrivă constrînşi şi liberi, constrinsi 
să aplice un sistem de reguli, dar liberi în spaţiul funcţionării sale, sugerează 
compararea lecturii cu un joc. Ideea pare s-o fi avut cel dintii Wittgenstein: „a 
degaja semnificaţia unui enunţ e ca si cum ai aplica regulile unui joc învăţat”. 
Dar ce fel de joc? Thomas C. Shelling distinge două tipuri majore de jocuri: 
competitive, de felul ,sahului", numite si de „sumă zero”, fiindcă cesa ce 
cîştigă un participant pierde celălalt şi cooperative, de felul „şaradei”, undc 
partenerii cîştigă ori pierd împreună, colaborind la rezolvarea problemei. Între 
cele două extreme se plasează jocurile mixte, bazate în parte pe o stare conflic- 
tuală, în parte pe colaborare (Schelling, 84-85). Pare evident că lectura are cele 
mai mari analogii cu jocurile cooperative (condiţionate de textele referenţiale) 
ori cu jocurile mixte (şi anume implicind un coeficient de competitivitate din ce 
în ce mai ridicat pe măsură ce avansăm spre TAR). 

În cazul TR jocul funcţionează monoton şi fără surprize : fiecare mişcare a 
autoruiui corespunde unei situaţii previzibile, ca în teoria deschiderilor la sah, 
provocind răspunsuri predeterminate ; dificultăţile, dacă apar, sint lesne de 
înlăturat (cuvinte şi nume proprii necunoscute, incongruente aparente rezol- 
vabile prin context etc.); sensul se detaşează clar şi fără echivoc. Problema 
principală e ca cititorul să nu-şi supraevalueze forţele, atacînd texte care-i 
depăşesc pregătirea. 

Cu mult mai interesante sînt jocurile mixte (utilizate în literatură) în care 
cooperarea implică o confruntare controlată, avînd scopul să suscite interesul şi 
curiozitatea, să intensifice plăcerea cititorului, legată - cum de mult s-a obser- 
vat — de învingerea unor obstacole. Strategia autorului e de a stimula efortul 
decodificatoriu fără a-l împinge la limită; el foloseşte mijloace ingenioase de a 
lua prin surprindere, a atrage sau a distrage atenţia, a solicita fantezia şi 
iscusinta, avind însă grija de a nu rezolva lucrurile cu concursul unor forte 
exterioare (deus ex machina), căci un text bine format trebuie să conţină in- 
treaga informatie necesară elucidării sale. Strategia lectorului e să construiască 
ipotezele de sens cele mai relevante, să nu se lase amăgit de pistele false ori de 
enunturjle duble, să-şi reajusteze cadrul conceptual pe măsura adausului de noi 
informaţii etc. „Tipic pentru jocurile literare — serie Florin Manolescu - este faptul 
că toate mutările pe care le face cititorul sînt revocabile, el putind să aleagă între 

mai multe strategii si să revină la mutări initial ignorate, dar pe care textul i le 
tine la dispoziţie chiar si după ce prima lectură s-a încheiat. " (Manolescu, 265). 

Lucrurile par clare. şi totuşi o problemă se ridică. Dacă în cazul circuitului 
literar standard nu există în fapt o stare de beligeranţă între cititor şi autor (text), 
ci numai o simulare tactică, o competiţie pusă în scenă, în circuitul avangărzii 
e decclabil un conflict surd si tenace, uneori fără soluţie. În adevăr, textul, 
abscons, nu furnizează nici o instrucţiune perceptibilă iar, pe de altă parte, 
criteriile de care depinde acordul comunicativ sînt violate în mod flagrant 
(începînd cu norma de bază: schimbarea semnificației cuvintelor). Dar asta 
înseamnă că însuşi conceptul de regulă devine superflu ; de vreme ce organizarea 
materiei verbale e problematică, fluidă, aleatorie, răspunsurile cititorului la 
stimulii textului sint incidentali si idiosincratici; în aceste condiţii, mai 
poate fi vorba de „joc”? Huizinga nota în Homo ludens : „Regulile unui joc 
sint absolut obligatorii şi incontestabile”. Paul Valéry a spus cîndva în treacăt, 
iar cugetarea are o rază de acţiune neobişnuit de vastă: „Cu privire la regulile 
unui joc nu este posibil nici un fel de scepticism. Pentru că baza pe care el 
9 determină este imuabilä. De îndată ce regulile sînt încălcate, lumea jocului 
se prăbuşeşte.” (Huizinga, 47). 

Pare cá în cazurile de autoreferentialitate asumată, în care autorul cedează 
cititorului iniţiativa manipulării sensului (sensurilor), iar testarea unor inter- 
pretări plauzibile devine imposibilă, lectura are mai degrabă caracterul de 
„joacă” decît de „joc”. Scutit de coercitia regulilor, eliberat de orice obedientä 
faţă de fabricantul textului, de „proprietarul” său, cititorul poate accede plenar — 
cum spune Barthes — la „încîntările signifiantului”. Lectura nu mai e un 
referendum", ci o manifestare ludică, o desfătare, in parte de ordinul purci 
senzualităţi, în parte de ordinul proiecției fantasmatice (Barthes, b, 10). 

Însă între „Joc” şi „joacă” diferenţa e considerabilă: „jocul” e o invenţie 
culturală, instaurată pe baza unui acord socio-comunicativ - „joaca” e o 
manifestare spontană, înrădăcinată în mecanismele biologice inconștiente, expre- 
sia unui instinct a] juisării pe care-l íntilnim, sub forme elementare, si în lumea 
animală. Reiese cá modelui jocului, deşi util în reprezentarea generală a lecturii 
ca programare şi dificultate învinsă, rămîne totusi insuficient ca principiu 
explicativ global : textele de tip autoreferential ies, în genere, de sub jurisdicţia sa. 

O obiectie stirneste şi sistematicitatea excesivă pe care analogia cu jocul o 
atribuie lecturii. Aceasta e concepută într-o perspectivă unidimensională, ca o 
expresie a raţiunii triumfătoare. Or, e fără îndoială adevărat că mecanica 
mutărilor consecutive contribuie la degajarea progresivă a sensului. Insă perfor- 
marea textului nu se reduce la ceea ce poate fi povestit şi de aceea cititorului 
nu-i revine doar rolul detectivului care-l descoperă pe asasin după urmele 
lăsate. Lectura e, în primul rînd, sens, dar este şi reprezentare, şi mai e încă 
trăire. Dacă totul s-ar limita la a şti ce se întimplă, ar fi inexplicabil de ce 

recitim cu fervoare a doua şi a treia oară o operă clasică, Elizabeth Bruss avea 
dreptate să se întrebe la capătul unui studiu despre raporturile lecturii cu jocul 
dacă noţiunea de „joc” nu e prea îngustă, întrucît sugerează „un set finit de 
reguli, un spaţiu bine delimitat, preferinţe clar împărtăşite, calcule deliberate”. 
Concluzia ei rezervată îmi pare valabilă: „Multe dintre calităţile de gîndire, 
motivație şi comportament individual pe care le implică teoria formală a 
jocurilor par primitive în comparaţie cu tratarea literară a aceloraşi feno- 
mene." (Bruss, 170). 


Practici şi tipuri de lectură 


De la hipologografic la hiperlogografic. Practicile curente ale lecturii se gru- 
peazá în jurul a două modalităţi principale de abordare a textului — una, stingace, 
dependentă, de slab randament; alta, avizată, autonomă, potenţial productivă. 

Cea dintii, denumită de Escarpit Aipologograficá (logogramá = semn sau 
grup de semne reprezentind cuvîntul) constituie un stadiu al perioadei de 
ucenicie, stopată inainte de finalizare din diverse motive (întreruperea învă- 
täturii, inaptitudine, deficienţele sistemului pedagogic). Ea se caracterizează 
printr-o mecanică aditivă, care angajează treptat identificarea literelor, apoi a 
` silabetor, apoi a cuvintelor, în urmă a propozitilor si frazelor. Sensul se 
formează astfel printr-un demers integrativ şi liniar, în ordinea strictă a derulării 
textuale (Escarpit, e, 45). Insuficienta stăpînire a codului îl determină pe subiect 
să silabiscascá, iar opintelile lui se traduc pentru observator printr-o neîntreruptă 
susotcalá. În aceste condiţii, avansarea e lentă şi anevoioasă. Stinjenit de lipsa 
familiarităţii cu ambianța, dominat de teama de a nu scăpa nimic, cititorul îşi 
interzice orice iniţiativă, se căzneşte să respecte rigid consecutia secventialá : 
ca atare, absoarbe tot ce-i cade sub ochi, indiferent dacă înţelege sau dacă-i 
place. Dar departe de a-l recompensa, tocmai această fidelitate îl face să eşueze 
în plictiseală şi dezinteres, inlántuindu-] de litera textului şi îndepărtîndu-l de 
spiritul sáu. Si cum nu e în stare să-şi comande ritmul performárii, punindu-] in 
concordanţă cu ceea ce-i place ori cu ceea ce detestă, pînă la urmă, descurajat, 
cititorul e gata să abandoneze şi să se lase pägubas. Regretabil în această 
lectură — care constituie, din păcate, apanajul unor mase considerabile - e că 
rămîne imediat dedesubtul pragului care separă osteneala de răsplata ei, difi- 
cultátile descifrárii de satisfactiile comprehensiunii. Ea îi apare astfel subiec- 
tului ca o corvoadá sau, în tot cazul, ca o obligaţie, deşi cu încă un efort, s-ar 
fi putut transforma într-o deprindere benefică. 

Ce-a de-a doua modalitate a lecturii, hiperiogograficá, se bazează pe recu- 
noaşterea simultană a mai multor cuvinte. Pe de altă parte, spre deosebire de 
lectura hipologografică, ea nu se mai serveşte de releul fonic: semnele grafice 

sînt traduse nemijlocit în unităţi de semnificaţie, circuitu} sensului pare a se 
institui direct între stimulii optici şi centrii cerebrali. Lectura devine silentioasá, 
capătă autonomie şi funcţionalitate, Degajat de constringerile descifrárii, citi- 
torul atacă textul cu dezinvolturá, dind impresia cà anticipă ceea ce va veni, ca 
şi cum o semnificaţie deja constituită in mintea sa, ca ipoteză, ar merge in 
intimpinarea semnificației propuse de text. El caută continuu chei şi avertizori 
semantici, efectuează, în raport cu scopul pe care-l urmăreşte, parcursuri 
integrale ori selective, îşi controlează ritmul de înaintare, accelerind, incetinind, 
hotărînd unde să se oprească spre a aprofunda si la ce nivel s-o facă. Lectura 
hiperlogografică, singura care-şi merită numele de „lectură”, după Escarpit, 
permite prin flexibilitatea şi caracterul ei de simbolism vizual, dominarea 
efectivă a universului scrierii. 

Intre cele două modalităţi de lectură nu există incompatibilitate. Toti începem 
prin descifrare şi recunoaştere, numai că unii rămîn la citirea hipologograficá, 
iar alţii ajung s-o depăşească. Nu este cazul să stărui aici asupra ontogenezei 
lecturii; totuşi, date fiind marile implicaţii ale problemei, citeva clarificări îmi 
par indispensabile. 


Ontogeneza lecturii 


În mod tradiţional, de multe secole, învăţarea citirii în şcoală se face printr-o 
metodă, numită „sintetică” sau ,cumnulativá", pentru că trece progresiv de la 
cunoaşterea literelor la cunoaşterea combinărilor lor în silabe, cuvinte, propoziţii 
etc. Teoretic, ea se fundează pe principiile raționalismului clasic, că evoluţia are 
loc gradual, de la simplu la complex, şi că totalitatea se reduce la suma părţilor. 
Practic, se preconizează exerciţii repetate de rostire cu voce tare a literelor şi 
silabelor, în vederea memorizării şi automatizării procesului de recunoaştere. 
Recodificarea informaţiei grafice într-un „input” sonor şi apoi decodarea acestuia 
în unităţi de sens funcţionează însă, cel puţin în faza incipientă, mecanic, 
deoarece literele şi silabele n-au semnificaţie (cu excepţia a puţine cuvinte 
monosilabice). În felul acesta descifrarea e separată de comprehensiune. 
Micului şcolar i se pretinde astfel - cum notează A. Bassi - „capacitatea de 
a se adapta unei activităţi a cărei finalitate nu e imediată, ci Úrzie, ceea ce nu e 
tocmai la îndemină, de vreme ce copilui trăieşte cufundat în prezent, iar celelalte 
dimensiuni temporale, trecutul şi viitorul au puţină importanţă pentru el”. După 
E. Claparède, „pentru un aduit care cunoaşte mecanica limbajului scris, litera 
c mai simplă decit silaba, silaba mai simplă decît cuvintul, Dar acesta nu e deloc 
cazul pentru copilul care vede întiia dată un text scris. Pentru el cuvintul sau chiar 
fraza formează un desen a cărui fizionomie generală îl captivează mai mult decit 
literele izolate pe care nu le distinge în ansamblu.” (Cardinale, Giachino, 65). 

Ar reiesi din cele spuse cá metodele ,globale”, care leagá formele de 
semnificaţie, pornind de la cuvinte şi propoziţii elementare spre litere, sint 
superioare şi ar trebui să se bucure de o largă preemtiune. În realitate lucrurile 
nu stau tocmai aşa: între pedagogi domnește dihonia, iar controversele, după 
decenii de polemici aprinse, nu dau deloc semne de domolire ; frapant, în orice 
caz, e că argumentele, utilizate de o parte şi de alta au deopotrivă acoperire 
experimentală, dovadă că problema e prea complicată ca să poată fi rezolvată în 
termeni alternativi (Smith; Venezky). Fără a intra în dezbatere, menţionez 
doar, spre a echilibra poziţiile, că o fază a descifrárii e inevitabilă şi în cazul 
metodei globale, doar că ea survine mai tirziu (cînd -se trece de la cuvinte la 
memorarea codului alfabetic) ; în al doilea rînd, că metoda sintetică e singura 
eficientă în cazul handicapatilor ori a celor care suferă de dislexie (Bellenger, 
70-71). Pe de altă parte, cred că lucrul cel mai important nu e să arbitrám litigiul 
dintre partizanii sintetismului şi ai globalismului, ci să încercăm a-l depăşi ; la 
urma urmei, în predarea lecturii, rolul dascălului e mai relevant decît opţiunea 
pentru una sau alta dintre strategiile învăţării codului alfabetic, 

Indiferent de metoda folosită, o chestiune spinoasă pe care o ridică tehnica 
deprinderii cititului în şcoală e cea a subvocalizării. Recurgerea Ja releul fonic 
(circuitul ochi - corzi vocale - ureche), necesară si recomandabilă în faza 
silabisirii, devine, la un moment dat, inutilă (căci informaţia grafică poate fi 
transmisă direct cortexului) şi parazitară (întrucît viteza de propagare a circui- 
tului fonic e sensibil mai lentă decît în circuitul vizual). Dacă această trecere 
prin fonație nu e în cele din urmă înlăturată, iar subiectul, in loc să ajungă la 
Jectura silentioasä, persistă să descifreze oral, atunci el are toate şansele să 
rămînă prizonierul citirii hipologografice. Ceea ce înseamnă — cum am arătat — 
avansarea înceată şi anevoioasă, comprehensiunea precară (căci izolarea compo- 
nentelor frazei unele de altele îngreuiază sarcinile memoriei de scurtă durată), 
scăderea gradului de motivaţie şi, finalmente, pierderea gustului pentru lectură 
(Richaudeau, b, 24-27; Goodman, 259-271). 

Trebuie, de aceea, considerată ca o gravă eroare pedagogică insistența 
excesivă a unor dascăli asupra lecturii cu voce tare. Ea îi împiedică pe multi 
elevi să exerseze decodarca directă a semnelor grafice, abilitate indispensabilă 
spre a ajunge la hiperlogografic. Faptul că o serie de absolvenţi ai şcolii generale 
au statutul practic de semianalfabeti, că ci ştiu să descifreze, dar nu să formeze 
sens, € o tristă consecinţă a unui învăţămînt rutinicr. Unui elev de 9-10 ani îi 
vine lesne să citească (aparent) un text, fără ca totuşi să-l înţeleagă (il trădează 
arbitrarul intonatiilor, neconcordanta dintre accente şi sensuri etc.) ; în schimb, 
e destul de greu să-l citească tare şi, concomitent, să-l înţeleagă. Lectura 
silentioasä nu e — cum cred unii — o lectură sonoră interiorizată, ci, dimpotrivă, 
lectura cu voce tare c o lectură silentioasä (deci oculará) pe care o sonorizám. 

Trecerea ,normajá" de la citirea hipo la cea hiperlogografici poale fi 
descrisă, luînd ca bază observaţiile danezului Jansen, in patru faze: 

1. După perioada de iniţiere, denumită de „rebus reading", lectura începe 
cam de pe la 9-10 ani să se configureze ca o activitate plăcută, fără a avea însă 
un scop bine definit (e rarcori intenţionat selectivă) ; caracterul ei emoţional e 
foarte evident; comprehensiunea nu constituie o preocupare capitală. 

2. Pe la 11-12 ani elevul dispune de o capacitate sporită de înțelegere : e în 
stare să răspundă unor întrebări despre cele citite, îşi poate controla în oarecare 
măsură ritmul performării ; apare o tendinţă de smulgere din tirania „cuvântului 
de cuvint”, 

3. Pe la 13-14 ani se schiteazá o abordare critică: textul e supus intero- 
gatiilor, sînt sesizate unele contradicții, puncte vulnerabile etc., autorul începe 
să-şi piardă „aura”, elevul se descoperă ca sursă de valorizare. 

4. Pe la 15-16 ani, lectura devine fiabilă, adaptindu-se scopurilor urmărite : 
e liniară, dar şi selectivă (exploratorie ori global informativă), uzează de viteze 
şi modalităţi variate ; cititorul e capabil să esentializeze, să compare ceea ce are 
sub ochi cu ceea ce s-a mai scris înainte pe aceeaşi temă, să poarte un dialog 
critic cu autorul şi cu sine însuşi etc. În continuare, sînt posibile si alte progrese, 
mergind însă mai ales pe linia adincirii ori extinderii abilităţilor cistigate, mai 
puţin a dobîndirii altora noi. Şcoala e cea care pune bazele competenţei lectorale 
(atît sub aspectul tehnic, cît şi sub cel enciclopedic), desfăşurind şi concretizind 
potențialul! cognitiv al subiectului (Jansen; Bellenger, 89-96). 

| 


Tipurile de lectură 


Care sint tipurile ori modurile de lectură (hiperlogograficá, silentioasä} de 
care dispune cititorul adult si avizat? Le voi prezenta succint, încercînd si 
pun ordine într-o bibliografie încîlcită (Pugh; Cardinale, Giachino, 123-124; 
Richaudeau, a, 48-57). 

Lectura liniară e o formă de lectură hiperlogografică neevoluată, în care, cel 
mai adesea din obişnuinţă şi rutină, textul e parcurs secvențial şi în întregime 
(de la început pînă la sfîrşit). Subvocalizarea e înlăturată ; ea mai apare totuşi, 
incidental, cînd cititorul íntilneste un cuvînt care-i lipseşte din Tepertoriu, e 
putin frecvent sau greu discriminabil (de ex. din cauza lungimii). Inconvenientul 
acestui tip de lectură e că-l reduce pe cititor la pasivitate şi-l dezangajeazá. A 
paria pe capacitatea cuvintelor de a menţine constant atenţia în stare de alertă nu 
€ foarte rezonabil de vreme ce numai arareori se întimplă ca textul să fie foarte 
interesant, iar cititorul foarte interesat. Dar chiar si atunci îndărătnicia de a fi 
complet şi de a nu anticipa se răzbună de obicei, prin oboseală şi scăderea 
gradului de motivaţie. 

Lectura receptiva (Receptive reading) e o variantă ameliorată a lecturii 
liniare, caracterizată prin executarea integrală a. parcursului textual însă cu 
suplete, variind considerabil viteza, cu reveniri ocazionale, explorind atent 
locurile strategice (introducerea, concluziile etc.) pentru a înregistra complet si 
exact, cu o maximă acuratețe, ceea ce comunică textul; e o lectură intensivă, 
analitică, asimilatorie, adecvată în cazul unor manuale, cursuri, lucrări specia- 
lizate etc. O formă a lecturii receptive, reţinută de A.K. Pugh, ar putea fi 
numită lectură asociativă (Responsive reading); ea e prestată cu atenţie, dar 
implică reveniri, retrospectit si momente de intrerupere; uzcazá de text ca o 
sursá de impulsuri asociative, reflexive si creatoare. 


Lectura literară poate fi considerată o variantă a lecturii receptive şi asocia- 
tive; mai mult ca oriunde, strategia abordării c aici condiţionată de specificitatea 
textului (roman clasic, roman modern, poem etc.) şi de proiectul cititorului 
(degustare, cronică literară, survol informativ, studiu analitic etc.) ; tocmai de 
aceea e greu de stabilit demersuri cu valoare generală. E totuşi evident că 
lectura literară impune cititorului o atitudine depragmatizată, de consimtire la 
instalarea în ficţiune, că acordă o atenție prevalentă formei, fiind interesată mai 
mult de „cum” se spune decit de „ce” se spune; că e mai degrabă lentă, 
implicind reveniri şi întreruperi, că în cazul operelor poetice e circulară, cu 
intrări multiple, senzuală, atentă la muzica şi plasticitatea vorbelor etc, 


„Lectura informativă globală (skimming, écrémage) e o lectură selectivă care 
vizează obținerea unei idei de ansamblu asupra textului (examenul unei pagini 
de ziar, răsfoirea unei cărți etc.); cititorul explorează cu privirea suprafaţa 
textuală în căutarea unor puncte de sprijin: el „agaţă” ici un cuvînt-cheie, 
dincolo un titlu, mai încolo un grup nominal cu funcţie tematică, încercînd să 
înţeleagă despre ce e vorba fără să aprofundeze (care e informaţia esenţială, ce 
urmăreşte autorul, cum € organizată opera etc.) ; randamentul acestui parcurs în 
survol” depinde in mare măsură de cunoştinţele prealabile asupra autorului ori 
a problematicii care face obiectul textului, ca şi de antrenamentul, discer- 
nämintul, buna condiţie fizică şi psihică a cititorului. Pentru că însă satisfacerea 
optimă a tuturor acestor parametri lasă adesea de dorit, riscul de eroare (prin 
omisiune, confuzie, neînțelegere ctc.) e foarte ridicat : ajunge ca cititorul să fie 
obosit sau nervos sau să subestimeze complexitatea textului cu care se confruntă, 
pentru ca rezultatele inspecției sale să fie arbitrare şi de putin folos. 


Lectura exploratorie (skanning, écrétage, reperaj) constă in recuperarea 
unui simbol sau a unui grup de simboluri predeterminate din ansamblu! unui 
text (găsirea unci referinţe în dicţionar, a numărului de telefon în anuarul 
abonaților etc.); diferă şi de parcurgerea liniară şi de parcurgerea globală 
întrucit se focalizează asupra unui singur punct; depinde, ca operativitate şi 
eficienţă, de organizarea serială şi metodică a textului (respectarea strictă a 
ordinii alfabetice, cronologice etc.). 


COMPREHENSIUNEA 121 


Lectura de cercetare (search reading) e o variantă a lecturii exploratorii ; 
constă în recuperarea unei informaţii pe o temă prestabilită, dar căreia nu-i 
cunoaştem cu precizie reprezentarea simbolică; e caracterizată de inspecția 
atentă a textului, în direcţia globalităţii, nu însă a liniaritátii, si de frecvente 
mişcări inainte-inapoi. 

Lectura rapidă constă în rationalizarea mecanismelor perceptive si ame- 
liorarea comprehensiunii spre a obţine performanţe superioare, atit pe plan 
cantitativ (sporirea vitezei), cît şi pe plan calitativ (asimilarea mai eficientă a 
conţinutului). Deşi metodele lecturii rapide conduc uneori la rezultate specta- 
culoase, ele sînt departe de a produce miracole, cum îşi închipuie unii cu 
naivitate. Aplicarea lor nu e posibilă oriunde, oricum şi nu garantează totdeauna 
reuşita. De pildă, tehnicile lecturii rapide pot fi adaptate textelor referenţiale, 
mai.greu celor pseudoreferentiale, deloc celor autorcferentiale. A le utiliza 
pentru a citi un roman modern, de scriitură foarte elaborată, ori un poem, e o 
aberaţie. În asemenea cazuri, se impune mai degrabă procedarea inversă, cum 
recomanda pe vremuri Emile Faguet: „A citi lent e principiul de căpetenie, 
aplicabil in chip absolut oricărei lecturi (literare)”. (Faguet, 3). Nu însă lui 
Zola — afirmă Barthes — altminteri de acord că precipitarea e în anumite cazuri 
un non-sens: „Citiţi încet, citiţi totul dintr-un roman de Zola, cartea o sá vá 
cadă din miini; citiţi repede, în salturi, un text modern, acest text va deveni 
opac, imposibil de gustat”. (Barthes, c, 23). Trebuie apoi menţionat că problema 
lecturii rapide e nu numai tehnică, ci şi psihologică : e necesar ca cititorul să fie 
motivat, să se poate investi afectiv, să ştie clar ce urmăreşte, sá fic în stare să-şi 
conştientizeze şi să-şi planifice modul de a proceda. În fine, nu poate fi ignorat 
riscul superficialitätii pe care-l implică practicarea tehnicilor de „survol” si 
„reperaj”, centrale în lectura rapidă ; ele conduc de multe ori la a afla „despre 
ce” se vorbeşte şi nu la a cunoaşte efectiv „ce” se vorbeşte. Dincolo de aceste 
rezerve, posibilităţile de îmbunătăţire a capacităţii de lectură sint reale şi e 
extrem de important să fie cunoscute, Voi reveni de aceea asupra chestiunii 
(Lesen, 71-88; Conquet; Richaudeau, b; Scorteanu). 


6. Itinerarul performării. 
Modele analitice de lecturá 


Diversele modalităţi şi practici ale lecturii pe care le-am trecut în revistă au 
in comun trei demersuri esenţiale: inspectarea oculará a textului, degajarea 
sensului, reacţia subiectului fat de ceea ce citeşte. Ele corespund, grosso 
modo, complexului de activităţi interconectate denumite în psihologie : percepție, 
comprehensiune, afectivitate, A studia procedural lectura, aşa cum ne-am 
propus, înseamnă a urmări sistematic funcţionarea acestor activităţi, în ordinea 
succesivă a intrării în joc, identificînd aportul fiecăreia, inclusiv al principalelor 
lor subcomponente, în totalitatea integrată şi finalizată a performării. Dată fiind 
extraordinara complexitate a proceselor ce au loc concomitent, interferent si la 
diferite niveluri, nu e surprinzător că specialiştii se contrazic, uneori con- 
siderabil, în privinţa relativei importante atribuite diverşilor puri ori 
explicării feluritelor operaţii. 

Spre a fixa ideile şi a-mi justifica drumul ales în expunerea care urmează, 
voi pleca de la analiza a două modele alc lecturii, unui mai vechi, bine cunoscut 
cercetätorilor, datorat lui W. Gray şi remaniat de Robinson (1966), altul de dată 
recentă, beneficiind de achiziţiile mai noi ale Semioticii si Psiho-lingvisticii, 
datorat lui Frans Rutren (1980). 

Primul model descrie în felul următor aspectele relevante ale procesului 
lecturii : 


1. Percepția cuvintelor, incluzind pronunţarea şi semnificaţia. 

2. Comprehensiunea („sesizarea clará a conţinutului semantic") care 
implică : 

a) comprehensiunea literalá ; 

b) determinarea semnificatiilor implicite {presupozitiile) ; 

c) degajarea implicaţiilor şi sensurilor dincolo de ceea ce ele postulează 
imediat. 

(Cele trei trepte ale comprehensiunii sint caracterizate de Gray, în termeni 
populari, drept „abilitatea de a citi rindurile, de a citi printre rînduri şi de a citi 
dincolo de rinduri”.) 

3. Reacţia faţă de ideile autorului şi evaluarea lor (opinii critice, răspunsuri 
emoţionale, concluzii finale). 

4. Asimilarea (fuziunea informaţiilor si ideilor obţinute prin lectură cu cele 
aflate in posesia cititorului) (Clymer, 61-63). 

Modelul lui Frans Rutten e mai fin articulat şi aduce unele inovaţii. El 
comportă cinci subdiviziuni : 

1. Percepția vizuală. 

2. Semiotizarea (elementele „artefactului” sint învestite cu calitatea de 
,semne", devenind astfel unităţi de cod). 

3, Identificarea semiotică (asocierea unei semnificaţii fiecărui semn recu- 
noscut). 

4. Tratamentul cognitiv al datelor rezultate din primele trei operaţii spre a 
produce „concretizarea” (termenul inseamnă, la R. Ingarden, care l-a lansat, „O 
configuraţie specifică de conţinuturi mentale formate în spiritul cititorului în 
urma procesului de lectură”). Tratamentul cognitiv include : 

a) dezvoltarea de structuri semantice ipotetice care să permită integrarea 
satisfăcătoare a unităţilor de semnificaţie ; 

b) stabilirea de conexiuni între unităţile de sens atlate la diferite niveluri 
de complexitate ; i 

c) „colmatarea” — definită ca producere de sens complementar operaţiilor 
de semnificare declanşate de percepţia artefactului. 

5, Evaluarea (confruntarea ,coneretizäril” în curs cu diverse norme de 
coerenţă, verosimilitate etc.) (Rutten, 77-83). 

O primă observaţie e că ambele modele ignoră rolul important al „pre- 
lecturii”, respectiv al informaţiilor privind textul care urmează a fi citit, intrate 
sau aflate în posesia lectorului şi transformate în „aşteptări” (expectatii). Deşi 
aceste informaţii provin prin surse foarte eterogene (recomandări ale şcolii ori 
»leaderilor de opinie”, presă orală, sugestii oferite de ambalajul textului, de 
titlu, mărcile genului etc.), sînt de pertinenti inegală şi au un caracter precritic, 
adesea necritic, ele exercită totuşi o influenţă asupra formării sensului, care nu 
e deloc neglijabilă şi nu trebuie neglijată. 

In jegătură cu percepţia, e vădit că modelul Rutten o reduce la un simplu 
contact ocular cu stimulii verbali. În realitate, cum vom vedea, percepţia e un 
mecanism constructiv, un ansamblu de informaţii selectate şi structurate. Pentru 
cine stăpineşte codul, nu există un moment al privirii literelor si un altul al 
semiotizării, „vederea” cuvîntului trimite instantaneu la semnificaţie, E adevărat 
cá „recunoaşterea” e un act semiotic, lar ,comprehensiunea" unul semantic, 
potrivit celebrei distincţii propuse de Benveniste, însă în recunoaştere intră 
indici semantici, iar sensul încorporează aspecte perceptive, încit, deşi anali- 
zabile separat, percepţia şi comprehensiunea trebuie considerate ca activităţi 
profund interrelationate. 

De fapt, probiemele cele mai serioase le ridică modul de a trata compre- 
hensiunea. Nici nu e de mirare. Aceasta constituie momentul esenţial al lecturii 

întrucît totalizează activităţile cognitive, gratie cărora unităţile grafematice, la 
nivel propozitional, frastic, textual sint transformate în unităţi corespunzătoare 
de sens. Or, de la faza imediat posterioară „recunoaşterii” cuvintului (cînd ne 
aflăm încă, teoretic, pe plan perceptiv) pină la formarea sensului textual, 
printr-un proces de negociere a codurilor, punere în valoare a contextului şi 
paratextului, utilizare a mecanismelor mnemonice, rezolvare a nedeterminărilor 
etc., drumul e lung, accidentat, intrefesut de conexiuni inverse, de o complicatie 
„atit de mare, încit desfacerea analitică şi reprezentarea lui inteligibilă e pîndită 
tot timpul de simplificare şi reducționism. 

În orice caz, la Gray-Robinson comprehensiunea apare sub o formă excesiv 
schematizată. Ei par să nu remarce deosebirea calitativă dintre înțelegerea frazei 
şi înţelegerea textului. Dar şi Rutten se ocupă numai de două dintre operaţiile 
esenţiale ale comprehensiunii : determinarea sensului (4a şi 4b) şi ,,colmatarea”, 
pe care prefer s-o numesc (voi motiva la locul potrivit de ce) „investirea 
imaginativă”, Inexplicabilá este trecerea sub tăcere a „recodificării” selective, 
în alţi termeni, a condensării sensului acumulat în structuri din ce în ce mai 
abstracte, proces fundamental - dacă mai e nevoie s-o spun — de vreme ce fără 
memorizare nu există lectură, de altfel nici inteligenţă, 

Gray-Robinson, spre deosebire de Rutten, atrag în mod oportun atentia 
asupra unei alte laturi, indisociabile de actul lecturii, pe care însă majoritatea 
cercetătorilor, din motive de comoditate uneori, de specializare alteori, preferă 
s-o pună în paranteză : reacţia evaluativă. Dar oricine ştie, fără să-i interogheze 
pe experti, cá, în orice punct al ei, comprehensiunea e compenctrată de si se 
interferează cu fenomene afective si pulsionale (inconștiente), în aşa măsură, 
încît devine greu a decide totdeauna care e spaţiul ei autonom de manifestare. 
Orice proces de degajare a sensului comportă declanşatori, inhibitori ori înso- 
titori afectivi si subliminali, O anumită stare emoţională ne poate influenta 
dispoziţia cu care intimpinám o carte, ea acţionează augmentativ, frenatoriu, 
calitativ pe întregul parcurs al lecturii; pe măsură ce sesizám ce se petrece, 
resimtim plăcere ori neplácere, ne situäm în raport cu lumea operei, evaluäm 
întâmplările, personajele, stilul etc. Astfel investit, sensul devine un cîmp 
magnetic, în fluxul căruia sînt atrase continuu senzaţii, idei, reprezentări, Textul 
se transformă într-un eveniment al trăirii cititorului, iar comprehensiunea tinde 
să se prefacă în receptare. 

În pofida corelatici atit de strinsc dintre înţelegere şi afectivitate, cercetarea 
problemei e mult rămasă în urmă. „Pragmatica lingvistică şi teoria comu- 
nicării — notează Jauss - abia dacă au remarcat complexul problematic al 
condiţiilor emotionale pe care se muleazá modelele ficționale de interacţiune.” 
Dar dacă, spre deosebire de alţii, Gray-Robinson au meritul de a nu cscamota 
chestiunea, soluţia la care se opresc, de a studia „evaluarea” ca un capitol 

separat, nu-mi pare fericitá. Fenomenele emotionale trebuie tratate in conexiune 
cu cele cognitive, pe care le influenţează si de care depind. E ceca ce voi incerca 
să fac in paginile următoare, deşi cu două rezerve ; că lámurirea laturii semantice 
a comprehensiunii va rămîne totuşi obiectivul primordial ; în al doilea rînd, că 
má voi menţine la generalitái din cauza caracterului precar şi insuficient al: 
cercetărilor specializate. | 

Nici Gray-Robinson, nici Rutten nu consideră ,interpretarea" drept o fază 
relativ autonomă a lecturii, preluind termenul în accepţia iui mai largă, de 
elucidare a pasajelor obscure, dilematice, ambigue etc, Astfel concepută, inter- 
pretarea intervine, în adevăr, în tot timpul lecturii, constituind o componentă 
necesară a negocierii sensului. Există însă şi o altă acceptie, mai restrinsá şi mai 
specifică a noţiunii, cea de coniectură globală (de tip descriptiv sau explicativ) 
asupra „sensului veritabil al textului”. În acest înţeles, interpretarea e una dintre 
activităţile centrale ale Hermeneuticii, situată între comprehensiune (intelligere) 
şi aplicaţie (applicare), echivalentă in bună parte cu „exegeza”, Spre deosebire 
de comprehensiune, în care sensul se formează treptat şi cumulativ, în pas cu 
avansarea în lectură, pe vectorul început-sfirşit, interpretarea determină sensul 
independent de temporalitatea performării, prin examenul simultan al textului 
ca întreg. Cea dintii c inerent nesigură şi aproximativă, în mare măsură depen- 
dentă de subiectivitatea cititorului şi predispozitiile lui emotive ; ça se desfăşoară 
sub impulsul, de obicei neconstientizat, al contextului primar. Cea de-a doua se 
întemeiază pe lecturi repetate şi atente, încercînd să se emancipeze de sub orice 
influenţă conjuncturală de moment; tinde să respecte cu maximă fidelitate 
particularitátile şi instrucţiunile textului ; spre a identifica în mod optim „ce” 
spune şi ce „vrea să spună”, se desfăşoară sub controlul unui context secundar, 
adoptat în mod explicit, deci al unor criterii de validitate, în principiu şi cum 
grano salis, testabile şi de alţii. Ca un corelat mai exact şi mai complet al 
lecturii, interpretarea nu poate lipsi din studiul performării. 

În schimb, asimilarea”, care figurează la Gray-Robinson, depăşeşte modelul 

. propriu-zis al lecturii; ca activitate separată, ea aparţine problematicii recep- 
tärii, intrucit nu accentuează asupra textului (a ceea ce contine si operează), ci 
asupra modului de a-l utiliza. 

După aceste observaţii, sper ca desfăşurarea studiului procedural al lecturii, 
pe care-l voi întreprinde în paginile următoare, să apară mai clar motivat. Voi 
începe printr-un capitol dedicat prelecturii, trecînd apoi la examenul percepţiei. 
Problemele comprehensiunii le voi trata, întii, la nivel propozitional si frastic, 
pe exemple concrete, spre a clarifica ce inseamnă a înțelege un enunt, Ia nivelul 
cel mai simplu. Comprehensiunea textualá má va retine mai mult si va reclama 
efortul principal. Abordarea va fi defalcatá in următoarele capitole, reprezentînd 
tot atitea aspecte centrale ale performării : cum se negociază sensul şi cum sînt 

înlăturate „dificultăţile intimpinate pe parcurs; ce sint si cum utilizăm „cheile” 
(instrucţiunile) autorului ; cum selectăm şi recodificăm materia verbală spre a 
conecta .ceca ce am citit cu ceea ce sintem în curs de a citi (memorizarea); in 
ce fel ne investim imaginativ in text, explicitind presupozitiile, completind 
locurile vide, rezolvind nedeterminárile. Alte două capitole vor explora dinamica 
decodificatorie in procesualitatea ei, insistind asupra declanşării lecturii prin 
performarea secvenjei initiale si a reorganizării tot mai ample a cimpului 
semantic in raport cu avansarea progresivă spre final. Voi încheia printr-o 
discuţie asupra problemelor interpretării. 


ră Prelectura 


Contactul cu textul e mai totdeauna mediat de opinii, impresii, puncte de 
vedere sugerate de Ceilalţi ori induse prin observarea nemijlocită a ambalajului 
(titlu, copertă, semnalmente de gen etc.) şi a vecinătăţilor (locul textului în 
raport cu altele). Într-o societate în care reţeaua comunicativä şi-a multiplicat 
enorm capacitatea de cuprindere şi de imixtiune în viaţa personală, nimeni nu 
mai consumă produse simbolice în stare virgină. Toţi ajung să ştie cîte ceva 
despre textul pe care vor să-l citească, chiar dacă sub o formă vagă, confuză, 
parţială, intimplätoare. Iar uneori prealabilul acesta, oricit de precar si de 
aproximativ, nu se limitează la a fi un coridor de trecere, ci devine un scop în 
sine, estompindu-si statutul preliminar şi arogîndu-şi dreptul de a ţine locul 
textului însuşi. Faptul că întîlnim în zilele noastre cazuri tot mai numeroase de 
atoatestiutori care cunosc titlurile, nu însă operele, n-ar trebui să ne surprindă 
peste măsură: e foarte probabil că există un raport necesar între creşterea 
volumului informaţiei şi creşterea volumului compilației. 

Totalizate, cunoştinţele ,despre" alcătuiesc laolaltă un fel de ,grilä”, mai 
bine sau mai prost structurată, care funcţionează ca un instrument de selecţie a 
componenților textuali. Îndeosebi în faza incipientă a lecturii, „grila” amorsează 
depistarea pertinentelor de sens. În felul acesta, ea orientează procesul de 
semnificare conform propriilor tipare, ceea ce poate duce în direcţia „bună” 
reclamatá ,obiectiv" de configuratile verbale, dar şi într-o direcţie „rea”, 
contraindicată şi arbitrară. Asa se explică faptul bine cunoscut că adesea nu 
citim ce ,vedem", ci ceca ce ,stim” că trebuie să citim, cá se întîmplă să 
acordăm mai mare valoare ideilor noastre neverificate care anticipă obiectul, 
decit obiectului însuşi. 

Nu e nevoie să argumentez cá predeterminarea judecății ascunde riscuri 
majore. Tocmai de aceea efortul de a tesi din inertia opiniilor gata făcute 
constituie o igienă intelectuală, nu doar necesară, ci şi indispensabilă. E însă 
adevărat că nu e deloc uşor să te emancipezi de coercitia informaţiei pre-textuale, 
mai ales cînd aceasta corespunde unor interese ori satisface anumite înclinări 
personale. Constientizarea „structurii de intimpinare” reclamă spirit autocritic, 
rigoare şi vigilenfä, calităţi ce nu se găsesc pe toate drumurile. Totuşi, în pofida 
a destule motive de dezamăgire, cred că acuitaica sensibilităţii epistemologice a 
epocii noastre indreptäteste oarecari speranţe : tendinţa spre autoscopie, atit de 

bogat ilustrată în literatură de voga jurnalelor si a memoriilor, îndeosebi 
preocuparea manifestă în ştiinţele umane de a interoga metodic presupozitiile de 
plecare şi a nu mai credita aşa-zisele evidente” denotă, cel puţin, că problema 
€ sesizată, că importanţa ei nu scapă atenţiei, 

Voi examina în paginile următoare principalele aspecte ale prelecturii, 
începînd cu informaţiile indirecte, pe care le grupez sub denumirea de rumoare, 
continuind cu informaţiile direct induse de cititor din examenul ambalajului, 
vecinátátilor, titlului, discursurilor de escortă. 


Rumoarea | 


Opiniile, şi impresiile pe care ic primim de ia Ceilalţi constituie un factor de 
însemnătate variabilă : important şi eficace în direcţia recomandărilor de lectură, 
inegal şi aleatoriu în facilitarea comprehensiunii. Cercetările de sociologie 
empirică au demonstrat că participanţii la viaţa literară, care vor să fie „ă la 
page”, tin seama în alegerea cărţilor de cronicile literare, în vreme ce profanii 
se bazează mai mult pe relaţiile interpersonale (sfatul unor camarazi, sugestia 
„leaderilor de opinie” etc.). E iarăşi probat că judecätile de valoare ale celor 
dintii [in seama (în expresia lor manifestă) de părerile critice autorizate, pe cînd 
ale celor din urmă, care n-au cu cine (si nici de ce) să se emuleze, sînt de obicei 
elementare, dar sincere. i f 
„Influenţa efectivă a opiniilor asupra comprehensiunii e greu de evaluat, Ea 
e indiscutabilă însă în cazul şcolii, Aici predarea se face pe baza unor culegeri 
de texte antologate, inevitabil scoase din contextul originar şi încadrate de 
comentarii istorico-literare. În loc ca această situaţie de pornire, care-i impune 
elevului un rol dependent şi pasiv, să fie atenuată cu tact, ea e uneori folosită de 
dascăl spre a-şi pune în valoare autoritatea. Redus la cunoaşterea fragmentului 
şi plasat în poziţie celebrativă (prezumția e că bucăţile din manua] sînt exem- 
plare, altfel n-ar fi propuse), elevul ia contact cu textele după ce află ce sens, 
ce funcţie si ce calităţi estetice posedă. Îi rămine, ca atare, să ilustreze conside- 
rațiile profesorului şi ale manualului prin observaţii proprii (constind, de obicei, 
în aprecieri superlative si citate conforme). Practica eronată de a transforma 
lectura literară într-un ritual al parafrazei memorizate se asociază uneori cu 
simulacre de analiză care ocultează specificitatea simbolică şi artistică a operelor, 
accentuind, pînă la exasperare, conţinutul de idei. Alteori se întreprind lungi, 
inutile şi plicticoase inventare de tropi (în recoltarea aşa-ziselor „expresii 
frumoase”). Problema învățămîntului literaturii in ciclul. gimnazial (care, dată 
fiind receptivitatea vîrstei, are o importanti decisivă, atât pentru soarta lecturii, 
cit şi pentru formarea personalităţii) e de a face din elev un „interlocutor” şi nu 
un rol” într-un scenariu dinainte elaborat. Trebuie avertizat că dificultăţile nu 

se rezolvă, ci adesea sporesc prin introducerea aşa-ziselor „metode moderne", 
cînd ele sînt preluate după ureche - cum se întîmplă uneori - fără a-avea în 
vedere corelarea cu nivelul clasei şi cerinţele programei. 

Informarea prealabilă, mai ales dacă e controlată (si nu parvine exclusiv sub 
forma rumorii) poate aduce servicii însemnate, Există astfe! numeroase exemple 
de utilizare rodnică a opiniilor critice, atit în şcoală, cit şi în alte domenii. Spre 
pildă, cartea lui Tudor Vianu despre Ion Barbu a jucat un ro! considerabil in 
apropierea mai multor generaţii de cititori de poetica absconsá a Jocului secund, 
La fel, lucrärile lui Marcel Raymond, De Baudelaire au surréalisme (1933) şi 
Hugo Friedrich, Die Struktur der modernen Lyrik (1956) au contribuit major la 
difuzarea unei atitudini de simpatie şi înţelegere faţă de poezia modernă, 

În climatul existenţei contemporane, în care marele public se simte stinjenit 
şi contrariat de manifestările radicalismului modernist, rolul de intermediar al 
criticii e dintre cele mai oportune. Chestiunea € însă delicată: cititorului de 
rind nu trebuie să i se ofere reţete ori aprecieri concluzive, în formulări aforistice 
(sursă de snobism intelectual şi de pseudocultură), dar nici analize super- 
tehnicizate, care să-i depăşească interesul şi pregătirea, El are înainte de toate 
nevoie să fie familiarizat cu modalităţile si limbajul celor mai buni autori 
contemporani. Îi e în primul rînd necesară o îndrumare în direcţia aprofundării 
propriilor mijloace de a citi şi de a fructifica ceea ce citeşte. Insă sarcina de a-i 
cultiva puterea de judecată şi sensibilitatea, de a-l scoate din rutina deprinderilor 
rele de lectură, e cu mult mai anevoioasă deci: aceea de a-l învăţa citeva formule 
pe de rost ori de a-i ţine prelegeri savante. 


Vecinätätile sí ambalajul 


Locul pe care textul îl ocupă ca unitate a unui ansamblu (editorialul într-o 
gazetă, poemul într-un volum, povestirea într-o culegere etc.), ori ca entitate 
independentă, ori corelativá, în plan sincronic sau diacronic (romanul X faţă de 
seria romanelor precedente şi concomitente), furnizează indicaţii utile asupra 
conţinutului şi structurii sale. Astfei, cunoscind majoritatea poemelor dintr-o 
plachetă sînt împins să deduc particularitätile de viziune, tematică, stil ale celor 
pe care nu le-am citit. Tot asa, ştiind pentru ce scopuri şi cu ce mijloace 
militează un ziar mă aştept ca un articol de fond oarecare să-i ilustreze cores- 
punzător ideologia. În fine, cine n-a practicat vreodată lectura „diaponală”, de 
pildă sărind peste o secvenţă a unui roman care-l plictiseste, în convingerea că 
paginile omise nu vor prejudicia întru nimic comprehensiunea globală? Riscul 
acestor anticipări sare în ochi: in literatură îndeosebi nimic nu e pur repetitiv, 
surprize sînt posibile oricind; continuarea unui şir nu e totdeauna previzibilă 
(deşi sau tocmai fiindcă autorul ne lasă s-o credemi) ; oricît de putin informativ 

Cunoaşterea vecinätätilor oferă probabilităţi, nu certitudini. 

De un caracter mai concret şi mai specific sînt datele preliminare sugerate de 
ambalaj, pe care cititorul avizat le identifică înainte de a se angaja în lectură. 
Forma copertii (dimensiune, culoare, grafică etc.), numele editurii, al colecției, 
at autorului etc. totul e elocvent pentru cine are oarecare experienţă. Examenul 
exterioritätilor e suficient ca să edifice asupra a ceea ce unii numesc „contractul 
de lectură” ; ce cuprinde cartea, cui i se adresează, ce nevoi satisface in mod 
special, ce reprezintă pentru „mine” etc. Dintre indicaţii foarte importantă e 
precizarea privitoare la gen, fiindcă ea declanşează seturi de aşteptări crista- 
lizate, e vorba de semnalarea directă (printr-un subtitlu: „roman”, „poeme” 
etc.) sau indirectă (ilustratia în culori, de tip iconic, la o carte de copii etc.). 
Alte indicaţii (inserturi editoriale pe ultima filă a copertei, o banderolă publi- 
citară etc.) se ocupă de tema operei, sub o ipostază cit mai atractivă si mai 
deschisă, de publicul vizat ori categoriile de virstă etc. 

Numele autorului (dacă, bineînţeles, nu e un debutant) constituie iarăşi o 
sursă importantă de expectatii. El defineşte pentru lectorul competent o viziune 
asupra lumii, un orizont tematic, un mod de construcţie (epică, lirică etc.), un 
stil. Cititorul de rînd are o idee mai clară despre clasicii din eşalonul de sus al 
ierarhiei literare (Caragiale, Sadoveanu, Rebreanu etc.) şi una cu totul nebuloasă 
despre autorii contemporani. De altfel, cum au dovedit cercetările de sociologie 
empirică, el nu cumpără autori, ci genuri (poliţist, SF, roman sentimental), pe 
baza specializării de colecţie, eventual (mai rar) titluri — şi anume în funcţie de 
capacitatea lor de a-i polariza aspiraţiile secrete (dorinţe şi refulări). 

Dar toate acestea sînt lucruri destul de cunoscute încît n-are rost să insist. În 
genere, se poate afirma că vecinátátile şi ambalajul joacă, pînă la un punct, rolul 
situaţiei de enunjare din comunicarea orală. Ete permit reducerea necunoscutului 
la cunoscutul unei clasificări de gen, motivaţie, finalitate. Ínscriind opera într-un 
spaţiu familiar, îi elimină provizoriu alteritatea, desconspirind-o sub cel putin 
trei aspecte: divulgá în ce ar putea consta folosul sau plăcerea lecturii, apro- 
ximează ordinea de dificultate a prestatiei impuse cititorului şi instaurează un 
protocol al decodificării. 


ne-ar apărea un text nu putem fi siguri de ceea ce contine decit după ce-l citim. 


Titlul 


Titiul pare a fi fost utilizat sporadic încă din antichitate însă folosirea lui s-a 
generalizat şi s-a institutionalizat relativ tîrziu, de-abia în secolul al XVI-lea, o 
dată cu revoluţia declanşată de invenţia tiparului. Multiplicarea bruscă şi enormă 
a producţiei de carte l-a impus atunci ca mijloc de a distinge volumele aflate in 
Circulaţie şi de a avertiza asupra continutului lor. Foarte repede, din nevoia 

tipografului sau editorului de a-şi răscumpăra cheltuielile făcute (considerabile 
in raport cu alte produse manufacturate), titlul a preluat si o funcţie publicitară. 
Cum o ştim din bibliografia noastră veche, el a ajuns, la un moment dat, să se 
reverse peste întreaga copertă, anuntind într-un limbaj inflorit, uneori enco- 
miastic, nu numai care e materia tratată, ci şi excelența însuşirilor operei. 
Acapararea titlului de strategia profitului a devenit însă manifestă în timpurile 
mai noi, cînd relaţiile de piaţă s-au extins asupra întregii producţii de carte. 
Dacă totuşi domeniul ştiinţific şi tehnic a fost mai putin afectat, datorită limitelor 
de inventivitate denominativă pe care le impune sobrietatea conţinutului, ca şi 
posibilităţii de a găsi un echilibru între ofertă şi cerere, în schimb, în beletristică, 
fenomenul s-a manifestat cu o mare amploare. 

A devenit astfel din ce în ce mai clar că titlul are o dublă determinare: în 

` funcţie de opera pe care o denoteazá şi, mai ales poate, în funcţie de concurenţa 
celorlalte titluri, care solicită în acelaşi timp favoarea publicului. Pentru a-l 
atrage pe cititor trebuie ca „numirea” operei să fie nu atit corectă, cit şocantă, 
nu atît exactă cît sugestivă. Schiller atrăgea încă de mult atenţia: „Un titlu nu 
trebuie să fie o carte de bucate. Cu cit mai puţin îşi dezvăluie conţinutul, cu atit 
mai bine”. lar suprarealistul René Magritte opina: „Titlul poetic nu are nimic 
să ne înveţe, el trebuie să ne surprindă şi să ne încînte” (Grivel, 174). 

Evident, problema adecvării nu poate fi pînă la urmă ocolită. Dacă denu- 
mirea conţinutului e înşelătoare, dacă = altfel spus - eticheta pusă pe sticlă n-are 
nici un raport cu ce e înăuntru, atunci cititorul păcălit îl va evita a doua oară pe 
autorul sau editorul care au abuzat de buna lui credinţă. A fi exact nu înseamnă 
însă a fi banal, după cum a fi ingenios nu înseamnă a minţi. Autorii au încercat 
şi încearcă să rezolve problema, silindu-se să tragă, în acelaşi timp, de ambele 
capete ale firului: soluția rezidă în a găsi formulări care să evoce, fără să 
precizeze, încărcate simbolic, deci avînd semnificaţii multiple şi inctuzind tema, 
dar la un nivel sugestiv, nu asertoric. În aceste cazuri, concordanța titlului cu 
textul există, fără a fi stînjenitoare ; ceea ce se obţine e stirnirca de aşteptări 
difuze, indeterminabile, ambigue, compatibile cu motivații diferite. 

În fiecare epocă funcţionează o anumită modalitate a titrării, solidară cu 
sistemele de valori şi marile curente de idei şi sensibilitáti ce o traversează. Ea 
circumscrie ce anume trebuie pus în evidenţă şi mai ales cum să se procedeze. 
Titlurile — arată pe drept cuvînt Arnold Rothe — formează „un corpus literar 
pertinent" încât identitatea fiecăruia nu poate fi apreciată decit prin raportare la 
fundaluf general (Rothe, 1, 67). 

La noi, în primele decenii ale secoluiui al XX-lea, in acord cu dominanta 
convenției realiste în proză si într-un climat concurential aflat într-un stadiu 
încă incipient, titlurile celor mai bune romane izbesc prin caracterul lor prevalent 
enunciativ, transparent şi tematic. Ele anunţă protagoniștii (Mara, Jon, Fraţii 
Jderi, Rusoaica, Nicoară Potcoavă ete.), locul desfăşurării (Calea Victoriei, 

La Medeleni etc.), tema (Răscoala, Venea o moară pe Siret, Concert din muzică 
de Bach, Ultima noapte de dragoste, intíia noapte de război, Enigma Otiliei 
etc.), Mai rar intilnite sînt titlurile de caracter metaforic: Patul lui Procust, 
Gorila, Întunecare etc. 

Titlurile romanelor actuale consemnează o diferenţă majoră de viziune. E 
evident că modernii fug de exprimarea directă, caută simboluri, solicită dis- 
poziţii latente şi stimulează mecanisme asociative: erele tăcerii (Buzura), 
Biblioteca din Alexandria (Sălcudeanu), Maimufele personale (Cosaşu), Vara 
baroc (Paul Georgescu), Alexandra şi infernul (Laurenţiu Fulga), Nu ucidefi 
femeile (Maria Luiza Cristescu) etc. Caracterul colorat, original şi expresiv al 
acestor titluri accentuează o voinţă de diferenţiere şi de emulatie de care nu e 
probabil străină resurgen(a individualismului psihologic şi estetic, împiedicat să 
se afirme in anii '50. 

Încă mai rafinată ne apare titrarea plachetelor de versuri, lucru firesc, de 
vreme ce starea lirică nu poate fi tradusă conceptual, ci doar sugerată metaforic 
ori simbolic. Aceasta ar putea fi şi cauza pentru care titrarea poeziilor e mai 
tirzie decît a altor compuneri literare. Practicarea genului — crede Rothe - indica 
nemijlocit tematica lucrării: sonetul nu putea fi decît erotic, oda - omagialä, 
meditaţia - filozofică, Însă de la un moment dat înainte, de cînd poeziile au 
început să circule independent de culegerea căreia îi aparţineau şi să fie publicate 
separat în reviste, s-a ivit necesitatea de a le identifica, Lungă vreme ele au 
primit titlul după primul vers: aşa s-a întîmplat ja noi cu vechile cîntece de 
lume, dar şi cu multe poeme eminesciene (Se bate miezul noptii..., O dulce 
înger blind..., Peste vírfuri..., Departe sint de tine... Cu miine zilele-fi adaogi..., 
O, rămii..., Atit de fragedă... etc, Ulterior, titrarea independentă a poeziilor a 
devenit regula generală. 

În domeniul liric, tendinţa spre originalitate e în largul ei. Titlul devine o 
creație în sine, dificilă, fiindcă trebuie sá comunice ceva esenţial despre operă 
şi să concureze cu succes titlurile coexistente (ale altor poeti), iar asta într-o 
formă laconicá, de mare densitate semantică. lată o listă a cîtorva plachete de 
versuri, alese la întîmplare: Clar de inimă (Nichita Stănescu), Ardere de tot 
(Ileana Mălăncioiu), Fintína somnambulă (Adrian Păunescu), Miazánoaptea 
miresmelor (Gr. Hagiu), Anotimpul discret (Stefan Augustin Doinas), Des- 
cintoteca (Marin Sorescu), Sărbătoarea nimănui (Liviu Călin), Obiecte de 
tăcere (C. Abăluţă), Madona din dud (Cezar Baltag) etc. E adevărat că, din cînd 
în cînd, cineva se opune curentului cu cite un volum intitulat simplu : Poezii (Ileana 
Mäläncioiu ori Ana Blandiana) sau Versuri (Emil Brumaru). Pe fundalul caiofil 
al „corpus”-ului, titlurile căutat banale au un efect de „bumerang” ; ele repre- 
zintă mai degrabă tresäriri de orgoliu decit expresii ale despuierii şi umilintei. 

Cu totul alta e problematica titrării în presă. Acroşarea cititorului e aici încă 
mai imperativá decit în literatură (unde se poate conta pe o bunăvoință inițială) ; 

în acelaşi timp însă e indispensabilă acoperirea subiectului, referirea nemijlocită 
la conţinut. Pentru a împăca ambele cerinţe, gazetarul triază informaţiile despre 
un eveniment, alegindu-Je pe cele mai promițătoare, mai ieşite din comun, mai 
atractive. Numind, el încearcă să „insoliteze” aspectele reţinute, sá le dea 
culoare şi putere semnificantä, uzină de simplificári sintactice (fraze nominale, 
eliptice, fără conectori), efecte de ,talie” (corpuri de litere diferite), subtitluri 
complementare etc. De notat că titlurile sînt ierarhizare în cadrul paginii si că 
această ierarhie răspunde aşteptărilor clientelei sub raportul centrilor de interes 
şi al opţiunilor ideologice. Căci dincolo de materialul faptic pe care-l consem- 
nează şi-l pun în scenă zi de zi, titlurile relevă, deopotrivă, imaginea pe care o 
gazerá vrea s-o dea despre sine şi comportarea intelectuală a cititorilor săi. 
(Abastado, 149-151). 

. Ce rol joacă titlul în preliminarea comprehensiunii? E limpede că răspunsul 
la această întrebare variază de la epocă la epocă, de la gen la gen, de la autor 
la autor, Asteptárile pe care le trezesc titlurile au uneori o mare importanţă. 
Într-un experiment faimos, Nicole Robine a arătat, uzind de un set de titluri 
imaginare, cît de strinsä e corelatia dintre simbolistica denominativä şi men- 
talitatea cititorilor apartinind anumitor grupuri sociale. De multe ori însă 
elocventa titlurilor e amágitoare (Escarpit, c, 239-244), pertinenja lor aparentă, 
ele nu intermediazä, ci se autoenuntá. Fapt e că într-o bună parte a literaturii 
moderne, titlul e tot mai putin o formulare rezumativá si tot mal frecvent un 
comentariu. El serveste mai degrabä ca mijloc conventional de identificare a 
operei decit ca un metatext, apartinind aceleiasi paradigme. Aceastá lipsá de 
funcţionalitate nu trebuie totuşi exagerată. Legile pieţei literare impun infrinarea 
tendinţelor autonomiste (fiindcă cititorul de rind, cumpărătorul de carte, nu 
tolerează divorțul dintre „nume” şi „lucru”). De altă parte, există destule 
exemple reuşite care atestă că e posibilă asocierea denotatiei cu conotatia, a 
pregnantei simbolice cù expresivitatea. La urma urmei, şi aici, ca oriunde, se 
pune chestiunea talentului: „a da titlu” nu e o rutină, ci un har. Arnold Rothe, 

“pe care l-am mai citat, afirmă cu indreptätire : „Dat fiind că titlul poate reduce, 
confirma sau spori gama semantică a unui text, el este fie jenant, fie inutil, fie 
dezirabil”. Care dintre aceste atribute se poiriveşte n-o putem sti decir la sfirsitul 
lecturii (Rothe, 3, 50-51). 


Discursuri de escortă 


Reunesc sub această denumire texte servind ca adjuvanti textului propriu-zis 
(prefata ori postfata, rezumatul, sumarul, bibliografia), în scopul explicitării, 
condensării, comentării ori conectării sale cu alte texte. 

Relevanta discursurilor de escortă pare evidentă în cazul textelor ştiinţifice şi 
didactice. Motivul e simplu : aceste texte au proprietatea de a fi conceptualizate 

fără rest sau, în tot cazul, cu reziduri nesemnificative. Rezumatul, de pildă, 
furnizează cunoscătorilor orientări decisive asupra conţinutului unei lucrări de 
specialitate (teză, comunicare etc.) : care-i sînt ideile principale, cît de noi si cit 
de plauzibile ; ce vrea să demonstreze şi cum o face ; la ce concluzii ajunge etc. 
Bibliografia lasă sá se vadă predilecţiile autorului, şcoala căreia îi aparţine, 
volumul şi calitatea cunoştinţelor, măsura în care se ţine la curent cu evoluţia 
disciplinei etc. Sumarul constituie în cazul unei opere complexe şi laborioase, 
cu multe subdiviziuni, un mijloc de a-i sesiza arhitectura, raportul dintre 
ansamblu şi detalii, modul de articulare a diverselor secvenţe etc. În scoală, ca 
să mai dăm un exemplu, sînt utilizate mici texte rezumative ori integrative, 
numite de Ausubel „organizatori anticipati” („advanced organisers"), situaţi la 
un grad mai înalt de abstracţie şi generalitate decit textele pe care le acom- 
paniază, menite să ofere un cadru clarificator şi integrativ achiziţiei de noi 
informaţii (Meyer, 26). i 

Rolul discursurilor de escortă e mai problematic în cazul literaturii. Un 
rezumat, chiar bine făcut, poate fi total neconcludent : în cel mai bun caz, e! dă 
O idee schematică despre ceea ce se petrece într-o operă (si doar dacă aceasta e 
epică sau dramatică), nu despre ceea ce-i conferă valoare. Din acest moliv e 
indoielnic folosul „digest”-urilor — al retranscrierii marilor capodopere în 
versiuni prescurtate, mărginite la desfăşurarea liniei principale a subiectului. 
Eliminind informaţia estetică şi retinind-o pe cea semantică, mai subzistă oare 
literatura ? 

De un mare interes sînt prefetele (postfetele), cu statutul lor de comentarii 
metatextuale datorate altor persoane decît autorului însuşi. Ele au scopul să 
recomande, să explice ori/si să situeze. Spetele sînt bine cunoscute. Un scriitor 
virstnic sau consacrat, al cărui nume oferă o cauţiune, prezintă publicului un 
confrate mai tînăr, debutant ori putin cunoscut. Textul sáu, de obicei scurt, 
amabil şi colocvial, are un caracter persuasiv : îşi propune să convingă un 
public presupus indiferent ori sceptic. Ca atare, nu se precupetesc elogiile, în 
schimb sînt marginalizate ori trecute complet cu vederea observaţiile critice. 
Demonstrația se sprijină, în orice caz, mai mult pe autoritatea judecătorului 
decît pe argumentarea judecăților. 

Preteţele explicative au in pricipiu menirea să-i familiarizeze pe cititori cu 
un text de acces dificil sau care ridică probleme spinoase de ordin ideologic, 
estetic etc. 

În fine, prefetele situative ori »prefetele-bilant" sînt de obicei elaborate cu 
ocazia reeditărilor parţiale sau integrale de autori clasici şi contemporani 
(valorificarea moştenirii literare). Potrivit profilului colecţiilor şi publicului 
vizat, ele sînt mai informative sau mai impresive ; sînt concepute adică prevalent 
istorico-literar (date biografice, expunere sistematică a operei, corelaţie mani- 
festă cu tradiţia interpretativă, echilibrarea viziunii de ansamblu cu detaliile, 

citarea explicitá a surselor) ori eseistic (impresii direcie de lecturá, libertate a 
compozitiei, exploatare analiticá partialá ori traversare a intregului textual 
dintr-o unică perspectivă, noutate a punctului de vedere, efecte de stil). 

Utilitatea prefetelor, îndeosebi a celor explicative si situative, e indis- 
cutabilá: ele pun în temă, orientează, instituie un cadru stimulativ de con- 
textualizare, fixează locul şi profilul operei în, respectiv, topologia şi tipologia 
literaturii, preconizează căi de acces si asocieri fertile. Beneficiul acestui mod 
de prelectură e însă dublu condiţionat. Mai întii e necesar ca prefetele să fie 
bine întocmite ceea ce e mai putin simplu decît se crede. Discursul prefatial e 
un gen dificil; el reclamă nu numai puterea de „a spune”, ci şi capacitatea de 
„a auzi”, dat fiind că sarcina autorului € să ne facă inteligibilă o voce străină. 
Or, în lumea vanitoasă a literelor, toţi vor să vorbească (şi, natural, să aibă 
audienţă), puţini au modestia să asculte. În al doilea rind, c necesar ca cititorul 
să ştie cum să se servească de prefaţă, fără a i se aservi, cum s-o interogheze si 
să-i solicite informaţia, fără a-i deveni tributar. Ne întilnim aici din nou cu 
paradoxul lecturii: spre a citi (cu randament) trebuie să cunoşti, dar ca să 
cunoşti trebuie să citeşti. 

Prefaţa auctorială arc un statut mai indecis. Ea nu dezvăluie, de regulă, 
filmul evenimentelor, ci contine declaraţii de intenţie, explicári şi motivații. 
Modul de a proceda e de o enormă diversitate, Stendhal în La chartreuse de 
Parme relatează circumstanţele în care şi-a conceput opera, însă o face într-o 
dimensiune romanescá, recurgind la ficţiunea unui narator extern pe care autorul 
l-ar transcrie. În schimb, la reeditarea din 1955 a Ultimei nopţi de dragoste... 
Camil Petrescu se opreşte asupra genezei romanului dintr-o perspectivă nemij- 
locit memorialistică. Dostoievski foloseşte primele pagini ale Fraţilor Karamazov 
ca să-l avertizeze pe cititor că romanul său cuprinde de fapt două romane, unu! 
despre tinereţea lui Alexei Feodorovici Karamazov şi altul despre viaţa sa 
actuală, la 13 ani diferență. Maupassant în Pierre et Jean intreprinde un discurs 
asupra artei romaneşti, spre a demonstra, împotriva criticii dogmatice, inexis- 
tenta formulelor-tip, întrucît orice operă e expresia unui temperament, de unde 
şi legitimitatea preferintei sale pentru realismul flaubertian. Si aşa mai departe... 

De regulă, prefetele operelor beletristice — afară de cazul că dau informaţii 
de istorie literară, ca la Camil Petrescu - n-au nume bun. Nefiind indispensabile 
înţelegerii operei şi neavînd nici o influenţă asupra valorii sale, întrucît constituie 
justificări şi comentarii metaliterare, ele sint adesea nesocotile ; la urma urmei, 
se spune, orice text se valideazä prin propriile-i însuşiri, universul operei 
reuşite îşi e autosuficient. Tactica refuzului e însă greşită. Trebuie pornit de la 
principiul bunei-credinpe: de vreme ce autorul crede nimerit să-şi înceapă 
cartea prin nişte pagini inaugurale, plasate intr-un loc strategic de importanță 
majoră, e imposibil ca acestea să nu-şi aibă rostul. Examenul circumspect arată, 
de fapt, că ele oferă totdeauna o cheie de lectură, deşi uneori într-un mod 

învăluit. Ceea ce urmăreşte autorul e să-şi sugereze situaţia de enuntare, ca 
moment autobiografic, ca poziţie în spaţiul literaturii, ca raport cu istoria sau 
opţiune ideologică. El vrea să anuleze senzaţia de insolitare a textului, să-i pună 
în evidenţă afinitárile discrete cu intertextul şi contextul, să-i confere o „natu- 
ralitate” şi o „logică” pe care cititorul, distrat, cum se întîmplă să fie, ori 
indolent ori neavizat, s-ar putea să nu le remarce. Astfel, instrumentalizată în 
funcţie de motive, scopuri şi speranţe, opera devine o piesă de dosar, ilustrarea 
expresivă a unui destin. Că această autorationalizare -a creaţiei poate fi amă- 
gitoare — e foarte adevărat. Dar, în cazul lecturii, iluziile scriitorului despre sine sînt 
tot atit de elocvente cit şi luciditätile ; în orice caz, între ele nu e uşor de distins. 


FTN 
\ 8. Perceptia 
Si 


O activitate adapiativă si constructivă 


Psihologia modernă, în opoziţie cu psihologia tradiţională, consideră percepţia 
un demers constructiv, nu doar de pură înregistrare. În momentul contactului 
ocular, subiectul nu e un spectator pasiv, ci un agent care identifică şi struc- 
tureazä, El se călăuzeşte după anumite priorităţi şi strategii: din două puncte 
inegal depărtate de punctul de fixatic initial atrage mai întii privirea cel mai 
apropiat; pe o axă verticală e observată mai întîi partea de sus; în cazul unor 
figuri sint privilegiate zonele informative (de exemplu: intersecțiile liniilor, 
unghiurilor) etc. Malraux spunea că „percepția stilizeazä”, ceea ce înseamnă că 
Inarca de contact cu obiectul e, de fapt, o investire, o individualizare a mesajului 
transmis : informaţiile aflate în raza privirii sînt triate în raport cu experienţa 
anterioară a subiectului, cu aşteptările relative la ceea ce va urma, dar şi pe baza 
unor motivații mai îndepărtate, conştiente ori nu. „Stimulul nu funcţionează — 
afirmă Piaget — decit în raport cu schema de asimilare care a Town rás- 
punsul” (Reuchlin, 80-108). 

Mecanismul fizioiogic al percepliei pune in lumină dubla conexiune a 
organelor de simt: cu centrii cerebrali de o parte, cu formaţiile reticulare, de 
care depinde dimensiunea intensivă a conduitelor, deci cu atenţia şi emoția, pe 
de altă parte. Stimulit vizuali sînt înregistraţi pe partea activă a retinei (., macula", 
corespunzind unui unghi maxim de viziune de 5-6%) de un număr imens de 
celule receptoare (500 milioane ! ), alcătuite din „bastonaşe ”, care dau o viziune 
cenuşie şi „conuri”, care dau viziune colorată. Energia luminoasă e transformată 
de celulele retinei în energie bioelectricá. Aceasta constituie o formă de codaj 
comparabilă cu transformarea unei fraze rostite la microfonul telefonului intr-o 
serie de semnale electrice care parcurg conductorul (firul de legătură) pînă la 
aparatul de recepţie. Informaţiile transmise de neuroni prin impulsuri electrice 
oscilează între două stări antagoniste, de „surescitare” si ,inhibitie", deci între 
„da” şi „nu” (sau 1 si O, în limbajul binar al calculatoarelor) (Richaudcau, a, 36). 
Ele au o dublă destinaţie: unele se dirijează spre cortex, care ie analizează in 
termeni cognitivi, altele se îndreaptă spre formaţia reticulară (aflată la baza 
encefalului), care reglementează conduitele intensive. Reiese că percepţia condi- 
tioneazä si la rindu-i e condiţionată de mecanismele intelectuale şi afective. 

După J.S. Brunner actul fundamental al percepţiei se explică admitind că 
stimulul actual se confruntă cu urmele lăsate de stimuli anteriori, astfet încît cel 
dintii să poată intra într-una din categoriile definite de cei din urmă. Urmele 
reziduale sînt denumite de Paul Fraisse „scheme perceptive”. (Reuchlin, 98). 
Ele sînt disponibile în funcţie de întreg contextul în care se inserează percepţia, 
Chiar şi fără a fi nevoie de prezenţa informaţiei. De aceea, cind două fenomene 
A şi B, legate şi consecutive, sînt percepute ca atare de mai multe ori, de la un 
moment dat înainte ajunge să apară A ca să-l „percepem”, de fapt să-l „ghicim” 
şi pe B, deşi el e absent, Dacă, de pildă, vedem începutul de cuvint „di...” si 
aşteptăm o enumerare a părţilor zilei, vom citi automat „dimineață” ori dacă 
dăm peste un cuvint cu litere şterse de felul „as robio o ie" îl completăm 
imediat, fără dificultate (astrobiologie). La fel, corectăm tacit erorile de tipar 
dintr-o pagină de carte şi reuşim să ne înţelegem într-o conversaţie deşi replicile 
sînt incomplete. Schemele perceptive, situate totdeauna la un nivel mai înalt 
decit al evenimentelor curente, ne fac să aşteptăm ca anumite regularitäti să se 
realizeze (Hórmann, 90). 

O formă a acestui „surplus” pe care-l furnizează percepţia în raport cu 
informaţia propriu-zisă constă în subordonarea fiecărui obiect vizat unei catego- 
rii conceptuale, chiar dacă obiectul cu pricina nu întruneşte toate caracteristicile 
necesare şi chiar dacă ştim că e riscant să recurgem la inductii incomplete. O 
facem totuşi ca şi cum ,categoria” respectivă (să zicem noţiunea de „Yehicul”) 
ar dispune de o forță magnetică (proporţională cu gradul în care o cunoaştem). 
Conceptul de „tip” în psihologia socială e de natură asemănătoare. Spre a spune 
că individu! P. aparţine tipului X nu intreprindem niciodată o recenzie exhaustivă 
a caracteristicilor sale, Funcţionează aici un fel de „economie biologică” : dacă 
ar trebui să tratăm complet fiecare obiect individual ori eveniment particular, 
facultăţile noastre ar fi repede saturate ; înscriind indivizii sau obiectele în clase 
de evenimente şi obiecte, fără a proceda la enumerări totale, izbutim să reducem 
complexitatea lumii şi să ne menajăm resursele. 

Tendinţa la „economie biologică” a mecanismelor perceptive se manifestă 
prin extragerea de „invarianţi”. Ca structuri şi forme privilegiate, invariantii 
devin apoi Semme" ale obiectelor, ajutîndu-ne să distingem specia in speţă, 
noţiunea în singularitatea indivizilor. Astfel, la nivelul fiziologic, are loc feno- 
menul numit de ,constantä” : percepem o masă ca fiind dreptunghiulară, deşi 
uncori vedem doar o parte a ei ori ne apare ca trapezoidá din unghiul nostru de 
privire. La un nivel mai înalt, aceeaşi tendinţă se conturează în folosirea 
„stercotipilor”. Cînd, de exemplu, îl calificăm pe cineva drept „birocrat” sau 
„erudit” sau „nordic”, uzăm de o schemă simplificată prin care atribuim anumite 
însuşiri fizice, unes culturale ctc. tuturor persoanelor ce constituie pentru 
noi Categoria” respectivă (si asta indiferent dacă realitatea obiectivă ne con- 
firmá ori ne infirmá judecata in cazul particular respectiv). 

În formarea stereotipilor joacă un rol important „percepţia socială de grup”, 
care institutionalizeazá după J. Stoeizel comunitatea de viziune a membrilor 
aceleiaşi colectivităţi. Rolul socialitätii în fixarea si impunerea unor scheme 
perceptive e bine stabilit, deşi, în existenţa curentă sîntem departe de a lua act 
de veritabila dimensiune a fenomenului, implicit si de nelinistitoarele lui con- 
secinte. Etnografii au arătat, de pildă, că sistemele de culori prin care triburile 
amer-indiene îşi conceptualizează domeniul vizual n-au a face nici cu fiziologia, 
nici cu anatomia, nici cu psihologia ; ele sînt pur şi simplu expresia unor norme 
culturale de divizare a spectrului, coextensive cu fiecare comunitate tribală. La 
fel, în insulele Trobriand fraţii nu sint niciodată ,perceputi” ca asemănători, 
desi ei seamănă efectiv după modul nostru de a „vedea”. J. Stoetzel, de la care 
împrumut aceste exemple, nu se limitează la citarea de fapte exotice. Pinä la 
Paolo Ucello, în secolul al XVI-lea - notează el — oamenii ignorau perspectiva. 
De-abia după ce inovaţia Jui Ucello a fost preluată şi asimilată „obiectele au 
încetat de a fi văzute cum sint, pentru a fi sesizate cum trebuie să apară”. E 
abundent demonstrat astăzi că percepţia formelor, asa cum e instilutionalizatá 
de artă, într-o societate sau alta, într-o epocă sau alta, depinde de legile invenţiei 
şi transmisiei culturale, nu de cele ale psiho-fiziologiei. Determinării socio- 
-culturale i se subordonează nu numai modul în care apreciem o operă (criteriile 
valorizárii sint ale sistemului literar), dar şi felul de a o înţelege (căci formarea 
sensului e legată de dirijarea selectivá a atenţiei şi de operaţionalizarea unor 
„scheme perceptive” în circulaţie) (Stoetzel, 122-126). 

În aceste condiţii îmi pare problematică aserfiunea unor cercetători care 
pretind că percepţia constituie „cel mai bun pariu posibil pentru a ne ghida 
acţiunea”, Mai realistă e opinia lui M. Rcuchtin că ea oferă „ipoteze inegal 
probabile”. Uneori greşim chiar dacă dispunem de numeroşi indici perceptivi şi 
de o bună cunoştinţă prealabilă a obiectului, cum o demonstrează, între atitea 
alte exemple, aşa-numitele „iluzii optice”. E adevărat că avem posibilitatea de a 
integra imediar informaţiile rezultate din eşecul acţiunii în elaborarea unei 
percepții modificate. Dar nu totdeauna subiectul e in stare să-şi învingă inertia 
şi să se corecteze. De unde grave erori posibile (Reuchlin, 107). 


Mecanismele perceptive în lectură 


Citind, percepem literele, cuvintele şi frazele printr-o mişcare orizontală a 
ochilor, de la stinga la dreapta (în alfabetele europene). Aşa cum a arătat Emile 
Javal, la 1905, această mişcare, contrar aparentelor, nu e continuă, ci sacadată, 
Fiecare rînd e parcurs ca şi cînd ar fi divizat într-un număr de segmente, de 
dimensiune aproximativ egală, despărțite printr-o scurtă pauză. „Fixaţia se 
produce, în medie, la 1/3 sau 1/4 de secundă, iar „pivotarea” (trecerea de la o 
fixatie la alta) durează 1/40 de secundá (Richaudeau, a, 21). 

După cum am arătat deja, cititorul începător, care se opreşte asupra fiecărui 
cuvînt, spre a-l descifra, ori cititorul cu voce tare folosesc pentru transmiterea 
mesajului două organe de simt (ochii şi urechea), două canale (pentru undele 
luminoase şi undele sonore) şi două coduri (codul scris alfabetic şi codul oral al 
fonemelor). Circuitul prin corzi vocale şi ureche devine însă la un moment dat 
inutil (căci informaţia grafică poate fi dirijată direct spre cortex) ; el este, în 
plus, parazitar deoarece are o viteză de propagare inferioară circuitului vizual, 
ceea ce reduce simţitor capacitatea performantă a lecturii. E. Richaudeau a 
calculat că viteza medie a unui cititor cu voce tare (sau a unui conferenţiar) e de 
9.000 cuvinte (50.000 semne) pe oră, a cititorului care şuşoteşte de 13.000 
cuvinte (70.000 semne) pe oră, iar a cititorului silențios lent (sub nivelul 
mijlociu) de 20.000 cuvinte (110.000 semne) pe oră (Richaudeau, a, 21). 

Comparatia demonstrează frapant enorma irosire de timp şi energie pe care 
o reprezintă trecerea fără motiv prin releul fonic. Spun „fără motiv” pentru că 
de multe ori lectura orală e necesară, de exemplu, pentru a expune o conferință, 
a fine un raport într-o adunare, a recita un poem etc. De altfel, secole de-a 
rîndul ea a fost singura posibilă: în Evul Mediu cuvintele nefiind despărțite 
prin pauze, cititorul (cărturar sau cleric instruit) nu putea explora textul vizual, 
ci trebuia să-l descifreze. Sfintul Augustin afirmă că maestrul său, Ambrosie, a 
fost cel dintii om al antichităţii care a practicat lectura silentioasá. De altă parte, 
„consumaţia orală a textului scris s-a prelungit mult dincolo de invenţia impri- 
meriei şi de difuzarea masivă a cărţii”. (Genette, a, 124). Problema para- 
lelismului fonic devine preocupantă numai cînd subiectul nu dispune şi de 
priceperea de a citi ocular. Or, lucrul acesta survine, din păcate, destul de 
frecvent. Nu puţini sînt adulţii care, deşi au trecut prin şcoală, nu reuşesc să 
depăşească faza subvocalizării. Cauzele sînt diverse, fără îndoială, dar nu în 
ultimul rînd trebuie menţionată o tactică pedagogică eronată. 

Ce percepe lectorul format: litere sau cuvinte? Evident - cuvinte. Spre 
exemplu : citim „copil” mai repede decit „ilocp” deşi literele sint aceleaşi, ori 
cheltuim un timp asemănător să citim două coloane pe care sînt înscrise cuvinte 
cunoscute, însă în stînga de 5 litere şi în dreapta de 10 litere. E clar că percepem 
totalitatea înaintea părţilor, conform principiilor »gestaltism"-ului. 

, Dar oare ne oprim la cuvinte? Ştim cu toţii cá putem merge şi mai departe. 
In lectura silentioasá normală (text fără dificultăţi) cititorul mediu percepe de 
regulă grupuri de cuvinte, mai exact structuri semnificante (pentru cá sensul 
favorizează memorarea). Viteza sa de înaintare e destul de rapidă ; fără un antre- 
nament special, dar în condiţii optime (cînd e odihnit, foarte captivat de ceea ce 
citeşte) el poate ajunge la 28.000 cuvinte pe oră (150.000 semne), Şi care e limita ? 

Cercetările lui Richaudeau şi ale altora au arătat că viteza lecturii nu depinde 
de dimensiunea caracterelor tipografice, nici de variațiile de desen ale literelor, 
mici de distanţa dintre ochi şi text. În schimb, timpul de fixatie (de 1/3-1/4 de 
secundă) necesar transformării semnelor vizuale in unităţi de semnificaţie rămîne 

constant, indiferent de cantitatea de informatie prelevatá si oricît de sclipitoare 
ar fi inteligenţa cititorului. Durata incompresibilá a fixatiei constituie una din 
limitele naturale ale lecturii. 

O altă limită derivă din capacitatea de absorbţie a memoriei de scurt termen. 
Volumul! de informaţie care poate fi înghiţit într-o fixatie variază considerabil de 
la individ Ja individ, dar se pare că nu poate depăşi decit în cazuri excepţionale 
7+2 unităţi (cifre, litere dar şi „blocuri informaţionale”, deci cuvinte, pînă la un 
total de 25 semne) (Richaudeau, a, 225; Bellenger, 53, 108-112; Scorteanu, 27-28). 

Reiese de-aici că, pentru a accelera viteza lecturii, sint posibile două stra- 
tegii: 1 - de a mări numărul de cuvinte percepute la fiecare fixaţie ; 2 - de a 
rationaliza abilităţile perceptive legate de executarea parcursului textual. 

în ce priveşte prima strategie, practicienii lecturii rapide preconizează un 
antrenament metodic care să ducă la reducerea punctelor de fixatie. Pentru a 
cuprinde mai multă informatie în fiecare „priză”, subicctul trebuie să-şi învingă 
reflexul (de obicei deprins în şcoală), de a se ataşa de ,cuvint", de a analiza 
separat fiecare component al lanţului verbal, ca si cum l-ar fotografia. În acest 
scop, o serie de exercitii au sarcina să-l familiarizeze cu captarea dintr-o dată (in 
aceeaşi fixaţie) a mai multor cuvinte. Această lărgire a cimpului vizual e obţinută 
prin folosirea conjugată a diverse procedee; „scoaterea la pensie” a primului 
cuvînt al rindului (cum se exprimă sugestiv L. Bellenger), abandonarea rîndului 
inainte de a-l sfirsi, imprimarea unui curs continuu privirii (care să „alunece” 
în lungul rîndului fără a se poticni in accidente de teren). Cu oarecare perse- 
verentä se ajunge la automatizarea noilor reflexe: fixatiile devin astfel mai 
productive, iar progresele înregistrate sînt vizibile (mai ales dacă lentoarea 
inițială a subiectului derivă dintr-o proastă pedagogie, nu din inaptitudine). 

Cea de-a doua strategie comportă exerciţii vizind flexibilizarea parcursului 
ocular, altfel spus, ieşirea din liniaritate. Evitarea „regresiilor” inutile (a 
revenirii asupra textului deja citit), care demonstrează mai totdeauna o concen- 
trare insuficientă, aparţine măsurilor de bun-simt însă de importanţă auxiliară. 
Garantia succesului în lectura rapidă constă în educarea capacităţii ,selective" 
a subiectului (de care am vorbit în cazul lecturilor de explorare globală si 
reperaj). Însă priceperea de a elimina materialul lingvistic redundant, de a găsi 
cuvinte-cheie (esenţiale ca sens), de a efectua parcursuri libere (combinind 
traversarea orizontală a textului cu traversarea verticală ori oblică) e, prin 
excelenţă, de natură cognitivă (v. mai sus pp. 120-121). Pentru ca ochiul să se 
dirijeze spre esenţial trebuie ca creierul să anticipe mişcările, să realizeze 
organizarea prospectivà a textului. Comprehensiunea c activată de percepție, 
dar, de fapt, ei i se datoreşte capacitatea performantă a celei din urmă. 
Lectura nu depinde de agerimea vederii, ci de agerimea minții. A citi mai 
repede înseamnă a gindi mai repede. De aceea lectorii foarte rapizi (între 
60.000-100.000 cuvinte pe oră) au totdeauna un coeficient intelectual ridicat 
(Conquet; Lobrot, Zimmermann; Richaudeau, b). 


Co, Comprehensiunea la nivel propozitional 
si frastic 


Ce înseamnă a ,intelege" un enunt? 


Să luăm propoziţia: „Un automobil a oprit la semafor”. Ce „spune” acest 
enunţ? Să presupunem că cititorul e un străin care învaţă româneşte şi se află 
încă într-o fază incipientă. Ca să înţeleagă enunţul trebuie să pornească de la 
lämurirca cuvintelor. Ce inseamnă ,automobil"? Dicţionarul román-román 
(singurul pe care-l are la dispoziţie) precizează: „vehicul care se mişcă cu 
ajutorul unui motor propriu”. Ce înseamnă „semafor” ? „Dispozitiv de semna- 
lizare optică, alcătuit din... etc.”. Ce înseamnă „a opri”? „A întrerupe (brusc) 
o mişcare sau O acţiune în desfăşurare etc.”. Altfel spus, pentru a explica 
semnificaţiile cuvintelor, Dicţionarul invocá în fiecare caz în parte „clasa”, 
„categoria generală” căreia acestea le aparţin, specificind apoi particularitátile 
ce le diferenţiază. În marea „Clasă” a vehiculelor, automobilul e o subdiviziune 
definită prin existenţa motorului propriu, iar în „clasa” dispozitivelor de semna- 
lizare, sematorul ilustrează, la fel, un anumit set de posibilităţi. E ca şi cînd 
pentru a afla ce înseamnă fiecare cuvint ar trebui să „suim” o treaptă, spre 
nivelul mai abstract, dar şi mai larg cuprinzător al „conceptului”, de unde să 
„coborim”, uzind de o descriere în termeni echivalenți (ceea ce in logică se 
numeşte trecerea prin „genul proxim” şi „diferența specifică”). Desigur, în 
cazul locutorilor români: şi al comunicărilor curente, automatismul producerii si 
receptării verbale mascheazá această explicitare a semnificației prin recurgere la 
concept. Cînd se întîmplă să nu cunoaştem un cuvint pe care-l întîlnim într-un 
text, încercăm să-l deducem din context, iar în caz de nereușită ne mulţumim de 
obicei să-l aflăm sinonimele, 

Să revenim la străinul nostru, închipuindu-ne că şi-a clarificat toate semni- 
ficaţiile cuvintelor si că a interpretat corect ,márcile" gramaticale (singularul 
articoluiui nehotărit, timpul şi persoana verbului etc.). În consecinţă, el poate 
exprima propoziţia la un nivel mai „adinc”, ceea ce e o dovadă că a ,inteles", 
spre exemplu: „Un vehicul cu motor propriu numit automobil şi-a schimbat 
Starea de mişcare în stare de repaos, în faţa unui dispozitiv de semnalizare numit 
semafor”. O altă dovadă că „a înţeles” e că poale „traduce” corect propoziţia in 
propria-i limbă. 

Cu asta comprehensiunea a luat sfirsit? Nu încă - şi iată de ce. Enunţul dat, 
in pofida extremei lui simplicitáti (si Gin cauza acesteia ! ) transportă, ca oricare 
altul, o serie de implicaţii, pe care e necesar ca participanţii la actul comunicativ 
să le împărtășească in mod egal sau apropiat, Aceste implicaţii sint de două 
feluri: informaţii complementare (Eco le numeşte „incluziuni semiotice”) şi 
presupozitii (Eco, e, 147-148; Ducrot, b, 33-43). Cele dintii se referă la ceea 
ce nu e spus, dar e obligatoriu subinteles, fiindcă aparţin obiectului şi nu pot fi 
separate de el ; cele din urmă sînt prezumtii cu un grad mare de probabilitate în 
condiţiile enunçului. În cazul unei propoziţii izolate de context, cum e cea pe 
care o discutăm, enumerarea informaţiilor complementare si a presupoziţiilor 
are un caracter arbitrar: pe de o parte imposibil de ştiut care dintre însuşirile 
virtuale ale automobilului vor fi actualizate în continuare (faptul că are volan, 
culoarea roşie, marca Fiat etc.); pe de alta, ignorarea situației de enuntare 
impune presupozitii de un ordin foarte general, deci practic puţin folositoare. 
lată totuşi, ca să fixăm ideile, un exemplu de informaţie complementară : 
„Semafoarele reglementează circulaţia pe drumurile publice în condiţii definite 
de codul circulaţiei”. Iată şi cîteva implicaţii presupozitionale: „Automobilul 
care s-a oprit era condus de o persoană (ipoteză mai probabilă decit aceea că era 
condus de un robot)”. „Semaforul indica probabil culoarea roşie (deşi nu poate 
fi exclusă ipoteza că oprirea s-a datorat unui incident mecanic)”. „Automobilul s-a 
oprit pe partea dreaptă a carosabilului, dacă se afla pe continent (si nu în Anglia). ” 

Informaţiile complementare privesc, cum se vede, ceca ce am putea numi 
„cunoaşterea factuală”. Presupozitiile se întemeiază pe o evaluare, pe opțiunea 
probabilă într-o eventualitate „normală” sau în raport cu intenţiile autorului, 
Trecerea de la informaţii la presupozijii e uneori involuntară ; invers, o presu- 
poziție validará se transformă uneori în cunoştinţă factuală. 

Putem acum conchide că a înţelege o propoziţie, ruptă de coniext, însă 
părind a dispune de autonomie, înseamnă : 

- a recunoaşte că e un enunţ al limbii (sub raport lexical şi gramatical); 

— a-i sesiza reprezentarea conceptuală (de adincime) ; 

- a pune în relaţie această reprezentare cu implicaţiile de natură comple- 
mentară si presupozitionala. 


Comprehensiunea frastică 


Să trecem la un enunţ mai complex, o frază detaşată dintr-o operă literară : „În 
acest an la seceris X n-avea de ce să nu fie ca totdeauna el însuşi, adică 
nepăsător faţă de ceea ce se aduna în urma lui, uitind de toate şi pierzindu-se pe 
mirişte în contemplări nesfirsite”. 

Problemele care ne confruntă sint aici mai dificile, conjecturile mai nuantato, 
dar strategia abordării e, in principiu, aceeaşi. Íntrucit subiectul gramatical e 
identic cu subiectul logic, iar fraza se derulează ca o expansiune predicativă, 
cititorul trece, ca şi în cazul precedent, direct la clarificarea lexematicá. Scopul 
său e să vadă în cc fel sînt „actualizate” cuvintele, deci care sînt semnificaţiile 
ce trebuie reţinute în contextul dat, întrucit orice enunţ lingvistic, fiind un flux 
semantic, reevalueazä, mai mult sau mai puțin, înţelesul fiecărui component, 
Această „reevaluare” e descrisă astfel de Mukaïovsky : „Fluxul semantic atrage 
cuvintele izolate şi le absoarbe în el, privindu-le de o bună parte din indepen- 
denţa proprie semnificației si raporturilor lor reale; integrat într-un enunţ, 
orice cuvînt rămîne «deschis» din punct de vedere semantic pînă în clipa cind se 
încheie enunţul. Atita timp cit enunţul continuă, oricare dintre cuvinte îşi poate 
modifica raporturile obiectuale si schimba semnificaţia sub influența unor 
corelatii noi” (Mukaïovsky, 395-396). 

Primul cuvînt care atrage atenţia e „seceriş”, El evocă o serie de evenimente 
şi acţiuni care sc desfăşoară la sate, vara, după un ritual în esenţă putin modificat 
în decursul vremii : e vorba de recoltarea cerealelor prin retezarea manuală (ori 
cu maşini) a paielor coapte de griu (ovăz, orz etc.) de la rădăcină şi legarea lor 
în snopi; de concentrarea pe ogoare, vreme de cîteva zile, din zori şi pini in 
noapte, a tuturor braţelor apte de muncă; de truda grea, sub soarele dogoritor, 
întreruptă la amiază, spre a prinzi Aod din merindele aduse de-acasă etc. 
Cititorul de origine rurală cunoaşte din proprie experienţă ce înseamnă un 
„seceriş” ; orăşeanul stie cum se desfăşoară lucrurile din cărţi ori din filme; 
încît şi pentru unul şi pentru celălalt, dincolo de conotaţiile personale care 
însoțesc cuvîntul (cutăruia îi amintesc de o aversă de ploaie venită pe neaşteptate, 
altuia de pastelul lui Alecsandri: „Secerătorii veseli pe cîmp înaintează...” 
etc.), acesta deşteaptă un ansamblu de reprezentări comune. Am mai vorbit de 
un asemenea tip de „pattern” global (p. 86), care include cunoştinţe egal 
împărtăşite de locutori asupra unui concept central, numit Li dia textuală 
frame” (cadru); de aceea, nu voi stárui. 

În continuare, cititorul intimpiná un segment de frază insuficient " clar. Ce 
înseamnă: „n-avea de ce să nu fie"? Dezambiguizarea e lesne de operat. 
Sensul devine limpede printr-o dublă transformare: „de ce să nu fie" e con- 
trariul lui „de ce să fic" : „n-avea de ce să nu fie” e contrariul contrariului, deci 
dubla negaţie se relevă a fi o afirmaţie: „avea de ce să fie" (tot asa cum, în 
algebră, semnul minus în faţa unei paranteze cu minus dă plus). 

Urmează alte conjecturi asupra variantei de semnificaţie cerute de enunţ, 
ceea ce Eco numeşte „selecţii contextuale si cireumstantiale”. (Eco, c, 19). 
Cum trebuie înţeleasă formaţia adverbială „ca totdeauna” ? Face ea parte din 
grupul nominal sau grupul verbal? În primul caz sensul ar fi „În acest an, ca 
totdeauna... X devenea în anumite circumstanțe nepăsător”, în al doilea: „Ca 

totdeauna cînd avea anumite motive, X devenea nepăsător...”. Sensul corect 
pare a fi cel din urmă, deoarece e mai probabil ca des sá fie plasat 
lîngă determinat decit să fie separat de acesta. Totuşi, fiindcă nu-l cunoaştem pe 
X nu putem avea o siguranţă deplină. 

Întrebări pune şi segmentul „faţă de ceca ce se aduna în urma lui”. Se referă 
la munca desfăşurată pe ogor, la paiele culcate pe pámint ori strînse în snopi, la 
oamenii ce trebäluiau ete., ori sugerează necazurile, grijile, problemele ce-l 
asaltau cumva pe X? Sensul valabil e direct ori figurat? Din nou, nu putem da 
un răspuns sigur, ci numai probabil: s-ar părea că trimiterea e la ambianța 
imediată; aşa, în tot cazul, e mai „dramatic”, mai ,spectaculos”. 

În schimb, dintre sensurile lui „a uita": „a pierde din memorie, a nu mai 
fine minte” şi „a înceta să se mai preocupe, să se mai gindeascá la cineva, a 
deveni indiferent” nu încape îndoială că cel de-al doilea e valabil. Însuşi autorul 
il expliciteazá, prin încadrarea într-o serie sinonimică: ,... el însuşi, adică 
nepăsător... (adică) uitind de toate” etc. La fel, e evident că accepţia reco- 
mandată pentru „a se pierde" nu e „a se zăpăci, a se emoliona, a i se sfirsi 
puterile” ci „a ieşi din cimpul vizual, a dispărea (din cauza depărtării, a 
întunericului)”. În fine, termenul „contemplare”, peste care dăm în finaiul 
frazei, atrage atenţia prin insolitul său. E neobişnuit ca în toiul secerişului, cind 
colectivitatea sătească traversează un moment de frenezie productivă, cineva sá 
se retranseze în indiferenţă. Dar faptul că se dedă unor „contemplări nesfirsite” 
sugerează o „anumită” calitate umană, o structură de excepţie (,,contemplarea” 
e o formă de activitate nobilă a spiritului, constind în concentrarea meditativă 
asupra unei teme de ordin artistic, intelectual, religios etc.). 

O dati cu actualizarea semnificatiilor utile, operaţie care depinde de, şi 
condiţionează, la rindu-i, intuirea corectă a sensului global, cititorul parvine 
să-şi şi ,reprezinte" imaginar ceea ce se petrece ; el , vede" parcă „scena” : pe 
omul care se îndepărtează agale, sub arsita soarelui dogoritor, fără a se sinchisi 
de zarva din jur, apoi silueta singuraticá micsorindu-se din ce in ce, pînă se 
contopeşte cu tinta fumurie a orizontului. Trebuie notat că in acest caz „repre- 
zentarea” apare ca o formă complementară a semnificärii şi nu ca un adjuvant 
al înţelegerii, cum se întîmplă uneori in enunturile descriptive, de caracter 
metaforic ori simbolic. Claritatea reprezentării derivă desigur aici din pregnanta 
gestului relatat de autor, dar se datorează şi modului de lectură, faptului că citim 
fraza aparte, în izolare si pe indelete. Altminteri, dacă ar fi fost integratá 
contextului de apartenenţă, imaginea parţială s-ar fi subordonat imaginii globale 
G,lumii" textului), atenuindu-si probabil din relevanţă. Pe de altă parte, în 
lectura silentioasä normală, lipseşte răgazul necesar emergentei depline a fiecărei 
reprezentări (fiindcă ea apare de 2,5 ori mai încet decît semnificaţia). De aceea, 
într-un text plastic si dens, unele reprezentări rămîn într-un stadiu vag, nede- 

sävirsit (de unde si motivul pentru care o lectură grăbită riscă adesea sá 
sărăcească o operă de potenţialitatea ei evocativă) (Nikiforova, 177). 

Ne dám acum scama destul de bine de sensul frazei citite, ba chiar putem 
risca o ipoteză asupra functiuni! sale. Desi nu există indici semnalizatori care să 
trimită in chip explicit spre un anume ,tip" textual, totuşi modul scriiturii 
conoteazá fără echivoc „literatură” cu prezumtia suplimentară că e vorba de un 
,toman” sau o ,povestire" ; dubla negatie, seria sinonimicä, particularitá(ile 
lui X, formele gerunziale ale ultimelor 2 verbe (caracteristice unui limbaj 
elaborat) nu lasă nici un dubiu. Felul de a ambala textul pare în exemplul nostru 
tot atit de important, dacă nu mai important, decît sensul propriu-zis. | 

Spre a verifica „dacă” am înţeles e cu putinţă acum să procedám la „testul” 
traducerii. Iată cum ar arăta fraza discutată într-o reprezentare de adincime, 
care raportează termenii Ja concepte ori îi explică prin echivalente (cuvîntul 
„Seceriş”, spre exemplu, e un , frame”, deci are o bază conceptuală; aici 
problema e de a-l desfăşura); „Intr-un an neidentificat, în timpul recoltárii 
cerealelor, un individ numit X, pentru că avea anumite motive (sau conform firii 
sale), manifesta lipsa oricărui interes pentru rezultatele muncii oamenilor (sau 
indiferenţă faţă de problemele ce-l confruntau), se plimba pe cîmpul secerat 
pină dispărea din cîmpul vizual, absorbit în lungi meditații”, Într-o formă 
rezumativă ne putem mulțumi cu: „in timpul secerisului, X se izola de Lis 
plimbindu-se pe cîmp”. 

Observăm că o serie de incertitudini persistă, ele însă aparţin scrierii, nu 
lecturii, le-a voit autorul, nu derivă din incapacitatea noastră decodificatorie. 
Astfel, nu ştim cînd se petrece acţiunea (înainte de război? acum ?); nici unde 
(în Bărăgan? în Moldova?) nici care a statutul lui X (comportamentul său e 
neobişnuit pentru un ţăran !), nici ce anume îi motivează atitudinea singulară. 
E probabil că am putea răspunde acestor întrebări dacă am reintegra fraza in 
opera de provenienţă. Dar dacă ea constituie chiar secvenţa iniţială a acesteia ? 
N-ar fi imposibil, fiindcă demonstrativul „acest” poate fi interpretat ca o 
„anatora”, deci ca o aluzie la un „deja spus” (desi nu e exclusă nici o „cataforă”, 
o anticipare a expresiei coreferente). 

Nedispunind de contextul frazei (aceasta e deocamdată „regula jocului”). 
nici de alte indicii (numele autorului, titlui operei) putem considera atins nivelul 
Standard” al comprehensiunii în măsura în care am rezolvat cele puts operaţii 
minimal obligatorii ; 

- dezambiguizarca şi clarificarea lexematicá ; 

- explicitarea informațiilor complementare şi a presupozitiilor utile ; 

- determinarea funcţiei frastice (aproximativ ,tipul" textual - genul - si 
forta ilocutorie) ; 

- degajarea sensului (prin trecerea la nivelul de adincime) cu formarea unei 
„reprezentări” clare a imaginii verbate, 

Vorbesc de un nivel , standard” al comprehensiunii, pentru cà nu e niciodată 
exclus ca un lector avizat să fie in stare să meargá mai departe, să „găsească” 
şi alte elemente relevante ale sensului decît cele pe care le-am pus în lumină. De 
pildă, în cazul de faţă, ar putea fi enunțată o serie de observaţii privind modul 
de realizare a secventei verbale : faptul că autorul foloseşte imperfectul, timp cu 
valoare durativä, tinzind să-l apropie pe cititor de cele relatate, că, în aceeaşi 
ordine de idei, primul verb la imperfect („n-avea de ce...”) e într-un raport de 
posterioritate cu cel de-al doilea („ce se aduna...”), ceea ce constituie o excepţie 
de la uzante, că determinarea lui „el însuşi” se efectuează printr-o simetrie 
ternará („nepăsător... uitind de toate şi pierzindu-se pe miriste...”), procedeu 
retoric utilizat frecvent de romantici etc. Alte remarci ar putea viza psihologia 
lui X ori punerea în relaţie a „scenei” descrise cu altele asemănătoare ori nu, 
din diverse opere literare cunoscute etc. E însă evident că observaţii de telul 
acesta nu schimbă în mod decisiv felul nostru de a înţelege fraza în discuţie. Ele 
o comentează, mai mult decît s-o semnifice, 

Contribuţia cea mai importantă (de astă dată decisivă) pe care ar putea-o 
aduce un lector competent ar fi să „ghicească” numele personajului introdus 
sub sigla X, cu aite cuvinte să identifice autorul şi titlul cărţii. Pentru cei care 
încă n-au aflat-o singuri, divulg că e vorba de Moromete, eroul romanului lui 
Marin Preda, că fraza analizată constituie începutul capitolului HI al părţii a 
treia a primului volum, Chiar şi fără a relua lectura paragrafului în chestiune 
avem posibilitatea sá lămurim acum „necunoscutele” care înainte ne dăduseră 
de furcă: statutul socio-profesional al personajului, locul şi momentul desfă- 
şurării acţiunii, sensul formaţiei adverbiate „ca toideauna", al sintagmei „în 
urma lor”. Îndeosebi însă actualizarea figurii tíranului-filozof, cu amestecul de 
disimulare şi inflexibilitate etică, de ironie şi candoare, de seninătate şi conştiinţă 
frământată, de sete de independenţă şi plăcere a gratuitátii, umple parcă secvenţa 
verbală de lumină şi viață: comportamentul la seceris ne pare motivat şi profund 
caracteristic, ne vin în minte diverse gesturi, atitudini, întîmplări consonante, 
înțelegem că „nepăsarea” e mai degrabă o strategie a regásirii sinelui decit 
indiferenţă ş.a.m.d. 

Comprehensiunea e puternic stimulată de perspectiva contextuală ; uneori 
nici nu e posibilă fără ea. Investiţia semantică pe care o aduce cu sine textul deja 
parcurs remodelează sensurile frazelor, aşa cum frazele, luate separat, pot 
remodela semnificaţiile cuvintelor. Se întimplă apoi ca, antrenat de dinamica 
decodificatorie, lectorul să citească mai puţin ce „vede” şi mai mult ce ,as- 
teaptă” să afle : e inclinat, de pildă, să nu dea atenţie unei manifestări a eroului 
care contrartazá un „pattern” de caracter deja configurat ori să ignore importanța 
unui detaliu care trimite spre o nouă pistă de semnificare eic. De aceea, spre a 
lupta impotriva tendinței de „automatizare a comprehensiunii”, autorii mai 

vechi uzau de procedee ale insistentei ; reveneau asupra cuvintelor ori propo- 
zitiilor cu valoare tematică prin repetări, parafraze, echivalenfe etc. sau le 
„puneau în scenă” prin inserturi metatextuale, reduplicári (, mises en abyme") 
etc. Modernii forţează atenţia prin ridicarea gradului de elaborare a frazei, 
astfel încît să-l oblige pe cititor să se ,intrebuinfeze” spre a construi sensul. 
Dozarea imprudentă poate duce, fie la monotonie, fie la obscuritate, Tocmai 
fiindcă frazele luate izolat dau o idee insuficientă despre formarea sensului (ele 
există, de fapt, mai mult în manualele de lingvistică decit în viaja de toate 
zilele! ), e necesar să păşim acum la analiza comprehensiunii propriu-zise, care 
e de natură textuală. 


10. Comprehensiunea textuală 


Negocierea sensului 


Etapele ,negocierii sensului". Actul fundamental al comprehensiunii poate fi 
definit ca o „negociere a sensului” : cititorul îşi acomodează codurile si cunos- 
tintele specificitátii textului, producînd continuu inferente spre a reduce distanța 
inevitabilă dintre ceea ce posedă în repertoriu şi ceea ce întîmpină „pe teren” ; 
el integrează semnificațiile parţiale (ale cuvintelor, propozitülor, frazelor) în 
ipoteze globale, iar pe acestea le verifică pe măsura înaintării ; inadvertentele îl 
obligă Ia reajustäri, iar concordantele il confirmă în itinerarul ales; compre- 
hensiunea decurge astfel ca o suită de întrebări şi răspunsuri, neîncetat corijate, 
în scopul performării satisfăcătoare a sensului. 

O trăsătură frapantă a acestei confruntări cu o alteritate rezistentă, pe care 
încercăm a o plia voinţei noastre însă supunindu-ne structurilor ei, e proce- 
sualitatea. În adevăr, comprehensiunea se desfăşoară în timp. Ea trebuie studiată 
ca un parcurs, ale cărui etape decurg necesar una din alta, şi nu ca o reprezentare 
a textului în totalitatea sa (Escarpit, c, 305). În contrast cu cercetătorul lecturii, 
criticul ori expertul sînt interesaţi de examenul sincronic a! aperei, de cuprin- 
derca ei cu privirea dintr-o dată, în întreaga-i alcătuire. Pentru ei, noţiunile de 
„început” şi „sfirşit” n-au valoare ontologică, ci doar una euristică, pur motiva- 
tionalá. Dimpotrivă, pentru cine vrea să se edifice asupra lecturii, ceca ce 
importă e ce se intimplá pe drum, modul în care cititorul reacţionează la 
provocările textului, tatonärile, ajustările şi reajustările de traiectorie, emoţiile 
şi trăirile, satisfacția biruirii obstacolelor şi tensiunea aşteptărilor dezamăgite, 
procesul de construire treptatä a sensului global şi de reprezentare tot mai 
bogată a lumii ficționale. 

De altfel, nu e inutil să amintesc că preţul lecturii rezidă adesea (prin 
excelenţă în cazul lecturii literare) nu atit în cunoştinţele acumulate ori în 
dezlegarea enigmei (ascunsă pînă la deznodämint), cit in experienţa performärii 
însăşi. Oricît de relevante şi de substanţiale ar fi concluziile trase Ia capăt, ele 
contează totuşi mai putin decît potenjarea activităţii spirituale pe care o trăieşte 
orice subiect în timp ce citeşte. Sklovski spunca pe drept cuvînt că „în artă 
procesul percepţiei e un scop în sine şi trebuie prelungit, Arta e o experimentare 
a procesului devenirii ; ceea ce deja s-a petrecut nu mai are pentru ea impor- 
tantá " (Théorie de la littérature. Textes des formalistes russes, 83). 

Să examinăm mai de aproape în ce constă „negocierea sensului” şi anume 
încercînd să clarificim fenomenul in esenţialitatea sa, eludind deocamdată 
caracterul situat al oricărui text (locul pe care-l ocupă în context, raportul cu 
modul enuntárii). La formarea sensului se ajunge, teoretic, in mai multe etape. 
Cea dintii - cum am văzut în capitolul anterior — rezidă in găsirea unui „cadru 
seniantic ipotetic”, apt să coordoneze, să implice şi să dea maximum de relevanţă 
fiecărui component frastic. Uneori ,Cadrul” se detaşează instantaneu la lectura 
primei fraze, alteori „apare” după o mică reflecţie, în fine, sînt şi cazuri în care 
rămîne incert (fie pentru că enunţul e echivoc, fie pentru că e obscur). În 
această din urmă eventualitatea, cititorul trece instinctiv la a doua ori Ja a treia 
frază, încercînd să cîştige mai multe puncte de sprijin in vederea identificării 
axei semantice. Dat fiind că textului îi e totdeauna caracteristică o anume formă 
de conexitate, el bänuieste cu îndreptăţire că oricît de mare i-ar fi eterogenia 
aparentă, există totuşi un centru tematic ordonator. Asemenea copilului care 
reuneşte cuburi pictate pe fiecare latură spre a obţine din îmbinarea lor imagini 
de ansamblu unitare, cititorul se străduieşte prin aproximări succesive să smulgă 
cuvintelor un sens „de dincolo” de ele şi să-l folosească spre a stabili semni- 
ficatia adecvată a fiecărui cuvînt (sau a fiecărei propoziţii, fraze etc.). — 

Multi cred naiv că e vorba de o operaţie în doi timpi: întii, depistăm 
accepţia pertinentă a componenților verbali unul cîte unul, apoj totalizám 
semnificaţiile într-o structură globală. Dar dacă e adevărat că numai insumind 
părţile ajungem la întreg, nu e mai puţin adevărat că doar intuiţia întregului 
permite selectarea părţilor. Mai clar, pentru a sti cum trebuie ,actualizat” 
fiecare cuvint e necesar prealabilul unei ipoteze, însă, pentru a stabili ipoteza 
trebuie pornit de la ,actualizärile” adecvate ale cuvintelor. Cum poate fi depăşit 
acest cerc vicios? Actionind simultan: încercînd să ,ghicim" cadru! semantic 
convenabil si, în acelaşi timp, prezumind intuitiv semnificaţiile acceptabile în 
situaţia dată, conform faimosului principiu al lui Wittgenstein, că „un cuvint 
nu are sens, ci numai întrebuințări”. Procesul e de dublă acomodare: al 
„cadru”-ului la item”-11 verbali si ai „item”-ilor la: cadru”. (Perry, 43). 

Dacă în această interacţiune există totuşi o prioritate, atunci ea aparţine, de 
bunăseamă, cadrului, datorită caracterului sáu structurant, De vreme ce ~ spune 
Benveniste - „mesajul nu se reduce la o succesiune de unităţi identificabile 
separat (rejese că) nu sensul, in unitatea sa globală, rezultă din aditiunea 
semnelor, ci, dimpotrivă, semnele particulare, cuvintele, se realizează prin 
diviziunea sa”, (Benveniste, IT, 56). 

O a doua fază a ,negocierij” o constituie formarea a ceea ce voi numi 
„unităţi concludente de sens” (UCS). Acestea provin din integrarea mai multor 
cadre semantice de nivel frastic şi se definesc prin caracterul unitar şi relativ de 
sine stătător al conținutului. Ca întindere, corespund de obicei cu paragrafele, 
izolate în cuprinsul textului prin spaţii albe iniţiale şi terminale. Această rupere 

provizorie a continuitátii prin semne despäriitoare trădează intenţia de a decupa 
substructuri în structura generală a textului ; faptul nu poate si nu trebuie trecut 
cu vederea nici de cititor, nici de interpret. UCS-urile nu rezolvă totdeauna 
incertitudinile (care e posibil să fi fost programate) dar, cei putin, ajută Ja 
punerea în evidenţă a functionalitátii textului ori a „manierei” autorului. 

Cea de-a treia etapă a „negocierii sensului” o reprezintă formarea macro- 
structurilor. Acestea sînt condensäri de sens, reductibile la o suită de propo- 
zitii (Propoziția, in sens logic, e alcătuită dintr-un predicat si mai multe 
„argumente” : agentul, victima, scopul, instrumentul etc.). Se situează la 
niveluri de abstracţie diferite: nivelul cel mai abstract e tema, urmează, in 
ordine descrescindá, fabula; treptele intermediare pînă la UCS-uri nu sint însă 
tipologizabile, elc variind în raport cu iniţiativa cititorului, ea însăşi controlată 
în mare măsură de natura şi organizarea textului, 

Rezolvarea dificultăților. Formarea cadrelor, UCS-urilor, macrostructurilor 
e, în principiu, cu atit mai rapidă si mai adecvată cu cit textul e mai aproape de 
polul TR şi mai departe de polul TAR. În cazurile banale (texte informative 
clare, univoce, centripete), convertirea semnelor grafice în unităţi de sem- 
nificatie şi a unităţilor de semnificatie în unităţi de sens decurge atit de 
neproblematic şi de nemijlocit încît operaţia „negacierii” nici nu e percepută ca 
atare. Constientizarea se produce cind în lanţul verbal apare o „dificultate”. Ea 
poate fi elementară, de pildă, ivirea unui cuvînt necunoscut. involuntar, ritmul 
performării e încetinit, adesea suspendat, cu silabisirea, eventual şi subvoca- 
lizarea cuvîntului în cauză (mai ales dacă e lung, are o sonoritate neobişnuită şi 
depăşeşte capacitatea de retenţie într-o fixatic). După găsirea semnificației, prin 
consultarea Dicţionarului ori deducție (cu risul incert al erorii), lectura e reluată. 

Nu totdeauna însă dificultăţile au un caracter incidental si sînt lesne rezol- 
vabile. Uneori, în TPR, indeosebi în TAR, cititorul e confruntat cu situaţii 
complexe, care-l obligă să se angajeze într-un proces laborios de supozi(ii si 
ipoteze. Implic, desigur, un nivel de competenţă optim sau, şi mai bine, că 
cititorul se află (teoretic vorbind) la nivelul cerinţelor textului, prin urmare că 
greutăţile intimpinate provin din codificarea însăşi, nu dintr-o insuficienţă a 
procesului decodificatoriu. Cazul contrar, în care motivarea dificultăţilor e 
subiectivă (rezultă din contradictia între pretenţiile textului si capacitatea de 
prestare a receptorului), apare cel mai frecvent în practica socială a lecturii. El 
nu ne interesează însă aici: înainte de a vedea cum se diferenţiază, în infinita 
lor diversitate, răspunsurile date „problemelor” ivite pe parcursul lecturii, e 
necesar să ne facem o idee clară despre natura şi modalitatea rezolvării lor. 

Ce înseamnă „dificultate” ? Prin „dificultate” înţeleg o configuraţie textuală 
de ordin semantic, sintactic, pragmatic care întrerupe lectura „automatizată”, 
impunînd un proces de reflecţie cu scopul de a restabili continuitatea producerii 
sensului. Din unghiul autorului, dificultatea e de obicei un obstacol calculat, o 

componentă a unei strategii stimulative, care urmăreşte scoaterea din lectura 
nonsalantá ori pasivă, captarea atenţiei, punerea la încercare. Din unghiul 
cititorului e o ieşire din previzibilitate, o solicitare căreia nu-i poate face față 
printr-un răspuns predeterminat, deci o „problemă”. Dat fiind însă că nici un 
text literar nu € absolut repetitiv (conformitatea neajungind, prin forţa lucrurilor; 
niciodată la tautologie), s-a spus, cu oarecare exagerare, că „nu există texte care 
să nu fie mai mult sau mai putin dificile”. In realitate, abaterile de la expectatii 
pot fi neînsemnate sau, dimpotrivă, foarte importante, mergind pînă la ilizi- 
bilitate (Chambers, 83-84; Todorov, d, 244). 

În fata unui obstacol sint întotdeauna posibile două atitudini : una de înfrun- 
tare, cealaltă de demisie, prima — de primire a provotării, cealaltă - de refuz, 
Puşi în fata unor complicaţii, a unor pasaje greu accesibile, multi cititori. le 
eludeazá, pur şi simplu sărindu-le (dacă nu cumya renuntind cu totul Ja lectură). 
Alţii, mai antrenați, poate şi mai ambitiosi, nu vor să capituleze; ei se incred 
în principiul bunei-credinte, care reglementează raporturile dintre autori si 
public (p. 113), ştiu că autorii nu ingirá vorbe fără noimă, doar ca să se audă 
perorind. De vreme ce un manuscris de uz personal s-a transformat, prin 
prelucrare editorială, într-o operă difuzată, ea „trebuie” să fie inteligibilă, să aibă 
sens. În această perspectivă, așa-zisele dificultăţi nu sînt = după formula introdusă 
la noi de Florin Manolescu - decât, nişte „oferte de colaborare” cu pret ridicat, 
nişte sfidări aruncate cititorului competent spre a-l sili să se intrebuinteze. 

Aici e necesară o precizare importantá, Asa cum am mai arătat, disting 
performarea lecturii de lectura ca performanţă. Vreau să spun că ceea ce discut 
aici e desfăşurarea reală a comprehensiunii, şi nu interpretarea, ca exegeză. Cea 
dintii comportă, evident, pauze de reflecţie, reluări de pasaje, opţiuni şi decizii 
alternative etc., însă operate din mers, fără întreruperi masive, păstrînd mereu 
cursul dinspre început spre sfirşit ; cea de-a doua presupune un travaliu analitic 
complex, bazat pe relecturi repetate şi aplicarea unei tehnici investigative 
metodice. Însă o descifrare a partiturii la prima vedere nu are cum atinge 
standardele de cficacitate şi adecvare ale unui studiu. De aceea, mă ocup aici de 
dificultăţi mai puţin dificile (dacă mi se îngăduie expresia), cele care survin mai 
ales în TR si TPR, reductibile, în genere, chiar pe parcursul lecturii. - 

Cum se negociază sensul cind se ivesc dificultăţi? În esenţă, prin trei 
proceduri, pe care le denumesc convenţional; fagocitare, manipulare si infe- 
rent multiplă. 

Fagocitarea constă în exploatarea coercitiei exercitate de întreg spre a păsi ce 
e omis ori ininteligibil la nivelu] părţii. Contextul constringe la înlăturarea 
perturbärii (fie ea o obscuritate, o omisiune, o nedeterminare) care bruiazä 
comunicarea, restabilind continuitatea de sens. E o operatie de asimilare a 
necunoscutului de către cunoscut, analoagă aceleia prin care, în biologie, un 
clement alogen e „înghiţit” de substanţa celulară. Ea se săvirşeşte prin încercări 

succesive, modificind ipotezele pînă cînd se obţine perfecta adaptare a detaliului 
rebel la ambient. De aceea, cind cadrele semantice ori UCS-urile sint ferm 
stabilite, descoperirea informaţiei lipsă ori explicitatea implicatiilor funcţionează 
relativ repede şi sigur. In schimb, incertitudinea cadrelor şi UCS-urilor sau 
nepotrivirea lor provoacă cititorului multă bătaie de cap. Procedarea obişnuită 
e de a mări suprafaţa textuală luată în considerare, de a produce un context 
suficient de larg spre a sugera ipoteze în măsură să resoarbă incompatibilitätile 
existente pe spaţii mici. 

Cu mult mai complicate sînt exigenţele manipulării simbolice. intrucit 
domeniul repetitivului (al locurilor comune, figurilor folelorizate, catahrezelor) 
e de putinä importantá in literaturá, unde vointa de inedit apartine esentei însäsi 
a textualizárii, manipularea simbolică, la un grad si mai înalt, infcrenta mul- 
tiplă constituie demersuri care solicită, uneori intensiv, resursele creativităţii. 
Cititorului ise cere sá nu se limiteze la performarea sensului literal, ci să 
descopere sensul primar (ascuns, figurat) ori să instaureze ordinea inteligibilului 
într-un context perturbat de o predicatie insolitá. Aceste operaţii nu se sávirgesc 
însă printr-o acumulare de actualizări, conforme codului, ci printr-un salt de la 
„dat” la „posibil”, în străfulgerarea intuitici: 

Cînd Eminescu spune : „Din valurile vremii, iubita mea, răsai” semnificaţia 
sintagmei „valurile vremii” apare lesne: dacă prin „valuri” se sugerează 
„marea” (sinecdocă), sensul c de „nemărginire” („întinderea necuprinsă a 
mării” — G. Toháneanu) (Toháneanu, 165); dacă prin „valuri” sint sugerate 
„greutăţile vieţii” (metaforă), sensul e de „zbucium al existenţei”. De fapt, 
ambele ipoteze sint egal valabile, cäci poezia, spre deosebire de limbajul curent, 
operează prin „totalizare”, cumulind toate conotatiile compatibile cu contextul. 

Fie însă versul (de Nichita Stănescu): „Nimic mai ambiguu decit linia 
dreaptă”. Aici cititorul e obligat să mediteze : aser(iunca poetului contrazice o 
evidenţă ce pare solid instituită. Primul său act e să recunoască devianta, Al 
doilea, să descopere „totuşi” o pertinentă. Din punct de vedere geometric, linia 
dreaptă e drumul cel mai scurt între două puncte, deci cel mai direct. Dar dacă, 
în loc s-o concepem ca o „desfăşurare”, am concepe-o ca „înfăşurare”, ca 
potentialitate, ca stare de latentä a mişcării, ca rezervă a tuturor zig-zagurilor 
posibile ? În acest caz linia dreaptă ar deveni „ambiguă”, prin supradeterminare. 
Conotatia de „ambiguu” aparţine oare sferei semantice a cuvîntului? Fără 
îndoială că nu, e o invenţie a poetului si, deopotrivá a cititorului (intrucit nu e 
verificabil dacă interpretarea amindurora coincide); ea constă în a atribui 
cuvîntului, în contextul dat, o proprietate nouă, neatestatá de Dicţionar. 

Lucian Blaga numea metafora de primul tip „plasticizantă”, pe cealaltă — 
„revelatorie”, citind spre ilustrare (în Geneza metaforei si sensul culturii) in 
Cazul dintii sintagma „cicoarea ochilor”, în al doilea, „soarele, lacrima 
Domnului” (din propria-i poezie Asfinţi? marin). Explicind deosebirea, marele 

poet atrăgea atenţia că metafora plasticizantă se bazează pe o simplă echivalență 
(culoarea ochilor: cicoarea), pe cind metafora revelatorie pe adausul unui 
element necunoscut fiindcă numai „soarele + x = lacrima Domnului”. 
(Blaga, 276-280). Pentru a-l determina pe x Blaga preconiza totalizarea cono- 
taţiilor celor trei termeni angajaţi în relaţie, Însă, cum arată îndreptăţit Alexandra 
Indries, pe lingă nivelul lexemelor, trebuie luat in considerare si nivelul micro- 
textului în care apare metafora şi nivelul textului întreg al poeziei Asfinţit marin, 
inclusiv acceptiile termenilor „soare”, „lacrimi” etc. în opera lui Blaga 
(Indries, 30). De fapt, aşa procedează si cititorul in mod intuitiv : el pleacă de 
la prelectură (cunoaşterea lui Blaga şi a unora măcar din scrierile sale), per- 
formînd sub presiunea dinamicii textuale, încredinţat (fiind vorba de un text 
poetic) că asemănarea cu realul e suspendată, iar sensul se deschide spre 
imaginar. Cit de departe avansează pe calea comprehensiunii, rămîne desigur 
problematic. Distanţa care separă articularea mai mult ori mai puţin vagă a 
- raportului dintre „soare” şi „lacrima Domnului” în imediatitatea lecturii, de 
articularea aceluiaşi rapori în interpretarea dată de expert, e considerabilă. 
Tocmai neputinta rezolvării satisfăcătoare a locurilor de coagulare semantică la 
primul contact cu textul îi determină pe teoreticieni să recomande, într-o 
impresionantă unanimitate, ca textele poetice să fie de regulă citite de mai multe 
ori. După Jauss, prima lectură a unei poezii lasă deschisă problema sensului, 
márginindu-se, în cazul cel mai bun, să detecteze nişte „posibile” semantice, pe 
care de-abia interpretării îi revine să le tematizeze, in orizontul său retrospectiv 
(Jauss, b, 99). 

Iată încă un exemplu instructiv de manipulare simbolică, punind clar în 
lumină mecanica decoläri din real în mitic. Cind cineva spune: „Mi-am 
implíntat topata tăioasă în pămînt”, transmite un mesaj clar, cu o denotatie 
evidentă. Totul se schimbă însă cînd Arghezi spune, înlocuind în propoziţie un 
singur cuvint: „Mi-am implintat lopata tăioasă în odaie” (Între două nopti). 
Deoarece nimeni nu-şi sapă „odaia”, cititorul înţelege că termenul e metaforic. 
Dar ce înseamnă c]? Pe parcursul lecturii i se înfăţişează citeva ipoteze: 
„odaia” poate fi „sufletul”, „lumea”, „ordinea prezentă a creaţiei”, a „Omului”, a 
„Omenirii”, „lopata” capătă, la ríndu-1, înţelesuri simbolice. Şi alte cuvinte au 
în poezie o utilizare simbolică (pámint, stea), iar titlul Între două nopți propune 
mai muite alternative de sens, care se intersectează şi se suprapun într-o imagine 
mai mult ori mai puţin difuză: licărul vieţii clipind între eternitäti de beznă, 
spaţiul precar al cunoaşterii mărginit înăuntru şi în afară, zona fragilă a omenes- 
cului cuprinsă între teluricul refuzat şi transcendentul inabordabil etc. (Cornea, 2). 

Inferenta multipli constituie travaliul cognitiv declanşat de rezolvarea unei 
dificultăţi, pe baza utilizării mai multor ipoteze în lanţ. Din punct de vedere 
teoretic, reprezintă maximul prestaţiei lectorale, ceca ce poate performa un 
cititor cxersat, care-şi acordă răgazul reflectării, fâră a ajunge totuşi la exegeză. 
Iată un text de Emil Brumaru (Dulapul indrágostit) : 

„Un scaun poate fi inima acelor, inima sinelor plutind i în păcură — după amiază cu 
ghiozdan zvirlit sub pat = sau un măr, un măr prin care pot trece trenuri sticloase cu 
franjuri de frică la roti. Un scaun poate fi şi liniştea vacilor, zgomotul unui parfum, 
tăierea piersicilor cu fierăstrăul şi-a zilei cu o femeie cărnoasă”. 


Imaginile acestui text par a fi nişte metafore predicative, tematizind un 
obiect unic : scaunul. Identificarea precisă a referentului conferă caracterizárilor 
descriptive un statut de echivalență, iar echivalenta constituie un fundal at 
comprehensiunii, permitind convertirea determinárilor in explicatii (indirecte, 
adică alegorice ori simbolice). Această primă intuiţie amorsează o aproximare 
a cimpului semantic. Cum „funcţionează” însă scaunul, fie si în perspectiva 
depragmatizatä a poeziei, sub ipostaza de ubicuitate şi poliformism pe care i-o 
atribuie textul? Aici intervine, „trebuie” să intervină (vorbesc pe temeiul unei 
anchete efectiv făcute şi nu al unci bănuieli personale), o a doua intuiţie a 
cititorului. E vorba anume de i ipoteza unui uz metonimic al cuvîntului: „scaun” 
ar trimite de fapt la macagiu ori la mecanicul locomotivei, la elevul scăpat de 
obligaţiile şcolare ori la citadinul (?) care admiră tihna rusticităţii. ,Scaun” 
înseamnă, aşadar, omul î însuşi, al cărui însoțitor este în munca productivă, in 
repaos, n ceasurile de destindere, în momentele faste ori nefaste alc existenţei. 
De aici înainte sensurile intră în derivă şi coniecturile se problematizeazä, Ce 
înseamnă mărul prin care „pot trece trenuri” şi încă „trenuri sticloase cu 
franjuri de frică la roti" ? E oare sugerată o ploaie cu grindină? Şi ce înseamnă 
„tăierea piersicilor cu fierăstrăul si a zilei cu o femeie cărnoasă” ? Dacă verbu] 
„a tăia” e luat, în cazul „piersicilor”, în accepţia de „a decupa in transe”, iar 
în cazul „zilei”, în cea de „a intercepta”, atunci primul membru al frazei . at 
putea” sugera „relaxare” (ca şi „liniştea vacilor”), jar celălalt „ar fi posibil” să 
evoce o prezenţă feminină imperativá (în exerciţiul „gătelii”, şi atunci sintagma 
e in raport de echivalență cu „zgomotul unui parfum", ori in exerciţiu! pur al 
feminitátii, ca prietenă, iubită etc.). Dar cu aceste prezumtii, fără puncte ferme 
de sprijin, ne aflăm deja dincolo de posibilităţile si limitele lecturii. 

Rolul evaluării în „negocierea sensului”. Am examinat pînă acum negocierea 
sensului şi rezolvarea dificultăţilor din unicul punct de vedere al Taţionalizării 
optime a parcursului textual. În fapt, ştim însă că paralel cu înţelegerea cuvin- 
tului (propozi(iei, frazei) se desfăşoară o operaţie de modalizare şi evaluare : 
fiecare informaţie e apreciată în funcţie de parametri afectivi. Această intrare în- 
rezonanţă à subiectivitátii, declansatä de iniţierea activităţilor cognitive e, din 
păcate, insuficient studiată. Jean Piaget - si cine mai mult decit el ar avea 
competenţa să se pronunţe ? - constată astfel „dificultatea surprinzătoare intilnità 
cînd se intenţionează sá se caracterizeze viaţa afectivă în raport cu.. . funcțiile 
cognitive... şi mai ales cînd se caută să se precizeze relaţiile lor în însăşi 
funcţionarea conduitelor”. (Piaget, 278). 

Fenomencte de evaluare succed, sub raport logic, formarea sensului. Totuşi, 
viteza reacţie: e atit de mare încît aparenta e de quasi- concomitentá. Aproximativ 
în momentul în care sesizăm despre ce e vorba în text şi, eventual, ne repre- 
zentăm imaginea verbală, un mecanism involuntar de comutare disjunctivä 
semnalează „plăcere” sau „neplăcere”, „aprobare” sau „dezaprobare” ; această 
conduită de tip modalizator şi intensiv este emoția; ea acompaniază întreg 
procesul comprehensiunii, influentindu-l uneori considerabil (Reuchlin, 504-508). 
Cînd e puternică, tinde sä ingusteze cercul conştiinţei, concentrindu-l pe cititor 
asupra obiectului-stimul şi expulzind din raza vederii sale interioare celelalte 
idei ori simţăminte. lar cînd se conturează pe fondul unci scheme asimilatorii 
rezultate din contactul durabil cu o categorie specifică de obiecte (opere literare 
şi artistice) devine emoție estetică. La fel cu orice altă formă a afectivității, 
închegată în jurul unui conţinut informational determinat, emoția artistică 
funcţionează circular: filtrează imaginile sugerate de performarea perceptivă si 
cognitivă a textului, care, la rîndul lor, o declanşează. 

Dacă starea emoţională e anterioară lecturii (cititorul se află sub imperiul 
miniei, urii, dragostei, angoasei etc.), e posibil ca aceasta să-şi pună amprenta 
asupra modului sáu de performare. Neputinta sau lipsa voinţei de a tine sub 
control prejudecățile, opţiunile ideologice restrictive, stereotipiile iraționale 
duce la deformări grave ale sensului operelor, la subevaluarea unor laturi 
esenţiale ori supraaprecierea unor aspecte secundare etc. E tot atit de adevărat 
că valorile şi interesele operationalizate ca țeluri stimulează puternic activitatea 
decodificatorie: cînd dorim ceva cu intensitate, avansăm mai repede şi mai 
eficient în lectură, cînd citim într-un domeniu care ne pasionează, capacitatea 
noastră de înțelegere se multiplică. 

Unii psihologi consideră că afectivitatea, ca investiţie energetică, are rolul 
de a accelera sau de a încetini formarea structurilor cognitive, scotindu-le în 
prim plan sau eclipsindu-le, fără a le modifica însă substanța intimă. 2 + 2 = 4e 
valabil şi pentru cel tulburat de o emoție puternică (Piaget, 280). Performarea 
textelor oferă însă rareori certitudinca relaţiilor matematice. Dacă în lucrările 
ştiinţifice există constringeri rigide, trasee de semnificare obligatorii, iar initia- 
tiva cititorului e redusă, în schimb în scrierile literare cititorul dispune de un 
larg cîmp de manevră şi-şi poate manifesta liber predispozitiile. Desigur, est 
modus in rebus, existi texte şi texte, unele închise, altele deschise, unele 
programate sever, altele permisive. Totuşi în TPR şi TAR salturile de umoare ale 
subiectului, determinările afective a priori, repartizarea arbitrară a atenţiei, 
formarea selectivă a cadrelor şi UCS-urilor etc. influențează adesea substanţial 
procesul comprehensiunii. 

Trebuie ţinut scama şi de faptul că „pragul de interceptie al oscilatiilor de la 
nivelul normal al echilibrului homeostatic” e mai scăzut în cazul afectivității 
decit al cognitiei (Golu, Dicu, 185). Sintem cu toţii mai sensibili la reflexul 

emotional adaptativ decît la intrarea în acţiune a dinamicii intelectuale, E un 
motiv în plus ca abordarea unui text a cărui lectură e importantă pentru noi să 
fie efectuată într-o dispoziţie relaxată şi autocriticá; dacă ne vine greu să ne 
învingem „parti-pris”-urile, ne e însă posibil cel putin să le reducem impactul 
prin conştientizare. 

Negocierea sensului e o operaţie cu mult mai complicată decit pare la prima 
vedere : ea reclamă competenţă, flexibilitate asociativă şi experienţă de lectură 
(spre a şti cum să intimpinám dificultăţile) si în acelaşi timp, adaptarea unei 
atitudini vigilente faţă de propriile presupozitii (în vederea controlärii reacţiilor 
impulsive şi a menţinerii formării cadrelor, UCS-urilor şi macrostructurilor cît 
mai aproape de reţeaua instrucţiunilor textuale). 


11. Cheile de lectură 


Angajat în procesul de negociere a sensului, cititorul caută, printr-o deprin- 
dere transformată în reflex, existenţa unor semnaläri specifice, a unor repere 
care să-i faciliteze munca. Numesc aceste repere „chei” sau ,instructiuni". Ele 
sînt configurații textuale prin care comprehensiunea-e indexată pe anumite 
trasee de semnificaţie. Ca atare, pot fi considerate a' reprezenta o codificare 
auxiliară, ce vizează conţinutul semantic, mai ales însă modul de a-l organiza si 
de a-i pune în valoare aspectele relevante. 

Din unghiul autorului, „cheile” servesc aşadar drept mijloace suplimentare 
de a controla performarea sensului, de a preintimpina accidentele de recepţie, 
de a asigura transmiterea corectă şi eficace a mesajului. „Corect” şi „eficace” 
nu înseamnă însă „accesibil” ori ,univoc". Potrivit sistemului de convenții 
adoptat (clasic sau modern), un scriitor poate dori să fie „închis” sau „deschis”, 
permeabil celor multi sau rezervat unor iniţiaţi. În prima variantă, el va multiplica 
redundantele şi procedeele de explicitare, în cea de-a doua va cultiva echivocul şi 
discontinuitätile contrariind mereu pe cei ce ar voi să-l interpreteze în mod rigid. 

Din unghiul cititorului, „cheile” constituie un ansamblu de dispozitive şi 
semnalări, de obicei convergente, care furnizează „instrucţiuni” relevante în 
vederea accelerării şi a corectării inferentelor. Ele îi sint indispensabile in 
actualizarea potenţialului semantic şi în construirea sensului adecvat. 

,Cheile" de lecturá au un spectru variat; unele sînt de uz general, altele sînt 
foarte specifice, utilizate numai în anumite categorii de texte ori de anumiţi 
autori. Mai trebuie menţionat iarăşi că identificarea şi corecta lor interpretare e 
direct proportională cu experienţa de lectură a subiectului, cu alte cuvinte e o 
problemă de competenţă. 

Şi încă ceva: în capitolul despre pretectură am vorbit de informaţiile pe care 
cititorul le poate culege din examenul ambalajului ori al discursurilor de escortă. 
În principiu, nimic nu ne-ar împiedica să considerăm toate , vecinxtátile" textului 
drept „chei” de tip paratextual. Spre a nu da o prea mare extindere conceptului 
si astfel a-l vaporiza, prefer să-i limitez utilizarea doar la semnalările de tip 
intratextual. Iată cîteva din cele mai importante : 

Genul 


Ca principal purtător al modului de enuntare, genul are o importanţă decisivă în 
declanşarea procesului comprehensiunii. „Mod de scriitură” pentru autori, el 
constituie un „orizont de aşteptare” pentru cititori. Poate fi recunoscut printr-o 
serie de indici extratextuali - aşa cum am arătat (pp. 80-82), dar contine şi 
mărci intratextuale : poezia se deosebeşte de proză prin vers şi dispoziţie grafică, 
formele fixe de versificatic (sonetul, rondelul etc.) au alt pattern” decit formele 
libere, textele savante (cu numeroase trimiteri de subsal) se diferenţiază de cele 
romaneşti etc. Uneori chiar secvenţa iniţială indică tipul de discurs şi rolul 
pragmatic pe care trebuie să-l asume cititorul: basmul € anuntat prin „a fost 
odată ca niciodată...”, proza fantastică (adesea) prin asocierea unui verb de 
atitudine („cred”, „presupun”) cu o modalizare în sensul incertitudinii (un 
adverb de mod plus o subordonată care descrie un eveniment supranatural) ete. 

Alteori, mărcile genului se relevă pe parcursul lecturii. Astfel, o povestire 
normal structurată cuprinde expoziția (descrierea situației iniţiale, a locului și 
momentului, caracterizarea agenţilor etc.) “complicaţia (mai multe episoade 
relatind evenimente, adică întîmplări ce ies din previzibilitate, rupind inlántuirca 
secventialá obişnuită), rezolvarea ori deznodămîntul (reacţiile agenţilor şi resta- 
bilirea echilibrului), evaluarea (opinia naratorului ori agenţilor despre cele 
petrecute), morala (concluzia care se desprinde din întreaga acţiune). Memoriul 
ştiinţific contine expunerea datelor problemei, metoda folosită (protocolul 
de lucru), rezultatele dobindite, comentariul (analiza critică), bibliografia. 
Discursul judiciar a rămas şi azi, ca st la antici, alcătuit din ex-ordiu, naraţiune, 
probă, refutare, concluzie, epilog. În toate aceste cazuri, cunoaşterea genului 
permite formarea de expectatii chiar după apariţia primei (primelor) mărci, 
lectura desfăşurindu-se în continuare pe un teren jalonat (ceea ce face ca 
eventualele devieri ori ruperi de ritm să aibă un caracter cu atit mai distonant). 

Mai greu de depistat sînt caracteristicile de gen fără suport material frastic, 
identificabile uncori doar parcurgind o mare parte a textului; se întîmplă astfel 
a răsturnare a situației „normale” : în loc ca recunoaşterea genului să ajute 
lectura, acessta din urmă face perceptibilă natura genului. De fapt, în contextul 
socio-cultural contemporan, care a împins în desuetudine teoria clasică a 
disiincţiei şi purității genurilor, s-ar putea crede că denumirile generice au 
devenit mai degrabă „etichete”, titluri fără acoperire, În fiteratura zilelor 
noastre, voința de originalitate conduce la derogári de la normele tradiţionale, 
la o continuă punere în discuţie a codurilor si a anticipărilor de lectură. E ca si 
cum autorii ar voi să scape de „imaginea de marcă” pe care o asumă în ochii 
publicului, creînd in acest scop opere inclasabile, avindu-si propriul cod. Totuşi, 
aşa cum am mai subliniat în Fungu! acestor pagini, inovațiile se proiectează 

totdeauna pe ecranul regulilor, surprizele se manifestă mumai in contrast cu 
obisnuitul cotidian. De aceea, desconsiderarea neoromanticá a genurilor nu 
poate merge prea departe: legile pieţei literare tempereazä, pinä la urmă, 
exaltarea cáutátorilor de Americi. Dacă e adevărat că, pe plan estetic, moder- 
nitatea fuge de realizările standard, că oferă spectacolul proliferárii celor mai 
ingenioase şi heterodoxe modalităţi de artă literară, nu e mai puţin adevărat că 
doar existenţa unei „competenţe. genologice” difuze, dobindite prin şcoală şi 
cxperientá proprie de lectură, îi permite cititorului să însereze textele cu care e 
confruntat într-o tipologie a legitimităţii discursive şi să adopte faţă de ele 
atitudinea necesară comprehensiunii. 

Pe de altă parte, dacă în cimpul producţiei restrînse vet cáutarea 
diferenţei şi a originalității (vezi mai sus pp. 97-98), in cîmpul producţiei lărgite 
domină programarea de gen care funcţionează fără a da semne de oboseală (cum 
o arată cazul romanului poliţist, al foiletonului TV, al benzii desenate etc.). De 
altfel; multiplicarea indicilor de gen nu e neapărat un simptom de mediocritate 
sau de conformism, názuinta autorului poate fi de a activa competenţa deco- 
dificatorie a cititorilor tot in scopul individualizării, căci există un curaj al 
banalitátii, după cum există şi o banalizare a îndrăznelii. Inovaţiile sfirşesc prin 
ase conventionaliza din motivul simplu că scriitorii îşi reproduc propria formulă 
de succes ori o preiau pe a confratilor care izbîndesc, lar cititorii reacţionează 
ambiguu; uneori fac impresia că preferă tipul de operă cu care s-au obişnuit, 
„alteori că aleargă după noutate. Între plăcerea prin confirmarea aşteptărilor si 
încîntarea produsă de surpriză, nu c lesne de transat - editorii o ştiu bine şi o 
deplorä. Oricum, e vădit că, asemenea unei soluţii care cristalizează printr-un 
ultim adaus, insistența într-o direcţie sau alta determină la un moment dat, greu 
de anticipat, o bruscă inversare a curentului. La originea multor „best seller” -uri 
nu e atit forta talentului, cit o schimbare oportuná de macaz. 


Superstructurile schematice 


Diferenta dintre Benuri şi superstructuri schematice e de grad al gramaticali- 
zürii; primele sint mai mult prospective, ultimele prescriptive. Superstructurile 
schematice au caracterul de organizări secvențiale tipizate : performarea primului 
termen îi anunţă pe următorii, astfel încît lectura se desfăşoară ca o umplere a 
„Ccăsuţelor goale”. 

Superstructurile sint utilizate in Publica, reportaje, fapte diverse, in texte 
didactice si de iniţiere. Cele mai frecvente sint: succesiunea (limitată la 
antecedent - ulterior), comparafia (de tip analogic, introdusă prin „la fel” sau 
„tot atit de” ; de tip alternativ, introdusă prin „pe de o parte... pe de altă parte ; 
de tip adversativ, introdusă prin „spre deosebire de”, „în contrast cu"), enume- 

rarea (colecţia), descrierea, cuplul intrebare-ráspuns. Dintre superstructurile 
acestea merită atenţie îndeosebi enumerarea şi descrierea (Meyer, 16). 

Enumerarea implică agregarea unor obiecte, evenimente, idei, pe bază de 
trăsături comune, într-o secvenţă organizată spatial, temporal, numeric etc. De 
pildă: determinarea unui loc în funcţie de punctele cardinale („la nord... la 
sud... la est... la vest...”); desfăşurarea cronologică a unei vieţi (ca în biografii) ; 
prezentarea diverselor aspecte ale unei chestiuni — procedeu frecvent utilizat in 
lucrări ştiinţifice („în primul rînd... în al doilea rînd... in al treilea rind...” 
etc.); relatarea unei procesiuni etc. 

Descriptia e o punere în ordine, un aranjament sistematic al lucrurilor, 
părţilor componente, aspectelor etc., care ia de obicei o formă pseudo-narativä. 
Tema unificatoare e plasată adesea la început, ca titlu ori ca denominajie a 
obiectului. Ea rămine astfel constantă în memoria cititorului pe tot parcursul 
lecturii. Dacă termenul unificator e expediat la sfirsit, textul se prezintă ca o 
colecţie de nume si predicate, opace; cititorul ştie că ceva e ,descris”, dar 
ignorá ce anume, solutia apare la sfirsit. Íncit, teoretic, descrierea se plasează 
între definiţie si ghicitoare-(Hamon, a, 511). 

S-a constatat experimental că stereotipii de gen ca şi superstructurile sche- 
matice reprezintă mijloace de accelerare şi optimizare a lecturii. Kintsch şi Van 
Dijk au propus unui grup de studenţi americani să rezume în 60-80 cuvinte două 
texte de lungime egală: o nuvelă din Decameronul lui Boccaccio şi o legendă 
populară amer-indiană - prima organizată pe baza unei structuri narative clasice, 
a doua organizată idiosincratic, în funcţie de criterii specifice (familiare doar 
etnologilor). Asupra textului din Decameronul s-a realizat un acord între parti- 
cipanţii la experiment deoarece ei dispuneau de cunoaşterea ,pattern"-ului. În 
schimb, rezumarea legendei indicne (un mit apas despre originea porumbului şi 
a căprioarei)-a dat loc la divergențe deoarece subiecţilor le lipsea cunoaşterea 
prealabilă a structurii narative respective (Kintsch, Van Dijk, a, 112-114). 
Kintsch, Mandel, Kozminsky au sugerat, pe baza a numeroase experimente, cá 
elevii din primele clase care stápinesc superstructurile schematice sint în stare 
să reconstituie mult mai repede si mai corect un text cu pasaje încurcate, a cărui 
ordine logică a fost în mod deliberat răsturnată (Meyer, 17). 


Cuvin tele-cheie 


Cuvintele-cheie reprezintä locuri de coagulare semanticä în lungul lanţului 
verbal. Ele joacă rolul unor centre de control tematic către care converg ori de 
la care pleacă fluxuri de semnificaţie : fie că precizează obiectul unci fraze (sau 
al mai multora), fie că enunţă o predicatie esenţială (adesea de intens colorit 
emoţional ori cognitiv) (Segre, 335). Oricine învaţă o limbă străină, fiind pus în 

situaţia de a traduce, cu ajutorul Dicţionarului, face experienţa cuvintelor care 
au rolul de suport semantic (a căror descifrare sugerează dintr-o dată sensul 
contextului) şi al celor care au doar o atributie de conexiune sintactică. La fel, 
expeditorul unei telegrame descoperă singur valoarea chintesenţială a unor 
termeni de care are nevoie, calitatea dispensabilá a altora, de umplutură (redun- 
danti). Găsirea cuvintelor-cheie constituie una dintre principalele abilităţi ale 
lecturii exploratorii (cazuri tipice: spicuirea unei pagini de jurnal, răsfoirea 
unei cărţi), Recuperarea lor e decisivă în textele poetice, unde induc, de multe 
ori, obsesii, curente subterane de sensibilitate, emergente ale magmei sufleteşti 
a adincurilor. O întreagă direcţie critică se serveste predilect de identificarea 
acestor termeni, puternic conotati, spre a pune în lumină specificităţile diversilor 
autori şi a le investiga particularitätile universului tematic. Cit priveşte textele 
de valoare filozofică ori conceptuală, acestea se relevă uneori a nu fi altceva decit 
nişte definiţii expansive, nişte parafrazări metodice ale unor lexeme centrale, de 
mare densitate semantică: „raţiune”, „mit”, ,cunoastere”, „adevăr” etc. 

Problema cuvintelor-cheie in textele literare c că semnificaţia lor diferă mai 
mult sau mai puţin sensibil de semnificaţiile comune, înregistrate de Dicţionar. 
Uneori, la un Eminescu, de pildă, trebuie citită opera întreagă spre a percepe 
irizările de fantezie si vis pe care le capătă termeni atit de curenţi în grai, ca: 
„adînc”, „dulce”, „codru”, „somn” etc. Aiteori, Ja moderni, de felul lui Ion 
Barbu ori Nichita Stănescu, dificultatea rezidă în caracterul insolit al termenilor 
asupra cărora se exercită puterea fabulatorie a poeţilor. Oricum, ca totdeauna, 
conotaţiite suplimentare se detaşează pe fundaiul denotatiilor comune. De unde 
necesitatea absolută de a le cunoaşte depiin pe ultimele spre a le intui suficient 
pe cele dintîi. Chestiunea e importantă şi merită să nu fie expediată. 

Ştim bine că se întîmplă adesea ca cititorul - şi nu neapărat anonimul tesne 
de dojenit, dar chiar d-ta însuţi, Aypocrite lecteur, ori ca să nu m-ascund după 
deget, eu însumi, care scriu aceste rînduri - se întîmplă, spun, ca Cititorul, 
pseudonimul nostru al tuturora, din motive de comoditate, de grabă sau orgoliu 
etc., să nu facă efortul de a căuta cuvintul care-i lipseşte din repertoriu. Practica 
obişnuită e de a-l deduce din context (cu riscul erorii sau confuziei) ori de a-l 
sări, renuntind la elucidarea sintagmei sau propoziției respective, în ideea că ea 
e dispensabilá sub raportul formării sensului global (prezumție ce se poate 
dovedi falsă). Soluţia din urmă e aplicată îndeosebi în cazul pasajelor descriptive 
din romanele istorice, supraincárcate cu elemente de culoare locală (mobilier, 
costumatie, arhitectură etc.), al secventelor cu caracter tehnicist din romanele 
naturaliste etc. Importanţa clarificárii lexematice devine majoră cînd avem a 
face cu texte care ies de sub jurisdicţia limbii literare actuale (vechi, argotice, 
dialectale) ori cu texte de tip ştiinţific, tehnic, filozofic etc. unde termenii cu 
cate se operează trebuie delimitatt în mod riguros. Hotárirea de a nu fi concesivi 
cu ceca ce nu stim e o condiţie indispensabilă a lecturii corecte. 

Probleme similare le ridică numele proprii istorice, geografice, de perso- 
nalitäfi celebre etc. De obicei, cînd nu aparţin Vulgaiei enciclopedice şi sint 
considerate a avea importanţă în construirea sensului, denumirile acestea sint 
explicate í în textul însuşi (în orice caz, aşa se procedează în circuitul mass-media 
ori al textelor cu caracter didactic şi pedagogic). Altminteri, e posibil, mai ales 
în textele moderne, ca utilizarea abundentă a referinçelor culturale să-l pună la 
grea încercare pe cititorul profan, Iată un exemplu dintr-o proză de John Updike : 


- „Oraşul intrecu aşteptările noastre. Grandoarea kiplingianä a gării Waterloo; deza- 

mägirea eliotescá a şirurilor de case din cărămidă din Chelsea, unde ne-am petrecut 
noaptea în apartamentul unui vag prieten, cosmarul dickensian al cetit şi al pavajului 
jilav si cornişele murdare care ne înconjurau cind ne-am trezit - toate păreau prea 
antice ca să fie reale, prea adevereau literatura, ca să fie materiale, Taxiul pe care 
l-am luat ca să ne ducă la gara Paddington avea capota înaltă şi era deschis intr-o 
parte, ceca ce il făcea să apară privirilor noastre ca unul din acei actori uluiţi şi 
ciudati dintr-o melodramä de Agatha Christic. Am trecut pe lingă conace din 
Galsworthy şi parcuri din A.A. Milne...". 


Cititorul neinitiat in literatura engleză modernă nu poate gusta deplin pasajul 
de mai sus, de un livresc căutat şi de un aer snob. Problema de a se informa 
despre autorii numiţi nu se pune, din cauza disproportici dintre investiţia de 
energie şi rezultatul scontat (lămurirea cîtorva rînduri, in orice caz parantetice). 
Concluzia ? Cititorul îşi fabrică un sens aproximativ sau, îndeosebi dacă aluziile 
culturale continuă în acelaşi ritm, renunţă la lectură. În felul acesta cărţile îşi 
selectează cititorii. 


Semnalări emfatice 


Sub această denumire, cuprind o categorie de inserturi de tip metatextual prin 
care autorut (şi nu naratorul, al cărui demers, chiar dacă uzează de persoana |, 
se situează în cadrul ficţiunii) îşi face cunoscută opinia in mod explicit. Le 
întîlnim frecvent în genurile non-fictionale, în eseu, critică, textele didactice, 
ştiinţifice, în discursurile de escortă cte., dar şi în unele texte literare moderne 
unde se urmăreşte tocmai anularea distanţei dintre referentiatitate si fictio- 
nalitate. Inserturile sint asertive (contin declaraţii de intenţie, introduse prin : 
,cred", „ţin să precizez”, „mi se pare" sau explicaţii: „iată de ce..."), 
preventive (anunţă ceea ce va fi enunțat ulterior) ca in comunicárile ştiinţifice : 
„vom arăta mai departe cá...”, rezumative (condensează ce s-a spus: „pe 
scurt...", „în rezumat,..”), concluzive („în concluzie”, ,astfel”), evalutive („e 
important cá...") etc. 

Reduplicárile (denumite de cercetătorii francezi „mises en abyme") sint nişte 
reiterári, sub formă contrasä, a nucleului epic, in cadru! aceleiaşi opere, ceva analog 
motivului „tabloului in tablou”, bine cunoscut în pictura post-renascentistă, 

»  L. Dállenbach, autorul unui studiu monografic asupra procedeului, propune 
o definiţie mai tehnică însă poate prea largă: „orice semn avind drept referent 
un aspeci pertinent şi continuu al povestirii (ficţiune, text sau cod narativ, 
enunfare), pe care-l semnifică la nivelul diepezei, gradul de analogie între semn 
şi referent permifind diverse tipuri de reduplicare". (Dällenbach, a, 177). Astfel, 
spre exemplu, începuturile romanelor lui Henry James fac să răsune o serie 
polifonică de acorduri conținînd în germene toate dezvoltările viitoare. La fel, 
în Patul lui Procust, prin scrisorile inaugurale ale doamnei T., Camil Petrescu 
dă un ,avant-goüt" al temei incompatibilitátii cuplului, înscrisă în filigranul 
romanului. Problema c că asemenea anticipári îşi relevă semnificaţia de-abia la 
sfîrşit, după încheierea lecturii; ele ajută la construirea sensului global, nu la 
dezambiguizarea semantică întreprinsă pe parcurs ; în alte cuvinte, au o impor- 
tanţă mai mare în interpretare decît în lectură. 


142. Recodificarea sensului 
şi memorizarea 


Cele trei tipuri de memorie 


Ocupindu-mä de negocierea sensului şi găsirea cheilor, am schiţat problematica 
generală a lecturii ca performare, respectiv, ca relaţie de acomodare-asimilare a 
subiectului cu obiectul: înarmat cu instrucţiunile textuale, cititorul formează 
treptat cadre, UCS-uri, macrostructuri, actualizind semnificaţiile lexemelor, 
frazelor, ansamblurilor frastice. Am lăsat însă intenţionat de o parte procesul 
memorizării, cu cele două funcțiuni esenţiale de care se achită: depozitarea 
codurilor într-o arhivă bine organizată, de unde primim, la cerere, informaţiile 
necesare şi asigurarea fluxului comprehensiunii prin continua selectare şi reco- 
dificare a materiei verbale, sub forme din ce în ce mai economice. A sosit acum 
momentul să eliminám această lacuná. 

După părerea lui H. Piéron, memoria e implicată de fapt în orice formă de 
activitate psihică (percepţie, asociaţie de idei, raţionament etc.) întrucit în 
ficcare joacă un rol important experiența trecută. Viaţa însăşi poate fi astfel 
considerată ca un fel de memorie continuă (Wallon, 300-301). 

Memoria semantică (în înţelesul restrîns al termenului) cuprinde ansamblul 
de structuri verbale (cuvinte, structuri gramaticale) şi de structuri non-verbale 
(reprezentări de obiecte, persoane, evenimente, circumstanţe etc.) reţinute şi 
susceptibile de a fi reactualizate. Conţinutul memoriei semantice e în mare parte 
identic pentru aceeaşi comunitate lingvistică ; diferenţele constituie trăsături 
idiosincratice, determinate de experienţele, particularitágile, atitudinile şi aptitu- 
dinile indivizilor. 

Observaţii şi experimente concordante, întreprinse pe cazuri normale şi 
patologice, au demonstrat existența a trei tipuri de memorie, a căror acţiune 
interferează în comprehensiune şi lectură: memoria imediată, memoria de 
scurt termen (MST) şi memoria de lung termen (MLT) (Reuchlin, 173-195). 

Memoria imediată, care e un sistem de stocaj senzorial al informaţiilor, ar putea 
fi integrată tot atit de binc percepției. Ea reţine urmele timp de 0,5 secunde. 

MST conservă citeva secunde informaţiile (o parte dintr-o frază, o frază 
întreagă sau chiar o suită curentă de enunturi). Capacitatea (empan-ul) e in 
funcţie de numărul de semne al mesajului, nu însă de timp; c o constantă 

pentru fiecare subiect şi ficcare tip de text; majoritatea cercetătorilor consideră 
că se situează în jurul unei valori medii de 7+2 elemente (fiecare element 
putînd fi constituit dintr-un ansamblu unitar şi organizat de informaţii, de 
exemplu din cifre, litere, cuvinte). F. Richaudeau apreciază „empan”-ul mijlociu 
la 13-15 cuvinte, „empan”-ul lectorului lent fiind de 8 cuvinte iar al lectorului 
rapid de 16-20 cuvinte (Richaudcau, a, 109). 

MIT funcţionează ca o magazie unde sînt depozitate informaţiile înalt 
organizate ale codurilor şi cunoaşterii lumii, dar si informaţiile reţinute, după 
un filtraj mai mult ori mai puţin sever, din ceca ce performám în orice lectură. 
Durata retentiei poate merge de la citeva ore la viaţa întreagă. 

Cooperarea celor 3 tipuri de memorie nu e deplin elucidatä, jar natura 
fenomenelor mnemonice suscită controverse printre specialişti. Au oare consti- 
tuentii memoriei statutul de reprezentări verbale sau, mai degrabă, de imagini 
(comparabile cu percepțiile, dar fără suport senzorial) sau poate de reprezentări 
abstracte ? Sub influenţa lui Whorf şi a discipolilor săi, o serie de cercetători 
pledează pentru caracterul verbal al memoriei şi susţin că „limbajul determină 
gindirea", Alti cercetători (E. Tulving, R.C. Schank) estimează că memoria e 
distinctă de limbaj. „Amintirile” n-ar avea astfel o existenţă proprie, materia- 
lizată, ci ar rezulta din asociaţii şi legături între circuitele neuronice, în felul 
reţelelor cablate ale unui ordinator, însă de o organizare cu mult mai complexă 
şi functionind sub impulsul reacţiilor fiziologice şi mentale controlate de hipo- 
camp (o formaţiune situată la baza creierului). Observațiile şi experimentele 
întreprinse, independent, de Piaget şi S. Vigotski contestă strictul paralelism 
dintre dezvoltarea lingvistică şi dezvoltarea cognitivă, párind să confirme teza 
din urmă (Reuchlin, 302-305). 

Un acord larg domneşte însă în privinţa integrării memoriei în cadrul unităţii 
funcţionale adaptative superioare a organismului. J.F. Le Ny afirmă că nu poate 
fi justificată ştiinţific nici un fel de separație între capitolele tradiţionale ale 
psihologiei: memorie, limbaj, inteligenţă. Mai precis, Piaget arată că „memo- 
ria, în sensul restrius al cuvîntului, e un caz particular al cunoaşterii, cunoaşterea 
trecutului ; ca atare, ea aparţine ansamblului mecanismelor cognitive inter- 
dependente, care pot fi calificate global drept inteligenţă”. Deosebirea de 
concepţie faţă de trecut e enormă. Cu un secol in urmă, unul dintre marii 
psihologi ai vremii, Ebbinghaus, voia să pună in luinină funcţionarea autonomá 
a memoriei, ca facultate de retenţie pură, testind reținerea unor silabe fără sens 
(o vocală încadrată de două consoane etc.). Prezenţa semniticatiei, prin urmare 
organizarea implicită a materiei verbale, era socotită un factor perturbator. Azi 
însă e unanim admis că activitatea de structurare constituie o caracteristică 
esenţială a memoriei, fără de care funcţionarea acesteia ar fi inexplicabilä si 
ineficientă (Le Ny, 3-29: Rcuchlin, 194; Denis, Dubois, 541-562}. 

Selectarea si recodificarea informatie 


Rolul memoriei semantice in procesul comprehensiunii a fost studiat mai insis- 
tent în timpul din urmă, profitind de dezvoltarea impetuoasá a psihologiei 
cognitive şi a cercetărilor asupra inteligenței artificiale. Modelul acceptat astăzi, 
deşi nu răspunde încă satisfăcător tuturor întrebărilor (de exemplu, celor privind 
implicaţiile emotionale) permite totuşi o explicare plauzibilă a circulaţiei si 
recodificării sensului, pe parcursu! dintre actul incipient al semnificării si rapelul 
informaţiei memorate (Shank, Abelson; Kintsch, Van Dijk, b, 367-376; Van 
Dijk, d, 143-158). 

Să presupunem că citim un text. Prin negocierea cadrelor semantice şi a 
semnificatiilor actualizate producem sens, rezolvind o frază, apoi încă una şi 
încă una. Dar, cum am văzut - cum ştim de altfel din experienţă - capacitatea 
MST e limitată Ia 7+2 elemente. De-aici, o dilemă: ori MST e evacuată (însă 
în acest caz nu mai putem articula enunţurile noi cu cele deja parcurse) ori 
încărcarea MST e menţinută (si în acest caz orice avansare e blocată). Rezolvarea 
acestei dileme e ingenioasă, cum se întîmplă cu toate mecanismele adaptative pe. 
care natura le-a perfecţionat în curs de milioane de ani: conţinutul semantic nu 
e pur si simplu expulzat din MST, ci e selectat si recodificat; o parte din 
informatii sint eliminate, altele sint condensate sub o formá mai economicá si 
reținute citeva secunde spre a asigura conectarea cu noile informaţii percepute ; 
după care, o dată rolul tor terminat, vor fi transmise MLT. Să examinăm mai de 
aproape cum funcţionează cele două mecanisme : de selectare şi recodificare în 
MST, de transinitere şi depozitare in MLT. 

Selectarea şi recodificarea au loc în parte involuntar, în parte pe o bază 
deliberată. Orice cititor cu oarecare experienţă, dincolo de ceea ce performeazä 
automatic (dacă textul e , normal"), are posibilitatea să-şi dirijeze, pînă la un 
anumit punct, procesul de filirare a informaţiei, hotărind ceea ce vrea să 
memoreze. De obicei sint reţinute spontan relaţiile de condiţionare dintre 
propoziţii şi fraze (cauzalitate, temporalitate, consccutie etc.), numele perso- 
najelor (fără de care n-ar putea fi identificate pronumele) etc. In functic de gen, 
de obiectivul urmărit şi de abilitatea cititorului pot fi conservate și unele detalii 
apartinind suprafeţei textuale. Un critic, spre exemplu, e în stare să se con- 
centreze asupra unor clemente de natură prozodică ori stilistică etc. 

În raport cu determinările fiziologice ale MST e probabi! că un text e cu atit 
mai lizibil cu cît e mai deplină corespondența dintre „empan” si lungimea 
unităţii textuale semnificative (ceca ce unii numesc ,subfrazä”). Invers, într-o 
frază complexă, în care unitatea semnificativă (asimilabilă cadrului semantic) e 
de peste 7+2 cuvinte ori în care 2 termeni corelati (subiect şi predicat ctc.) sint 
separati printr-o „distanţă” superioară „empan” -ului, cititorul, mai ales cînd e 

neexperimentat, are toate şansele să uite primele cuvinte înainte de a le fi 
perceput pe ultimele. Acesta e motivul pentru care, îndeosebi autorii clasici, 
constructori de perioade arborescente (un exemplu tipic e la noi Odobescu), 
reiau în frazele lungi, cu multe intercalări, termenii iniţiali, fie repetindu-i, fie 
substituindu-i prin sinonime sau pronume. : 

.. Fundamentală în funcţionarea MST e posibilitatea recodificării. Mai putin 
vizibilă în cazul unui enunţ de mică întindere (echivalent „empan”-ului), ca 
devine evidentă în cazul seturilor de enunturi, unde procedám spontan la integra- 
rea semnificatiilor parţiale într-un sens global. Recodificarea e o „traducere”, care 
restituie sensul 1a un nivel mai abstract, de la o anumită distanță (altitudine), 
prin sacrificarea amánuntelor nonpertinente si contragerea informatiei utile. 

W. Kintsch şi Van Dijk au încercat să enunte într-un mod informal regulile 
(denumite macroreguli) care permit recodificarea, in alti termeni, transformarea 
microstructurilor (cadre si UCS-uri) in macrostructuri. Aceste reguli se bazeazá 
pe două principii: al implicării (orice macrostructurá e implicată de micro- 
structurile din care provine) si al pertinenfei (nici o propozitie nu trebuie 
eliminată dacă reprezintă o condiţie interpretativă pentru propoziţiile subsec- 
vente). Aplicarea acestor principii conduce la trei macroreguli : 

. — suprimarea (selecţia) : o propoziţie (enunţ) care nu constituie o condiție 
directă sau indirectă de interpretare a propoziției următoare poate fi înlăturată 
(sau, însuşirile non-inerente, intervenind doar în unele propoziţii, pot fi supri- 
mate). Ex.: „M-am întîlnit cu M., purta un costum gris, apoi am aşteptat 
zadarnic autobuzul încît m-am hotărît să ajung la şcoală pe jos” = „În drumul 
pe jos spre şcoală, l-am întîlnit pe M.”); 

- generalizarea: mai multe propoziţii pot fi înlocuite printr-o singură 
propoziţie, care denotă cel mai mic ansamblu supraordonat. (Ex. : „În microbuz 
se aflau o studentă, o vecină pensionată, două vinzátoare, o doctoritä” = „erau 
numai femei”); 

- construcția : o secvență de propoziţii care enumeră diverse aspecte ale 
unci desfăşurări evenimentiale poate fi înlocuită printr-o propoziţie care trimite 
global la acest eveniment (sau: un set de informaţii parţiale e integrat într-o 
unitate informativă de ordin totalizator) („Ne adunăm pe teren, imbrácám 
tricourile, facem exercitii fizice, exersám apoi diverse scheme tactice...” = „Ne 
antrenám”) (Kintsch, Van Dijk, 102-103). 

Aplicarea aşa-ziselor reguli de selecție si recodificare impune renunţarea la 
descripti faptice si la acţiuni secundare (informaţii de loc, timp, circumstante, 
persoane si obiecte care nu conditioneazä actiuni ori rezultate ale acestora), la 
diatoguri, la metadescriptii (care repetă, rezumă, comentează alte informaţii) 
etc. E evident că procesul abstractizării lasă cîmp liber iniţiativei cititorului şi se 
poate desfăşura la niveluri diferite de generalizare (rezumat larg sau rezumat 
concis, fabulă, subiect, temă). Nici chiar în cazul textelor convenționale, bine 

structurate, cu constringeri stringente, nu toată lumea consiruieste macro- 
structurile la fel. De fapt, in ultimä instantá, cum am väzut examinind negocierea 
sensului, macrostructurile sint constructe elaborate de cititor, inferente proba- 
bilistice, care pleacá, fireste, de la instructiunile textuale, dar se configureazá 
potrivit scopului urmärit in lecturá si aptitudinii interpretative a. subiectului 
(libertatea de manevrá a acestuia fiind invers proportionalà cu caracterul conven- 
tionalizat al textului). 

O concluzie practică importantă ar fi ca în învăţămînt să se acorde o mai 
mare atenţie decît e în prezent cazul, tehnicilor formării de macrostructuri, in 
primul rînd celei mai tipice si mai necesare dintre ele, rezumatul. Din păcate, 
o falsă orientare, în care intră uneori o doză de snobism ori o înţelegere greşită 
a proceselor cognitive, împinge adesea la valorizarea în Chip superlativ a comen- 
tariului (intrucit pare a exercita creativitatea), în detrimentul rezumatului (socotit 
o activitate de rutină, în orice caz auxiliară). Dar dacă, în adevăr, cultura 
constituie o chintesentá, nu o colecţie dezordonată de cunoştinţe, o structură, si 
nu un Mozaic, atunci priceperea de a retine esentialul devine vitală pentru un 
intelectual, mai ales in zilele noastre, cind sintem expusi unui bombardament 
informational fără de precedent. Ea presupune cultivarea spiritului de observaţie, 
a perspicacitátii, a gîndirii logice si a enunţării lapidare, însuşiri care se deprind 
cu trudă şi se ameliorează prin exerciţiu. A rezuma corect e o bună şcoală in 
acest sens. 


Depozitarea în memoria de lung termen 


MLT serveşte ca un depozit de conservare a cunoştinţelor, improspátat continuu 
prin noi achiziţii, dar si evacuat, în proporţie aproape egală, de o parte a 
conţinutului sáu. De fapt, e mai plauzibil să vorbim de o arhivă, decît de o 
magazie, pentru că tot ce se află in MET c repertoriat şi organizat in aşa fel, 
încît, la nevoie, şi în circumstanţe normale, o informaţie oarecare să poată fi 
regăsită. Se pune desigur întrebarea de a şti cum se explică fixarea durabilă a 
unor informaţii şi eliminarea altora, faptul cá de unele lucruri ne amintim, iar 
pe altele le uităm. Grosso-modo, menţinerea în disponibilitate a informaţiilor 
memorate e influenţată îndeosebi de trei factori : 


a) Participarea emotivä. Uitäm repede ceea ce ne plictiseste ori nu ne 
interesează şi, dimpotrivă, ţinem minte vreme îndelungată, uneori toată viaja, 
intimplärile zguduitoare, ori faptele cu caracter exceptional ta care am fost 
martori, ori momentele legate de un incident biografic trăit cu fervoare. Parti- 
ciparea afectivă la un eveniment sau altul, pasiunea pentru un anume tip de 
informaţie (legată, spre exemplu, de meseria practicată), în genere, învestirea 
emoţională exercită un impact pozitiv asupra capacităţii de retenție. 

b) Reperifia. Revenirea asupra unor cuvinte, idei, propoziţii (de exemplu, 
asupra unui proverb) întăreşte păstrarea lor în memorie. Cei vechi spuneau, pe 
bună dreptate, că „repetitio est mater studiorum", Nu nitám semnificaţiile 
cuvintelor care aparţin vocabularului de bază, fiindcă le utilizăm foarte frecvent, 
însă avem nevoie de Dicţionar spre a lămuri unii termeni rari, arhaici sau 
argotici, cunoscuţi cîndva ocazional. 


c) Structurarea. Retinem incomparabil mai lesne o suită conectată de cifre, 
cuvinte, propoziţii decit un număr egal de cifre, cuvinte, propoziţii fără legătură 
între ele. Un text decupabil în macrostructuri bine construite e memorat cu mult 
mai repede si mai trainic decit textul învăţat mecanic, pe dinafară. În genere, 
macrostructurile aflate pe o treaptä superioará de organizare sint mai durabile 
decit microstructurile (UCS-urile), situate ierarhic mai aproape de nivelul 
informaţiei propriu-zise. „Principiul general - scrie Van Dijk - e că informaţia 
cu cea mai înaltă valoare structurală poate fi mai bine recuperată decit informaţia 
cu valoare structurală mai joasă”, deoarece ea întreţine un număr mare de 
legături cu micropropozitiile din care derivă (se află aproape de centrul de 
control tematic al textului (Van Dijk, d, 150). Experimente asupra ritmului 
uitării confirmă că ceea ce dispare în primul rind din memorie e amintirea 
structurii de suprafaţă a textelor, apoi a detaliilor marginale, a episoadelor, în 
cele din urmă a versiunii lărgite a subiectului. De obicei, ráminem în minte, 
perioade îndelungate de timp, cu versiunea restrinsá a subiectului, combinată cu 
o reprezentare difuză a lumii ficționale, 

Există, desigur, şi excepţii de la această regulă generală. Specialiştii unui 
anumit domeniu (experţi şi critici) sînt în stare să reţină durabil şi anumite 
detalii, dacă acestea se referă la interesele ori ia pasiunile lor (de exemplu, 
anumite structuri stilistice ori expresii semantic remarcabile etc.). Ei procedează 
prin integrarea amánuntelor semnificative in macrostructuri sui-generis, aplicind 
macroreguli de felul inferentei, care Icagä pgrHeplgrHareo de tip, exemplul de 
regulă etc. 


Rapelul. Care este reprezentarea unui text citit în memorie? E evident că 
această reprezentare depinde de data lecturii (cu cît e mai proaspătă cu atit 
imaginea reţinută e mai bogată şi mai exactă) şi de calitatea efortului cognitiv 
(adecvarea macroregulilor aplicate şi a macrostructurilor construite). Dar ce 
caracteristici are această amintire, această Micra à continutului deja 
transformat în unităţi de sens? 

Experienţa arată şi cercetările confirmă că în condiţii normale de lectură 
(viteză obişnuită, avans fără reveniri) „rapelul” nu e niciodată o replică fidelă 
a reprezentării imediate a textului. El se constituie într-un text nou, determinat 
desigur de structurile textului performat (cu atit mai influente cu cít erau mai 
pregnante şi mai clare), dar integrind elemente inexistente în textul originar 

(interpretări ale unor presupozitii, comentarii etc.) si satisfácind, in mai mici 
ori mai mare măsură, condiţiile pragmatice ale contextului receptor (Kintsch, 
Van Dijk, b, 374). 

Există două tipuri de ,rapel”, reproducerea şi reconstrucția. Reproducerea 
se caracterizează prin fidelitate. Ea constă în restituirea relativ asemănătoare a 
structurii de suprafaţă, ceea ce e cu atit mai posibil, cu cit textul e mai scurt, 
mai bine organizat şi mai des repetat. Prin memorizare inteligentă (în funcţie de 
centrele semantice de control) şi prin exerciţii repetate, actorii ajung destul de 
repede să reproducă texte de mare întindere, Performanţe cu adevărat excep- 
tionale au fost semnalate la diverşi rapsozi populari. 

Cercetările au dovedit că ,rapelul" e condiţionat şi de alti doi factori, de 
perceptie (prospetimea şi intensitatea senzaţiilor în momentul înregistrării) şi de 
context (în speţă, de cricumstantele in care a avut loc lectura ori de reacţiile 
subiectului pe parcursul performárii). În reproducere, esenţiale sînt „urmele” 
de sens, dar un important rol de recuperare poate juca şi contextul. 


Reconstrucția e produsă de subiect cînd nu regăseşte imediat o informaţie 
memorată şi încearcă s-o reconstituie pe cale inferentialá, stujindu-se de reperele 
disponibile (inclusiv contextul). Operația e inversă celei care conduce de la 
microstructuri (UCS-uri) la macrostructuri : efortul se dirijează spre regásirea 
informaţiilor eliminate ; are loc un adaus de detalii plauzibile şi proprietăţi 
„normale”, o particularizare şi o specificare a condiţiilor de funcţionare 
(încercarea de a recupera componentele sau consecințele evenimentelor etc.) 
(Kintsch, Van Dijk, b, 375-376). Fără îndoială, erorile sînt cu mult mai pro- 
babile: subiectul poate configura ipostaze verosimile, dar false, introducind 
elemente inexistente în textul originar. Compctenta intertextuală şi cunoştinţele 
specializate îl ajută să reconstituie, dar factorii emotionali şi predispozitiile 
valorizante îl pot lesne abate din drum. Avind în vedere failibilitatea memo- 
rizării, pe care o învederează toate experimentele întreprinse sub control strict, 
e recomandabil sá nu asertăm în chestiuni majore pe bază de amintiri şi sá nu ne 
incredem în cei ce o fac, mai ales cînd relatările lor privesc fapte petrecute de 
mult şi au un caracter prea detaliat. 


13. Investirea imaginativa 


Schematismul 


În operaţia de negociere a sensului intimpinäm adesea ansambluri frastice, care 
prezintă, din unghi semantic, o serie de discontinuități. Ele rezidă în suprimarea 
tranzifiilor (eliminarea de etape ale unui proces sau de detalii ale unui parcurs 
etc.), ruperi de ritm (treceri bruşte de la o formă de exprimare la alta), omisiuni 
de informaţie (privind agentul, obiectul, miza, decorul etc.), desfăşurarea 
paralelă, necorelatá, a unor linii de acţiune etc. Aceste incompletitudini ale 
enunţării, pe care le numesc cu termenul! generic de „nedeterminări”, derivă, 
pe de o parte, din natura însăşi a comunicării verbale, pe de altă parte, din 
aplicarea unor strategii cu mobil estetic (în textele literare). Ele formează una 
din cele mai interesante şi mai specifice probleme ale teoriei lecturii. 

Am mai spus că ori de cite ori auzim un vorbitor sau citim un text informativ 
elementar, reprezeniarea obiectului se produce automatic. Cuvîntul trimite 
nemijlocit la lucru, ansamblul de cuvinte la cimpul respectiv de referinţă, fie el 
lume posibilă ori structură conceptuală. Avem, ca atare, convingerea că ne 
putem înţelege întrucit interpretám materia verbală la fel, cu ajutorul aceluiaşi 
cod. Dar dacă auzim ori vedem scris „masă” ? Toti cunoscătorii limbii române 
au instantaneu reprezentarea... dar a cui ?... a „mesei” ori a „masei” ? E vorba 
de „piesa de mobilier”, de „mulţimea compactă de oameni” sau de „raportul 
dintre forţă şi acceleraţie” ? Spre a afla semnificaţia potrivită, trebuie să 
cunoastem intenţia locutorului sau s-o deducem din context. Să presupunem că, 
în cazul dat, e vorba de „mobilă”. Dar oare, în felul acesta, am epuizat 
informaţiile necesare identificării obiectului ? Citusi de putin! Avem nevoie de 
multe informaţii complementare spre a distinge masa „aceea”, la care se referă 
locutorul, de infinitatea meselor existente (pătrate, rotunde, triunghiulare etc. ; 
cu un picior, cu două, cu trei etc.; din lemn, aluminiu, fier etc.). lar dacă, 
dintr-o nevoie pedantá de exactitate, cineva s-ar apuca să furnizeze elemente 
descriptive, de localizare, am constata repede că ele nu sînt niciodată destul de 
numeroase, ca să determine obiectul cu absolută precizie. „Fie — va intimpina 
probabil cititorul -, însă în comunicarea interpersonală nici nu e nevoie să 
spunem «totul», ne înţelegem sugerind ori aproximind obiectele, bazindu-ne pe 
cunoştinţele comune ale interlocutorilor.” E adevărat, dar tocmai faptul acesta, 

atit de remarcabil (şi totuşi atit de puţin remarcat), atrage atenţia asupra unui 
fenomen inerent oricărei comunicări verbale sau scriptice: schematismul. 
Provizoriu, putem defini schematismul drept lipsa suprapunerii între obiectul 
percepţiei şi obiectul verbalizării (Ingarden, 56). 

Să mai luăm un exemplu. Cînd spun: „leri pe la orele 18 mi-a bătut la uşă 
un tinăr blond” trec în mod deliberat sub tăcere o sumedenie de amănunte : că 
tînărul avea cap, doi ochi, două miini, două picioare ete., că era îmbrăcat cu o 
cămaşă, cu o haină, cu pantaloni etc., că spre a veni la mine a trebuit să 
deschidă poarta blocului, să urce cele cîteva trepte piná la lift, să apese butonul 
etc., etc. Toate aceste informaţii, ca şi celelalte, de acelaşi tip, pe care le-as 
putea adăuga, sînt inutile pentru bunul şi simplul motiv că sint presupuse de 
orice locutor, membru a! comunităţii mele [ingvistice şi culturale. Experienţa 
îmi impune ca din stocul de însuşiri virtuale ale substantivului ,om" şi ale 
verbului „a veni” să le aleg doar pe cele relevante în contextul dat: fie pentru 
că „ies din comun” şi deci nu sînt presupuse nemijlocit de interlocutor, fie 
pentru că joacă un anumit „rol”, în ceea ce vreau să spun (spre exemplu, voi 
menţiona, dacă e cazul, că tînărul era chior, că purta o uniformă de pompieri, 
că avea o mare agilitate manuală etc.). 

Reiese că în orice comunicare potenţialul semantic e actualizat în mod 
selectiv : eliminăm elementele banale, de la sine înţelese, scotind în prim plan 
ceea ce are importanţă în situaţia dată, constituie un „eveniment”, un „fapt 
divers”, o ieşire din previzibilitate. Aceasta nu înseamnă însă că materialul 
eliminat e definitiv scos din joc. El e doar pus în paranteză. Uncori această 
hibernare rámine irevocabilă, alteori reprezintă doar o etapă provizorie ; unul 
sau altul dintre aspectele momentan omise poate fi ulterior actualizat, dacă 
împrejurările s-ar întimpla s-o ceară. 

Pe de altă parte, trăsăturile prin care-mi individualizez vizitatorul, aceea că 
e ,ünár" şi că e „blond” sînt extrem de generale si de imprecise. Ce înseamnă 
„tinăr”? Cineva care are 16 ori 25 ani? Si intrucit e definitorie calitatea de 
»blond” ? Există zeci de nuanţe de „blond” şi zeci, sute de mii de tineri blonzi, 
dar dintre ei unul singur a fost la mine. Aş putea suplimenta explicaţiile, 
adáugind, spre exemplu, că tînărul era „înalt” şi că purta o „cămaşă cadrilatá”. 
Cu asta n-aş rezolva problema: determinarea „înalt” e vagă (1,89 m, 1,90 m, 
1,95 m?), la fel cea de „cămaşă cadrilată” (ce formă, ce culoare, ce material 
etc, ?), E limpede că încercînd să string cercul, prin multiplicarea detaliilor, nu 
fac decît să nasc noi si noi întrebări, căci, aşa cum orice lungime e mereu 
divizibilă, la fel orice detaliu poate fi necontenit detaliat. Exhaustivitatea e 
imposibilă, de altfel e şi dăunătoare: înecat în amănunte, interlocutorul s-ar 
zăpăci, n-ar mai şti să deosebească principalul de secundar, comunicarea cea 
mai simplă ar deveni fastidioasá. 

Si-atunci-cum putem circumscrie individualul ? Doar aproximativ si numai 
în cadrul dinamicii relaţiilor interpersonale : actualizind semnificaţiile în funcţie 
de cunoaşterea interlocutorului (destinatarului) şi a contextului de enuntare. În 
aceste condiţii, punerea în evidenţă a specificitätii devine o problemă de adaptare 
a determinărilor generale la situaţia respectivă de discurs. Condiţia e desigur ca 
receptorul să corespundă ideii pe care ne-o facem despre el. 

Dar chiar şi în cazurile unui receptor bine cunoscut, generalitatea inevitabilă 
a comunicării e o sursă posibilă de interpretări neconcordante. Sintagma „tinăr 
blond" se aplică unui număr infinit de spete si ca atare dă loc unor reprezentări 
diferite de la individ la individ. Lucrul acesta nu influenţează de obicei rapor- 
turile curente; unde dezacordurile sînt sesizabile si corijabile prin lămuriri 
complementare. Probabilitatea dezacordurilor creşte însă în funcţie de compli- 
carea tematică a comunicării şi de mărirea distanței dintre locutori. 

Ce se întîmplă cînd receptorul (destinatarul) nu € cunoscut? Situaţia cea mai 
caracteristică e a textelor literare, a căror particularitate constă fie în exploatarea 
inedită a codurilor, fie într-o exploatare de coduri inedite. Schematismul atinge 
aici limite extreme fiindcă autorii nu se mărginesc sá impliciteze aceea ce e de 
la sine înțeles, cum procedează orice vorbitor angajat intr-o conversaţie, ci 
recurg, in mod deliberat, la tactici disimulatorii, reductive şi ambiguizante. 
Dacă, în genere, nu tot ce e evocat în vorbire e consemnat în scris, în cazul 
literaturii intervin in plus considerente estetice. În afara eliminării trăsăturilor 
comune şi nerelevante ori a conexiunilor evidente, scriitorul practică o strategie 
controlată a nedeterminării : omite informaţii asupra evenimentelor, conflictului, 
caracterelor etc. ori le amină etalarea; descrie comportamente fără a le explica 
motivele ori telurile ; suprasemnalizează ori insinuează spre a atrage pe piste false ; 
atenuează expresia unor idei spre a sugera şi altceva şi mai mult decit enunţă ; 
pune în contrast ceea ce spun personajele cu ceca ce simt ori cu ceca ce fac: 
angajează concomitent diverse fire de acţiune aparent lipsite de unitate etc., etc. 

Obiectul utilizării „nedeterminărilor” e de a-l constringe pe cititor să gin- 
dească şi să imagineze. Conştient de pericolul repetării, al mecanizării raportului 
dintre expectatii si răspunsuri, autorul încearcă, în limitele convenite de sistemul 
literar contemporan, să iasă din previzibilitate, să ridice coeficientul de entropie 
al textului, El caută să suscite curiozitate, să provoace surprize, relansind astfel 
interesul şi obligindu-l pe cititor să se cheltuiască. Silit să-şi găsească drumul, 
pus să rezolve alternative, să completeze ceea ce e nespus, acesta preia funcţia 
unui colaborator, dacă nu chiar pe cea de complice. Însă, în acest fel, perfor- 
manta sa capătă o valoare intensivă specială, deoarece sîntem inclinati totdeauna 
să pretuim mai mult ceea ce cucerim prin efort decît ceea ce ni se oferă de-a 
gata. Mallarmé spunea că „a numi un lucru înseamnă a suprima trei sferturi din 
plăcerea poemului, care constă în a ghici puţin cîte puţin: a sugera — iată 
idealul”. Dar e extrem de revelator că o declaraţie similari o întîlnim la 

Hemingway, pe care, în fond, totul îl despár(ea de ilustrul simbolist şi virtuoz al 
incifrärii: „Densitatea mişcării unui iceberg se datorează faptului că numai o 
optime a lui se află deasupra apei”. Analogia atestă că dincolo de poetica 
diverselor şcoli literare, utilizarea enunţării aluzive şi eluzive e o condiţie 
constitutivă a literaturii. 

În ce fel acţionează fantezia cititorului sub imboldul schematismului ? 
Simpiul fapt de a citi că eroul povestirii e un „tinăr blond” deschide calea 
prezumtiilor. Deoarece ne reprezentăm totdeauna imaginea unei persoane ca un 
întreg, inferăm din informaţiile primite despre cele care lipsesc: sintagma 
„tînăr blond” sugerează ochi albaştri, o constituție robustă, o ascendență 
germană etc: Aşa cum paleontologul reface scheletul unui animal preistoric 
dintr-o vertebră, la fel, cititorul izbutește din citeva elemente sumare să realizeze - 
o eboşă de portret. Recurge, în acest scop, la cunoaşterea lumii şi la experienţa 
intertextuală, care-i pun la dispoziţie „scheme perceptive” si „stereotipi”, adică 
anumite regularitáti de corelare tipică. Din cîteva semne pertinente, poate fi 
indus tipui detectivului, poctului romantic, femeii fatale, pensionarului distins; 
demagogului etc. Însă trăsăturile adăugate rámin ipotetice, cîtă vreme textul nu 
le reclamă actualizarea; ele se menţin într-o stare difuză, ca o rezervă. de 
latente, ca o disponibilitate productivă. 

Pus să-şi verbalizeze imaginea mentală, cititorul e in incurcáturá: el simte 
mai mult decit poate dezvălui şi nu neapărat fiindcă ar fi lipsit de darul (sau de 
barul) expresiei. Chiar dacă-i cunoaşte bine pe eroi şi-i îndrăgeşte, chiar dacă 
e în stare să vorbească îndelung despre ei, totuşi felul lor ,iconic" de a fi ii 
scapă: existenţa lor concretă pare fantomaticá, plurali, irizatá in ceturi. Un 
exemplu simplu ilustrează situaţia : confruntat cu chipurile actorilor aleşi pentru 
ecranizarea unui roman celebru, e foarte probabil că cititorul va fi dezamăgit : 
nici o interpretă nu corespunde cu ceca ce-şi închipuie despre Anna Karenina, 
nimeni nu e pe măsura interioară a lui Julien Sorel. Aici e tocmai nodul 
chestiunii. imaginile mentale sint incomensurabile anume fiindcă sint indefinite, 
fiindcă au contururi fluide, fiindcă densitatea lor semantică nu poate fi captată 
de nici un fel de reprezentare imediată. 

Ceea ce nu e exprimat în opera literară, nedeterminárile şi golurile semantice 
sint substituite de cititor însă aceste adausuri neconstientizate rămîn insondabile 
in orizonturile lor fără fund. De fapt, o dată cu „spusul”, actualizăm şi 
„nespusul” afin şi complementar, însă nu sub forma fixată a unui semnificat, ci 
sub cea deschisă a unui spaţiu semantic. În jurul nucleului de sens percepem 
totdeauna murmurul surd al conotatiilor pe care, fără sá ne dăm seama, le 
producem noi înşine. Forţa investirii imaginative, care umple de viaţă, de 
freamăt emotiv si de culoare schematismul textului constituie marele privilegiu 
al lecturii literare, şansa ei perenă în rivalitatea cu activităţile semnificante de 
tip „iconic”, de felul cinematografului şi televiziunii. 

Să rezumăm acum principalele consecinţe ale ,schematismului” 

1. În comunicarea orală sau scriptică focalizăm doar anumite laturi sau 
proprietăţi ale obiectelor, persoanelor, evenimentelor etc., cele care prezintă 
relevanţă în contextul discursiv sau/şi nu constituie implicaţii evidente pentru 
interlocutori. 

2. Predicatiile prin care specificäm un obiect (eveniment, oz) sint 
inevitabil generale ; ele nu-i individualizează niciodată in mod deplin, consti- 
tuind mai mult „indicaţii despre” decit enunturi definitorii. 

3. Toate textele, indeosebi cele literare, unde focalizárii selective i se adaugă 
strategiile eluzive si aluzive, cu scop estetic, contin zone de nedeterminare 
negociabile, care au rolul de a stimula activitätile cognitive ale cititorului, in 
special de a-i favoriza investirea imaginativá. 


Tipologia nedeterminărilor 


Între termenul de „nedeterminare” (Unbestimmtheir), introdus de Roman Ingarden 
si cel de „vid semantic" (Leerstelle), introdus de Wolfgang Iser, îl socotesc pe 
primul mai cuprinzător (toate „vidurile semantice” sint „nedeterminări” însă 
reciproca nu e adevărată) ; de aceea, mă servesc de el ca de o denumire generală 
a diverselor forme ale schematismului. Dar deşi terminologia e nouă, feno- 
menele desemnate sint cunoscute şi în parte măcar recenzate încă de mult. 
Retoricienti antichităţii, de la Aristotel la Quintilian şi Demetrios au sistematizat 
numeroase varietăţi ale eliziunii, far marii autori, de la tragicii greci la Racine 
şi Shakespeare, le-au demonstrat ingenios utilizarea. Clasicismul în întregul său 
poate fi considerat, după expresia lui André Gide, drept o „artă a litotei”. 
Spre a ne face o idee despre ce ştiau cei vechi în această materie ajunge să-l 
răsfoim pe Fontanier. Găsim la el înregistrate următoarele figuri ale economiei 
expresive: litora (atenuarea expresiei unci idei spre a sugera mai mult decit 
enunţă), reticenfa (întreruperea unei fraze spre a sugera ceea ce s-a suprimat şi 
chiar mai mult decit atit), e/ipsa (suprimarea unui cuvînt sau a unei propoziţii 
care pot fi deduse din context astfel incit textul să fie nici obscur, nici echivoc), 
anacolutul (întreruperea continuității sintactice prin suprimarea unui element al 
unei construcţii corelative), disjuncția (suprimarea conjunctiilor copulative),' 
entimema (suprimarea uneia din premisele silogismului), abraptia (omiterea 
elementelor de tranziţie între părţile unui dialog sau înainte de un discurs direct) 
etc. Totuşi, de-abia modernii au inteles cá schematismul nu se limitează la 
fenomenele reductive şi i-au exploatat multilateral proprietăţile. Transformate 
dintr-o categorie a Retoricii într-o categorie a Poeticii, nedeterminările au 
devenit un mijloc principal de amorsare a inteligenței şi fanteziei cititorului. 
Funcționarea ior poate fi lesne observată la toate nivelurile textului. La nivel 

frastic (sau intrafrastic) se manifestă sub diverse forme ale insinuärii (litotă, 
reticentá etc.), elipsei (disjunctie, anacolut, asindet, aposiopezi etc.), agramati- 
calitátitor lexematice (inclusiv erorile de tipar, care pot fi socotite nedeterminäri 
neprogramate). Printre nedererminările interfrastice trebuie menţionate : elimi- 
narca tranzitiilor, rupturile de continuitate şi ritm, montajul de fragmente 
eterogene, täcerile, efectele de retardare si disimulatie etc. Nedeterninárile 
transfrastice sînt legate de construirea intrigii, a personajelor, a spaţiului 
cxtradiegetic, de caracterul suprasegmental al subiectului, de determinarea 
sensului global etc. Spre deosebire de simboluri, care au o existenţă autonomă, 
nedeterminările depind de ambient: pentru a fi reperate şi valorizate trebuie 
proiectate pe fundalul contextului. Dar se deosebesc şi de metafore întrucît 
vizează „completarea” semnificației, în vreme ce acestea din urmă revendică „o 
schimbare de semnificaţie”. 


investirea imaginativă 


Avansind în lectură, rezolvînd nedeterminări şi construind sens, cititorul produce 
reprezentări tot mai articulate, care, în cazul textelor literare, iau aspectul de: 
lumi-simulacru, populate de fiinţe, lucruri, evenimente etc. Rezultatul final a! 
procesului de comprehensiune, imaginea mentală, „întregul sub a cărui înfă- 
tisare, apare opera cu împlinirile si mutilärile săvirşite de cititor în timpul 
lecturii” a fost denumit de Ingarden „concretizare” (Ingarden, 81). Termenul a 
prins, azi e folosit de multi cercetători, deşi nu-mi pare fericit. În primul rînd, 
are cusurul cá nu e aplicabil textelor ştiinţifice (deoarece acestea rămîn Ia fel de 
„abstracte” pînă la sfirsitul performárii). În al doilea rînd, rezolvarea nedeter- 
minărilor nu constituie doar o actualizare a potenţialului semantic, ci şi o 
imbogätire a sa, ceea ce termenul nu sugerează. În al treilea rind - şi îndeosebi — 
conceptul e static, nu denumeşte un proces, ci o ipostază, nu se referă la 
„acţiunea, prin care se trece de la textul-artefact la reprezentarea conţinutului 
semantic, ci doar la „rezultatul” ei. Prefer, din aceste motive, să vorbesc de 
investirea imaginativă”, sintagmă care pune clar în lumină caracterul dinamic 
şi creator al performárii lectorale. Ea constă din convertirea în concepte si 
reprezentări, atit a materialului verbal, cît si a informaţiei non-verbalizate (fără 
suport material) pe care textul o implică sau pare a o implica în contextul 
dat. Subicctivitatea cititorului intervine în ambele situaţii ; e însă limitată în 
prima direcţie şi e foarte larg solicitată in a doua aa nespusului 
fiind practic inepuizabilă). 

Fenomenolog, Ingarden porneşte de ia teza husserliană că opera literară c un 
„Produs intentional”, care se transformă prin obiectivare într-un corelat mai 
mult sau mai putin îndepărtat de actul de conştiinţă generator. Spre a-i înlătura 

schematismul şi a-i rezolva nedeterminárile, cititorului îi trebuie o „trăire 
estetică”, Aceasta e declanşată de percepţia aşa-ziselor „calităţi estetice active” 
(sunete şi culori), apoi, a calităţilor formal constructive, în fine, a calităților 
metafizice „care apar în fazele culminante ale operei literare... iar adeseori 
imbrátiseazá — asemeni unui mecanism final şi supraordonat - întreaga operă”. 
(Indrieş, 87). Trăirea specific estetică (singura conformă cu idealui imanent ai 
operei de artă) trezeşte o emoție originară (, Ursprungsemotion"), un fel de 
,Einfühlung" inanalizabil, care determină cum şi în ce limite trebuie recon- 
struite nedeterminăriie. 

W, Iser l-a criticat cu îndreptăţire pe Ingarden pentru că atribuie nedeter- 
minărilor un rol secundar. Peniru Iser dinamica lecturii e antrenată de existenţa 
golurilor semantice, care-i lansează cititorului un apel, stimulindu-i efortul 
participativ. Cooperind la producerea sensului, el îşi articulează propria-i 
experienţă cu experienţa străină a textului.!Ca atare, nedeterminările nu mai au 
rolul de simple escale dinspre şi către „calitățile metafizice”, ci constituie 
dispozitive de comutare („Umschaltungselemente”) a raporturilor dintre text si 
cititor, o modalitate a interferentelor si reciprocitátil de acţiune (Iser, b, 284-287). 
Pragmatica discursului fictional capătă astfel - după cum observă Rainer 
Warning - valoarea unui proces de complementarizare, urmărind „să domes- 
ticească imaginar informaţia deficientá" (Warning, a, 35). La temelia acestui 
mod de a vedea se află o interpretare dezontologizată a conceptului de ficţiune : 
Iser crede, cu întregul curent functionalist contemporan, că ficţiunea nu poate 
fi substantializatä, că nu e un obiect, cu o existenţă autonomă, ci o ipostază 
sui-generis de mijlocire a realităţii. 

Contribuţia esenţială adusă de cititor se situează, după Iser, mai ales pe două 
planuri : al elaborării subiectului şi al construirii sensului global (întrucît ambele 
nedeterminári sînt suprasegmentale, nu sînt explicitate nicăieri si nu pot fi 
deduse dintr-o portiune sau alta a textului). Faptul cà deplina rezolvare a 
ambelor probleme nu poate fi efectuată decit la încheierea lecturii constituie un 
puternic factor incitativ. Dornic să afle ce se va întîmpla, să-şi confrunte 
anticipările cu deznodämintul, cititorul e împins să-şi organizeze şi să-şi reorga- 
nizeze continuu informaţia de care ia act, să umple vidurile semantice, să 
rezoive nedeterminările şi să consume astfel textul piná la capät. 

De vreme ce fiecare cititor interpretează schematismul operei în felul său 
propriu, potrivit personalităţii şi competenţei de carc dispune, există tot atitea 
concretizări cîte capete. Ingarden era de părere că între toate acestea una 
singură este ,adecvalá", cea care corespunde perspectivei unui „ego trans- 
cendental”, în stare să coincidă cu intenţiile profunde ale operei şi să se 
distanteze de conditionärile concret-istorice ale receptorului (un fel de ,ináltare 
impersonală” maioresciană ! ). Aceasta constituie una dintre asertiunile cele mai 
vuinerabile ale cercetătorului polonez: pentru Ingarden contactul cu opera era 

direct, el nu distingea rolul mediator al contextului primar, functionind la un 
nivel preconstient, dar pentru asta nu mai putin modelaror (Bolecki, 74). 

Iser, la rîndu-i, prin noţiunea de „lector implicit", concepută bivalent, ca o 
„prestructurare a sensului potential al textului” şi ca o ,actualizare" a acestui 
potential, efectuată de lector, deci ca „structură textuală” şi „act structurant”, 
rámine la distanţă de realitatea socio-culturalä (Holub, 85). În definitiv, pentru 
el, ca şi pentru estetica tradiţională, domină ideea sensului depozitat de autor, 
predeterminat. Cititorui „implicit” n-are desigur probleme, coniecturile lui sint 
perfecte, el nu eşuează niciodată. Dar ce se întîmplă cu cititorul de rînd? 
Exemplificärile convenabile teoriei sale, Iser 1c culege din istoria romanului 
realist englez din secolul al XVIII-lea. El înalță o relaţie specific condiţionată 
între text-receptor, caracteristică textului cu sens global descriptibil in termeni 
referentiali, la rangul formei ideale a comunicării literare. În felul acesta, teoria 

sa devine inaplicabilă textelor moderne, bazate pe polisemie ori pe forme de 
conexitate suple si labile, care ignoră continuitatea tematică. De asemenea, ea 
nu explică marea varietate a interpretărilor aceleiaşi opere în decursul vremii. 
În fine, un alt punct critic e că tinde să facă din lectură o cursă activată exclusiv 
de curiozitatea deznodámintului, ca şi cum unicul mobil al cititorului ar fi să 
afle ce se va întîmpla. Dacă aşa ar sta lucrurile, atunci romanul polițist ar 
constitui cel mai izbutit gen de literatură, iar plăcerea procurată de recitire ar 
deveni inexplicabilá (Cornea, d, 166). Că sîntem interesaţi a şti „ce” se va 
întîmpla e incontestabil; pentru cititorul care caută în lecturi şi altceva decit o 
relaxare momentană e însă tot atit de important (dacă nu mai important) să ştie 
„cum” şi „de ce”. Tudor Vianu spunea că „nu recitim o carte numai pentru a 
regăsi anumite impresiuui plăcute... (ci) pentru a o înţelege mai bine în jocul 
special al motivatiei sale estetice”, „pentru a face să evolueze impresiunea în 
adincime” (Vianu, b, 428). 

O altă problemă căreia Iser îi dă puţină atenţie (pusă însă în termeni corecti 
de Ingarden) e că nedeterminárile nu trebuie totdeauna rezolvate. În lectura 
textelor informative ori a textelor ştiinţifice, refacerea exactă a continuității de 
sens e desigur indispensabilă ; de altfel, stabilirea univocä a contextului permite 
trierea diverselor ipoteze şi găsirea relativ rapidă a soluţiei adecvate. 

Cu totu! altfel stau lucrurile în textele poetice. Aici nedeterminárile n-au de 
obicei rolul de „infracţiuni” care trebuie reparate, ci pe acela de „inductori 
semantici”, a căror sarcină e să declanşeze vaste influxuri asociative. A încerca 
să determinăm nedeterminările ar fi, în multe cazuri, şi inutil (căci indefinitul 
nu e conceptualizabil), si contraproductiv (căci efectul estetic se risipeste prin 
excesul interpretării). Dacă, spre pildă, lipsa explicatiilor psihologice în romanul 
comportamentist american (tip Hemingway) e o omisiune care poate şi trebuie 
să fie remediată (lucru relativ uşor de îndeplinit dat fiind nu numai modeiul 
semantic clar, ci şi verosimilitatea pragmatică a textelor), în schimb, tácerile atit 

de elocvente din piesele lui Cehov, in care adesea „ni se pare că auzim zumzetul 
pîndurilor, tumultul interior" nu cer nici un fel de complinire. Dimpotrivă, 
incercarea de clarificare ar risca sá le spulbere vraja. 
$ Poeţii si poeticieni moderni au stăruit nu o dată asupra rolului tăcerii ca 
instanţă poetică. „Albul (paginii) — deciara Paul Claudel - nu e pentru poem 
doar o necesitate materială, impusă din afară, ci însăşi condiția existenţei, a 
e vieţii, a respirației sale.” Despre „haikay”-urile japoneze s-a spus că sint „nişte 
gráunte de sens ráspindite pc o suprafață de tăcere” (Balpé, 61-63). Cititorul 
sensibil înţelege bogăţia de semnificaţii a tăcerii care urmează unei mari solicitări 
emotionale sau unei deschideri simbolice a textului printr-un fel de „repro- 
ducere", de „retrăire” a situației respective. El îşi reprezintă şi simte imens de multe 
lucruri în acelaşi timp, ca si cum s-ar elibera din capcana cuvîntului şi i-ar fi cu 
putinţă să comunice într-un limbaj incomparabil mai sugestiv şi mai fiabil. 

O excelentă prezentare a efectelor strategiei reductive în poezie găsim la Titu 
Maiorescu, in cunoscutul său articol inaugural, © cercetare critică asupra 
poeziei române de la 1867. După ce citează, la un moment dat, următoarea 
strofă din Heine : : 


,Deodatá eu m-am desperat 
Că voi putea răbda, 

Şi-n fine toate le-am rábdat, 
Dar cum? nu mä-ntreba ” 


criticul comentează: „Nu mä-nireba fiindcă nu-ţi pot răspunde, fiindcă 
tocmai culmea simtimintului, în durere, ca şi în bucurie, nu se va descrie 
niciodată cu cuvinte reci, ci va fi reţinută ca un rest inexprimabil al adincului 
inimei omeneşti. Dar simtimintul pentru care eu n-am aflat expresie în cuvinte 
reprodu-{i-l tu prin propria simtire, şi, cu imaginatiunca înviată prin puţinele 
mele indicări, scoate la lumina conştiinţei tale ccea ce este ascuns în cugetul 

eu." (Maiorescu, 43). 

Ce se întîmplă cu nedeterminările în TAR, unde proliferarea si incongruenta 
lor par să dea un caracter aleatoriu oricărei coniecturi ? Cînd poemul nu mai are 
un obiect comunicabil, devenind o combinaţie de sonorități, imagini şi semni- 
ficatii desperecheate, atunci lectura nu mai înseamnă producere de sens, ci 
exerciţiu liber al fanteziei. Investirea imaginativă apare sub forma „inventării” 
unor ipostaze neavenite şi nu a „retrăirii” unor simtáminte comune. Situaţiile 
diferă totuşi considerabil, iar strategiile investirii se deosebesc şi ele, în mod 
corespunzător. În cazurile în care lipseşte coerenţa globală, cititorul încearcă să 
se sprijine pe configurații de sens la nivel local; dacă e blocată interacţiunea 
dintre structura sintactică şi cea semantică, recurge la interpretări libere ; acestea 
urmăresc, de obicei, „panta metaforică”, spre a identifica vocea autorului, 
obsesiile, modul său specific de a „locui” in spaţiul cuvîntului ; alteori, constrins 
să abandoneze orice speranţă de semantică globală, cititorul se agaţă de suprafata 

textuală, de literaiitate, de ineditul manipulării lexematice, cum, de altfel, 
preconizează unele şcoli poetice moderne, inclusiv „noul roman" francez. 

Astfel, Claude Simon, laureat al premiului Nobel, tine să-i descurajeze 
explicit pe cei ce-ar intenţiona să afle ce vrea să spună unul dintre romanele 
sale: „Acum, acum ci totul s-a sfirşit, a încerca să raportezi, să reconstitui ce 
s-a întîmplat, e ca şi cum cineva ar căuta să lipească sfárimáturile risipite, 
incomplete ale unei oglinzi, sforfindu-se cu stingăcie să le reajusteze fără a 
obţine altceva decît un rezultat incoerent, derizoriu, idiot". Într-un interviu 
reţinut ca postfață pentru La Route de Flandre, ucelaşi autor destăinuie : „Nu 
umplu vidurile, ele rămîn ca tot atitea fragmente”, (Dállenbach, b, 44). Dar 
dacă „vidurile” pe care le programează autorul sînt prea numeroase şi prea 
căutate, există riscul ca investirea imaginativă să-şi piardă elanul, ca ca să 
funcţioneze în planul spectacolului lingvistic, nu al prestatiei simbolice. 

Însă angajarea deliberată în „prezentul” rostirii, fără deschideri spre 
,dincolo", condamnă finalmente la inesentiälitate. Ceea ce unii scriitori 
contemporani de talent nu înțeleg e că, asemenea luminii căreia îi trebuie 
întunericul spre a-şi defini specificitatea, nedererminării îi c necesar ricoseul 
determinării pentru a se ,incárca" semantic si a-şi juca rolul de ,inductor" 
asociativ şi emoţional. Eliberarea de orice frină ameninţă să compromită 
poezia însăşi. În literatură, chiar şi haosul trebuie organizat, pînă şi delirul 
are nevoie de o sintaxă. 


14. Dinamica performärii 


Dupä ce am trecut in revistá cele patru laturi fundamentaie alc com- 
prehensiunii: negocierea sensului, cáutarea cheilor, recodificarea sensului si 
memorizarea, investirca imaginativá, devine acum posibil si oportun un studiu 
complementar : al dinamicii performárii însăşi, incepind — cum se spune - cu 
începutul şi continuind... cu continuarea, pînă la încheierea lecturii. Voi diviza 
acest studiu, din motive ce vor reieşi clar din expunere, în două capitole: unul, 
dedicat secventei initiale, celălalt — progresiei tematice, respectiv, fazei in care 
lectura intră in ritmul ei de „croazieră”. 


Secvența inițială 


Strategii ale începuturilor narative. „Începutul” e un loc strategic al textului, a 
cărui importanţă n-o ignoră nici autorii, nici cititorii. Cei dintii, conştienţi că 
primul contact e adesea hotáritor, urmăresc să convingă prin ceea ce enunţă şi 
să incite prin ceea ce anunţă. Ceilalţi ştiu că pentru a-şi amortiza şocul instalării 
într-o lume altfel modelată decît cea cotidiană, trebuie să inspecteze cu cea mai 
mare luare-aminte primele fraze ; ele constituic cartea de vizită a autorului şi 
sînt creditate cu prestigiul momentului inaugural. Un soi de contract tacit le 
impune unora să-şi elaboreze îngrijit frazele şi să-şi premediteze atent 
efectele, celorlalţi să se apropie de text cu bunăvoință, într-un spirit de veri- 
tabilă cooperare. 

Dacă, în diverse tipuri de texte non-literare, secvenţa iniţială îndeplineşte de 
obicei o sarcină mediatoare sau introductivă („captatio benevolentiae", expu- 
nerea condensatá a temei sau ideii principale, tranziția de la cunoştinţele 
cititorului prezumat către necunoscutele textului), în literatură, în special în 
epică, funcţiile ei se diversifică şi se sofistichează, Clasicii, bunăoară, se serveau 
de „început” într-un spirit rationalist şi pedagogic, ca să-si recomande personajele 
şi să avertizeze asupra conflictului, În intenţia de a simula o cît mai perfectă 
iluzie a vietii, realiştii au pus pe primu! plan autentificarea fictiunii. Spre a 
anula abisul ce separă spaţiul mundan de universul povestirii, au folosit începu- 
tūri romaneşti „ex abrupto", sugerind că cititorul ar cunoaşte antecedentele 
scenei care-i € prezentată. Un exemplu celebru il dă Flaubert în Madame Bovary : 

„Nous étions à l'étude quand le Proviscur entra, suivi d'un nouveau habillé en 
bourgeois et d'un garcon de classe qui portait un grand pupitre”. 


O variantă asemănătoare, constind in desemnarea personajului subiect prin 
numele de familie ori prenume, ca şi cînd ar fi o veche cunoştinţă a cititorului, 
apare frecvent la romancierii nostri interbelici. Astfel, la Cezar Petrescu, in 
Íntunecare : 


„Colonelul Pavel Vardaru pipăi în cutia de lemn cafeniu o ţigară de foi uscată. De pe 
gravura capacului îi surise prietenos, cu tot şiragul dinţilor de porțelan, o creolă 
purtind pe umeri, in chip de amforá, un coş de foi de tutun, sub inscripţia aurită 
«Henri Clay - Habana»". 


sau la Ion Marin Sadoveanu (Jon Stutu) : 
„Cincisprezece ani trecuseră ca o zi de cînd lancu Urmatecu, mic funcţionar pe 


vremea accea, se mutasc în casa lui nouă şi încăpătoare în mijlocul unei mahalale de 
curind încheiată pe partea de miazănoapte a Bucureştilor”. 


Ambele pasaje vor să lasc impresia că personajele ne sint deja cunoscute ; in 
felul acesta, denominatiile au un caracter anaforic, iar enunturile apar drept 
consecuţii. Aceeaşi. voință de a naturaliza povestirea se străvede în faimoasa 
descriere topografică pe care Rebreanu o aşază în fruntea lui for: 


„Din şoseaua ce vine de la Cirlibaba, întovărăşind Someşul cînd în dreapta, cind in 
stînga, pînă la Cluj şi chiar mai departe, se desprinde un drum alb mai sus de 
Amaradia, trece rîul peste podul bátrin de lemn, acoperit cu şindrilă mucegăită, 
spintecă satul Jidovita şi aleargă spre Bistriţa... etc., etc.". 


' Avalanga numirilor geografice din acest paragraf, toate autentice si, în acelaşi 
timp, supradeterminate, produce un puternic efect de „real”. E ca şi cum s-ar 
urmări mascarea caracterului ficțional al romanului, insinuarea ideii că ni se va 
povesti ceva care s-a petrecut aievea. 

E de crezut că procedeul intrării directe „in medias res” s-a generalizat nu 
numai din dorinţa de a disimula aspectul convenţional al debutului narativ, ci şi 
din cauza caracterului său familiar, non-academic, eficace sub raportul accesului 
rapid în lumea ficţiunii, Sadoveanu începe astfel Creanga de aur, uzină, ca şi 
Flaubert, de un „plural al amintirii” : 

„În august 1926, profesorul nostru a organizat caravana, ça şi-n ceilalţi ani, cu 

aceiaşi oameni şi aceleaşi animate”. 

Pentru că iluzionismul realist e în pierdere de viteză în vremea noastră, 
autorii noi Sînt mai puţin interesaţi să ne explice şi mai mult să ne implice. 
Începutul nu mai are în ochii lor rostul să instaureze „aparatul” povestirii 
(subiect, personaje, decor) într-o ordine a normalitájii, logicii, perspectivei 
frontale etc., ci să-l ,strecoare” prin mişcări piezise, pe furis, aluziv, fárá a 
ierachiza faptele, pentru a stirni incertitudini şi a stimula travaliul interpretativ. 
Adesea ei se servesc de secvenţa inițială ca să-şi dezvăluie ceca ce Foucault 

numeşte „maniera de a vorbi” , felul de a se institui ca instante enunciative, deci 
precizarea unghiului de privire, a distantei faţă de cele relatate, a tipului de 
discurs (realist, ironic, fantastic, parabolic eic.). Omul fără calități al lui Robert 
Musil începe cu o descriere factuală detaliată, în stilul unui comunicat meteo- 
rologic, despre starea vremii într-o frumoasă zi de august a anului 1913. 
Contrapusă unei caracterizări curente, această descriere denotă tehnica „intrări- 
lor multiple” de care se serveşte autorul : vrea el să ironizeze emfaza scientizantä 
ori sá denunte inanitatea aşa-zisei ,autenticitáti” a începuturilor naturaliste ? 
Proust, în À la recherche du temps perdu, renuntä la liniaritate si - cum observă 
Genette - disociazá cronologia evenimentelor relatate de cronologia relatärii, 
reluind un vechi topos epic, exploatat încă de Homer (Genette, a, III, 79). 

În fine, alte începuturi romaneşti preconizează un protocol de lecturá prin 
sugerarea desenului emblematic, a cifrului simbolic ai operei. „Primul cuvînt al 
unei mari cărți - scrie Andrei Cornea — în comentariul la Republica lui Platon - 
pare rareori a fi intimplátor. Sau poate doar noi, pläcindu-ne astfel că credem, 
ne inchipuim a descoperi acolo o intenție ascunsă, un fel de profeție despre ceea 
ce ar putea fi cartea toată. Vrem, aşadar, să vedem în el o emblemă, un rezumat 
concentrat la maximum al întregului, semnalizind ceca ce urmează să fie mai 
departe.” (Platon, 27). Astiel, de pildă, în Moromeţii : 

„În cîmpia Dunării, cu cîţiva ani înaintea celui de-al doilea război mondial, se pare 

că timpul era foarte rábdátor cu oamenii; viaţa se scurgea aici fără conflicte mari. 

Era începutul verii. Familia Moromete se întorsese mai devreme de la cimp...” 

Prima frază introduce un referent simbolic, un fundal în raport cu care 
cititorul va evalua semnificația globală a cărţii: drama Morometilor c a timpului 
care-şi pierde răbdarea, deci a ieşirii din patriarhalitate şi a intrării sub teroarea 
istoriei, a cufundării din timpul mitic în timpul profan. La fel şi H. James, în 
primele rînduri din Ambasadorii, comunică o „cheie” : „Stretber's first question, 
when he reached the hotel was about his friend..." Cine e Strether? Care 
hotel? Ce fel de prieten? Dispretuind maniera „acumulării inerte de detalii”, 
tipică modului balzacian, James întră în joc într-un chip caracteristic întregii 
cărți (în care evenimentele vor fi mereu subordonate spectacolului psihologic al 
conştiinţei eroului). El schiteazá una din temele cele mai generale ale romanului, . 
neputinta cunoaşterii autentice a celorlalti, dificultatea comunicării - căci pe tot 
parcursul operei Strether va continua să pună întrebări, obtinind răspunsuri din 
. ce în ce mai vagi (Watt, 186-187). 


Importanța perspectivei de enuntare 


Caracteristică luării de contact cu textul si perlormării primelor fraze e avansarea 
lentă, foarte circumspectä. Cititorul ştie din experiență că „începutul” e de 
obicei bine gîndit, că nimic nu e lăsat la voia întimplării. Pe de altă parte, fiind 

confruntat cu o lume străină, in care va trebui să locuiască temporar, € intr-o 
febrilá căutare de repere şi puncte de sprij in. Pentru a-şi dibui calea de acces, 
desfăşoară o activitate prospectivă, care-i solicită întreaga competenţă, Ea constă 
în negocierea sensului, ceea ce Înseamnă — cum am văzut ~ formarea de 
ipoteze — cadru permitind actualizarea semnificatiilor lexematice utile si 
motivarea optimă a coprezentej lor. În acest scop, se bazează pe expectaţiile 
deşteptate de prelectură si pe cele rezultate din depistarea cheilor: laolaltă, ele 
configurează sensuri prezumtive, a căror rentabilitate e verificată imediat, prin 
întrebări şi răspunsuri, urmate de corijări succesive de traiectorie. 

Un rol orientativ extrem de important, adesea hotăritor în această fază de 
incertitudine şi confuzie a preliminariilor, îl joacă identificarea perspectivei de 
enuntare (care include genul, atitudinea autorului, indicii ale contextului socio- 
-cuttural), Aceasta nu e însă totdeauna exhibată clar, iar cind mijloacele extra si 
intratextuale de a o stabili lipsesc. apare riscul de a porni pe un drum greşit, de 
a intelege anapoda, de a instrumenta textul altfel decit o impune structura sa 
semantică. Bunăoară, spre a da un exemplu clementar, în propoziţia „Cul- 
tivati-vá grădina” e indispensabil să aflăm dacă emitentul e sententios sau 
metaforizează, căci numai în felul acesta putem determina dacă are în vedere 
activismul horticol sau „ieşirea din joc” (în spiritul lui Candide, eroul lui 
Voltaire). Doar cunosciod ,atitudinca” locutorului c posibil să interpretăm 
corect dacă ,grädinä” înseamnă o suprafaţă de pămint cultivată cu flori ori 
zarzavat sau, simbolic, spaţiul e vaii sociale, lumea, cu minunăţiile si 

zădărniciile eis 

Într-un text amplu, perspectiva de enuntare, oricît de interiorizatä initial, 
începe sá se contureze treptat, permitind confirmarea sau impunind refacerea 
itincraruiui parcurs. Cel mai important reper îl constituie recunoaşterea genului, 
uneori şi informaţiile despre autor. De pildă, ştiind că are a face cu un text 
,literar" (ceca ce se află, de regulă, înainte de declanşarea lecturii), cititorul 
avizat procedează la e ,depragmatizare" : el nu va confunda, în nici un caz, 
evenimentele şi personajele textului cu evenimentele şi personajele reale, desi 
s-ar putea ca acestea din urmă să fi servit de model celor diutii. Fiindcă 
literatura e o întreprindere imaginară (verosimilă ori nu), cititorul va decodifica 
aplicînd criterii flexibile: în ficţiune, spre deosebire de lumea cotidiană, toiul 
e permis, sub rezerva motivării interne, a coerentei „cipului intern de refe- 
ringá”. În fine, pentru că în literatură există o utilizare simbolică a limbajului, 
pentru că ceea ce e manifest, aparent, exterior, imediat disimulează adesea un 
sens esențial, interior, ascuns, cititorul va încerca să înțeleagă dacă ceea ce i se 
spune-trebuie luat „literal” sau ,figurat", va fi împins să caute dedesubturi, 
taine, profunzimi, (Acelaşi mecanism, desigur la altă scară şi la alt nivel de 
investiţie cognitivă, funcţionează în interpretarea TAR). -Pentru a căuta tileul 
semnelor — atrage atenţia Eugen Negrici — trebuie nu numai să fii ,imbiat” de 

text, ci şi să fii „minat de credinţă, de o credinţă fără preget că acolo se află, cu 
adevărat, ceva de descoperit”. Şi, cu referire specială la Nichita Stănescu: deşi 
poezia sa „nu comunică, ea are aerul că o face — şi ne obligă prin elementele 
formale să o luăm în serios... Încredintindu-si cititorii că există o finalitate si, 
nu mai puţin, o destinaţie, ele (semnele de orientare) invită şi dau curaj”. 
(Negrici, 83, 85). 

Să ne oprim asupra primelor fraze din schiţa Om cu noroc de 1.L. Caragiale : 


„Amicul meu, domnul Manolache Guvidi, este o persoană cunoscută in societatea 
noastră; e un om cu o avere însemnată, cistigatà printr-o muncă onorabilă ; e un om 
inteligent si serios, un bun sot şi un bun tată de familie. Cu atitea calităţi, trebuia să 
reuscascá în lupta pentru viață; invidioşii, cu toate cleyetirile lor, n-au putut nimic 
incontrá-i". 

Pasajul pare a nu semnala nimic neobisnuit. Faptul cá e scris de 
LL. Caragiale ne impune totusi sá suspectäm neutralitatea respectabili a 
tonului. Oare cumulul de trăsături pozitive ale eroului nu dá de bănuit? Iar 
prenumele şi numele (Manolache Guvidi), cu amestecul de rásfát suburban si 
aplomb găunos nu insinuează oare malitie? Si-apoi, în Bucureştiul începutului 
de veac să fi fost „calităţile” morale cele care asigurau succesul în viaţă si 
descurajarea clevetitorilor? Nu cumva autorul îşi bate joc, cu mască impe- 
netrabilá, citind parodic (spre a-l dezumfla ulterior) discursul „onorabililor”, 
plin de vorbe mari şi pretenţii ipocrite? Continuind lectura si afiind cu citi 
cinică nonşalanţă exploatează Guvidi talentele „diplomatice” ale primei sale 
soții, apoi pe ale celei de-a doua, vom verifica desigur ipoteza zeflemelei. 
„Nu”-ul ironic — constată cu dreptate Rainer Warning — „nu este produsul 
regulilor pragmatice prealabile, ci al anumitor regularitäti de depragmatizare 
dependente de universul discursiv al unui autor şi identificabile graţie prin- 
cipiului recurentei". (Warning, c, 129). Spre a identifica ironia, cititorul trebuie 
să dispună de experienţă şi să fie familiarizat cu rostirea autorului, Altminteri, 
riscă să n-o remarce, acolo unde există, ori s-o postuleze unde i se năzare. 


Fazele performàrii 


Cînd textele sînt uşoare (ori nu-i pun probleme cititorului) procesul angajării în 
lectură şi al fixárii strategiei comprehensive decurge repede, automatizat; în 
parte néconstient. Ezitári ori incertitudini survin, însă elc sint depäsite lesne. 
lată un exemplu de proză clasică: 


„Pe drumul ce duce către cetatea Neamţului, pe la sfirşitul Jui septembrie 1686 sc 
vedea o oaste mergind. După un trup de lăncieri cc deschidea marşa, urmau 
douăsprezece tunuri mari trase de boi, apoi o ceată de ofiţeri călări în fruntea cărora 
erau trei: unul în floarea vîrstei, posomorit, gínditor, necájit, si doi mai bătrîni. 
Tus-trei în haine poloneze. În sfirşit venea duiumul oastei; trăsuri, bagaje, pedestrași, 

şleahtă pospolitä, amestecati, în neregulă, cu steagurile strinse, cu capul plecat, cu 
armele răsturnate, cu intristarea pe faţă şi durerea în inimă. Nu se auzea nici surlă, 
nici dobă, numai tropotul cailor şi pasul oamenilor ce abia se mişcau, pentru că de 
zece zile caii n-au ros decit coaja copacilor şi oamenii s-au hrănit numai cu pia: 
(C. Negruzii, Sobieski şi Românii) 


În acest fragment, ,cheilc" sînt la indeminá: frazele se constituie într-o 
superstructurá schematică, de tip enunciativ-descriptiv ; genul e al naraţiunii 
istorice ; cititorul dispune, în plus, de o dublă referință: una „reală” (fiind 
vorba de un eveniment consemnat documentar şi de un rege polonez cunoscut 
din şcoală), alta intertextuală (fiind posibi! ca el să cunoască o altă versiune 
literară sau mitică a scenei). Perspectiva enuntärii e frontală şi tranzitivă ; 
naratorul înregistrează ceea ce se petrece, aşa cum ar face-o ocularul unui 
aparat foto, dispărind din relatare, ca o pură transparenţă. În aceste condiţii, 
construirea sensului nu reciamă eforturi. 

Semnificaţia celor citeva arhaisme (,trup", „duium”, „şleahtă”, „pospolit” 
ctc.) se poate deduce din context şi chiar dacă inferenta nu e deplin corectă, 
inadvertentele rămîn minore, fără efect asupra formării ipotezei-cadru. Aceasta 
se conturează limpede: deşi cuvintul ,infringere" nu e pronunţat, intregul 
pasaj pare de fapt a-l tematiza (trupa mărşăluind în dezordine, lihnită de foame, 
cu tristeţea înscrisă pe figură, fără muzică etc., etc.). Tema saturează efectiv 
alcătuirea textuală, lăsînd în suspensie doar ,problemele" a căror rezolvare e 
programată pentru mai tîrziu : mai intit, faptul că oastea avansează spre Cetatea 
Neamţului reprezintă un indiciu sau un incident, un detaliu revelator sau o 
întîmplare? În al doilea rînd, bănuiala că personajul „în floarea virstei”, cu 
figura „posomorită”, din grupul celor trei călăreţi, ar fi chiar Sobieski, éraiuf 
polonezilor. Dar fără asemenea ,enigme" lectura nu l-ar mobiliza pe cititor. 

Cel mai adesca se întimplă ca itemii de sens, diseminati în lungul secvenţei 
initiale, să nu permită construirea unui cadru semantic satisfăcător din prima 
sau a doua frază, Cititorul trece atunci la a treia, la a patra etc. în speranţa că 
mărirea spaţiului de referinţă va pune în lumină treptat centrul tematic de 
control. E apoi cu putinţă, e chiar frecvent ca ipotezele avansate sá nu răspundă 
decit sumar întrebărilor pertinente : unde? cînd? cine? cum? ce? Însă distri- 
buirea gradată a informatie! intră în calculul autorului, fiind destinată să suscite 
curiozitatea şi să-l determine pe cititor la o activitate cognitivă mai vie. Noi nu 
aşteptăm niciodată ca o comunicare să se încheie spre a decide ce trebuie să 
credem ; dimpotrivă, începem să fabricăm ipoteze din chiar momentul declan- 
sárii fluxului verbal si continuăm a organiza şi reorganiza semnificaţiile, puşi la 
ambiţie şi stimulati tocmai de ceca ce nu ni se spune, de ceca ce poate fi bănuit, 
dar nu e sigur; de aceea, găsirea unui cadru sau a unui UCS adecvat e o 
satisfacţie pasagerá, care ne räspläteste efortul depus si ne oferă o bază de 
sprijin fermă, indeosebi însă ne lansează în rezolvarea altor necunoscute, de un 
caracter mai complex si, prin aceasta, mai incitant. Iată un ak exemplu : 


x 

„Nu-ţi dai scama, George... Toate obiectele astea mă plictisesc de moarte... La 
ce-mi sint de folos plita electrică Slanny si Pentaconul tàu «de peste zece mii», cun 
spui tu, Aubusson-ul si nudul lui Iser pentru care ştii bine ce-ai făcut, dacă noi nu 
ne mai iubim ? ... Sigur, o sá spui că te-ai luptat... Ai renunțat la atitea in viaţa asta... 
La ce ai renunţat, má rog? ... Te-ai sacrificar! Pentru ce? ... Te strimbi, iti vine să 
rizi... Te cunosc... Te cunosc... Te cunosc foarte bine... Dupä atitia ani nu-mi mai 
poli servi nimic... Poate pipitele talc, alea să te mai creadă... Chiar má si întreb ce-ai 
avea să le spui... Sau c vorba numai de bani si altceva nu contează? ... Sint femeie... 
Ei da, sint femeie şi vreau să fiu iubită... Degeaba zimbesti superior." (Bedros 
Horasangian, Unui dintr-o mie.) 


În acest fragment, ,auzim" o voce care monologheazá, adresindu-sc unui 
interlocutor mut. Discursul mimeazä oralitatea, e alcătuit din propoziţii scurte, 
interceptate de pauze (ezitări în alegerea vorbelor ? tăceri care pun în valoare ce 
se spune? o stare de nervozitate manifestă ?). Reconstituim ce se întîmplă 
treptat, ca în orice convorbire surprinsă într-un moment oarecare al desfăşurării. 
Primul enunţ îl face cunoscut pe interlocutor (George). Al doilea funcţionează 
ca o dublă trimitere: anaforică si cataforicá, pentru că se referă la un „deja 
spus”, şi la un „încă nespus” - ceea ce sporeşte impresia de vorbire înregistrată 
pe viu. Cel de-al treilea enunţ furnizează reperele decisive: aflăm mai întii că 
„obiectele plictisitoare” sînt aparate scumpe, străine si opere de artă valoroase, 
conotind laolaltă un standard de „high life” şi o certă aroganță a posesiuni ; E 
apoi, cà ,vocea" care perorează c probabil a soției lui George; in fine, că 
raporturile dintre prezumtivii soţi traversează o criză. Acum, de-abia, ipoteza- 
-cadru se impune: e vorba de o variantă pe tema „destrămarea cuplului”. 
Frazele ulterioare o confirmă şi o nuanteazá (unghiul de privire ráminind tot cel 
al femeii); vinovat de deteriorarea relaţiilor e George, învinuit de abateri încă 
insuficient conturate : -carierism? investire în exteriorităţi (voinţa de a face 
bani, complacerea în societatea ,.pipitelor"), carenta sentimentului ? 

Desi sub raportul! comprehensiunii ipoteza-cadru acoperă satisfăcător ele- 
mentele de informaţie disponibilă, multe întrebări rămîn nedezlegate, privind 
îndeosebi aprecierea personajelor si evoluţia conflictului : ce va răspunde George 
acuzațiilor care i se aduc? femeia n-are nici o vină? vor merge lucrurile spre 
ruptură sau reconciliere ? eic. Trebuie observat, pe de altă parte, că potrivit cu 
sfera sa de interese, experienţă şi sensibilitate, cititorul e înclinat să-i acorde 
credit solici ori să-i ja apărarea lui George. Punctul de vedere emotional, pro 
sau contra, poate influența selectarea informaţiei şi deci formarea sensului 
(modulindu-l, să zicem, în direcţia , feministä” ori „misoghină” etc.). În lectura 
obişnuită, disocierea între ceca ce textul „spunc” şi ceea ce cititorul gîndeşte ori 
simte „despre ce se spune” e rarcori efectuată. 

Voi da acum un al treilea exemplu, un text de Mircea Eliade, în care cititorul 
nu parvine sá conexeze ipotezelc-cadru iner-un UCS întruuit apar mereu si 
mereu aoi informații distonante, deplasind centrul tematic prezumtiv tot mai 


COMPREMENSIUNEA 189 


departe, ca şi cum ar fi mobil, imposibil de fixat într-un punct. lată cum începe 
nuvela Les trois Gráces: 


„— Este curios că s-a gindit la asta... Că ultimele lui cuvinte au fost astea: Les trois 
Gráces... 

Aproape 39 de ani. De fapt, 39 de ani fără trei săptămini, La citiva kilometri de 
Vevey, în pădure. Dacă nu l-ar fi trezit látratul cîinelui, ar fi trecut pe lingă ele fără 
să le vadă. Probabil că încerca din nou — pentru a cita oară? — sá găsească rima. Se 
încăpăţinasc să păstreze întreg numele latinesc : Euphorbia moldavica id est impiudica...". 


În paragraful de mai sus enunjarea 'e vagă, nebuloasă, ambiguá. Ştim că 
textul aparţine lui Mircea Eliade si că e extras dintr-una din povestirile lui 
fantastice. Dar şi dacă n-am fi avertizaţi, „rezistenta? conţinutului de a se lăsa 
integrat unor ipoteze-cadru satisfăcătoare ne-ar sugera o construcţie prozastică 
ieşită din comun. Două lucruri sint izbitoare în primele fraze : dificultatea de a 
le conecta şi prezenţa masivă a unor elemente insolite. În adevăr, cine vorbeşte ? 
Cine a rostit cuvintele „les trois Grâces” ? De [a ce eveniment au trecut 39 ani? 
Cine sint „ele” ? Despre ce fel de „rimă” e vorba? Ce e cu numele latinesc de 
plantă? Fiindcă încercarea 'de a ,rationaliza” informaţia găsind o explicaţie 
sau, măcar, un cadru semantic coordonator, eşuează, singura soluție e de a 
continua lectura. Învizibilă pe spaţii mici, axa semantică trebuie si [ie recu- 
perabilă pe spatii mari (dacă textul e coerent, ceea ce n-avem nici un motiv sá 
suspectăm). Deci, mergem mai departe : 

„A Întors speriat capul; un ciine mare, negru sc îndrepta spre cl, pe pietriș, si în 

fund, pe jumătate ascunse sub sălcii înalte şi brazi, cele trei vile. Aşa cum nu mai 

văzuse pini atunci. Párcau izolate, şi totuşi comunicau între ele; dar nu înţelegea 
cum, Le privea fascinat, nemaiindráznind sá clipeascá". 


Acest paragraf rezolvă doar o întrebare: aflăm că pluralul feminin „ele” se 
referă la cele trei vile... Restul nedumeririlor rămîne în picioare. În plus, se 
adaugă una nouă: de ce vorbitorul priveşte „fascinat” vilele, neindráznind nici 
„Să clipească” ? Cititorul atent are însă un motiv şi mai puternic de perplexitate. 
Sá recitim fraza : „Păreau izolate (vileie), si totuşi comunicau între ele; dar nu 
înţelegea cum”. Prin urmare, naratorul vede nişte clădiri care „par” izolate, 
totuși e] ,stic" că între elc există o comunicare, desi nu şi-o poate explica. 
Această „ştiinţă” a unei legături nu numai invizibile, ci şi ininteligibile, e 
evident că nu aparţine raţiunii, ci divinatiei. Cititorul se află acum într-o situaţie 
paradigmalicá de inducere a fantasticului, în sensul descrierii lui Todorov; e 
confruntat cu fapte cărora ezită să le dea o explicaţie naturală sau supranaturală 
(înclină totuşi spre ultima eventualitate) ; „ezitarea” sa e „reprezentată” de un 
personaj în text; faptele relatate nu le poate interpreta „poctic” (căci au o 
valoare referentialá), nici „alegoric” (deoarece, deocamdată, lipseşte orice 
trimitere la un al doilea sens, „adevărat”). (Todorov, b, 51). Nefiind în măsură 

nici să-şi explice faptele, din unghiul verosimilitátii, nici să le articuleze într-un 

tot coerent, cititorului nu-i rămîne decit să continue lectura. Urmează un 

paragraf pus de autor in paranieză ; 
„(Citeva luni după aceea, Sidonia i-a spus, stápinindu-si cu anevoie enervarca: 
«Ştiu, este pur şi simplu un tic; dar dacă ai avea puţină voinţă... Pentru că, lartá-má 
că ţi-o repet, pentru cel care te priveste,..». «Dar nu ctipesc întotdeauna, a intrerupt-o 
zimbind. Cind mă interesează ceva, un tablou, un peisagiu, o floare.,.», «Nu vorbeam 
de flori, reluä Sidonia. Este meseria 1a,..», Poate că atunci, în acea clipă, a înţeles, 
Cuvintele acelea «meserie», «este meseria ta», i-au fost de ajuns. A ridicat din umeri, 
«Înainte de toate, pentru mine, boianica este o pasiune; în al doilea rind, este o 
ştiinţă foarte precisă... În orice caz, te asigur, ticui, dacă se poate numi aşa, nu-mi 
aparţine, Nu aparţine poctului şi nici naturalistului...»)". 


Aflăm din această suită de enunturi că vorbitorul e botanist şi poet (de-aici, 
probabil, numele latinesc de plantă şi căutarea rimei). Totuşi ipoteza-cadru nu 
se conturează. Noile informaţii nu numai că rámin mute asupra esentialului, dar 
par a avea şi funcţia de a deplasa atenţia spre un nou centru de interes. Cine e 
Sidonia? Are vreo semnificaţie „ticul” la care face aluzie ? Ce raporturi există între 
femeie şi narator? De fapt, textul pare a voi să blocheze tentativa cititorului de 
a rafionaliza itemii într-un sens stabil şi limpede. Tehnica folosită c a „frustrării 
expectaţiilor” : de îndată ce se schiteazá un traseu de semnificaţie, apar compli- 
caţii neprevăzute, care repun în discuţie soluţia găsită. In felul acesta, secvenţa 
iniţială rámine inelucidată, cititorul fiind obligat să menţină în disponibilitate 
mai multe ipoteze concomitent spre a face faţă informaţiilor ulterioare. 

Si încă ceva. O dată cu potentarea misterului, obținută prin fiexibilitatea 
intrigii şi modul eliptic al rostirii, începe să capete tot mai mare consistenţă 
deschiderea simbolică : vorbirea aluzivä, vizind lucruri necunoscute cititorului, 
solicitarea unor detalii aparent insignifiante, sugestia unei lumi cu un excedent 
de semnificaţie, pe care raționalitatea nu-l poate reduce — totul lasă sá se 
întrezărească un substrat mai adinc al intimplárilor narate, un fond mitic, 
accesibil intuitiilor originare. Lectura îşi atinge aici propriile-i limite: dezvá- 
luirea sensului primar, ascuns, necontingent cade în sarcina interpretării. 


Secvența iniţială ca „rampă de lansare” 


Indiferent de natura alcătuirii, complezentă faţă de cititor ori mobilizindu-l pinà 
la limita refuzului, secvenţa iniţială angajează o dinamică a procesului decodi- 
ficatoriu care atrage în sfera ei de gravitație întregul proces de semnificare. 
Începutul constituie efectiv o rampă de lansare semantică, un „start” de care 
depinde întreaga cursă. El funcţionează ca un context explicativ peniru ceea ce 
urmează ori, si mai bine, ca o „schemă perceptiva”, care limitează libertatea de 
opţiune, orientind selecţia elementelor pertinente şi a cadrelor corespunzătoare. 

S-a demonstrat experimental că subiecţii acordă instinctiv mai multă greutate 
informaţiilor cuprinse în secvenţa iniţială a unui mesaj decit în secvenţa urmă- 
toare şi că au tendinţa să persiste în direcţia aleasă; e ca si cînd secvențele 
finale ale mesajului şi-ar pierde semnificaţia proprie, fiind literalmente absorbite 
în díra celor dintii. Tocmai de aceca cititorul nu renunţă cu uşurinţă la ipotezele 
de sens pe care şi le-a construit: trebuie să intervină fapte bine motivate şi 
răsturnări de situaţie evidente, ca să se decidă să-şi modifice poziţia adoptată. 
Paradoxal e că, în acelaşi timp, el refuză schimbarea şi doreşte înnoirea, nu vrea 

să-şi abandoneze cu una cu două supozitiile, dar caută prilejul de a-şi fabrica 

altele. În orice caz, riscul hiatus-ului dintre previzibii şi imprevizibil, dintre 
prezumție şi surpriză nu e deloc stinjenitor. Dimpotrivă, tensiunea care se 
produce relansează interesul şi determină o reinvestire intelectuală şi afectivă de 
bun augur pentru lectură. Şi chiar dacă ipotezele construite în faza decolării sînt 
respinse ulterior ori suportă corecturi importante — cum se întîmplă de obicei - 
ele continuă să influenţeze receptarea, să-i moduleze termenii şi intensitatea. 
„Construirea şi abandonarea lor - scrie Menakhem Perry - sînt părţi ale 
procesului lecturii, componente ale aventurii operei în lungul continuum-ului 
textual.” (Perry, 52). 

Depistarea conexiunilor 


O datä depäsit stadiu] initial, cititorul avanscazá mai repede. Accelerarea per- 
formării e direct legată de siguranţa cá se află pe calea cea bună, de faptul că 
semnificaţiile verbale sint actualizate fără dificultate, că UCS-urile converg, că 
lumea operei îi devine familiară. Dacă textul e normal”, limbajul pare sá se 
transforme într-un mediu transparent: privirea il traversează fără a întimpina 
rezistenţă, accedind direct la universul de lucruri şi fiinţe al ficţiunii. 

»Imprictenirea” cu textul e favorizată si pinä la un punct determinată de 
organizarea sa discursivă. Aceasta se desfăşoară, în adevăr, sub forma unci 
progresii tematice, adică a unui itinerar cuprins între două puncte de ruptură : 
începutul şi sfîrşitul, marcînd trecerea dinspre extra-text spre text şi vice-versa. 
Opera - serie I. Coteanu — „stă între două mari întreruperi, una prin care ieşim 
din inertia contingentului, cealaltă prin care ieşim din inertia imprimată de 
lectură”. (Analize de texte poetice, 14). 

Progresia tematică, formă specifică a continuității narative, se realizează 
prin multiple modalităţi de conectare a materialului frastic : uncle privesc nivelul 
suprafeţei morfo-sintactice, altele — nivelul logico-semantic. Cele dintii sint 
junctive, deictice, anaforice. Cele din urmă, mai complicate, au în vedere 
unitatea perspectivei de semnificare (sarcina lor fiind să rezolve discontinuitátile 
şi distorsiunile survenite pe parcurs). 

Cititorul efectuează continuu operații de conectare: cele care vizează asi- 
gurarea cocziunii (deci situate în structura de suprafaţă) sint atît de evidente 
încît de multe ori nici nu sint constientizate ; în schimb, conectările care privesc 
formele de manifestare a coerentei ridică uneori probleme greu solubile, mai 
ales în cazul TAR. 

Iată o enumerare rezumativá a principalelor tipuri de conectare : 


a) actualizarea raporturilor de joncțiune dintre fraze, care pot fi de: 
congruentá (leagă lucrurile de acelaşi fel), disjunciie (leagá lucrurile de tip 
alternativ), contrajuncite (icagá lucruri de acelaşi tel, dar care apar drept 
incongruente sau improbabile, de exemplu, o cauză cu un efect neasteptal), 
implicare ori subordonare (leagă lucruri care depind unele de altele, relaţii de 
cauzá-efect, motiv-scop, caz-tip, anterior-posterior), comentariu (leagă lucrurile 

de acelaşi fel sau incongruente printr-o relaţie metatextualá). Raporturile de 
joncțiune sînt uneori explicitate, fiind introduse prin conectori: de congruență 
(,si", „de asemenea”, „incă”. De notat că „şi” reprezintă cazul standard al 
jonctiunii, deoarece, în lumea textuală, sub rezerva unor indicaţii contrarii, 
situaţiile şi evenimentele se combină aditiv); disjunctie („sau”, „nici... nici”, 
,dar", „de o parte... de altă parte”); contrajunctie („în schimb”, „totuşi”, „cu 
toate acestea”), implicare-subordonare (relaţii cauzale: „pentru că”, „deoa- 
rece”, „în adevăr”; de proximitate temporală: „mai înainte ca”, „apoi”, 
,Cind", „în timp ce", „pe urmă”, „în acelaşi timp” ; de modalitate şi probabi- 
litate: „aşa cum", „dacă”, „încit” ; concluzive: „astiel că”, „în fine”, „deci”, 
,aGsadar"); comentariu („cum am arătat”, „vezi p.") etc., etc. (Beaugrande, 
106-110). Prin utilizarea conectorilor autorul controleazá receptarea; invers, 
evitind să-i folosească (ceea ce e posibil, cu excepţia conectorilor disjunctivi), 
îl stimulează pe cititor să descopere singur modalitățile conexiunii ; 

b) dezambiguizarea deicticelor şi a pronominalizărilor spre a determina 
cine, unde, cînd vorbeşte etc. (Ex. : „Profesorul a intrat în clasă. El e acum aici”); 

c) identificarea expresiilor anaforice (care se referă la un „deja” spus) şi a 
celer cataforice (care anticipá ce va veni). Expresiile anaforice si cataforice nu 
se reduc Ia recurente, ele includ sinonimele, termenii supraordonati ori generali 
etc. („învingătorul de la Călugăreni” =1,martirul de pe Cimpia Turzii” = 
„înfăptuitorul Unirii”) ; 

d) actualizarea paralelismelor de tipul parafrazelor ori reduplicărilor („mise 
en abyme" - pp. 163-164); 

e) actualizarea diverselor modele (,patern") semantice (,cadre”, 
„scheme”, „proiecte”, „scenarii” - p. 86) si a superstructurilor schematice 
(pp. 160-161); 

f) „normalizarea ” parcursurilor textuale elidate, în care s-au suprimat 
redundantele (material inesential pentru reuşita comunicării), refäcind itinerarul 
de sens (exemplu elementar : receptarea unei telegrame); 

g) identificarea unor coniinuitáti de natură serială şi a unor perspective de 
semnificare, în stare să organizeze conceptele, evenimentele, stările de lucruri, 
imaginile, ideile etc. 

Cele mai multe dintre formele de conexitate pe care le înregistrează lista de 
mai sus sînt recuperabile fără dificultate ori cu un efori minim. Altele, cele de 
la punctele f. şi g., frecvent întrebuințate în textele literare, sint uncori de o 
mare complexitate, cum am văzut ocupindu-ne de investirea imaginativá. Depis- 
tarea lor reclamă un cititor competent, cu agilitate asociativă şi experienţă de 
lectură. Coerenta TAR pune probicime foarte delicate uneori, pe care le-am mai 
evocat însă (pp. 38-39). 

Reajustări aditive si contrastive 


Să presupunem că cititorul a depăşit secvenţa initialá şi că sc aventurează tot 
mai hotărît în plină „mare” textuală. Călătoria, să admitem, decurge calin, fără 
accidente, conform orarului stabilit. În aparenţă, ochii alunecă rapid peste 
pagini, semnificaţiile se prefac automat în sensuri, sensurile se acumulează şi se 
recodificá spontan ; e ca şi cum am urmări voiajul din cabina timonierului, fără 
a întreprinde nimic, într-o stare de dulce toropeală, Această imagine idilică 
ascunde însă - acum o ştim bine — un travaliu complex. Să încercăm a-l rezuma. 

Cititorul actualizează materia verbală în funcţie de „chei” si de strategia de 
lectură adoptată în secvenţa inițială; leagá noile semnificaţii de reprezentarea 
condensatá a textului deja parcurs; conectează frazele in UCS-uri prin cluci- 
darea modului lor de relaţie ; investeşte imaginativ nedeterminärile, aducînd în 
perimetrul conştiinţei o gamă variată de implicaţii, fără bază verbală în text : 
introduce motivații şi finalizări, conexiuni cauzale si explicative ; uneşte peripe- 
tiile într-o intrigă şi grupează trăsăturile personajelor fizice şi psihice, diseminate 
pe parcurs, inclusiv deductiile extrase din comportamente şi dialoguri ; asociază 
în serii omogene (izotopii) datele privind spaţiul extradiegetic, eventual şi pe 
cele referitoare la narator, ideologie, stil etc. În felul acesta, emerge din valuri 
(ca să rămîn la metafora marină) lumea ficţiunii, construită pe măsură ce textul 
o descrie, asemenea unei ambarcaţiuni care ar căpăta formă în vreme ce 
călătorim cu ca, sub propriile noastre picioare (Harshaw, 232). Această lume, 
fără legătură cu realitatea, chiar dacă-i seamănă, începe să-şi impună într-atit 
autoritatea, încît cititorul ajunge uneori, pentru o clipă sau mai multe, să-şi 
piardă conştiinţa de sine şi să se proiecteze în structurile ei fantasmatice. 

Dar iată că, brusc, euforia se destramă şi survine, „poate” surveni, o „criză” 
a comprehensiunii. De ce? Fiindcă, spre pildă, în cazul cel mai frecvent, 
strategia de lectură adoptată se dovedeşte, la un moment dat, înaptă să rezolve 
satisfăcător noile informații; în alte cuvinte, fiindcă apare o neconcordanță 
între continuitatea așteptată şi cea propusă de text. 

Să observăm mai întîi că asemenea incidente de parcurs sînt programate. 
Rostul lor e să smulgă din inertie, să stimuleze atenţia, să repună în funcţie 
energia cognitivă, intrată în concediu din cauza mecanizării procesului de 
semnificare. In adevăr, cu cit expectatiile îşi ating mai repede si mai facil tinta, 
cu atit se măreşte riscul dezinvestirii cititorului. Căci, printr-o ambiguitate 
proprie naturii umane, acesta vrea să ghicească, dar speră în secret să fie 
surprins, e dornic sá anticipe, dar regretă dacă previziunea e prea la îndemînă. 
Autorii se străduiesc, de accea, să se îndepărteze de canoanele prestabilite (de 
subiect, deznodámint, personaje, conflict etc.), să iasă din repetitivitate, să 
reinjecteze interesul prin răsturnarea, mai mult ori mai puţin spectaculoasă, a 
ordinii convenite de distribuire a informaţiei. 

Pentru a depăşi criza comprehensiunii, cititorul are la dispoziţie două 
posibilităţi: fie să-şi conserve în esenţă ipotezele vechi, corijindu-le însă în 
detaliu, printr-o regrupare a materialului, fie ~ dacă nepotrivirile sînt radicale — 
să recurgă la soluţii alternative. Prima modalitate de a proceda o. denumesc 
reajustare aditivá, pe cea de-a doua - reajustare contrastivă. 

Reajustarea aditivă comportă, după M. Perry, trei subdiviziuni, în funcţie de 
natura relaţiilor de conectare : metonimice (relaţii prin extindere şi contiguitate), 
sinecdotice (prin includere şi specificare), analogice (prin recurenţă şi parafrază) 
(Perry, 59). Un exemplu tipic de reajustare aditivă îl constituie redimensionarea 
fabulei în termenii subiectului (rearanjarea evenimentelor, expuse dinadins in 
dezordine, conform progresiei lor tematice, un altul — reevaluarea retrospectivă 
a unui fapt, personaj, acţiune etc. în funcţie de o motivaţie (cauză, implicare 
etc.) neasteptatá ctc. 

Reajustarea contrastivä presupune acceptarea rupturii, elaborarea unei ipo- 
teze mai cuprinzătoare, situată la un nivel mai înalt de generalizare ori revizuirea 
retrospectivă a vechilor ipoteze, potrivit cu noile informații. O condiţie obliga- 
torie a conectărilor contrastive (într-un text bine format) e ca ele să nu opereze 
cu elemente din afara cimpului semantic dat. Astfel, într-un roman politist 
asasinul irebuie sä fic unul dintre personajele integrate spatiului diegetic, se 
înţelege, nu primul suspect, nici al doilea, totuşi cineva din láuntrul lumii 
textuale. Regula jocului impune folosirea numai a pieselor existente pe esicher 
şi mişcarea lor exclusiv în funcţie de convenţii dinainte stabilite ; soluţii de tiput 
„deus ex machina" sînt inadmisibile (ele sînt caracteristice operelor nereuşite). 

Voi da un exemplu de nuvelă (Călătoria cea lungă de Leonardo Sciascia) 
care ilustrează bine combinarea de aditiv şi contrastiv, des intflnitä în textele 
literare bazate pe exploatarea principiului surprizei. Subiectul e următorul: un 
grup de ţărani mizerabili se îmbarcă într-o noapte, de pe o plajă pustie din 
Sicilia, pe un vapor care urmează să-i depună, clandestin, undeva, pe coasta 
Americii, lingă New Jersey. Fiecare pasager trebuie să plătească 250.000 lire 
organizatorului acestei emigratii ilegale, d-nul Melfa, „un fel de comis-voiajor 
prin limbutie, dar serios şi cinstit la chip”. Călătoria pe mare e chinuitoare : 
nopţile mai ates sint de o promiscuitate atroce. Țăranii „se simțeau cufundati in 
mirosul de peşte, de petro! si de vomă, ca într-un lichid cald, negru ca táciunele”. 
Dar iată, după 11 zile, d. Melfa îi cheamă pe punte si le arată luminile Americii. 
„La început au crezut că mii de constefatii au coborit pe mare ca nişte turme, 
dar erau de fapt sate, sate ale bogatei Americi, care străluceau în noapte, ca 
nişte bijuterii.” Pasagerii sînt apoi debarcati, d. Melfa îşi ia banii datoraţi si 
dispare, Pe țărmul nepopulat se aude dintr-o dată un cîntec, îndepărtat şi ireal. 
„Pare un cärutas de-al nostru, se gindirä, precum şi că lumea este pretutindeni 
aceeaşi, orişiunde omul isi picură în cîntec aceeaşi melancolie, acecaşi durere”. 
Doi oameni pornesc în recunoaştere. Gásesc şoseaua şi ea le pare „asfaltată, 

bine întreţinută, aici este altfel decit la noi”. Trece un Fiat 600, apoi un Fiat 1100. 
isi spun: „Cumpără maşinile noastre din capriciu, le cumpără pentru copii, 
cum cumpărăm noi bicicletele”. Văd un indicator: Santa Croce Camarino — 
Scoglitti, opresc un automobilist: vorbeşte italieneste. Ín fine, înţeleg. Se aşază 
„în marginea santului, loviți ca de trăsnet: doar nu era nici o grabă sá le ducă 
celorlalţi vestea cá debarcaseră în Sicilia ! ". 

Construcţia povestirii e simplă, dar eficace. Ea se bazează pe ascunderea 
faptului că Melfa e un ticălos, că aşa-zisa călătorie transoceanică are loc pe 
Mediterana. Dacă am cunoaşte adevărata faţă a armatorului de la inceput, 
efectul ar fi desigur ratat. Dar oare, potrivit regulilor bunei-credinje, autorul 
n-ar fi avut obligaţia să ne destăinuie tot ce ştie? De bună seamă că nu. 
Împărtăşirea incompletă a informatici e un dat caracteristic si insurmontabi! al 
existenţei comune, cu atit mai mult al literaturii: aflăm, de obicei, în etape, 
pentru că trăim fragmentar şi cunoaştem imperfect; adevărul despre un eveni- 
ment, un om, o situaţie se întregeşte la capătul unui parcurs ; cît despre literatură, 
aici filtrarea informaţiei şi schematismul joacă — o ştim — un rol capital. 

Obligatia scriitorului e să au ne mintă, să nu ne furnizeze informaţii fatse (în 
contextul narativ dat). Or, Sciascia nu spune nimic inexact, dacă ne „înşeală” 
totuşi, nu o face prin asertare, ci prin omisiune, iar tăcerea nu e, la urina urmei, 
un delict, de vreme ce lasă liberă circulaţia sensului. Faptul cá din înfăţişarea 
Jui Melia („serios şi cinstit la chip”) cititorii deduc că e onest, că rezolvă în 
acest mod „nedeterminarea” le aparţine pe de-a-ntregul. Scriitorul nu face decit 
să prepare capcane, să creeze aparente amágitoare, să evite punctele pe i: de 
căderea în cursă sint vinovaţi exclusiv cititorii (creduli). Regula jocului e deci 
respectată, şi [lindcă e respectată, nimeni nu se supără, si mai mult, fiecare poate 
savura plăcerea întorsăturii neașteptate. Există un mai agreabil gen de eroare? 

Extrem de instructivá în povestirea lui Sciascia este şi punerea în lumină a 
autorităţii schemei perceplive. Ca şi cititorul. personajele lucrează prin ipoteze 
' care le coordonează observaţiile. Or, ipoteza lor, de o intensă valoare afectivă 
(ceca ce-i si justifică inriddcinarea) este: „Sintem în America”. De aceca, 
şoseaua le pare mai bine întreţinută decît cea de-acasă, Mai mult. ei refuză sá 
ia în considerare faptele care nu concordă cu ipoteza-cadru. Sint în America, 
dar pe şosea circulă Fiat-uri. ,Trebuic” să existe o explicaţie şi țăranii o 
„găsesc” americanii cumpără Fiat-urile „din capriciu”, Pe indicator apar nume 
de localităţi siciliene. Nici asta nu-i derutează pc oamenii care nu „vor” sá 
admită un alt , real” decit cel al propriilor iluzii: „probabil — îşi spun ei — există 
italieni prin imprejurimi”. Situaţia e donquijotescá, de un tragi-comic desăvirşit. 
Mai pragmatici însă decir nobilul hidalgo, dar şi fără măreţia lui, ţăranii vor fi 
constrinsi pînă la urmă să ta act de realitate, aşadar să procedeze la o catastrofală 
reâjustare contrastivă a informației. 

Între comprehensiune si receptare 


Pe mäsurä ce lectura progreseazá, iar cititorul e din ce in ce mai angajat in 
confruntarea cu textul, comprehensiunea tinde să se apropie tot mai mult de 
receptare. Cele două demersuri nu pot fi separaie decit la modul ideal, ele 
interpenetrindu-se si interactionind unul asupra celuilalt. Totuşi, deosebirea de 
accent rămine: în cel dintii precumpănesc procesele cognitive, în cel de-al 
doilea, cele emoţionale şi valorizante. 

În Estetica sa, Tudor Vianu opera o distincţie labilà, deşi necesară, între 
aşa-zisele afecte ,extragenetice" (determinate de natura obiectului, respectiv, 
de caracterele proprii operei citite sau contemplate) si afectcle ,endogenetice" 
(care-şi au originca in subiect, în natura sa existenţială). Dat fiind cá modul 
conlucrării celor două categorii de afecte depinde, în fiecare caz in parte, de un 
număr mare de parametri, greu de evaluat, receptarea ar lua forme foarte 
diferenţiate de la individ la individ. „Din această cauză - socotea Vianu - nu se 
va putea construi niciodată o teorie a receptárii care să istovească tot conținutul 
trăirilor pe care le Încercăm în cazul unei opere individuale." (Vianu, 321). Fapt 
este că în anii ce au trecut de la publicarea Esteticii (1934-1936), in pofida 
multor eforturi notabile, între care cele ale fenomenologilor R. Ingarden, 
W. Iser, M. Dufrenne s.a. ori ale cercetătorilor receptării ca Hans Robert Jauss, 
Rainer Warning, Norman Holland, Stanley Fish ș.a., psihologia receptării n-a 
făcut progrese substantiale. O revigorare a studiului prin anchete şi experimente 
asupra cititorilor reali ar fi cum nu se poate mai binevenită spre a ieşi dintr-un 
orizont speculativ, dominat încă, în mod exagerat, de o problematică filosofică 
ori estetico-teoreticá (Ibsch, b, 41-43). Oricum, limitat si de obiectivul cărţii de 
faţă, care rămîne elucidarea cognitivă a lecturii, má voi rezuma aici la citeva 
observaţii sumare. 

Atit Tudor Vianu, cât şi R. Ingarden ori M. Dufrenne au subliniat importanţa 
primului contact revelator cu opera de artă, cînd subiectul intră sub fascinația ei 
nemijlocită. Acest moment al „alunecări consimtite şi uneori neconstiente sub 
influența unei exterioritäti admirabile, debutează printr-o puternică excitație, 
printr-o ieşire din indiferenţă, printr-un brusc elan simpatetic (Vianu, a, 305-307), 
El poate interveni după o frază, după două pagini sau după cincizeci. Reacţia e 
spontană, confuză, saturată de senzaţii organice : inima bate mai repede, obrajii 
se imbujoreazá, ochii scapără, întreaga fiinţă pare a se concentra în privire. Are 
loc o restringere a cimpului conștiinței, o distantare de sfera intereselor practice 
imediate, „o inhibitie a functiunilor critice ale spiritului”. Cititorul! evadează din 
timpul-profan si din ambianța cotidiană. „Credinţa primordială în existenţa lumii 
reale, inerentă unui comportament firesc, alunecă spre periferia conştiinţei... 
jar interesele subiectului nu se mai dirijează spre obiectele reale şi stările lor de - 
fapt, ci spre ceea ce deocaindaiá este pur calitativ.” (Iosifescu, 288-289). 

Socul primei impresii nu durează mult. După citáva vreme, intensitatea 
- emotiei scade, reflexiunea reintră în drepturi, cititorul iese din hipnoză, îşi 
reconştientizează statutul, condiţiile în care sc află, valorile si telurile ce-l 
motivează. Pe parcursul lecturii, asemenea momente de fervoare pot reveni, Si 
chiar dacă lucrul pu se întimplă, cititorul le păstrează memoria şi nostalgia. În 
orice caz, regăsirea stării de fericită contopire cu lumea ficţiunii, pe care unii 
‘o compară cu extazul, constituie un stimulent puternic al lecturii. Sint numerosi 
cei ce iau în mînă o carte necunoscută tocmai în speranţa că ea le va oferi ocazia 
„evadării din contingent, a unei memorabile trăiri prin procură. 

Dar mai departe, ce se întimplă dincolo de această primă impresie, categorică 
şi dogmatică, pentru că reprezintă o „reacţie instinctivă şi organică... în fata 
artei” ? Chestiunea e putin elucidatä, între altele şi pentru cá esteticienii isi 
întemeiază adesea consideratiile pe situaţia din artele simultane (de felul picturii) 
ori pe artele succesive non-reprezentative (de felul muzicii). Tudor Vianu, unul 
dintre puţinii care şi-au pus problema receptării literaturii, opina cá cea de-a 
doua etapă a receptării e de ordin analitic-intelectual, judecata de compre- 
hensiune (legată de structurarea subiectului) detinind un rol predominant. O a 
treia fază — sintetic-estelică — s-ar produce la încheierea lecturii, Deosebirea 
dintre literatură şi artele simultane se reliefează aici puternic : la cele din urmă, 
imaginea totalitátii e preliminară, la cea dintii, viziunea de ansamblu a operei se 
încheagă de-abia la sfirşit. „În acea privire aruncată în urmă - serie Tudor 
Vianu - încep să înţeleg jocul special al motivelor cauzalitátii artistice specifice, 
înţeleg de ce poetul a întrebuințat un anumit vocabular, de ce a făcut să alterneze 
anumite personaje, care a fost rolul anumitor contraste pe care el le-a menajat 
s.a.m.d. Este, prin urmare, in acest moment, un fel de integrare a impresiei 
finale în care opera a culminat cu însumarea impresiilor anterioare, care 
pregăteau pe aceasta. Prin urmare, etapa analitic-esteticá este în parte contem- 
porană cu etapa analitic-mmtelectualä, dar în parte contemporană cu impresia 
finală în care procesul de receptare culminează.” (Vianu, b, 424-427). Observa- 
tiile lui Vianu, la mai bine de jumătate de secol după enuntare (aparţin unui curs 
profesat în 1932-1933) îşi păstrează încă valabilitatea. Importanta lor rezidă în 
recunoaşterea cooperării dintre cognitie şi afectivitate, subapreciată atit de 
teoreticienii „Einfihlung”-ului de la începutul secolului (Karl Groos, Th. Lipps, 
J. Volkelt), cît si de structuralistii contemporani, deşi din motive opuse {primii 
din cauza antiintelectualismului, cei din urmă dintr-un rationalism tehnocratic). 

Vin acum la problema identificării, îndeosebi cu personajele, dar nu numai 
cu ele, una din cele mai interesante pe care lc ridică receptarea. Faptul că 
lectura constituie o activitate cu caracter proiectiv e bine stabilit. Problema se 
pune: în ce limite si cu ce consecinţe? Un bun punct de plecare îl oferă 
tipologia propusă de de Jauss, a diverselor modalităţi de identificare cu eroii 
operelor literare. 

Aceastä tipologie distinge cinci modele de interactiune : asociativ (preluarea pF 
unui rol in universul imaginar inchis al unui act ludic) ; admirativ (emularea cu | = 
un personaj intruchipind perfectiunea in ordinea intelepciunii, frumuseţii, sfin-j = | 
reniei etc.) ; simpatetic (autotranspunerea in non-eu si solidarizarea cu eroul in 
suferinţă) ; kathartic (transpunerea spectatorului, descrisă încă de Aristot, din 
universul său pragmatic în situaţia eroului, pentru ca, prin comotie tragică s: 
satisfacţie comică, să obțină purificarea propriilor pasiuni) ; ironic (refuzare 
identificării, fie pentru a demonstra esența trivială a eroului, fie pentru 
demasca procedeele înseşi ale solemnizärii eroice). (Jauss, c, 264-297). 

Examenul atent al acestor modele de interacțiune dintre cititor şi text arati 25 
că termenul de „identificare” e suprasolicitat de esteticianul german. De tal 
doar atitudinea simpatetică reprezintă o veritabilă auto-transpunere în ,pielea” 
sau în situaţia eroilor; doar in acest caz condiţiile indicate de Freud drept 
pecesare transferului de personalitate: „putinţa” şi „dorinţa” sint efectiv înde- 
plinite. In celelalte cazuri lipseşte ori ,putinta" ori ,dorinta" ori amindouá : 
katharsis-ul, de pildă, presupune tocmai emanciparea experienţei estetice de sub 
impactul şocului incontrolabil, capacitatea de a depăşi emoţiile primare, spre a 
contempla ficţiunea cu deplină libertate a spiritului. La fel, admiraţia, ironia şi 
asumarea rolului implică menţinerea unci distante între eu si eroii fictionali. 
Această distanță nu numai că nu se anulează pe parcursul lecturii, ci uneori 
sporeşte, datorită neincetatelor comparații şi judecăţi evalutive, care condifio- 
ncazá uimirea în fata exemplaritäqii (admiraţia), mefienta faţă de aparente 
(ironia), respectarea regulilor,de joc (experienţa ludică). 

Dar chiar şi numai modelul simpatetic, foarte influent în Estetica de la 
începutul secolului (reactualizat în zilele noastre de critica lui Georges Poulet), 
e departe de a avea o aplicare universală. Deşi fenomenele de identificare sînt 
foarte frecvente, ele au totuşi un caracter intermitent şi prezintă o scară infinită 
de variaţii. R. Miiller-Freientels distingea, încă în 1912, două categorii de » 
receptori: „participantul” (Mitspicler) si „spectatorul” (Zuschauer). Cel dintii - 
un dionisiac, un afectiv, un spontan ; se solidarizeazá cu opera, identificindu-se 
eroilor, bucurindu-se ori intristindu-se cu ei. Cel de-al doilea — un apolinic, 
un rationalist, un lucid, urmăreşte opera ca un spectacol, fără a-şi pierde controlul 
critic al judecăților si sentimentelor (Huisman, 85). M. Dufrenne consideră că, în 
esenţa ci, trăirea estetică asociază cele două perspective şi, întrucît má priveşte, 
înclin să-i dau dreptate. „Paradoxul” atitudinii estetice ar consta, după el, în 
faptul că „participarea” există, fără a fi totală, iar „contempiarea” intervine, 
dar numai parţial ; dialectica ambelor apare ca necesară (Dufrenne, II, 448-450). 

De altfel, Jauss însuşi defineşte plăcerea estetică printr-o mişcare de du-te-vino 
intre identificare emotionalä si distantare, cáci ce aliceva este „desfătarea de 
sine in desfătarea cu altul”? Nu poate fi vorba nici de „Simpla transpunere 
într-o stare emoţională”, nici de o reflexie totalmente detaşată de ea, ci de o 


— 
pa. 

„delimitare neincetatä a eului în raport cu experiența fictionalá... ca distanjare 
proiectată pe tot parcursul receptàrii asupra tuturor variantelor de identificare 
emoțională”. (Jauss, c, 250-259). 

Chestiunea identificării e abordată şi de Iser, in chenarul mai larg al rapor- 
turilor cititorului cu lumea fictionalä. Probabil fiindcá vorbeste din unghiul 
lectorului implicit, el sustine că, pe parcursul performării, conştiinţa alteritàtii 
lumii imaginare, foarte vie la început, tinde treptat să se atenueze. De la un 
moment înainte, cititorul îşi abandonează propriile-i criterii, dacă acestea nu-l 
ajută să găsească echivalenjele de sens necesare înţelegerii operei. De-abia la 
încheiere, cînd reia contactul cu eul său empiric si recade în istorie, ei îşi 
recapătă deplin aptitudinea interogárii şi a judecății critice (Iser, b, 175-193). 
Însă a înțelege nu înscamnă numaidecit a aproba: pot respecta instrucţiunile 
autorului şi construi în spiritul său, fără a-i lua partea. Apoi, stările emotionale 
sint labile şi fugitive. În fine, şi mai ales, nimeni nu aşteaptă sfirsitul textului 
spre a formula o judecată evaluativă, desi, desigur, numai in perspectiva 
întregului ea poate fi deplin motivată. 

Träirea în cîmpul de gravitație a) unei mari operc, oricît am fi de subjugati 
într-un moment sau în altul, nu exclude luciditatea, ceea ce I. Coteanu numeşte 
,dedublarea", o constantă luare de poziţie (de tipul: „care e semnificaţia 
sensului pentru mine ?”). „Transpunerea” alternează cu opinia critică, uitarea 
de sine cu conştiinţa de sine, reprezentarea personajelor şi situaţiilor cu fluxul 
inepuizabil al imaginilor şi asociaţiilor, care comentează în mintea noastră, dar 
independent de noi, lumea aburitá a ficţiunii. Cum atrăgea atenţia Freud — şi 
cred că remarca sa e încă mai valabilă pentru cititor decît pentru spectatorul de 
teatru — există totdeauna „certitudinea că un altul acţionează şi suferă acolo pe 
scenă, că, în fond, totul nu este decit un joc, care nu-mi poate periclita 
siguranţa”. (Jauss, c, 299), Statutul receptării e ambiguu, aşa cum reiese din 
excelenta descriere a lui Wellershof. „Cititorul aflat in orbita unui text doreşte 
pe de o parte să se recunoască în el, pe de altă parte, să se diferentieze de 
acesta, aşadar, să dispună de spaţiu alternativ. Tocmai fictionalitatea textului e 
cea care i-l garantează de la bun început, precura şi realitatea sa cognoscibilă ce 
ja sfîrşit o dată cu ultima filă a cărţii.” (Jauss, c, 258). : 

Reiese, asadar, cà interactiunea dintre comprehensiune gi receptare e perma- 
nentä, se desfăşoară pe un front larg, iar pe anumite laturi nici nu e disociabilă. 
De aceca, a subaprecia rolul afectivității e tot atit de inadmisibil cit si a 
subaprecia rolul cognitiei. Cu toate astea — şi repet — cu toate astea, problema 
formării sensului rămîne prioritar de natură semantică ; ea este deci negociabilá, 
înscrisă în orizontul unor norme (fie si evazive) şi al unui acord între locutori 
(fie şi precar). Prima lectură — si reamintesc că pînă acum m-am situat continuu 
la nivelul ei - poate fi puternic inriuritä de factori aleatorii: de faptul că-i 
simpatizeze ori îl detest pe autor, că sint bine sau rău dispus, că pe parcursul 

performárii survin incidente neprevăzute ete, E însă posibilă o a doua lectură şi 
o a treia, e mai ales posibilă o analiză metodică si scrupuloasă — interpretarea — 
spre a înlătura ceca ce e circumstantial, ceea ce mi-a scăpat sau am înţeles 
greşit în cursul primei lecturi, din cauza stărilor umorale, a emotivitátii, a 
prejudecätilor, a orientărilor prelecturii. Mai e cu putinţă, iarási, să-mi reim- 
prospătez la nevoie memoria sensului, prin reluarea textului, corijindu-mi 
lacunele ori deformärile produse de uitare. Perfectabilitatea comprehensiunii şi 
recursul la verificare constituie mari şanse, nu numai pentru reuşita comunicării 
interpersonale, ci şi, în genere, pentru fundarea şi progresul cunoaşterii, în 
toate domeniile. Rámine să exploatăm aceste şanse in mod rezonabil. Dar asta 
înseamnă că trebuie să condiţionăm receptarea de comprehensiune, şi nu invers, 
cum din păcate se întîmplă obişnuit. 


(16) Interpretarea 


Uzul liber al textului, lectura standard, interpretarea 


Într-o scară a practicilor lectorale dispuse în funcţie dc fidelitatea faţă de 
structurile textului, pe treapta cea mai de sus, a maáximei adecväri, ar trebui 
situată interpretarea, pe treapta cea mai de jos lectura liberă (după bunul plac), 
iar la mijloc - lectura standard. 

„Uzul! liber” al textului (formula îi aparţine lui Eco) e o lectură la discreţie, 
arbitrară, degajată de constringeri exterioare, decisă de subiect, potrivit 
idiosincraziilor lui (Eco, d, 154). Orice cititor are latitudinea ca, în situaţiile 
nereglementate prin restricţii specifice, unde calitatea comprehensiunii nu € 
exigibilă, iar nerealizarea ei nu e penalizatá (cum se întîmplă de exemplu in 
scoalä ori la tribunal), sá negocieze textul .nonsalant" (după expresia lui 
R. Hoggart) (Escarpit, e, 62). Aceasta înseamnă că dispune de ,dreptul" de a-l 
performa partial ori pe sárite ori la întîmplare, fără a-i depista cheile, a-i 
actualiza corect semnificaţiile, a crea macrostructuri valabile, fără să se sin- 
chisească de rolul deformant al dispozitiei emotionale ori al judecății de valoare 
prestabilite (însuşită din prelectură). 

Modul acesta arbitrar şi neconform de folosire a textului îi indigneazä pe 
moralisti, pe pedagogi, uneori şi pe scriitori (care se pling că sint intelesi pe 
dos). Toţi aceştia înclină să creadă că uzul liber e o infirmitate, produsă de 
incompetentá ori de un diletantism iresponsabil. Uneori, asa şi este. Dar, în 
multe împrejurări, e vorba de o formă a relaxárii, a amuzamentului ori chiar - 
cum a indicat Barthes — a voluptátii, constind în näscocirea de sensuri ludice sub 
stimulul unui signifiant deschis, de mare bogăţie conotativá. În acest ultim caz, 
e clar că lectura capricioasă nu rezultă din impreparare ori superficialitate, ci 
dintr-un surplus de cunostinte ori de inventivitate asociativă ; in loc de o 
colaborare insuficientă a lectorului, avem de-a face cu o super-presta(ie. 

Fără îndoială, uzul liber al textului nu poate fi proscris, după cum uzul 
corect nu poate fi prescris. În ceea ce-l atinge direct, oricine are prerogativa de 
a uza şi a abuza de texte, inclusiv de a le dezintegra, citíndu-le in alte contexte 
decît cele de origine. Nu e însă mai putin adevărat că nici ordinea cunoaşterii, 
nici comunicarea interpersonalá nu se pot acomoda cu erorile de înțelegere, fic 
ele voluntare sau involuntare. Nu numai stiinta, filosofia, religia, politica, dar 

nici măcar relaţiile dialogale ale existenţei cotidiene n-ar fi cu putinţă fără 
efortul, adesea laborios şi tenace, de a realiza o comprehensiune adecvată, de a 
afla cit4nai exact care e conţinutul mesajelor transmise, ce anume vor să spună 
prin ele autorii lor. Tocmai de aceea problemele optimizării lecturii, ale stabilirii 
regulilor consensuale, ale fundării obiective a interpretării sint de importanţă 
majoră. Ele nu constituie doar apanajul unor discipline speciale (Hermeneutica, 
Teoria argumentării, Logica, Teoria comunicării etc.), ci obiecte de preocupare, 
dezbatere şi controversă în orice domeniu în care oamenii caută adevărul sau, 
cel puţin, o garanţie împotriva erorii. 

În opoziţie polară cu uzul liber al textului, interpretarea e o lectură prin 
excelenţă avizată, tinzînd spre maxima fidelitate a restituirii sensului. Unii 
cercetători disting „interpretarea” propriu-zisă, care urmăreşte ceca ce textul 
„spune” oricui îi analizează, fără referinţă la autor, de „exegeză”, care caută să 
înţeleagă ceea ce textul „vrea să spună”, potrivit intenţiei (prezumate) a autorului 
(Ricoeur, b, 7). În orice caz, ambele lecturi se definesc prin caracterul lor 
sistematic, prin respectarea scrupuloasă a tuturor instrucţiunilor şi particu- 
laritätilor verbale, prin asumarea deliberată a unor criterii de abordare, postulate 
a fi pertinente (în cazul respectiv). 

Între uzul liber şi interpretare, am situat în scara imaginară a practicilor 
lectorale, „lectura standard”, pe care am avut-o permanent în raza privirii, pe 
parcursul paginilor anterioare. Cum ştim deja, lectura standard duce la o 
comprehensiune mai mult sau mai puţin satisfăcătoare a textului şi la © repre- 
zentare mentali a lumii ficționale („concretizarea” lui Ingarden si Iser) de 
pregnantá si completitudine variabile. 

Deoarece uzul liber depinde de capriciile subiectului, fiind inguvernabil si 
deci cu neputinţă de formalizat, specilicitatea interpretării poate fi pusă în 
evidenţă doar dacă o comparám cu lectura standard. Să încercăm a schiţa o 
paralelă sumará, folosind cunoştinţele pe care le-am cistigat pinä acum. 

Astfel, să reluăm mai întîi observaţia că lectura standard e o performare 
procesuală, dinspre începutul spre sfirşitul textului (perspectiva „iepurelui”), în 
vreme ce interpretarea e o performanţă analitică, de tip sincronic, în care 
ansamblul textual, e cuprins deodată cu privirea (perspectiva „vulturului”). 
Prima e o „performare”, intrucit e o realizare de amator (cu coeficient variabil 
de reuşită), cealaltă c o ,performantá”, intrucit e opera unui profesionist, fie 
legitimată ştiinţific (în cazul „expertului”), fie legitimată (îndeosebi) artistic (in 
cazul ,criticului"). A citi înseamnă a parcurge textul liniar, stopind efortul in 
momentul încheierii; a interpreta înseamnă a reciti textul de mai multe ori, 
pentru a-l stäpini în detaliu. Lectura e grăbită, disponibilă investirii afective, 
sensibilă la anecdotic, interesată îndeosebi de „ce” se întîmplă ; interpretarea e 
atentă, circumspectă, ia distanţă critică faţă de text, vrea să clarifice „de ce” si 
„cum”; cca dintii caută mai ales să afle, ultima - să motiveze. Lectura e 

manipulată de „dorinţă” şi vizează „plăcerea”, e prevalent personală ; inler- 
pretarea e instrumentalizată de un scop demonstrativ, care nu exclude desigur 
plăcerea, dar se justifică, în primul rînd, printr-un progres al cunoasterit; 
lectura manifestă adevărul subiectiv ai cititorului, interpretarea caută să producă 
un text adjuvant, un comentariu, năzuind să fie „recunoscut”, să fie creditat cu 
,autoritate" în cadrul sistemului literar, eventual şi la nivelul societăţii. 

> Tată deci mai clar trasate, particularitátile interpretării : o lectură controlată, 
rationalizatä, sistematică, întreprinsă de expert sau de critic, uneori şi de cititorul 
care le împrumută metoda; ea constituie un termen de referinţă, un funda! pe 
care se proiectează lectura standard, spre a-şi verifica intuiţiile ori spre a-şi 
măsura abaterile, un orizont (teoretic) al deplinei expansiuni si eflorescente ale 
sensului. „Obiectul de interpretat şi discursul care interpretează ~ scrie Jean 
Starobinski — se leagă dacă sint adecvate pentru a nu se mai părăsi. Ele formează 
o fiinţă nouă, alcătuită dintr-o dublă substanţă. Noi ne apropiem obiectul, dar 
se poate spune şi că el ne atrage spre el, către prezenţa sa, sporită şi devenită 
mai evidentă.” (Starobinski, 60). Starobinski îi atribuie în acest pasaj inter- 
pretării, într-un elan de generozitate cu care multi nu vor fi de acord, calitatea 
de compiement necesar al textului. E drept, pune o condiţie şi ea e esenţială: 
interpretarea trebuie să fie ,adecvatá" | Cuvîntul a mai revenit in lungul acestor 
pagini, fără a-l discuta, deşi, în cazul literaturii, e departe de a fi clar ori de a 
fi acceptat de toată lumea ca pertinent. La urma urmei, ce înseamnă „adecvare” 
în ştiinţa literară? E ea posibilă? Si dacă da, care sint criteriile de a o evalua ? 


„Beyond interpretation” (dincolo de interpretare) 


Hermeneutica, definită de W. Dilthey într-o carte de răsunet (Die Entstehung 
der Hermeneutik, 1900) drept „meştesugul (Kunstlehre) interpretării monu- 
mentelor scriptice” a avut originar misiunca să suprime distanţa dintre text şi 
cititor, prin explicarea cuvintelor (sensus litteralis) si dezvăluirea (alegorică) a 
ceea ce cuvintele spun de fapt, dincolo de aparență (sensus spiritualis). Între 
interpretarea gramaticală, prin excelenţă conservativá si cea alegorică, dispusă 
să accepte varietatea ipotezelor, au apărut cu timpul contradicții, pe care multe 
generaţii de teologi, jurişti si filologi s-au străduit să le aplaneze. (Szondi, 16). 

În aplicarea modernă la textele literare, obiectul nemijlocit al Hermeneuticii 
a devenit interpretarea operelor singulare, ceea ce francezii au numit multă 
vreme „explication de texte”. Această îndeletnicire, larg favorizată de nevoile 
învăţământului, a fost sistematizată spre sfîrşitul secolului al XIX-lea şi începutul 
secolului al XX-lea, într-o optică puternic marcată de scientismul pozitivist. 
Vechea idee, de obírsie clasicistá, că fiecare text are un sens, voit de autor si 
înscris mai mult sau mai puţin explicit în structura sa verbală, a fost atunci 
codificatä si instrumentalizatà prin postularea unor tehnici de lucru, minutios 

definite. Astfel, spre a descoperi intenţia autorului se preconiza o analiză sirinsá 
a ,spusului" (uzind de mijloacele filologice apropriate: elucidare literală, 
explicarea aluziilor etc.), dar şi a „non-spusului” (convocind informaţii istorico- 
-literare despre mediul socio-cultural, biografia autorului, geneza operei eic.). 

Din acest punct de vedere, nu încape îndoială că paradisul Criticii (paradis 
pierdut, bineînţeles, căci nu există paradisuri decit pierdute) trebuie situat în 
vremea lui Lanson. Ca să ne convingem, ajunge să ascultăm vocea încrezătoare, 
senină, optimistă a Magistrului (era în 1910). „Cine a urmărit cit de cit evoluția 
studiilor literare din ultimii ani şi-a dat seama că sfera disputelor sc restringe, 
că domeniul ştiinţei constituite, al cunoaşterii necontestate se lărgeşte lreptat, 
lăsînd mai puţină libertate jocurilor diletantului si prejudecátilor fanaticului, 
atunci cînd aceştia nu se salvează prin ignoranță. Putem prevedea deci, fără a fi 
utopici, o vreme cînd consensul cu privire la definirea, conţinutul şi semnificația 
operelor va lăsa drept unic subiect disputelor noastre generozitatea sau malitia 
operelor, asadar calificative sentimentale." (Lanson, 61). „Sfera disputelor se 
restringe...", „Consens cu privire la definirea, conţinutul si semnificaţia ope- 
rclor.." Ai senzaţia că visezi! În zilele noastre, pe pragul unui nou mileniu, 
cînd confreria experților în literatură a devenit un Babe! în care se încalecă şi se 
ciocnesc limbajele, grilele, procedurile, ipotezele şi ipostazele cele mai dispa- 
rate, mai c oare cu putinţă să ne punem cu toţii de acord asupra ,sensului" sau 
,sensurilor", asupra ,definitiei" si .continutului" operelor, limitindu-ne la 
controverse pur evaluative ? 

Adevărul este că trăim o epocă invälmäsitä şi contradictorie : pe de o parte, 
constatăm că interpretările prolifereazä într-un ritm fără de precedent; pe de 
alta că un scepticism tot mai insidios pune stäpinire pe cugete. Operele literare 
sînt analizate cu metode culese din toate vínturile: pe lingă cele interne 
literaturii („werkimmanente” — cum le spun germanii), impulsionate, mai nou, 
de Lingvistică, Stilisticá, Structuralism, New-Criticism etc. sint folosite, pe 
scară tot mai mare, metode împrumutate diverselor ştiinţe umane : Psihologic, 
Sociologie, Antropologie, Istorie etc. E o veritabilă invazie interpretativä, pe 
care o alimentează creşterea exponențială a numărului cercetătorilor, foamea de 
experiment a literaturii moderne şi post-moderne, nevoia de a reactualiza în 
permanenţă, în scop didactic (dar nu numai), patrimoniul clasic. 

Îmi imaginez un inginer, iubitor de beletristică, dar fără altă pregătire decit 
cea primită în şcoală, răsfoind cartea lui Gerhard Pasternak Theoriebildung in 
der Literaturwissenschaft (München, 1975), unde întregul inventar al căilor 
exploratorii actuale e trecut in revistă, cu neutralitate academică, metodele fiind 
aşezate alături, ca tablourile într-o pinacotecă. Nu va fi oare cuprins de per- 
plexitate inginerul nostru? Dacă fiecare metodă caută adevărul şi dacă atitea 
metode diferite încearcă să-l ofere, atunci din două una : ori adevărul e intangibil 
şi-n acest caz toate metodele sînt zadarnice, ori în artă nu există tA adevăr, ci 

adevăruri, iar acestea pot fi atinse pe orice cale şi-n acest caz nu e nevoie de 
cunoaşterea tuturor metodelor — una singură e suficientă (eventual aceea pe 
care, mai mult sau mai putin spontan, o şi folosim). 

Si, ca si cum n-ar fi de-ajuns că interpretarea se devalorizează prin însăşi 
abundența ei pe piaţă (ca orice acţiune cotată la bursă), voci contestatare răsună 
tot mai insistent în uliima vreme, Generativisti de felul lui Van Dijk, care 
încearcă o explicare formală a conceptului de „structură narativă”, prin operaţii 
de transformare şi selecţie, condamnă practica interpretativă ca lipsită de 
obiectivitate ştiinţifică şi insuficient de sistematică. Ciudat e că un teoretician al 
receptárii ca W. Iser, priveşte cu mare mefientá interpretarea, socotind-o o 
simplă „trăire a lectorului cultivat, ca atare una din actualizările posihile ale 
textului”, fără vreun privilegiu faţă de alte lecturi (Iser, a, 7). Mai grave prin 
caracterul lor radical şi fundamentarea filozofică sînt obiecțiile deconstructiviste. 
Pluralismul lui Barthes, emergenta „brown”-iană a semnificaţiilor preconizată 
de telquel-isti, hermeneutica negativă a lui G. Hartman pun în cauză însăşi 
putinţa determinării sensului. „Orice semn lingvistic sau non-lingvistic, vorbit 
sau scris (în sensul uzual al acestei opoziții) — declară Jacques Derrida - ca 
unitate mică ori mare, poate fi «citat», pus între semnele citării ; astfel, el poate 
să rupă relaţiile cu orice context dat şi să nască un infinit număr de noi contexte 
într-un mod absolut non-saturabil.” (Derrida, b, 230-321). Din moment ce 
semnificaţia cuvintelor e imprecisă, variind de fa locutor la locutor şi de la 
situatie la situatie, dacä scmnul nu e identic siesi, atunci mai are vreun rost sá 
interpretám ? Unii consideră (,interpretind" !) că piná si M. Bahtin, teore- 
ticianul dialogismului, sprijină aceeaşi teză: nu introduce e] oare o diferenţă 
între eu” şi „sine”, între „a spune” şi „a înţelege” ? „Dacă povestesc (oral sau 
in scris) un eveniment pe care tocmai l-am trăit — afirmă Bahtin -, în timp ce-l 
povestesc mă găsesc deja în afara spatiului-timp în care evenimentul a avut loc. 
A se identifica in mod absolut sieşi, a identifica «eul» cu «eul care povesteşte» 
e tot atit de imposibil ca a te ridica trăgîndu-te de păr.” (Todorov, f, 82-83). 

Ce c de făcut în această situaţie de criză a interpretării, cînd unii o supra- 
solicită, iar alții o contestă? Într-o carte inteligentă şi provocätoare, de-acum 
mai bine de două decenii, Susan Sontag a propus o soluţie chirurgicală: de 
vreme ce lipseşte orice şansă de a-i da interpretării o fundamentare ştiinţifică, 
n-ar fi oare cuminte să renunţăm la ea? În loc de a întreba mereu „what it 
means?" - chestiune irezolvabilă -, ar trebui să punem singura întrebare 
pertinentă: „how it is what it is? ", intrucit permite un răspuns obiectiv, fundat 
pe o analiză riguroasă. Prin însăşi natura ei, interpretarea e reductionistá, ea 
trimite de la text la o parafrază care-l säräceste, traducindu-i imperfect conţinutul 
şi răpindu-i plenitudinca senzuală ; în această versiune anexă, textul originar se 
transformă într-o umbră anodină, într-un „pattern” impersonal. 

Remediul propus e radical, dar inaplicabit. În primul rind, e naiv a crede că 
un apel, chiar dacă ar fi foarte înţelept (ceea ce în cazul de faţă e indoielnic), poate 
pune capăt unui proces obiectiv, cum este cel al multiplicării interpretărilor. 

In al doilea rind, separatia între ,ce” şi ,cum" nu e atit de etanşă, cum 
pretinde Susan Sontag. Deconstruind analitic textul, se intimplá să trecem pe 
nesimţite de la „fow” la „what” căci reperarea elementelor imprevizibile sau 
nedeterminărilor, duce implicit la luarea în consideraţie a efectelor de sens. Nu 
întîmplător „ficţiunea interpretării” a devenit, ca şi „ficţiunea scrierii” un 
obiect privilegiat al romanului modern, cum o vedem la Proust, Joyce, Kafka 
(Schor, 170-192), 

Îr al treilea rînd, si mai ales, a descoperi sensul adecvat sau plauzibil nu e 
deloc o problemă rezervată specialiştilor. Orice cititor e pus uneori în situaţia de 
a şti cît mai precis ce conţine un text (fiindcă trebuie să-şi pregătească un 
examen, să adincească, pentru propriu-i profit intelectual, o operă majoră de tip 
literar sau filozofic etc.). El se străduieşte atunci să recupereze maximum de 
informatie (deşi ignoră tehnicile „analizei de conţinut”) şi să pătrundă in 
realitatea simbolică a operei, spre a-i înţelege mesajul ascuns (deşi nu dispune 
de o iniţiere metodologicá). Dorinţa de a şti, corect şi amplu, pînă la limitele 
proprii de performanţă (şi dincolo de ele, căci noţiunea de „limită” e maleabilá 
si contingentă), generează, vrind-nevrind, „interpretări” (naive sau mai putin 
naive, spontane sau mai puţin spontane). Dificuitátile, afară de cazul că sint 
prea mari, au de obicei un rol stimulativ : e in natura noastră să vizăm totdeauna 
mai departe, mai sus, mai profund, să nu ne satisfacem niciodată cu un rezultat 
incomplet, local, aproximativ. „Enigma nu bochează inteligenţa, ci o pro- 
voacă” — scrie Paul Ricoeur. Si tot el: „Orice mythos comportă un logos latent, 
care cere să fie exhibat. lată de ce nu există simbol fără un început de 
interpretare; acolo unde un om visează, profetizeazá sau poetizeazá, un altul 
apare spre a interpreta". (Ricoeur, a, 27). 

În fine, un ultim punct, the last, not the least. Interpretárile îndeplinesc un 
serviciu social, mijlocesc accesul profanilor la literatura nouă sau experimentală 
sau le reîmprospătează contactul cu operele clasicilor. Ele oferă clarificări 
necesare, puncte de reper, cunoştinţe, incitatii, aruncă punti către lumea etero- 
genă a ficţiunii, amortizeazá şocul instalării în orizonturi de lectură pentru care 
nu dispunem de expectatii. 

Íncit, cred cá e lesne de väzut cá problema care se pune nu € dacá inter- 
pretärile sint ori nu necesare, ci dacá ele constituie realmente instante corective, 
dacă au efectiv calitarea de performante optimale, Brutal spus, reprezintă ele 
altceva decât nişte actualizări posibile ale lecturii — cum pretinde Iser? Indecida- 
bilitatea sensului nu blochează pur şi simplu orice tentativă de a raţionaliza 
comprehensiunea ? Jonathan Culler spune că „interpretarea nu poate fi postulată 

fără a asuma că e posibilă o lecturá care să constituie un progres al cunoaşterii, 
că există standarde de adecvare permitind să controlăm de ce o lectură € 
superioară altora”. (Culler, c, 47). Dar ce ne îndreptățește să formulám asemenea 
presupozitii? Au ele vreo cauţiune ? Revenim astfel la întrebările pe care le-am 
pus deja, dar într-un punct mai avansat al discuţiei. Să încercăm a schiţa un răspuns. 


Programarea comprehensiunii şi aproximarea sensului 


În orice text există o anumită programare a comprehensiunii, mai stringentă sau 
mai largă. Prin simplul fapt că uzează de codul lingvistic, autorul furnizează a 
serie de repere clare înţelegerii. Limba ne obligă să instituim între semnificati 
si semnificanti relaţiile omologate social : dacă cineva rosteşte „ciine”, nimeni 
nu va înţelege „pisică”. Dar poeţii? Desigur, sarcina lor e - cum ziceau 
avangardiştii noşiri - „să deparaziteze creiercle", să redescopere semnificaţii 
pierdute ori să inventeze altele, neaşteptate. Totuşi, nici chiar poeţii nu pot 
merge prea departe cu „necuvintele” : spre a fi percepute inovațiile, trebuie să 
pună în cauză, într-un fel sau altul, fondul denotativ comun, căci abaterile devin 
relevante doar prin raportarea la normă. Refugiut in ilizibil distruge pînă la urmă 
poezia care nu e doar expoziţie de sonorități, ci unitate a rostirii şi a spusului. 

Să luăm cazul unui TPR. Programarea comprehensiunii asigură o bază 
comună diverselor lecturi. De la un moment înainte, drumurile se ramifică, iar 
opiniile se despart. Cînd anume? În actualizarea structurilor discursive, cititorii 
sint constringi să se miste în aceeaşi direcţie : dacă textul vorbeşte de un „avion 
supersonic”, el nu poate fi făcut să spună „tramvai cu cai”. Analog, la nivelul 
structurárii narative, lumea ficţiunii trebuie indusă asa cum o preliminä textul. 
Dacă — se amuza undeva Eco — fraza sună: „era odată o colibă într-o pădure în 
care trăia o fetiţă”, nici un cititor în toate minţile nu va înţelege „era odată un 
castel pe un munte în care trăia un rege". (Eco, d, 155). 

De-aici înainte însă hotarele devin fluide, cimpurile semantice se extind, 
ieşim din zona supravegheată de autor ; cititorul e invitat să-şi dea contribuţia, 
să motiveze un comportament al eroului, să umple cu semnificaţie o tăcere, să 
descifreze sensul unei expresii simbolice, să lege între ele două fire ale intrigii, 
să întregească trăsăturile sumare ale unui portret, să folosească diverse ipoleze 
explicative ş.a.m.d. E, prin urmare, vorba de a întătura schematismul printr-un 
proces de investire imaginativä, de a-i adăuga textului semnificaţii implicate 
(prin sugestie, disimulare, omisiune, aluzie etc.), dar implicate atit de vag sau 
atit de ambiguu uneori încît explicitarea lor devine specifică şi individuală, 
potrivit competenţei, personalităţii, ideologiei fiecăruia. La nivelul operei 
întregi, această derivă personală, generată şi stimulată de lacunele inerente 
structurii verbale şi de indicaţiile dinadins evazive ale autorului, poate lua 

proporţii (mai mari, în cazul structurilor deschise, unde abundă nedeterminá- 
rile — mai mici, în cazul structurilor închise, unde traseele de semnificaţie sînt 
saturate, iar cheile prisosesc). 

- Aserţiunea deconstructivistilor că sensul e indecidabil poate fi admisă pentru 
TAR (rümine totuşi de precizat în ce limite). Altminteri, existența arrière-plan-ului 
conotativ idiosincratic în configuraţia semică a oricărui enunţ nu deteriorează 
irevocabil comunicarea interpersonalá, nici lectura curentă. Nimeni nu înţelege 
identic cu celălalt, diferenţele sînt însă neglijabile in multe cazuri, negociabile 
în altele. Fapt e că, în pofida deosebirilor, ne putem pune de acord sau stabili 
în ce constau motivele de dezacord. 
^A Cind Derrida face din ,citationalitatea” ubicuă a semnului lingvistic o probă 
în favoarea variabilităţii infinite a sensului, el se plasează în cerul fix al 
speculatiei, tratînd semnele ca un „repertoriu abstract de competenţe”. Or, 
în realitatea pragmatică a utilizării semnelor, avem a face totdeauna cu „per- 
formante", înscrise de fiecare dată într-un context socio-cultural bine definit. 
(White, 140). 

Potenţialul semantic al cuvîntului depăşeşte desigur atestárile din Dicţionar ; 
cu oarecare efort de fantezie, dar nu fără indreptátire logică, putem socoti că e 
inepuizabil ; cînd însă cuvîntul e coborit din disponibilitatea sa semantică in 
istorie, devenind vehiculul unei comunicări datate (un „anumit” loc, un „anumit” 
moment), el îşi pierde mobilitatea, fixindu-se într-o semnificaţie actuală, poate 
nu foarte precisă, totuşi suficientă ca să transmită intenţia locutorului. 

Departe de a fi un aliat al deconstructivismului, Bahtin demonstrează de 
fapt funcţionarea dialoguiui în condiţiile „heteroglosiei”, altfel spus, putinţa 
comprehensiunii în pofida multiplelor nivele, registre şi sociolecte ale limbii. 
Teoria savantului rus e denumită de Clark si Holquist, recenţii săi biografi, a 
„teritoriului comun împărtăşit” : cînd participanţii la comunicare aparţin ace- 
luiasi context socio-cultural, ei uzează de sisteme de convenţii echivalente, 
negociindu-si sensul in mod satisfăcător ; cînd contextul socio-cultural e deosebit 
(de exemplu, în cazul citirii unei cărţi străine), fiecare subiect procedează 
printr-o mişcare in 2 timpi: mai întîi, de apropiere, pentru neutralizarea 
alteritátii, apoi, de distançare, pentru regásirea ,exotopiei". „Prima sarcină - 
afirmă Bahtin - e de a înţelege opera în modul în care o înţelegea autorul ei, 
fără a ieşi din limitele comprehensiunii. Îndeplinirea acestei sarcini e foarte 
dificilă şi reclamă de obicei cercetarea unui material imens. Cea de-a doua 
sarcină constă în utilizarea exotopiei temporale şi culturale." A-l înţelege pe 
celălalt (interlocutor real sau mijlocit de ficţiune) nu inseamnä a te identifica lui 
(cum voiau partizanii ,empatiei” ori ai aşa-zisei „critici de identificare”), nici 
a-l integra siesi (cum vor criticii impresionisti), ci a intra în dialog, a-l pune pe 
„tu” pe un plan egal cu „eu” (Todorov, f, 168-169). 

Într-un fragment din 1970, Bahtin revine asupra ideii: ,Negresit, a te 
implica pină la un anume punct într-o cultură străină, a privi lumea prin ochii 
săi, e un moment necesar în procesul comprehensiunii ; dar, dacă implicarea 
s-ar epuiza în acest unic moment, ea n-ar fi decît o simplă dedublare, n-ar aduce 
nimic nou şi îmbogăţitor. Comprehensiunea creatoare nu renunţă la sine, la 
locul său în timp, la cultura sa, nu uită nimic. Marea şansă a comprehensiunii 
e exotopia celui care înţelege — în timp, în spaţiu, în cultură — în raport cu 
obiectul pe care vrea să-l înțeleagă creator”. De subliniat că, în concepția 
teoreticianului rus, subiectul nu dispune de nici un privilegiu: dovada e că, 
pentru a se autocunoaşte, are nevoie de „exotopia” altuia: „Individul nu e în 
stare să-şi vadă şi să-şi interpreteze ca un întreg nici măcar propria-i înfăţişare ; 
nu-l ajută la asta nici oglinzile, nici fotografiile ; veritabilul său aspect exterior 
nu poate fi văzut şi înţeles decit de alte persoane, graţie cxotopiei lor spaţiale, 
gratie faptului că există alţii”. (Todorov, f, 169). 

Comprehensiunea e deci posibilă, după Bahtin (prin identificare si cxotopie), 
deşi nu pînă la capăt şi doar în anumite limite. Sensul nu poate fi captat o dată 
pentru totdeauna şi nici în mod deplin cu ocazia fiecărui eveniment verbal. $i 
totuşi stăm de vorbă, ne impártásim idei, citim? Uneori însă intimpinám 
dificultăţi şi se întîmplă să dezesperăm de a le putea rezolva. Interpretarea e un 
instrument util tocmai în asemenea cazuri, cind apar disensiuni în felul de a 
înţelege textele - şi nu doar privind detaliile, ci uneori chiar problematica lor 
centrală. Interpretärii îi revine misiunea de a confirma sau infirma intuitiile 
primei lecturi, de a examina metodic întreaga cuprindere a textului, de a reduce 
distanţa între. ceea ce e manifest şi ceca ce e latent. În felul acesta, ea oferá o 
cunoaştere mai largă si mai sigurá, ajutind la clarificarea disputelor sau măcar 
a termenilor in care acestea au loc. În esentä, interpretarea constituie o tehnicá 
a aproximării sensului adecvat condiţiilor specifice ale comunicării (, adecvarea" 
fiind totdeauna relativă la context si la perspectiva abordării). 


Diferentierea interpretărilor 


Conceptul de „interpretare” e general, extrem de încăpător, de aceea trebuie 
manipulat cu precauţie. În practică, avem de-a face numai cu „interpretări”, 
deci cu analize globale sau parţiale, stilistice sau structurale, de poezie modernă 
sau roman clasic etc. Am arătat că tocmai diversitatea imensă a spetelor îl contra- 
riază pe profan şi-l aduce să considere cu scepticism demersul exegetic însuşi. 

Totuşi, în exuberanta vegetaţie crescută în marginea literaturii se pot delimita 
căi de acces şi itinerarii. Din păcate, preocuparea de a fabrica noi intepretäri o 
covirseste pe cea de a le clarifica pe cele existente, incit inflația comentariului 
pare a deveni tot mai inextricabilä. Un ait inconvenient, pe care l-am semnalat 

cu diverse prilejuri, e că persistă a se vorbi de texte, ca şi cum ele ar fi otova, 
E insă evident că nu ne putem aştepta ca o exegeză de poezie modernă si o exegeză 
de roman realist din secolul al XIX-lea să posede un grad egal de validitate. 

Voi începe cu ultimul punct. Pe scurt (întrucît am discutat în altă parte 
chestiunea pe larg) există trei situaţii paradiematice. Către polul TR, textele sint 
denotative, transparente, monosemice ; univocitatea limbajului permite recupe- 
rarea deplină a sensului (sau cu aproximări minime); în multe cazuri, există şi 
posibilitatea unei verificări empirice (comparind comprehensiunea cu modelui 
factual care serveşte drept referință). Către polul opus, al TAR, datorită poli- 
semiei, abaterilor sintactice, abolirii restrictivităţii predicative, conceptul de 
„adecvare” se problematizează, iar la limită devine inaplicabil ; cititorul dispune 
de o mare libertate de iniţiativă, dat fiind că ,instructiunile" sînt vagi ori 
echivoce ; de fapt, prin blocarea trecerii de la structura de suprafaţă la structura 
de adincime, travaliul interpretativ e pur şi simplu împiedicat să se desfăşoare. 

Între cele două poluri antagoniste se întinde vastul domeniu al TPR, care 
contine majoritatea textelor literare, constituind teritoriul hermeneutic de pre- 
dilectie. Între-previzibilitatea TR şi entropia TAR, TPR solicită în mod special 
interpretarea datorită unui nivel înalt (dar incitativ) al „ofertei de colaborare” : 
existenţa programată a nedeterminărilor, functionalitatea limbajului simbolic, 
utilizarea de situaţii şi arhetipuri mitice, punerea în scenă a raporturilor inter- 
şi trans-textuale etc. i 

Validitatea interpretărilor depinde de tipul de text: e mai mare in cazul TR 
(cînd uneori coincide cu lectura); e foarte diversă sub raportul certitudinii în 
TPR; devine problematică, inon-verificabilá, la limită, imposibilă, în cazul 
TAR (literalitatea fiind intranzitivà, nu poate fi efectuată o parafrază; mai 
degrabă decit de o ,interpretare", cu „parti-pris”-ul ci de stiintificitate, ar 
trebui să vorbim în situaţiile extreme de un „comentariu”, cu puternice conotații 
personale). 

Problema varietátii modale si procedurale a înterpretărilor e, de regulă, 
puţin băgată în seamă. Dovada cea mai bună e că se produc adesea aprige 
confruntări critice, se tin discursuri paralele ori se desfăşoară amuzante dialoguri 
de surzi, pur Şi simplu, pentru că cercetătorii uită că, spre a fi comparabile, 
analizele lor trebuie să aibă acelaşi obiect, acelaşi scop, să sc situeze la acelaşi 
nivel, să uzeze de mijloace similare. 

Într-un studiu din 1985, care preconizează o tipologic atit de divizată si 
subdivizată a interpretării, încît devine inutilizabilä, Janos S. Petôfi şi Emil 
Sözer susțin că obiectul interpretării e sau relaţia dintre semnificant-semnificat 
(construirea semnului), sau inserarea functionalá a semnului in diverse contexte. 
Aceiaşi autori disting trei obiective ale interpretării: descrierea (ce contine un 
text dat si în ce formă), explicarea (pentru ce un text contine tocmai ceea ce 
conţine şi pentru ce în forma dată), evaluarea (ce tip de valoare trebuie atribuit 

conţinutului în forma dată, potrivit unui sistem de valori asumate), Interpretárile 
descriptive, explicative şi evaluative se combină şi se recombină în practică ; ele 
se orientează mai mult spre semnificant ori spre semnificat (Petôfi, b, 17-39). 

Într-o comunicare la Congresul Federaţiei de Limbi şi Literaturi Moderne, 
din 1984, am distins două niveluri analitice: in funcţie de proximitatea sau 
non-proximitatea observatorului (ceea ce duce la o abordare ,fragmentaristá” 
sau „totalizantă”) şi în funcţie de „orizontalitatea” sau ,verticalitatea" perspecti- 
vei (ceea ce duce la o anchet in suprafaţă sau în adincime) (Cornea, e, 184-185). 

Abordarea parţială sau fragmentară e caracteristică ultimelor decenii, fără 
îndoială, fiindcă e mai comodă, mai adaptată exigenţelor. specializării, mai 
coerentă. Constă în împrumutarea unei grile de lectură ştiinţelor umane apro- 
piate (sociologie, psihanaliză, lingvistică, antropologie etc.), care izolează in 
corpus-ul operelor anumite parcursuri specifice. O altă modalitate operatorie, 
folosită de stilisticieni (de pildă de E. Auerbach în Mimesis) se bazează pe 
analizarea unor fragmente, astfel selectate încît să concentreze particularitátile 
signifiante şi expresive ale ansamblului. În primul caz, se presupune că per- 
spectiva aleasă, deşi parţială, luminează suficient textul, ca să-şi justifice 
intrebuintarea. În al doilea caz, se pleacă de la ipoteza cá opera e un microcosm, 
guvernat de legi unitare, astfel că orice secvenţă decupată îi reproduce structura. 
E evident că ambele presupozitii ar trebui garantate de fiecare dată împotriva 
arbitrarului, ceea ce nu e totdeauna cazul. 

Cit despre „orizontalitate” şi „verticalitate”, e vorba de a viza fie „modul de 
existență” al operei (ceea ce e nemijlocit divulgat în structura verbală), fie 
,esenta” ei (ceea ce opera ascunde şi se relevă prin descojirea aparentelor). 
Cercetătorul se poate angaja sau într-un itinerar explorator de suprafaţă, men- 
ținut între frontierele explicite ale rostirii sau într-un itinerar de profunzime, 
interogind ambiguitatea simbolică a spunerii, spre a se apropia de sensurile 
ascunse (care motivează de fapt locul operei în lumea valorilor). 

Prin asocierea, interferența si dozarea acestor criterii (eventual si a altora, 
căci lista de mai sus nu e exhaustivă), tipologia interpretativă îşi capătă aspectul 
prolix, multiform şi deschis. Evident, nu toate tipurile au o importanţă egală, 
nici o audiență asemănătoare. De altă parte, între diversele tipuri nu se pot 
institui competiţii decît în măsura similitudinii de intenţie şi demers procedural, 
Dificultatea de bază nu e totuşi de ordin clasificator, ci de ordin hermeneutic : 
problema care se pune e de a şti dacă şi cum putem arbitra între două interpretări 
de acelaşi fel, cu alte cuvinie, dacă există anumite criterii consensuale de 
validitate şi care sînt ele. Sau, în formularea lui J. Starobinski : „După ce indici 
se va recunoaşte un decupaj mai bun al cîmpului explorat, un mai inalt grad de 
pertinentä în confruntarea şi punerea în raport? Criteriile, în cazul de faţă, nu 
sînt uşor de formulat: dacă ele ar putea fi enunțate cu uşurinţă, nu ne-am mai 
rătăci atit de des pe cît se intimplá." (Starobinski, 55). 

Criterii de validitate 


E. Schleiermacher, unul dintre fondatorii Hermeneuticii moderne, credea că o 
teorie a interpretării trebuie să ducă la o metodologie, care să enunje reguli 
universale ale înţelegerii, aplicabile tuturor felurilor de texte. Însă regulile 
generale nu ne pot ajuta în cazurile particulare, iar regulile concrete (adaptate 
ori deduse din situaţiile particulare) nu sint generalizabile. E.D. Hirsch remarca 
pe bună dreptate: „actul de a înţelege e în principiu o coniecturá genială (sau 
eronată) şi nu există nici metode care sá ne invete să facem coniecturi, nici 
reguli de generare a intuitiilor" (Hirsch, a, 210-213). Hermeneutica literará 
modernă nu se poate funda pe o metodologie universalä a interpretării, ci pe o 


istoricitatea, intertextualitatea. 

Criteriul relevantei accentuează ideea că grilele exegetice nu pot fi adoptate 
independent de text. Trebuie preferată totdeauna perspectiva care ,actualizeazá" 
ori „rezolvă” cel mai mare număr de componenti textuali. Deoarece grilele 
acceptabile pentru un text de tip TR si TPR sint limitate, se intelege că nici 
interpretárile posibile ale textelor respective nu sint infinite. (Nu trebuie con- 
fundate „lectura” propriu-zisă, care e totdeauna personală, cu ,interpretarca", 
care e personală doar în felul de a argumenta, nu si în conţinutul argumentării.) 

Criteriul pertinenţei preconizează un standard de lucru care ar trebui acceptat 
fără discuție : supunerea la text, respectarea scrupuloasä a tuturor constringerilor 
sale, fidelitatea maximă față de ,chei", instrucţiuni, repere tematice. Totuşi 
probleme există, deşi nimeni nu pune în discuţie principiul însuşi. Cred cá 
multe neajunsuri isi au originea în dificultatea de a separa, într-o lectură 
informată, ceea ce rezultă obiectiv, din solicitarea structurilor verbale $1 ceca ce 
e subiectiv, provenind din suprasolicitarea acestora. În orice caz, restaurarea 
spiritului filologic al acribiei si al rigorii constituie o sarcină majoră şi actuală 
în predarea literaturii. 

Coerenta. Heide Góttner consideră că o bună interpretare, simplă şi elegantă, 
trebuie să ofere un tablou sinoptic (übersichtlichbar) clar şi ordonat al tuturor 
componentelor textului în dependenţa lor mutuală: (Góttner, 177). Coerenta 


ys 

implică deci sistemul (sau reţeaua) corelatiilor care face inteligibil întregul text 
şi-l articulează în modul cel mai adecvat. , Adecvat” înseamnă aici cel mai 
probabil si cel mai tipic în raport cu strategia interpretativă adoptată, fie ea 
bazată pe o „grilă” exterioară (sociologică, psihologică etc.), fie pe o grilá” 
intrinsecă, fie pe „intenţia” autorului. 

Referitor la ultimul punct, merită să poposim o clipă. soca -pé vremuri 
principal garant al unei interpretări corecte, recursul la intenția autorului c azi 
desconsiderat de marea majoritate a cercetătorilor. Între rarele excéptii, cea mai 
marcantă e a lui E.D. Hirsch. Pentru TAR şi cele mai multe TPR e limpede că 
punctul de vedere al autorului nu e singurul posibil, uneori poate nici cel mai 
relevant — $i asta nu pentru cá autorul n-ar sti ce face, ci peniru că bogăţia 
signifiantă a textului îi depăşeşte proiectul, perniitind şi „alte” soluții. În schimb, 
în cazul TR şi al unor TPR, unde structura închisă, multiplicarea cheilor, 
coerenţa logico-semanticá asigură controlarea lecturii şi restringerea modulärilor 
sensului, teza lui Hirsch devine acceptabilă (în orice caz în varianta că intenţiei 
auctoriale îi putem atribui un rol privilegiat). , Reconstructia" statutului socio- 
-cultural al autorului şi al sistemului de coduri caracteristic contextului originar 
nu e niciodată inutilă, căci prima etapă a oricărei interpretări e „obiectiv” 
informativă : trebuie să cunoaştem exact" echivalenta logică a ceea ce autorul 
a înţeles prin ocurcntele care constituie textul (ceea ce, am distins la E, 104 drept 
primul si al doilea nivel al sensului, denumite de Hirsch „meaning” ; cel de-al 
treilea nivel, al sensului contextualizat, e denumit de Hirsch „signifiance ^). 
(Hirsch, b, 2-3). 

Principiul ¡storicitátii sustine, împotriva partizanilor imanentismului, că orice 
interpretare € datată, produsă de un subiect istoric, care exteriorizează, cu mai 
multă sau mai puţină libertate de iniţiativă, coordonatele epocii, grupului social 
de apartenenţă, tradiţiei culturale. Această condiţionare are o dimensiune mate- 
rialistă, subliniată şi pusă în valoare de diversele şcoli sociologice, de la Marx 
pînă la Mannheim, P. Sorokin şi P. Bourdieu şi o dimensiune ontologică, 
ilustrată de Heidegger şi de succesorii săi, printre care H.G. Gadamer şi H.R. 
Jauss. Una din ideile fundamentale ale lui Heidegger e că interpretarea e 
totdeauna cäläuzitä de o anticipare conceptuală, derivată din totalitatea signi- 
fiantă care-i preexistă. Decurge de-aici că interpretul trebuie să fie conştient de 

„dependenţa sa hermeneutică” fiindcă numai cu acest preţ îşi poate depăşi 
subiectivitatea „pre-judecăţii” (Vorurteil) şi îşi poate „relativiza” punctul de 
vedere. „O gindire autentic istorică — spune Gadamer - trebuie să-şi gindească 
propria istoricitate", ceca ce ar însemna, după ci, articularea experienţei actuale 
A operei cu tradiţia, „fuziunea de orizonturi” (Horizontverschmelzung). Fără a 
lua în discuţie conceptul lui Gadamer, care duce la concluzia. că adevărul 
textului e istoria receptárilor sale, mă rezum la a spune că nici o interpretare nu 


COMPREHENSIUNEA 215 


poate face abstracţie nici de contextul lecturii, nici de contextul enuntárii textului 
(contextul originar), deşi cel din urmă poate servi ca simplu fundal de referinţă. 

Principiul intertextualitátii afectează interpretarea în măsura în care açeasla 
nu e niciodată o confruntare directă şi inocentă cu opera, lipsită de o cunoaştere 
prealabilă, ci se raportează, fie şi implicit, la interpretările precedente. În fapt, 
constatăm că exegezele si comentariile se inlánguie fie pentru cá cele care vin 
mai tîrziu le contestă pe cele dinainte, fie pentru că le continuă. Pentru a evalua 
o interpretare nu ajunge s-o compari cu opera de care se ocupă, trebuie, de 
asemenea, s-o proiectezi pe ecranul tradiţiei interpretative (reprezentînd pentru 
fiecare epocă ansamblul lucrărilor cărora memoria culturală le păstrează 
amintirea). Numai astfel e posibilă aprecierea îndrăznelilor sau a timidităţilor 
cercetătorului, ceea ce-i aparţine criticului şi ceea ce aparţine strategiilor 
interpretative ale momentului. 


Citeva concluzii 


În folosirea criteriilor expuse mai sus, se conturează două tendinţe: una - 
analitică, sistematică, riguroasă, excluzind (pe cit lucrul e cu putinţă) judecata 
de valoare şi impresia personală; cealaltă — liberă, intuitivă, degajată (aparent) 
de constringeri metodice, intersectind în permanenţă cunoaşterea obiectului cu 
reacţia subiectivă faţă de el. Prima direcţie, imbrátisatá de experţi, e de tip 
esențialmente ştiinţific ; cealaltă, imbrátisatá de critici, aparţine mai degrabă 
„artei” interpretative. În practică, ambele activităţi se intrejes, alcătuind tipuri 
compozite, pe care le distingem după accentul predominant. În orice caz, e 
oportun să precizez, împotriva unei prejudecăţi solid inrádácinate, că ,arta" 
interpretativă nu este o non-stiintá, cá ea nu recuzá criteriile validității, ci le 
asumă nedeclarativ ; criticul nu diferă de expert în principii, ci în metoda de a 
le exploata, mai ales în modul rostirii. 
Dar oare cît valorează criteriile acestea, atit de vagi în formulare şi atit de 
maleabile în recomandări ? Ele sint fragile, o ştiu bine, nu mă număr printre cei 
ce-şi fac iluzii. E adevărat că nici o interpretare nu-şi epuizează vreodată 
obiectul, dar nu cred că cineva ar avea nesábuinta să pretindă un asemenea 
lucru. În acelaşi timp, oricît ar fi de subtilă şi ingenioasă, interpretarea nu poate 
cuprinde decit o latură a operei şi anume examinind-o dintr-un singur unghi de 
privire. Altminteri, ar fi însă cu neputinţă, de vreme cc lucrurile transcend 
percepţia, iar sensul transcende limbajul. Mai rău e că avem înclinarea 
irezistibilă de a căuta totdeauna ceea ce stim deja. În formularea lui Mircea 
Eliade, accastä cursă în jurul propriei umbre sună asifel: „fiecare descoperă 
ceea ce era spiritual şi cultural pregătit să descopere” şi încă „înţelegem mai 
ales ceea ce sîntem predestinaţi sá înţelegem prin propria noastră vocaţie, 

orientare culturală sau a momentului istoric cáruia-i apartinem”. (Marino, a, 108), 
Dar nici aceste limitări inerente naturii noastre nu ne scot din joc; de fapt, pînă 
la urmă, ele ne stimulează să actionäm si să producem. Dezvoltarea cunoaşterii 
demonstrează cá ne acomodăm cu inepuizarea sensului şi că reuşim să rupem 
cercul hermeneutic. De ce ne-am indoi atunci că interpretarea optimizează 
lectura şi sporeşte inteligibilitatca textelor, că între mai multe interpretări € 
posibil s-o alegem pe cea mai bună, cea care dispune de un coeficient superior 
de adecvare? 

În invazia actuală a metodologiilor şi-n expansiunea proliferativá a inter- 
pretărilor există probabil o doză de supralicitare, poate şi un anumit narcisism 
intelectual. Totuşi, cum am văzut, dezordinea e doar aparentă, dincolo de 
accidentele de teren şi incidentele de parcurs, există o logică a „rolurilor” şi a 
„situaţiilor”. În realitate, cele mai multe interpretări nu se contrazic, ci se 
completează. Diversitatea lor nu e capricioasă, ci legicá, se fundeazá pe 
deosebirea de obiect, de scop, de nivel sau de strategie analitică. lar atunci 
. cînd o comparaţie devine posibilă, deoarece domeniul de referinţă e comun, 
constatăm că între interpretările concurente putem arbitra ori că interpretările 
noi nu le recuză pe cele vechi, ci le asimilează, fie şi polemic, depăşindu-le şi 
articulîndu-le la un nivel superior. În plus, cînd o exegeză nu ne satisface sau ne 
pare că alunecă în arbitrar, nu sîntem reduşi la defensivă; spre deosebire de 
asertiunea istoricului, care nu poate fi verificată decit scotocind prin arhive, ori 
a filozofului, care rămine etern disputabilă, opinia interpretului poate fi con- 
trolatá imediat: luăm cartea din raft şi facem confruntarea. „Textul - serie 
Starobinski - are dreptul de a privi asupra a ceca ce se spune despre el; el 
reprezintă, pentru discursul interpretativ, un referent ce nu se lasă eludat... E 
uşor să-ţi dai seama, după caz, că textul n-a fost suficient observat, sau, 
dimpotrivă, că a fost suprainterpretat sau rău interpretat. În orice moment, cu 
prețul unei confruntări atente, vei putea vedea dacă ceea ce vrei să pui pe seama 
textului poate fi garantat de el.” (Starobinski, 56). 

De la o distanţă convenabilă privirii, interpretările unui timp, într-o societate 
dată, prezintă o serie de caracteristici comune de viziune şi limbaj, care se 
impun pregnant, în pofida trăsăturilor de diferenţiere individuală. Faptul izbitor 
că tipologia lor se structurează ca o topologie, că varietatea spetelor nu e nici 
imprevizibilă, nici idiosincraticá l-a împins pe Stanley Fish sá forjeze conceptul 
de „comunitate interpretativă” (spre a defini mulţimea subiecţilor care uzează 
de aceeași strategie a interpretării) (Fish, a, 167-173). Conceptul e desigur 
problematic, dar are meritul că pune în lumină afinitätile profunde ce leagă între 
ele opinii şi puncte de vedere, aparent în divorţ declarat (şi cu atît mai „declarat”, 
cu cît criticii si experţii tind să-şi instituie superlativ individualitatea !). In orice 
caz, analiza diacronică a exegezetor şi comentariilor critice adunate în jurul 
unor opere valoroase arată că acestea se grupează după anumite regularitáti şi 

linii de forţă: atit in dimensiune extensionalà (unde problema e de a lămuri 
,Ce" şi , cum"), cit şi în dimensiune intensionalá (unde mobilul e de a stäpini 
.centrul" si de a dezbate sensul sensului), ele par să ,locuiascá" un acelaşi 
cîmp semantic, să-şi interzică trecerea dincolo de o anumită limită performativà 
ideală, decisă de structura obiectivă a operelor. 

N-aş vrea să se conchidă de-aici că intentionez să opun un optimism de 
paradă pesimismului ironic (şi de aceea greu de combătut) al hermeneuticii 
negative, Într-o lume zgiltiitá de crize si pinditá de catastrofe, triumfalismul de 
odinioară, atit în ordinea gîndirii speculative, cît şi în ordinea practicilor politice 
şi economice, constituie © ideologie amăgitoare, cu consecinţe detestabile: ea 
cultivä apatia, multumirea de sine, persistenja in eroare. În măsura in care 
denunță aroganţa suficientei, a închiderii şi transparenţei cognitive, în care 
demitizează abuzurile, vicleniile şi iluziile raţiunii, şcolile deconstructiviste 
îndeplinesc o funcţie critică necesară. Aceasta e însă numai o latură a problemei. 

Faptul că n-avem acces la absolut, cá tot ceea ce cunoaştem e aproximativ, 
în grade mai mici ori mai mari, după obiect şi situaţie, nu ne justifică să 
renuntám la ştiinţă, nici la dialog. N-au făcut-o nici alţii înaintea noastră, n-o 
putem face nici noi. Şi cu atît mai mult, cu cit, dacă unii ar avea să se plingă de 
suprasolicitarea dialogului, noi suferim din cauza zădărnicirii lui, a încercării 
de a salva sensul prin constrîngere la monoglosie. 

Mai important şi mai rentabil decît sá explorăm motivele pentru care cunoaş- 
terea noastră e limitată, e să ne străduim să-i deplasäm limitele cit mai departe. 
impinsä către ultimele-i consecinţe, teoria lecturii nu se deschide spre un haos, 
ci spre un şantier. Sînt încă multe de făcut spre a cunoaşte şi a domina 
mecanismele comprehensiunii şi ale receptării. De altă parte, fiindcă literatura 
e în permanentă campanie de subminare a convențiilor, iar masele de cititori au 
mereu alte întrebări de pus şi alte exigente de formulat, e putin probabil ca 
numărul interpretărilor să se reducă în anii ce vin. Ceea ce înseamnă că vechea 
chestiune filologicá de a sti cum trebuic înţeles textul spre a fi bine înţeles va 
continua să se afle la ordinea zilei. Evident, Răspunsul nu-l vom putea da 
(pentru că nici nu există o soluţie unică problemei puse), dar e legitim să 
sperăm că vom reuşi să furnizăm un număr crescind de răspunsuri adecvate 
diverselor situaţii particulare, care să sporească înțelegerea textelor, să le 
amplifice lumina interioară şi puterea de iradiere. De fapt, nu există alternativă 
la „a căuta”. Tocmai pentru că trăim în inima retativului, chiar dacă avansäm cu 
paşi mărunți şi chiar dacă ştim că ieșirile în caz de incendiu sint blocate, nu ne 
rămîne decit un singur pariu rezonabil de făcut: să mergem, să continuăm 
a merge. 

Post-scriptum 


Fiind concepută, cum o arată şi titlul, ca o introducere” în ceea ce s-ar putea 
într-o zi să devină (a şi devenit poate) un obiect autonom de preocupare, o „ştiinţă” 
interdisciplinarä a lecturii, această carte constituie o recunoaştere a terenului, o 
vedere de sus a principalelor configurații, o punere în scenă expozitivá şi explicativă, 
dar esentializatä, a materialului. Toate capitolele comportă dezvoltări şi aprofundäri. 
Problematica lecturii formează un cîmp de activitate vast şi complex, investigabil din 
diverse perspective si cu multiple mijloace, care are numeroase şi importante 
implicaţii în viaţa socială, în învăţămînt si cultură. Am încercat aici să fiu concis şi 
clar, Sper să revin ulterior cu precizări, detalii şi aplicaţii de ordin practic. 

Doresc să mulţumesc studenţilor mei de la Facultatea de Filologie din Bucureşti, 
auditori, în anii universitari 1984-1985, 1985-1986, 1986-1987, ai cursului special 
despre lectură. Prezenţa lor fidelă, atentă şi comprehensivă m-a stimulat mult în 
concretizarea şi finalizarea unor cercetări de mult începute. 

Mulţumesc Elizei M. Ghil, Ecaterinei Mihăilă şi Monicăi Spiridon care mi-au 
xerografiat, la cerere, cîteva texte greu accesibile din biblioteci străine; colegilor 
Emanoil Vasiliu şi Mihai Zamfir pentru bunăvoința de a-mi fi citit cartea în manuscris 
şi de a-mi fi împărtăşit pretioasele lor observaţii ; Fundaţiei Deutscher Akademischer 
Austauschdienst pentru că mi-a înlesnit un program de studiu in universităţile şi 
bogatele biblioteci germane. 

Exprim întreaga gratitudine pentru sprijinul competent, piin de înţelegere şi tact, 
pe care mi l-au acordat redactorul cărţii, fosta mea studentă Gabriela Omăt, si 
confratele şi prietenul Z. Ornea, pe întreg, parcursul lucrului. 


Fo 
(1988) 

INTRODUCERE ÎN 
TEORIA LECTURII 


«Mai important si mai rentabil decit să explorám motivele pentru care 
cunoaşterea noastră e limitată, e să ne străduim să-i deplasám limitele cit mai 
departe. Împinsă către ultimele-i consecinţe, teoria lecturii nu se deschide 
spre un haos, ci spre un şantier. Sînt încă multe de făcut spre a cunoaște și a 
domina mecanismele comprehensiunii şi ale receptării. De altă parte, fiindcă 
literatura e în permanentă campanie de subminare a convențiilor, iar masele 
de cititori au mereu alte întrebări de pus si alte exigente de formulat, e puţin 
probabil ca numărul interpretărilor să se reducă în anii ce vin. Ceea ce 
înseamnă că vechea chestiune filologicá de a sti cum trebuie înțeles textul 
spre afi bine înțeles va continua să se afle la ordinea zilei. Evident, Răspunsul 
nu-l vom putea da (pentru cá nici nu există o soluție unică problemei puse), dar 
e legitim să sperăm cá vom reuşi să furnizăm un număr crescind de 
răspunsuri adecvate diverselor situaţii particulare, care să sporească intele- 
gerea textelor, să le amplifice lumina interioară şi puterea de iradiere. De fapt, 
nu există alternativă la „a căuta”. Tocmai pentru că trăim în inima relativului, 
chiar dacă avansäm cu pași mărunți si chiar dacă ştim că ieșirile în caz de 
incendiu sint blocate, nu ne rămîne decît un singur pariu rezonabil de facut: sá 
mergem, să continuăm a merge.» (Paul Cornea) 

